ישיבת מליאה, כנסת 25, פרוטוקול מספר 73, 2023-05-29 00:00

אמיר אוחנה: אני מתכבד לפתוח את ישיבת הכנסת

אמיר אוחנה:  היום יום שני ט' בסיוון התשפ"ג, 29 במאי 2023

אמיר אוחנה:      הודעה למזכיר הכנסת, בבקשה

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –     הצעות חוק לדיון מוקדם – החל בהצעת חוק פ/3356/25 וכלה בהצעת חוק פ/3396/25: הצעת חוק הבטחת הכנסה (תיקון – הגדלת מענק חימום), התשפ"ג–2023, מאת חברי הכנסת דבי ביטון, מיכאל מרדכי ביטון, קטי קטרין שטרית, לימור סון הר מלך, אברהם בצלאל ואפרת רייטן מרום; הצעת חוק הביטוח הלאומי (תיקון – גמלת סיעוד בכסף בשיעור מלא), התשפ"ג–2023, מאת חבר הכנסת אליהו רביבו; הצעת חוק המרכז למורשת יהדות תימן, התשפ"ג–2023, מאת חבר הכנסת יונתן מישרקי; הצעת חוק הסעד (טיפול באנשים עם מוגבלות שכלית-התפתחותית) (תיקון – דיווח לכנסת לעניין פגיעה באדם עם מוגבלות שכלית-התפתחותית), התשפ"ג–2023, מאת חבר הכנסת ארז מלול; הצעת חוק לתיקון פקודת המיסים (גבייה) (תנאים למתן כתב הרשאה וצו עיקול), התשפ"ג–2023, מאת חבר הכנסת ארז מלול; הצעת חוק מגן דוד אדום (תיקון – פריסת ניידות טיפול נמרץ ברחבי המדינה), התשפ"ג–2023, מאת חבר הכנסת ואליד אלהואשלה; הצעת חוק שוויון זכויות לאנשים עם מוגבלות (תיקון – חובת הנגשת אוטובוסים בין–עירוניים), התשפ"ג–2023, מאת חבר הכנסת יונתן מישרקי; הצעת חוק עובדים זרים (תיקון – חובת מעסיק לבדיקת אשרה של עובד זר), התשפ"ג–2023, מאת חבר הכנסת אליהו רביבו; הצעת חוק שוויון זכויות לאנשים עם מוגבלות (תיקון – קדימות בתור), התשפ"ג–2023, מאת חברי הכנסת אחמד טיבי ועאידה תומא סלימאן; הצעת חוק העונשין (תיקון – החמרת ענישה בעבירת הפרת הוראות צו הגנה ובעבירת תקיפת בן זוג), התשפ"ג–2023, מאת חבר הכנסת צביקה פוגל; הצעת חוק זכויות הסטודנט (תיקון – זכויות לסטודנטים הלומדים בחוץ לארץ), התשפ"ג–2023, מאת חברת הכנסת טטיאנה מזרסקי; הצעת חוק שירות התעסוקה (תיקון – הגברת התחרות בסיעוד הביתי), התשפ"ג–2023, מאת חבר הכנסת אליהו רביבו; הצעת חוק למניעת אלימות במשפחה (תיקון – פיקוח טכנולוגי להבטחת קיומו של צו הגנה, והערכת מסוכנות – הוראת שעה), התשפ"ג–2023, מאת חברת הכנסת מרב מיכאלי; הצעת חוק-יסוד: הממשלה (תיקון – הגבלת כהונת ראש הממשלה לשתי תקופות כהונה רצופות), מאת חברת הכנסת מרב מיכאלי; הצעת חוק הרשויות המקומיות (בחירת ראש הרשות וסגניו וכהונתם) (תיקון – שכר לסגן ראש רשות), התשפ"ג–2023, מאת חברת הכנסת חוה אתי עטייה; הצעת חוק לתיקון סדרי המינהל (החלטות והנמקות) (תיקון – חובת מתן תשובה במועד), התשפ"ג–2023, מאת חבר הכנסת ארז מלול; הצעת חוק סדר הדין הפלילי (תיקון – הגשת ערעור), התשפ"ג–2023, מאת חברת הכנסת טלי גוטליב; הצעת חוק סדר הדין הפלילי (סמכויות אכיפה – מעצרים) (תיקון – פיצוי בשל מעצר), התשפ"ג–2023, מאת חבר הכנסת ארז מלול; הצעת חוק חינוך ממלכתי (תיקון – שלילת השתתפות בתקציב עקב הפליה), התשפ"ג–2023, מאת חברת הכנסת מרב מיכאלי; הצעת חוק שירות המדינה (משמעת) (תיקון – סמכויות השר), התשפ"ג–2023, מאת חברת הכנסת טלי גוטליב; הצעת חוק סדר הדין הפלילי (סמכויות אכיפה – מעצרים) (תיקון – שחרור ממעצר באין הכרעת דין), התשפ"ג–2023, מאת חבר הכנסת ארז מלול; הצעת חוק התכנון והבנייה (תיקון – הוספת נציג הקבלנים במועצה הארצית), התשפ"ג–2023, מאת חבר הכנסת ינון אזולאי; הצעת חוק חופש מהתאגדות (הוראת שעה ותיקוני חקיקה), התשפ"ג–2023, מאת חברי הכנסת דן אילוז, אריאל קלנר ועמית הלוי; הצעת חוק העונשין (תיקון – הגדרת פשע שנאה), התשפ"ג–2023, מאת חברי הכנסת עופר כסיף, פנינה תמנו, עאידה תומא סלימאן, איימן עודה, יוסף עטאונה, אחמד טיבי, מרב מיכאלי, גלעד קריב, יוראי להב הרצנו, נעמה לזימי, מנסור עבאס, מירב כהן, גדי איזנקוט, יפעת שאשא ביטון, רם בן ברק, מיכל שיר סגמן, אלון שוסטר, נאור שירי, בועז טופורובסקי, שלי טל מירון, אימאן ח'טיב יאסין, יאסר חוג'יראת, מיכאל מרדכי ביטון, יואב סגלוביץ', חילי טרופר וקארין אלהרר; הצעת חוק הרבנות הראשית לישראל (תיקון – הרכב האספה הבוחרת), התשפ"ג–2023, מאת חברי הכנסת מטי צרפתי הרכבי, נאור שירי, יואב סגלוביץ', מיכאל מרדכי ביטון, דבי ביטון, מיקי לוי, מאיר כהן, ולדימיר בליאק, רם בן ברק, מירב כהן, אלעזר שטרן, רון כץ, שלי טל מירון, יסמין פרידמן, אורנה ברביבאי, שרון ניר, עודד פורר, טטיאנה מזרסקי, מיכל שיר סגמן, גלעד קריב, סימון דוידסון, יוראי להב הרצנו ואלון שוסטר; הצעת חוק התכנון והבנייה (תיקון – ייצוג הולם לנשים במוסדות התכנון), התשפ"ג–2023, מאת חברי הכנסת מטי צרפתי הרכבי, נאור שירי, יואב סגלוביץ', מיכאל מרדכי ביטון, דבי ביטון, מיקי לוי, ולדימיר בליאק, רם בן ברק, מירב כהן, אלעזר שטרן, רון כץ, שלי טל מירון, יסמין פרידמן, אורנה ברביבאי, שרון ניר, עודד פורר, טטיאנה מזרסקי, מיכל שיר סגמן, עאידה תומא סלימאן, גלעד קריב, סימון דוידסון, יוראי להב הרצנו ואלון שוסטר; הצעת חוק העונשין (תיקון – מאסר עולם לאונס קטינים), התשפ"ג–2023, מאת חברי הכנסת יוליה מלינובסקי, אביגדור ליברמן, עודד פורר, יבגני סובה, שרון ניר וחמד עמאר; הצעת חוק הגנה על זכויות הדורות הבאים, התשפ"ג–2023, מאת חברת הכנסת נעמה לזימי; הצעת חוק המרכז לגביית קנסות, אגרות והוצאות (תיקון – פיצויים שהוטלו על ידי בית משפט צבאי), התשפ"ג–2023, מאת חברי הכנסת אביחי אברהם בוארון, ארז מלול, משה פסל, צבי ידידיה סוכות, קטי קטרין שטרית, שמחה רוטמן, יוסף טייב, יצחק פינדרוס, משה סעדה ומשה סולומון; הצעת חוק העונשין (תיקון – הרחבת הגדרת הגזענות), התשפ"ג–2023, מאת חבר הכנסת ארז מלול; הצעת חוק החומרים המסוכנים (תיקון – פרטי התקשרות למרכז רעלים), התשפ"ג–2023, מאת חבר הכנסת אברהם בצלאל; הצעת חוק לתיקון פקודת העיריות (אי-חיוב פעילות בשבת), התשפ"ג–2023, מאת חבר הכנסת אבי מעוז; הצעת חוק הביטוח הלאומי (תיקון – היוון חלק מגמלת נפגע עבודה לשם תשלום למייצג של עובד זר), התשפ"ג–2023, מאת חברת הכנסת קטי קטרין שטרית; הצעת חוק עובדים זרים (תיקון – אגרה מופחתת בסיעוד המוסדי) (הוראת שעה), התשפ"ג–2023, מאת חברת הכנסת קטי קטרין שטרית; הצעת חוק לתיקון פקודת מס הכנסה (החזר בתשלום למעונות יום לאימהות), התשפ"ג–2023, מאת חבר הכנסת ארז מלול; הצעת חוק האזרחים הוותיקים (תיקון – הנחה ברכישת אמצעי לזיהוי מצב חירום רפואי), התשפ"ג–2023, מאת חברי הכנסת אליהו ברוכי, משה גפני, יעקב אשר, יצחק פינדרוס, יצחק קרויזר, אלון שוסטר, יונתן מישרקי, אבי מעוז, אברהם בצלאל, ארז מלול ואחמד טיבי; הצעת חוק הבחירות לכנסת (תיקון – הארכת תקופת צינון), התשפ"ג–2023, מאת חבר הכנסת אלמוג כהן; הצעת חוק העונשין (תיקון – הגנה על בסיסי צה"ל, שטחי אש, תחנות משטרה ומתקנים ביטחוניים), התשפ"ג–2023 , מאת חבר הכנסת אלמוג כהן; הצעת חוק שיקום, פיצוי וסיוע משפטי לנפגעי עבירות מין, התשפ"ג–2023, מאת חברי הכנסת שרון ניר, אביגדור ליברמן, עודד פורר, יבגני סובה, יוליה מלינובסקי וחמד עמאר; הצעת חוק איסור הונאה בכשרות (תיקון – מתן תעודת הכשר על ידי רב מקומי), התשפ"ג–2023, מאת חברי הכנסת משה טור פז ויאיר לפיד; הצעת חוק שירות המדינה (מינויים) (תיקון – איסור העסקת תומכי טרור בשירות המדינה), התשפ"ג–2023, מאת חברי הכנסת עמית הלוי, אופיר כץ, דן אילוז, אריאל קלנר, צגה מלקו וקטי קטרין שטרית

דן מרזוק:      לקריאה ראשונה, מטעם הממשלה: הצעת חוק תובענות ייצוגיות (תיקון מספר 15), התשפ"ג–2023

דן מרזוק:       הסכם בין ממשלת מדינת ישראל לממשלת גאורגיה בדבר שיתוף פעולה בתחום התיירות

דן מרזוק:      מסקנות הוועדה המיוחדת לצמצום פערים חברתיים בפריפריה בעקבות דיון מהיר בהצעתם של חברי הכנסת יונתן מישרקי, משה רוט, יצחק קרויזר, אושר שקלים ורון כץ בנושא: מחדל חברתי – מאות קשישים מתים בבתיהם כשאיש לא יודע על כך בזמן אמת

דן מרזוק:      עוד אבקש להודיעכם כי בהתאם לסעיף 96 לתקנון הכנסת הודיע חבר הכנסת נסים ואטורי כי הוא חוזר בו מהצעת חוק הרשויות המקומיות (בחירות) (תיקון – הזכות להיבחר), התשפ"ג–2023, שמספרה פ/3343/25

דן מרזוק:  תודה

אמיר אוחנה: תודה למזכיר הכנסת

אמיר אוחנה: אנחנו נעבור לנושא הראשון שעל סדר-היום, נאומים בני דקה

אמיר אוחנה:  חברי הכנסת המבקשים להירשם מוזמנים להצביע בעד

אמיר אוחנה:  ההצבעה תהיה אלקטרונית, ואנחנו נעבור אליה מייד

אמיר אוחנה:  תודה לחברי הכנסת

אמיר אוחנה:  עד שאקבל לידיי את הרשימה, ראשונת השואלות תהיה חברת הכנסת טלי גוטליב

אמיר אוחנה:  בבקשה

אמיר אוחנה:  לא לשאול, זו לא שאלה – נאומים בני דקה

טלי גוטליב: אני רוצה לומר כאן משהו בנאום של דקה

טלי גוטליב:  עמוס מלכא היה אלוף בצבא

טלי גוטליב:  לא מעניין אותי מה היית, אדון מלכא, אתה צריך לשבת מאחורי סורג ובריח

טלי גוטליב:  אלה דבריך שלך – ברברי, אלים ובריון שכמוך, מסוכן מאוד

טלי גוטליב:  הוא אומר ככה: "ידע כל חבר כנסת ושר בליכוד שכל עוד לא נגנזה תוכנית ההפיכה המשטרית הוא יהיה נרדף ומוגבל בתנועותיו בציבור, כמו רוטמן וסעדה היום וכמו רבים אחרים שחוו את זה

טלי גוטליב:  בכירי הליכוד לא יכולים להסתובב בציבור בלי שנציגי המחאה 'ילוו אותם'" – הוא אומר

טלי גוטליב:  במירכאות; מעניין למה הוא מתכוון – "לא בכנסים, לא במסעדות, לא בפארק

טלי גוטליב:  גנזו ותשוחררו"

טלי גוטליב:       אני מצפה כאן מכל נציג אופוזיציה שיעלה וינאם לגנות את זה בכל תוקף

טלי גוטליב:  אני אומרת לכם, כשאני אמרתי שהשמאל בגד במדינה, זאת הדוגמה

טלי גוטליב:  זו באמת פגיעה והפרה של החוזה הטבעי בין כל אזרח במדינה הזו והחובה שלו לשמור על החוסן הלאומי והנראות הלאומית והביטחון האישי והביטחון של כולנו

טלי גוטליב:      תרשו לי לבוז להתנהגות של עמוס מלכא, ובעיקר תרשו לי לכעוס מאוד על היועצת המשפטית לממשלה, שידעה לקרוא לחקירה לחברנו צביקה פוגל, שיש לו חסינות, ולעומת זאת, לאדון עמוס מלכא – בעודנו יושבים כאן הוא לא נמצא בחקירה

אמיר אוחנה: תודה לגברתי

אמיר אוחנה:  יעלה ויבוא חבר הכנסת אליהו ברוכי, ואחריו – חבר הכנסת בועז טופורובסקי

אמיר אוחנה:  בבקשה, אדוני

אליהו ברוכי: כבוד היושב-ראש, "הזכות להפגין" – צמד מילים שהפך להיות מקודש בחודשים האחרונים

אליהו ברוכי:  בשל הזכות להפגין התירו לחסום כבישים ולשבש את שגרת החיים במדינת ישראל

אליהו ברוכי:  אבל אתמול צמד המילים הזה, "הזכות להפגין", יצא להפסקה קלה

אליהו ברוכי:  אני לא מדבר על הזכות לנסות להכות את חבר הכנסת רוטמן – זה כנראה מותר; אני מדבר על מחאה שביקשו לקיים כמה בני ישיבות מול פעילות מיסיונרית בירושלים

אליהו ברוכי:  במהלך ההפגנה, השוטרים שהיו במקום נהגו באלימות קשה כלפיהם

אליהו ברוכי:  מדובר באלימות קשה מאוד לצפייה

אליהו ברוכי:  מדובר באלימות שאם הייתה מופעלת כלפי מנהיגים מצד אחר, לא היינו שומעים עליה כאן רק במסגרת נאום בן דקה

אליהו ברוכי:      אני שואל את כל אותם לוחמי דמוקרטיה: הזכות להפגין זו זכות דמוקרטית או זכות מגזרית? תודיעו לנו, בבקשה, שנדע אם גם לנו מותר להשתמש בזכות להפגין

אליהו ברוכי:  תודה רבה

אמיר אוחנה: תודה לחבר הכנסת ברוכי

אמיר אוחנה:  יעלה ויבוא חבר הכנסת בועז טופורובסקי, ואחריו – חבר הכנסת עופר כסיף

בועז טופורובסקי: תודה

בועז טופורובסקי:  אדוני היושב-ראש, השר – ראיתי כאן שר? חברות וחברי הכנסת – – –     

אמיר אוחנה: השר ביקש לצאת רגע להתפנות

דוד אמסלם: נמצא פה ברקת

אמיר אוחנה: אה, גם השר ברקת, מאה אחוז

אמיר אוחנה:  בבקשה

בועז טופורובסקי: מתחילת השנה נהרגו 148 בני אדם בדרכים, שבעה מהם רק בשבוע החולף

בועז טופורובסקי:  גם השבוע, כמו בכל שבוע, אני אקריא את פרטי תאונות הדרכים, ואיפה שאפשר – את שמות ההרוגים בשבוע החולף

בועז טופורובסקי:      ביום שלישי 23 במאי נהרג גבר בשנות העשרים לחייו בכביש 22 כאשר עמד לצד רכבו בשולי הכביש

בועז טופורובסקי:  נהגת שסטתה מהנתיב פגעה בו והוא מת

בועז טופורובסקי:  ביום שישי 26 במאי נהרגה קארין אל-צפון, בת 17, תלמידת תיכון בפתח תקווה, לאחר שהורכבה על אופנוע ורוכב האופנוע איבד שליטה

בועז טופורובסקי:  ביום שבת 27 במאי נהרג חוסיין רביע, בן 30, לאחר שהידרדר והתהפך עם רכבו לוואדי ביער צ'רצ'יל סמוך לנוף הגליל

בועז טופורובסקי:  בהמשך אותו היום התרחשה תאונה קטלנית נוספת, תאונה חזיתית בין שני כלי רכב בכביש 90; את כביש 90 אנחנו מזכירים כל כמה שבועות כאן, במקרה טוב

בועז טופורובסקי:  בתאונה נהרגו שני גברים, בני 31 ו-71

בועז טופורובסקי:  בהמשך אותו היום נהרג סימון דהן, בן 45 מרחובות, בעת שנהג אוטובוס פגע ברכבו במזכרת בתיה

בועז טופורובסקי:  ביום ראשון 28 במאי נהרג גבר בן 30 בתאונת דרכים בראשון לציון, כאשר הרכב שבו שהה התהפך

בועז טופורובסקי:      אני אמשיך כל שבוע להקריא את פרטי תאונות הדרכים, בתקווה שנראה סוף-סוף פעולות שיצילו חיים בדרכים

בועז טופורובסקי:  תודה רבה

אמיר אוחנה: תודה

אמיר אוחנה:  חבר הכנסת עופר כסיף, ואחריו – חבר הכנסת אבי מעוז

עופר כסיף: כבוד היושב-ראש, חברי הכנסת, בנגב קיים כפר בלתי מוכר שישראל היא שפלשה לאדמותיו, לא הפוך, הכפר אל-עראקיב, שגם יש בו בית קברות – שמוכיח על השהות של האנשים שם – בית קברות שיש שם קברים בני למעלה מ-100 שנה

עופר כסיף:  כמו שאנחנו יודעים, זה קצת יותר מזמן קיומה של המדינה

עופר כסיף:      במשך שנים מתעללות הרשויות בתושבי הכפר

עופר כסיף:  פעם אחרי פעם נכנסים לשם והורסים, פשוט, את המעט שיש להם

עופר כסיף:  כבשת הרש זה הרבה לעומת מה שיש להם

עופר כסיף:  אנחנו מדברים על אנשים שחיים באוהלים או חיים בתוך מכוניות בשטח בית הקברות, וממשיכים להתעלל בהם ולהרוס ולהתעמר בהם

עופר כסיף:  זה חלק מהטיהור האתני שמדינת ישראל – במשך שנים, לא רק הממשלה הנוכחית – ממשיכה לקיים, בין השאר גם בנגב

עופר כסיף:  היום הגדילו לעשות: בשעה 05:00 הגיעו כוחות ההרס והדיכוי, ובמתחם בית הקברות למעשה מנעו מהאנשים גם להתפלל את תפילת הבוקר שלהם, עיכבו את השייח' סייח, השייח' של הכפר, ואת בת זוגו, וזימנו אותם לאחר מכן לחקירה במשטרה, מה שאומר שיש סכנת מעצר

עופר כסיף:  זה שוב חלק מההתעללות והטיהור האתני המחפירים והמגעילים שהמדינה עושה

עופר כסיף:      אני רוצה לחזק מפה את חבריי בכפר אל-עראקיב, לחזק אותם אל מול 200 פעמים שהרסו

עופר כסיף:  הם ימשיכו במאבק הצודק שלהם על אדמותיהם ובתיהם, אנחנו נמשיך לתמוך בהם, ובסוף גם ננצח

אמיר אוחנה: תודה לחבר הכנסת כסיף

אמיר אוחנה:  חבר הכנסת אבי מעוז, ואחריו – חבר הכנסת יוסף עטאונה

אבי מעוז: תודה, אדוני היושב-ראש

אבי מעוז:  נאום הנדסת תודעה מס' 87, והפעם על השקיפות

אבי מעוז:      במסגרת תפקידי כסגן שר ניתנה לי האפשרות לייצר מערכת של שקיפות כלפי ההורים ביחס לתוכניות החיצוניות שפועלות בבתי הספר

אבי מעוז:  ברוכים הבאים לרגע של הנדסת תודעה: מה הרעיון של השקיפות? שאור השמש הוא המחטא הטוב ביותר

אבי מעוז:  מה לא כלול בשקיפות? לא פיקוח, לא מעקב, לא התערבות בתכנים וגם לא קומיסריות

אבי מעוז:  כל אלו הם עוד פייק ניוז והנדסת תודעה רדודה בניסיון לערער את הלגיטימיות של הממשלה הנבחרת

אבי מעוז:  שקיפות זו שקיפות ותו לא, והזכות הבסיסית של כל הורה היא לדעת אלו תוכניות חיצוניות לומדים וסופגים הילדים שלו

אבי מעוז:       אני ממליץ להורים לעקוב אחר הקמת המערכת, ובאמצעותה – לממש את הזכות הבסיסית הזאת

אבי מעוז:  תודה רבה

אמיר אוחנה: תודה

אמיר אוחנה:  חבר הכנסת יוסף עטאונה, ואחריו – חבר הכנסת גלעד קריב

יוסף עטאונה: כבוד היושב-ראש, לפי הפרסומים שהיו מאתמול לגבי ישיבת הממשלה, כששר משפטים במדינת ישראל מסביר למה צריך רפורמה משפטית, הוא מסביר שצריכים את הרפורמה כדי שיהיו שופטים בעליון שיבינו מצב שיהודים עוזבים יישובים כי הם לא רוצים שערבים יגורו איתם

יוסף עטאונה:  אין יותר גזעני, אין יותר גזעני מאמירה כזאת

יוסף עטאונה:  תארו לעצמכם שבמדינה באירופה שר המשפטים אומר שהאזרחים של אותה מדינה לא רוצים לגור עם יהודים

יוסף עטאונה:  מה הייתם אומרים על דבר כזה? קודם כול צריך לדחות מכול וכול אמירה גזענית זו

יוסף עטאונה:  השאלה שנשאלת היא: למה צעירים ערבים מגיעים ליישובים יהודיים? כי מצוקת הדיור האמיתית היא בקרב החברה הערבית

יוסף עטאונה:  אתם יודעים שמ-48' עד היום שום יישוב חדש לא הוקם לא בגליל ולא במשולש, ולכן יש מצוקת דיור, ולכן צעירים יוצאים ליישובים יהודיים

יוסף עטאונה:      אני מכאן קורא לכל הצעירים הערבים בגליל, במשולש ובנגב: אתם יכולים לפנות לכל יישוב יהודי ולקנות ולרכוש

יוסף עטאונה:  אם זה מטריד אותם, אני קורא לכם – קודם כול אנחנו רוצים, במיוחד בנגב, הכרה ביישובים; אבל אם זה מטריד את שר המשפטים והוא רוצה שופטים כבקשתו כדי שיבינו מה זו גזענות, זו הפיכה משטרית ולא רפורמה משפטית

אמיר אוחנה: תודה לחבר הכנסת עטאונה

אמיר אוחנה:  כעת יעלה ויבוא חבר הכנסת גלעד קריב, ואחריו – חבר הכנסת ואליד אלהואשלה, שאינני רואה כרגע במליאה

אמיר אוחנה:  נמצא? נמצא

גלעד קריב: אדוני היושב-ראש, שמעתי את דבריו של חבר הכנסת מעוז, ובעקבותיהם אני קורא לכל ההורים בחינוך הממלכתי להתארגן כדי למנוע מהאיש המסוכן הזה כל מגע עם החינוך של הילדים שלנו בחינוך הממלכתי שאינו דתי

גלעד קריב:      ולעניין שבגינו ביקשתי את זכות הנאום

גלעד קריב:  היום בשעות הצוהריים מייסד ארגון להב"ה בנצי גופשטיין ישב כאן, בחדר סיעת עוצמה יהודית

גלעד קריב:  באותה שעה שהוא ישב שם לצידו של השר לביטחון לאומי, התפרסמו ב-N12 תכתובות מתוך הקבוצות של ארגון להב"ה שיש בהן קריאה מפורשת לאלימות ולפגיעה בצועדים במצעד הגאווה שיצעד ביום חמישי הקרוב בירושלים

גלעד קריב:  אין הסבר יותר תמציתי ומדויק למציאות הכל-כך קשה שבה אנחנו נמצאים, מציאות שבה עבריינים ובריונים מקיפים את השר לביטחון לאומי ומהווים חלק מהצוות הבכיר שלו

גלעד קריב:      אני קורא לציבור הישראלי להתייצב בהמוניו ביום חמישי הקרוב ברחובות ירושלים למצעד הגאווה כדי להעביר מסר לבנצי גופשטיין ולשר לביטחון לאומי, שלא ראוי לתפקידו, שאנחנו לא נכופף את ראשנו

אמיר אוחנה: תודה

אמיר אוחנה:  יעלה ויבוא חבר הכנסת ואליד אלהואשלה, ואחריו – אחרונת הדוברות לשלב זה, חברת הכנסת קטי קטרין שטרית

אמיר אוחנה:  בבקשה

וליד אל-הואשלה: מכובדי היושב-ראש, חבריי חברי הכנסת, מול משרד ראש הממשלה עכשיו יש לנו אוהל מחאה שיזמה ועדת המעקב העליונה של ערביי ישראל

וליד אל-הואשלה:  נמצא כאן איתנו היושב-ראש, מוחמד ברכה – אהלן, מוחמד – וכל המנהיגות הערבית מנסה להירתם על מנת שאנחנו נעצור את שפיכות הדמים בחברה הערבית, אדוני היושב-ראש

וליד אל-הואשלה:  ראש ממשלה מחויב לקבל החלטות קשות, כמו שהוא מקבל החלטות קשות במדינות אחרות

וליד אל-הואשלה:  הוא כל הזמן מבצע ומקבל החלטות בקבינט הביטחוני, בראשות הממשלה ובוועדה לענייני שרים, והוא מחויב לקבל החלטות למען ביטחונם של אזרחי המדינה הערבים

וליד אל-הואשלה:       אנחנו כל הזמן דורשים מראש הממשלה נתניהו להתעשת ולקבל החלטות

וליד אל-הואשלה:  לא ייתכן ולא יעלה על הדעת שאנחנו זועקים ומבקשים שהממשלה כן תיתן ביטחון לאנשים וכן תתערב במה שקורה בחברה הערבית, המקרים שעוברים האנשים והתושבים יום-יום ולילה-לילה

וליד אל-הואשלה:  הממשלה מחויבת לקבל החלטה קשה על מנת למגר את הפשיעה בחברה הערבית

וליד אל-הואשלה:  תודה

אמיר אוחנה: תודה לחבר הכנסת ואליד אלהואשלה

אמיר אוחנה:  אחרונת הדוברות – חברת הכנסת קטי קטרין שטרית, בבקשה

קטי קטרין שטרית: אדוני היושב-ראש, ראש הממשלה, אני חברה בצוות המשא ומתן בבית הנשיא, כתוצאה מהחלטתו האמיצה והמאוד-בוגרת של ראש הממשלה, שהחליט לתת הזדמנות להגיע להסכמה רחבה מתוך הידברות בין הקואליציה לאופוזיציה

קטי קטרין שטרית:  ואכן, הדיונים מתקיימים שם באופן מאוד רגוע, באופן ענייני ומקצועי

קטי קטרין שטרית:  ואני שואלת את עצמי: אם כך, מדוע המחאה נמשכת? נכון שהיא קטנה, אבל בכל זאת רואים אותה בקפלן ובכל מיני מקומות אחרים

קטי קטרין שטרית:  ואז אני פשוט מבינה דבר שהוא מאוד מאוד פשוט: אותה קבוצה שהפגינה ב-2011 על יוקר המחיה, ב-2015 על מתווה הגז, ב-2019 בבלפור, זו בעצם אותה קבוצה שלא משלימה עם תוצאות הבחירות; אותה קבוצה שקוראת לדמוקרטיה ובעצם מפירה את כל כללי הדמוקרטיה

קטי קטרין שטרית:  היא פשוט אותה קבוצה שהחליטה שזה לא משנה מה קרה ב-1 בנובמבר, כשהבוחר אמר את דברו – בואו נמשיך ונפעל בצורה הכי לא דמוקרטית כדי לפסול את הבחירה הדמוקרטית של בני אדם

קטי קטרין שטרית:      ואז מגיע פודקאסט של עו"ד גלעד שר, ממובילי המחאה, שמספר לאמיר אורן: הפגישה הראשונה של ראשי המחאה הייתה שבועיים לפני הקמת הממשלה, כלומר שלושה שבועות לפני הצגת הרפורמה המשפטית של לוין

קטי קטרין שטרית:  אז תסיקו מזה מה שתסיקו

קטי קטרין שטרית:  כנראה שהרפורמה המשפטית בכלל לא קשורה למחאה

קטי קטרין שטרית:  אז יאמרו אותם ראשי המחאה באומץ לב – אין להם את זה, אבל בכל זאת – שיגידו לציבור הרחב: עשינו לכם הנדסת תודעה, הפחדנו אתכם, גרמנו לכם לחרדות

קטי קטרין שטרית:  דעו לכם שהדבר היחיד שאנחנו רוצים זה שהממשלה הזאת תיפול, או ליתר דיוק שבנימין נתניהו לא יהיה ראש ממשלה

קטי קטרין שטרית:  אבל מה לעשות, הדמוקרטיה מנצחת, וראש הממשלה נתניהו נמצא פה ויהיה פה לארבע שנים טובות ומתוקות למדינת ישראל

אמיר אוחנה: תודה רבה לחברת הכנסת קטי קטרין שטרית

אמיר אוחנה: הרצח בדגש על מקרי הרצח בחברה הערבית << נושא >>    [לפי סעיף 45 לתקנון הכנסת

אמיר אוחנה: ]     

אמיר אוחנה: חברי הכנסת, הנושא הבא על סדר-היום – דיון בהשתתפות ראש הממשלה, על פי בקשתם של 40 חברי כנסת

אמיר אוחנה:  נמצאים איתנו ראש הממשלה וראש האופוזיציה, כמתחייב בתקנון

אמיר אוחנה:  אני מזמין את חברת הכנסת עאידה תומא סלימאן לפתוח את הדיון

אמיר אוחנה:  בבקשה, גברתי, לרשותך עשר דקות

עאידה תומא סלימאן: כבוד היושב-ראש, ראש הממשלה הנכבד מר בנימין נתניהו, היו שאלות היום, למה מועיל דווקא להביא דיון כזה כאשר אנחנו בחברה הערבית מרגישים שכל יום הוא יום חירום וכל יום הוא יום שמחייב לא רק דיונים בכנסת, אלא לעצור את הכול במדינה ולהתמקד בקטסטרופה המתמשכת, המתגלגלת הזו של אובדן חיים ואובדן ביטחון אישי ואובדן הרגשה שאפשר להמשיך לחיות בצורה נורמלית, לנוכח התפשטות הפשיעה בתוך החברה שלנו

עאידה תומא סלימאן:  היוזמה לדיון כזה התחילה כבר לפני חודש, אבל לא היינו בוחרים בתזמון יותר טוב לקיום הדיון הזה בנוכחות ראש הממשלה יותר מאשר היום הזה, כאשר המנהיגות של האוכלוסייה הערבית, ועדת המעקב העליונה של האוכלוסייה הערבית בהנהגת החכ"ל – יושב-ראש הוועדה שנמצא איתנו ביציע, מר מוחמד ברכה, חברי, שמנהיג היום עם שאר המנהיגות של המפלגות ושל ראשי הרשויות המקומיות את המחאה ואת אוהל המחאה שהקימו בחוץ, ליד הבניין של הכנסת מול משרד ראש הממשלה

עאידה תומא סלימאן:  בינתיים חבר הכנסת ביסמוט מפריע לנו

עאידה תומא סלימאן:  שיקשיב

עאידה תומא סלימאן:  אני חושבת שהדיון הזה מחייב הקשבה מאוד טובה

עאידה תומא סלימאן:       המנהיגות של האוכלוסייה הערבית היום פתחה את מאהל המחאה

עאידה תומא סלימאן:  אני מצפה ואני מזמינה את ראש הממשלה שיצא למנהיגות, שילך למאהל, שיביע סולידריות למאבק הזה, שהוא בעיקר מאבק על החיים

עאידה תומא סלימאן:  עשרות ומאות אלפי אזרחים יוצאים בימים האלה למחות ברחובות וחוסמים כבישים כדי לחיות במה שהם קוראים לו דמוקרטיה; אנחנו עדיין נלחמים על הזכות לחיות, ולחיות בקצת שקט, בלי הטרור המתמשך של ארגוני הפשיעה נגד האזרחים

עאידה תומא סלימאן:       מתחילת השנה הגענו לשיא של מספר נרצחים, כבוד ראש הממשלה, במשמרת שלך

עאידה תומא סלימאן:  מספיק להזכיר ש-77 אזרחים ו-6 תושבים של ירושלים המזרחית נרצחו מתחילת השנה כדי להזדעזע, ואנחנו עוד לא מזכירים את הירי לילה-לילה בכפרים וביישובים

עאידה תומא סלימאן:  אנחנו עוד לא ספרנו כמה אנשים חיים באיום מתמיד

עאידה תומא סלימאן:  הלילה ירו על ביתו של ראש מועצת יפיע, ועוד כמה וכמה ראשי רשויות נמצאים באיום וסכנה גבוהה

עאידה תומא סלימאן:  כל זה במשמרת שלך, כבוד ראש הממשלה

עאידה תומא סלימאן:       ב-2014 הגעתי לכנסת; עוד לא הייתי חברת כנסת, הגעתי לכנס שארגן חבר הכנסת אחמד טיבי בזמנו

עאידה תומא סלימאן:  נכחת כראש ממשלה לאחר מקרה רצח מזעזע של גבר ושני ילדים שלו בתוך הבית

עאידה תומא סלימאן:  ישבת בכנס, הסתכלת בעיניים של האימא, האישה, והבטחת לה שאתה לא תירגע עד שנדע מי הרוצחים, ושהם ייכנסו לבית סוהר

עאידה תומא סלימאן:  מתחילת השנה – אני לא אספור מ-2014 כמה רוצחים עדיין מסתובבים בתוכנו וחיים חיים נורמליים ועוד מאיימים על אחרים, אני אספור רק מתחילת השנה – רק 2% מהמקרים פוענחו

עאידה תומא סלימאן:  אם היינו נזכרים שלפני יומיים – ארבעה ימים – מהעיר שלי, עכו, נרצח צעיר בדובאי – תוך שעתיים, כבוד היושב-ראש, כבר ידעו מי הם המואשמים

עאידה תומא סלימאן:  כבר עצרו אותם

עאידה תומא סלימאן:  מה יש למשטרת דובאי שאין לכם? איזה ידע וטכנולוגיה קיימים? כל הזמן אומרים לנו: אי-אפשר להגיע לרוצחים, כי אתם לא משתפים פעולה

עאידה תומא סלימאן:  ואללה, מי שיתף פעולה בדובאי? בתוך שעתיים המשטרה – איזה מידע היה למשטרת דובאי? הם ידעו לעשות את העבודה, והיה להם את הרצון

עאידה תומא סלימאן:       ואנחנו אומרים היום, יש לנו – מגישים כתב אישום, כתב אישום נגד מדיניות מתמשכת של התעלמות

עאידה תומא סלימאן:  בהתחלה אמרתם: אין תחנות משטרה

עאידה תומא סלימאן:  מי מנע מהמדינה לעשות תחנות משטרה? אנחנו החלטנו שלא יהיו או בגלל שהמשטרה מתייחסת אלינו כחצר אחורית שהיא נכנסת אליה רק כדי למשטר אותה ולדכא אותה ויוצאת, לא לשרת אותנו כאזרחים? אחר כך אמרו לנו: זו התרבות שלכם; מה זה אחר כך – רק לפני חודש

עאידה תומא סלימאן:  ולא שמענו אותך, כבוד ראש הממשלה, אומר משהו על מפכ"ל שאומר: הם רוצחים אחד את השני, זה חלק מהמנטליות שלהם

עאידה תומא סלימאן:  המנטליות שלנו לרצוח – זה מפכ"ל שיגן על ביטחון הילדים שלנו? זה שר שאכפת לו רק לספסר בדם ולהקליט את המפכ"ל ולהוציא את ההקלטות כדי לעשות הון פוליטי מזה

עאידה תומא סלימאן:  השר, אנחנו כבר יודעים מי הוא, אבל מי החליט להפקיר את דמנו בידיים שלו, כבוד ראש הממשלה? אתה, אתה

עאידה תומא סלימאן:  הכול קורה במשמרת שלך

עאידה תומא סלימאן:       אנחנו מאבדים את הצעירים שלנו אחד אחרי השני, אבל אנחנו מאבדים גם את הרוגע ואת האפשרות לחיים בטוחים

עאידה תומא סלימאן:  אנחנו מרגישים איום מתמיד יום-יום

עאידה תומא סלימאן:  אחר כך באים ואומרים לנו: מה חברי הכנסת עושים? ממתי זה התפקיד של חברי הכנסת לצאת ללוחמה בארגוני הפשיעה? אני רוצה לשאול שאלה: אם היה חשש לרגע שהנשק המפוזר בתוך היישובים שלנו היה מכוון, חס וחלילה, נגד אזרחים יהודים, מה הייתם עושים? ראינו לפני יומיים מה אמרו על יחידת הגדעונים, ראינו מה היא עשתה

עאידה תומא סלימאן:  אם היה חשש שבנשק הזה היו משתמשים נגד אזרחים יהודים, היו יודעים להוציא את זה מכל חור, היו חורשים את הקרקע כדי להוציא את זה

עאידה תומא סלימאן:  אבל כל עוד זה מכוון בחצר האחורית נגד האזרחים הערבים – תנו להם, שירצחו אחד את השני, זה בסדר

עאידה תומא סלימאן:       אני אומרת, לצערי הרב, שיש אנשים שאוהבים לעמוד על הדוכן הזה ולאיים: אם לא תטפלו בפשיעה, זה עוד יגיע לאוכלוסייה היהודית

עאידה תומא סלימאן:  אני לא רוצה לאיים, כי אני חושבת שגם החיים שלנו שווים, ודמם של הערבים לא פחות שווה משל היהודים במדינה הזו

עאידה תומא סלימאן:  אנחנו מתעקשים שזה לא חייב להגיע לאוכלוסייה היהודית כדי שיזוזו

בועז ביסמוט: למה התנגדתם להקמת תחנות משטרה? למה?     

עאידה תומא סלימאן: אני לא רוצה להמשיך ולענות לכל אלה שמנסים להשתמש בדם הנשפך, בפחד, בטרור שאנחנו חיים בו, כדי לעשות הון פוליטי

עאידה תומא סלימאן:  כן, הון פוליטי

עאידה תומא סלימאן:  שר שרק דואג – – –     

בועז ביסמוט: מה הון פוליטי? התנגדתם – – – למהומות בג'יסר א-זרקא

עאידה תומא סלימאן: אולי תשב ותקשיב? תלמד משהו

עאידה תומא סלימאן:  מספיק כבר

בועז ביסמוט: כמה צביעות

אמיר אוחנה: חבר הכנסת ביסמוט, המספר ברור

אמיר אוחנה:  תודה

עאידה תומא סלימאן: מספיק

אופיר כץ: למה הפגנתם כשפתחנו תחנות משטרה?      

עאידה תומא סלימאן: שב ותקשיב

עאידה תומא סלימאן:  תקשיבו כולכם פעם אחת

אופיר כץ: למה הפגנתם?     

אמיר אוחנה: חברי הכנסת, אני מוסיף עוד דקה לחברת הכנסת עאידה תומא סלימאן

בועז ביסמוט: – – – כמה אפשר?     

רם בן ברק: – – – פורצים – – –     

אופיר כץ: – – – היו מלא שהפגינו נגד הקמת תחנות משטרה

אופיר כץ:  למה?     

אמיר אוחנה: חברי הכנסת, תודה

עאידה תומא סלימאן: המדינה 70 שנה החליטה – –      

רם בן ברק: – – – אתם – – – נו באמת

עאידה תומא סלימאן: – – שלא כדאי להשקיע ולהקים תחנות ביישובים הערביים

אופיר כץ: – – – שוטרים מוסלמים – – –     

אמיר אוחנה: חברי הכנסת

אמיר אוחנה:  חבר הכנסת אופיר כץ

עאידה תומא סלימאן: אף אחד לא – – –     

אמיר אוחנה: הוספתי כבר זמן

אמיר אוחנה:  אני לא רוצה להוסיף עוד זמן, בבקשה

עאידה תומא סלימאן: אני זוכרת את עצמי מ-2015 עולה על הדוכן הזה ומדברת ואומרת: תיכנסו בארגוני הפשיעה, תכו בארגוני הפשיעה

עאידה תומא סלימאן:  התחלתם לדבר על אלימות כאילו זה עניין של אלימות חברתית

עאידה תומא סלימאן:  לא, זה ארגוני פשיעה שיש להם צבא, צבא שלם שפועל בצורה מדויקת

עאידה תומא סלימאן:  ב-2019 משטרת ישראל פרסמה את שמות שבעת הארגונים הגדולים

עאידה תומא סלימאן:  מ-2019 עד עכשיו מה נעשָה? שבעה ארגונים – ידעתם עליהם בשם, פרסמתם את השמות

בועז ביסמוט: – – – כמה אפשר לשקר?      

עאידה תומא סלימאן: היום בבוקר הייתה פשיטה, שמעתי

אמיר אוחנה: חבר הכנסת ביסמוט

בועז ביסמוט: כמה אפשר לשקר? כל הזמן לשקר

עאידה תומא סלימאן: אני – – –     

בועז ביסמוט: מה היה לפני שבוע בטובא-זנגרייה? לא הייתה פשיטה על ארגוני פשע? למה את לא אומרת את הכול?      

עאידה תומא סלימאן: אתה, אתה – – –     

בועז ביסמוט: – – – את מסלפת את המציאות

עאידה תומא סלימאן: אני לא מסלפת כלום, אני יודעת דבר אחד – שהאחוזים מדברים בעד עצמם

עאידה תומא סלימאן:  77 אזרחים מתוך מיליון ו-500,000

עאידה תומא סלימאן:  תקשיב לי קצת, זו זכות הדיבור שלי

עאידה תומא סלימאן:  אתה תקשיב

בועז ביסמוט: – – –      

עאידה תומא סלימאן: 77 שנרצחו מתחילת השנה – –      

אמיר אוחנה: חבר הכנסת ביסמוט

עאידה תומא סלימאן: – – מתוך מיליון ו-500,000 אזרחים

עאידה תומא סלימאן:  אם נעשה הקבלה, זה היה אמור להיות בסביבות 450 נרצחים במדינה מתחילת השנה

עאידה תומא סלימאן:  אם זה היה קורה, לא הייתם משתקים את המדינה? לא היה עף ראש הממשלה מהכיסא שלו על אחוזי רצח כאלה? לא היו מעיפים שר שעסוק בלרדוף פיתות ודגלים במקום לרדוף פושעים? אבל לא, הכול עובר חלק

עאידה תומא סלימאן:  למה? כי זה בתוך החצר האחורית, כי דם ערבי – הפקר

עאידה תומא סלימאן:  ראש הממשלה, עד עכשיו לא פרסמתם מה התוכניות שלכם, לא פרסמתם כמה אתם מקצים לעניין הזה

עאידה תומא סלימאן:  אנחנו דורשים – מי שרוצה להיאבק בפשיעה באוכלוסייה הערבית צריך לעבוד עם האוכלוסייה הערבית, לא על האוכלוסייה הערבית

עאידה תומא סלימאן:  צריך לדבר עם האוכלוסייה הערבית ולא לדבר על פשיעה ערבית

אמיר אוחנה: תודה

עאידה תומא סלימאן: צריך שיהיה אדם שאפשר קודם כול לדבר איתו

עאידה תומא סלימאן:  אני קודם כול פונה אליך ואומרת לך: תיקח אחריות

עאידה תומא סלימאן:  אתמול הכרזת שאתה תשב בראש הוועדה שתיאבק ביוקר המחיה

עאידה תומא סלימאן:  תיקח אחריות על נושא הפשיעה, תיקח אחריות גם על מה שעושה השר שלך, ודבר אחרון – תצא לאוכלוסייה, תגיד לאלה שמוחים בחוץ שאתה הולך לעשות משהו

עאידה תומא סלימאן:  אחרת, אני אומרת לך, זה כתב אישום חמור ביותר

אמיר אוחנה: תודה לחברת הכנסת עאידה תומא סלימאן

אמיר אוחנה:  יעלה ויבוא עכשיו, בשלב הדיון הסיעתי, ראשון הדוברים, חבר הכנסת יואב סגלוביץ'

אמיר אוחנה:  בבקשה, עד שלוש דקות לרשותך, אדוני

אמיר אוחנה:  בבקשה

יואב סגלוביץ': אדוני היושב-ראש, חבריי חברי הכנסת, אדוני ראש הממשלה, זו ככה הזדמנות לדבר אליך, לא עליך, והאמת היא – אני לא מבין אותך

יואב סגלוביץ':  אתה רואה את הנתונים, 80 נרצחים בחברה הערבית, עלייה ב-65% בחברה היהודית

יואב סגלוביץ':  השנה החולפת, הקודמת, השנה שאני הייתי חבר בממשלה אחרת, הייתה הפעם הראשונה מאז 2014 שהייתה ירידה של 16% בפשיעה והייתה ירידה של 30% באירועי הירי ו-16% באירועי הרצח

יואב סגלוביץ':  מדובר בנרצחים, וזה בדרך כלל תופס את מרכז הקשב, אבל מה שלא מדובר עליו הוא הפחד ברחובות, האימה והפצועים

יואב סגלוביץ':  רק אתמול היו חמישה פצועים בצפון הארץ

יואב סגלוביץ':       אני לא מבין אותך, אדוני ראש הממשלה, כיצד הצבת את האדם הכי פחות מתאים, סוכן כאוס בהגדרה, מסוכן, שהורס כל חלקה טובה וגם לא מסוגל לדָבָר

יואב סגלוביץ':  אני לא מבין אותך, כיצד אתה מאפשר שהמשרד לביטחון לאומי, שאמור לתקשר עם כלל החברה בישראל – אף אחד לא מדבר עם נציגי החברה הערבית

יואב סגלוביץ':  אף אחד

יואב סגלוביץ':  אני לא מבין מדוע תוכניות מקצועיות הופסקו או כובו

יואב סגלוביץ':  אפילו נשיא המדינה קרא לך לפני שבועיים להתעסק בסוגיה

יואב סגלוביץ':  אתה אפילו לא דיברת על הנושא, לא הקמת צוות שרים כפי שהיה בממשלה הקודמת, לא העמדת את עצמך בראש צוות השרים הזה כפי שהיה בממשלה הקודמת וכפי שאתה רצית לעשות בממשלות שאתה היית בהן והפסקת וחדלת

יואב סגלוביץ':  לא מינית פרויקטור במקומי, מי שיתעסק עם המעטפת של כלל משרדי הממשלה, שירכז את כלל העבודה הממשלתית, את כל הטיפול הרוחבי במשרדי הממשלה, ואתה יודע שצריך לעשות את זה

יואב סגלוביץ':  משרד הפנים חדל ולא עוסק בכלל בכל מה שקשור בכל הסיפור של המכרזים ברשויות המקומיות

יואב סגלוביץ':  הוא פשוט הפסיק

יואב סגלוביץ':  משרד האוצר זרק הצידה את הסיפור של המזומן, חשבונות פיקטיביים, צ'יינג'ים – הכול בחוץ, הכול בצד

יואב סגלוביץ':       אדוני ראש הממשלה, אני אומר לך היום בצורה הכי ישירה והכי מקצועית שאני מסוגל: קח אחריות על העניין הזה, מנה את עצמך לראש צוות שרים, מנה פרויקטור במקומי

יואב סגלוביץ':  יש תוכניות מסודרות; בן גביר הקפיא את כולן או שחלקן לא עוברות

יואב סגלוביץ':  חלק – אני מבין את האילוץ הפוליטי, אבל יש דברים נוספים

יואב סגלוביץ':  הראייה הרוחבית של שאר משרדי הממשלה, שצריכים לעבוד בצורה מסונכרנת מול העניין הזה – זה במגרש שלך

יואב סגלוביץ':  80 נרצחים בחברה הערבית מתחילת השנה, עלייה כמעט פי שלושה מהשנה הקודמת

יואב סגלוביץ':  זה דבר שאי-אפשר לעבור עליו לסדר-היום, וזה אצלך, וזה שלך, וזה עליך

יואב סגלוביץ':       אני אומר לך מעבר לזה, אני חבר באופוזיציה

יואב סגלוביץ':  איפה שאני אוכל לרתום – תשאל את צחי הנגבי, ראש המל"ל

יואב סגלוביץ':  אנשיו היו שותפים איתי בכל אחת מהפגישות האלה, הם יודעים מה צריך לעשות

יואב סגלוביץ':  צריך שהפוליטיקה המפלגתית לא תעצור את האירוע הזה

יואב סגלוביץ':  צריך לעצור את הדבר הזה ולרוץ קדימה

יואב סגלוביץ':  יש חוקים שממתינים, הם נמצאים

יואב סגלוביץ':  יש תזכירי חוק על חברות השמירה; האיירסופט, שיש עליו דין רציפות, רק צריך להעביר אותו בקריאה שנייה ושלישית

יואב סגלוביץ':  רשימה של שלושה-ארבעה חוקים, לא להתרוצץ אחרי חוקים פופוליסטיים

יואב סגלוביץ':  יש כמה דברים מקצועיים באמת

יואב סגלוביץ':  לא סתם בשנה שעברה ירדו מקרי הרצח ב-16%, לא סתם הייתה ירידה; לא סתם יש קפיצה

יואב סגלוביץ':  הדבר היחיד שהשתנה במשוואה הזאת משנה קודמת לשנה זאת הוא הממשלה בראשותך

יואב סגלוביץ':  אני אומר לך, אדוני, קח אחריות על העניין הזה

יואב סגלוביץ':  אני יודע שאפשר

יואב סגלוביץ':       אני רוצה להעביר מסר אופטימי ביום הקשה הזה ובדיון הקשה הזה

יואב סגלוביץ':  אני יודע שאפשר, יודעים מה צריך לעשות, אבל צריך להחליט שרוצים, צריך להחליט שהמדינה רוצה

יואב סגלוביץ':  כשהמדינה רוצה זה יכול לקרות, אני אומר לך את זה מניסיון

יואב סגלוביץ':  אני אומנם חבר באופוזיציה דהיום, אבל אפשר לעשות את זה

יואב סגלוביץ':  צריך להפסיק את הכישלון של איתמר בן גביר, להפקיע את זה מידיו; זה יותר מדי חשוב

יואב סגלוביץ':  תודה רבה

אמיר אוחנה: תודה לחבר הכנסת סגלוביץ'

אמיר אוחנה:  יעלה ויבוא חבר הכנסת עמית הלוי

אמיר אוחנה:  עד ארבע דקות לרשותך, בבקשה

עמית הלוי: תודה

עמית הלוי:  אדוני היושב-ראש, אדוני ראש הממשלה, חברותיי וחבריי לכנסת, אזרחי ישראל, תראו, יש לנו ויכוחים מסוגים שונים בבית הזה

עמית הלוי:  עולים פה נושאים ועולים כאן הרבה חוקים של האופוזיציה, וזה כמובן לגיטימי, אבל אנחנו עכשיו בסוג של הצעת אי-אמון, למעשה, ובהצעות אי-אמון שלכם, חבריי לאופוזיציה, אנחנו סובלים בינינו מפערי שפה מהותיים

עמית הלוי:  נדמה לי שיש לנו פערים בהבנה הבסיסית של המושג "אמון הציבור"

עמית הלוי:  אני לא תולה תקוות גדולות, אבל אני אנסה להבהיר כאן מה זה אמון, מה זה אמון בממשלה, ואולי נחסוך את המחזה המביך הזה של האי-אמון ביום שני אחרי הצוהריים

עמית הלוי:       אמרתי "מחזה מביך" כי הוא אכן מביך ומגוחך, שאתם, אדוני ראש האופוזיציה, חבר הכנסת לפיד, אתם, שעד לפני חודשים ספורים כיהנתם בממשלה שלא זכתה מעולם לאמון הציבור, מעולם – זכתה לאמון הכנסת, זה נכון, אבל מעולם לא זכתה לאמון הציבור, בדיוק הפוך – בתרגיל נכלולי הפרתם את אמון הציבור, שדדתם את הקולות שהצביעו ימין והעברת אותם שמאלה

עמית הלוי:  אין לכם זכויות יוצרים אומנם על התרגיל הזה, זה כבר קרה בעבר בבית הזה עם מיצובישי אחת, אבל אצלכם – שיירות של מכוניות שרד, בניגוד למצע, בניגוד להבטחות ליבתיות מפורשות

עמית הלוי:  הוצאתם מהקלפיות מאות אלפי פתקים וזרקתם לפח בלי בושה

עמית הלוי:       אני אומר לכם, ראשי האופוזיציה, מדיניות השמאל שהובלתם בניגוד למנדט שקיבלתם הייתה יחסית הפגיעה הקטנה שלכם באמון הציבור; הפגיעה הגדולה היא השמדת הערך שעשיתם למושג "אמון הציבור" עצמו, לערך שהוא מייצג, לעולם המושגים הבסיסי בדמוקרטיה

עמית הלוי:  אמון ציבורי, חבר הכנסת יאיר לפיד, זה לא תדמית של אמון ציבורי, זה לא כותרות בעיתונים ראשיים שמפרגנות לך

עמית הלוי:  זה גם לא ארגונים בין-לאומיים או ממשלות זרות – מסוימות, אגב – שמוחאות לך כפיים בכל מיני פורומים

עמית הלוי:  זה עלול להטעות, אני יודע, אבל זה לא אמון ציבורי, בדיוק כמו שדמוקרטיה היא לא ההמצאה החדשה שלכם של דמוקרטיה מהותית, שכמה יחידים קובעים כאן את הנורמות

עמית הלוי:  דמוקרטיה זה דמוס קרטוס, אתם יודעים, הטקס הזה הפורמלי, מה שאתם קוראים, שפעם בארבע שנים הציבור מגיע ומבטא בקלפי את רצונו ואת חירותו ואת אמונו

עמית הלוי:  אז אתם, שכיהנתם בממשלה החלשה ביותר אולי בתולדות ישראל, שהייתה כולה יציר כפיו של התרגיל הנכלולי הזה, של הפרת אמונים למעשה, ושבסופו של דבר כידוע לכם נפלה בגלל שלא היה לה גב ערכי ולא היה לה אמון ציבורי, אז אתם מגישים כאן הצעות אי-אמון? וכלפי מי? כלפי הממשלה הכי לגיטימית שהייתה פה, לגיטימית מלא מלא

עמית הלוי:  הצגנו לציבור את כל עמדותינו, זכינו ל-64 מנדטים

עמית הלוי:  מיליוני אזרחים שהגיעו לקלפי כדי להפסיק את השוד שלכם, הגיעו לקלפי כדי לומר שאין לכם אמון במיצגי השווא של התקשורת

עמית הלוי:  האזרחים הללו – – –      

אחמד טיבי: 80 נרצחים

אחמד טיבי:  אתה מדבר על אי-אמון? 80 נרצחים

אחמד טיבי:  זה מה שיש לך להגיד?     

עמית הלוי: חבר הכנסת טיבי, כשמוחמד ברכה, שישב פה, הטיף לאלימות בשומר החומות, לא שמענו אותך ואת תומא סלימאן עולה לפה וצועקת נגד אלימות

אמיר אוחנה: חבר הכנסת טיבי

אחמד טיבי: הוא לא אמר את זה

עמית הלוי: לא שמענו אתכם

עמית הלוי:  אמר, יותר מפעם אחת

אחמד טיבי: מילה אחת תגיד על הנרצחים

אחמד טיבי:  מילה אחת

עמית הלוי: אמר

עמית הלוי:  עודד את הרוצחים אחרי, ולא חזר בו עד היום

אחמד טיבי: זה מה שיש לך להגיד? איזו אטימות

אמיר אוחנה: חבר הכנסת טיבי, נשמעת היטב

עמית הלוי: המיליונים שהגיעו לקלפי הרי הגיעו לומר שאין להם אמון בממשלה שהייתם בה, לא במיצגים של התקשורת, לא בכל התרגילים של הפרקליטות בתיקים התפורים

עמית הלוי:  הם הגיעו כדי לבטא אמון בערכים שהממשלה הזו מייצגת

עמית הלוי:  אז אתם מגישים נגד הממשלה הזו אי-אמון? זו ממשלה שיש לה אמון רחב בציבור, שלעומד בראשה יש אמון נרחב מאוד בישראל, כאן, בציבור האמיתי, בציבור הריאלי, הממשי

עמית הלוי:  זה לא מביש? זה לא מגוחך?      ועוד הערה אחת, אדוני היושב-ראש

עמית הלוי:  אנחנו בחודשים האחרונים, בגלל השנה וחצי שעשיתם כאן בממשלה, אנחנו עסוקים בדבר אחד – זאת האמת, צריך לומר את זה לאזרחים – אנחנו עסוקים בקרב בלימה שכולל מזעור נזקים ושיקום

עמית הלוי:  הנזקים המדיניים של השנה וחצי האלה מההאדרה של אבו מאזן, מההסכם עם חיזבאללה, מהשתיקה מול איראן, מהמדיניות של "אין הפתעות", מקירור היחסים עם כל המדינות והמנהיגים שלא מצאו חן בעיניך ובעיניכם; מזעור נזקים מהשפל הביטחוני שבא בעקבות הקריסה המדינית הזאת – אנחנו ממזערים נזקים, ואני חושב שהתקציב שהעברנו פה בשבוע שעבר בהובלתך, אדוני ראש הממשלה, הוא בשורה של יציבות והוא בסיס נכון לעבור שלב, משלב הבלימה והשיקום מנזקי הממשלה הקודמת לעשייה משמעותית בכל התחומים שהציבור נתן לנו בהם אמון, ואנחנו צריכים להיות נאמנים לאמון הזה ולמלא בעזרת השם את המנדט שקיבלנו

עמית הלוי:  תודה

אמיר אוחנה: תודה לחבר הכנסת עמית הלוי

אמיר אוחנה:  תעלה ותבוא חברת הכנסת שרן מרים השכל, ואחריה – חבר הכנסת אוריאל בוסו

אמיר אוחנה:  עד שש דקות לרשותך, בבקשה

שרן השכל: ראש הממשלה, כשאתה נבחרת מחדש לכהן בקואליציה, היו לי המון חששות, אבל דאגתי לחזור ולהביע בתקשורת את התקווה ששנה באופוזיציה גרמה לכם להבין איפה טעיתם

שרן השכל:  קיוויתי שהבנתם שהפוליטיקה היא למעשה גלגל

שרן השכל:  אבל יותר מכול, קיוויתי שאתה, ראש הממשלה, תבין את גודל האחריות והמשימה החשובה שעומדת לפניך; שאחרי ארבע שנים של מלחמה פוליטית, של ריסוק ושיסוי חלקי העם, תבין שמדינת ישראל זקוקה לאיחוי השברים, לרפואה שלמה

שרן השכל:       מדינת ישראל ראויה ליציבות

שרן השכל:  מדינת ישראל ראויה לראש ממשלה שיחזק את הכלכלה הישראלית ויפעל לבניית עתיד טוב יותר דורות קדימה – בדיוק כמו שידעת לעשות פעם, בעבר הרחוק, כשר אוצר, כשקיבלת גב מראש הממשלה שלך, אריק שרון

שרן השכל:  אמרתי בתקשורת שלמדינת ישראל מגיע בדיוק את זה, ושאולי השילוב של שר האוצר ושלך יאפשר רפורמות כלכליות שעד כה לא היה לך אומץ לעשות

שרן השכל:  קיוויתי שבמקום להתבוסס בנקמנות אישית ופוליטיקה קטנה, סוף-סוף תיקחו את נושא המשילות לידיים ותוציאו תוכנית פעולה שתחזיר את הביטחון האישי של אזרחי ישראל ותאפשר חיים נורמליים במקום מלחמת כנופיות

שרן השכל:       עם האופטימיות התמידית שלי, לא יכולתי להתאכזב יותר

שרן השכל:  התאכזבתי ממך, אדוני, למרות שכחברת כנסת בבית הזה חוויתי אין-ספור שקרים ותככים פוליטיים, התאכזבתי למרות שאני מכירה אותך וצפיתי מקרוב בדרכי הפעולה שלך ושל הלשכה שלך

שרן השכל:  אבל כשרן השכל האזרחית הרגשתי שננעץ לי סכין בלב על כך שאתה, ראש הממשלה, ב-100 הימים הראשונים ניצב ליד הגה הספינה שלנו, רואה את הקרחון העצום הזה, רואה את המרחק מתקצר, שומע את זעקות השבר של הנוסעים, את בכי הילדים המפוחדים, אבל ממשיך לנווט אותה בכיוון ישיר לעבר התרסקות וטביעה ושקיעה במעמקים

שרן השכל:      פעם, כשהיה לך כוח, ידעת לעשות צעדים לא פופולריים כדי לייצב ולבנות את הכלכלה הישראלית

שרן השכל:  היום, במחי תקציב אחד, אתה מחזיר אותנו לתחילת שנות האלפיים, מוכר לא רק את האידיאולוגיה והערכים אלא את העתיד הכלכלי של הילדים שלנו; מוכר את החוסן והלב של כל אזרח יצרן, כל מי שתורם ולוקח חלק במפעל הציוני בארץ ישראל בדם יזע ודמעות

שרן השכל:  בשביל מה? בשביל מה ובשביל מי מכרת את זה, בשביל לקדם עוני? נבערות? כדי להשאיר לשלוש מפלגות קהל עני ומתוסכל שתלוי בחייו בתלושי מזון שהמפלגה הפוליטית אמורה לחלק לו? אבל זה לא הכול

שרן השכל:  אחת האכזבות הגדולות ביותר היא שהבשורה של משילות, שהבטחתם במערכת בחירות שלמה, והתקווה לחיים בטוחים במדינת ישראל התפוררו בזמן כל כך קצר

שרן השכל:       אני ואתה, נתניהו, יודעים שהדרך לטפל בפשיעה בחברה הערבית, כדי שדור שלם של ילדים ערבים ילמדו להשתלב בחברה דמוקרטית, סובלנית, שמכבדת את החוק, מתחילה קודם כול בהשקעה בחינוך שלהם: מערכת חינוך שמלמדת לערכים האלה, מערכת חינוך שנותנת להם כלים להצלחה אישית וכלכלית בעתיד, מערכת חינוך שיודעת להצמיח גיבורים במדע וברפואה, גיבורי ספורט, גיבורי תרבות ואומנות, שיהוו מודל לחיקוי לדור הבא, שיודעת להצמיח אזרחים ישרי דרך, שמחים בחלקם

שרן השכל:  זה מתחיל בהשקעה בהכשרה ובתעסוקה כדי שאותן אוכלוסיות לא יהיו תלויות בסעד, רווחה ועוני

שרן השכל:  הדרך לטפל בפשיעה היא הקמת שש תחנות משטרה באזור הפזורה הבדואית לפחות – הקצאה שהייתה עולה כנראה פחות מ-14 מיליארד שקלים

שרן השכל:  את זה אתה יודע טוב מאוד, אבל אני לא יודעת אם זו מניפולציה מתוחכמת או פשוט קהות חושים שלך משום שאתה יותר מדי זמן בפוליטיקה הישראלית

שרן השכל:  אתה, אתה, אדוני ראש הממשלה, יודע שככה מטפלים במשילות ובפשיעה בחברה הערבית, לצד מעצרים ובתי משפט, ואתה החלטת, בצורה צינית, להפוך את זה לתעמולה ושקר פוליטי; עוד כלי כדי להסית נגד מתחרים פוליטיים, כדי להשאיר מדינה שלמה בכאוס מלא, כי מה לעשות, בסוף הרווח הפוליטי נשאר אצלך

שרן השכל:       במקום לאזור אומץ, קראת להשקעה הזו לטווח הארוך "שוחד פוליטי", "תמיכה במחבלים", "תומכי האחים המוסלמים" ועוד שלל כינויים שגרמו לחבריך לקואליציה לעלות על הבמה הזו, דרך ההסתה השקרית הזו, ולקרוא לנו "רוצחים", "תומכי מחבלים" – דברים שאין קשר בינם לבין המציאות

שרן השכל:  טענת שהכסף הולך לחמאס, כמו פחדן

שרן השכל:  לא פלא שלא היה לך אומץ לחזור על הדברים האלו בראיונות שעשית ל-CNN ולערוצים בין-לאומיים נוספים, שבהם אמרת שהממשלה – –     

אמיר אוחנה: לסיום, גברתי

שרן השכל: – – שלך השקיעה הכי הרבה בחברה הערבית – עוד שקר שהפצת בקהילה הבין-לאומית – –     

אמיר אוחנה: גברתי, לסיום

שרן השכל: – – כי אתה מבין שהתעמולה השקרית לא תתפוס שם, כי הם רואים אותה

שרן השכל:       עסקת בהכול חוץ ממשילות, ואין דבר שלא חירבתם בדרך, ואת התוצאה אנחנו, אזרחי ישראל, משלמים – בקורבנות רצח, ברצח של נשים, בפשיעה בשיאים, במשפחות שנוסעות בכבישים ומורידים אותן מהכביש – –   

אמיר אוחנה: גברתי לא תספיק להקריא את כל הרשימה, אז משפט לסיום

שרן השכל: – – ושודדים אותן, כמות מטעני החבלה הפליליים

שרן השכל:  ועצוב לי, עצוב לי שמדינת ישראל, שראויה לראש ממשלה שידע לאחד, לשים את האינטרס הכלכלי שלה לפני הכול, להשקיע בתוכנית שיקום של החברה הערבית מפשיעה – כפי שאתה אישרת את ההצעה שלנו; תאשר אותה בקול ובגאווה – –      

אמיר אוחנה: תודה

שרן השכל: – – במקום, מדינת ישראל קיבלה ראש ממשלה פחדן, מסית ודמגוג

שרן השכל:  פעם כל מהות ההנהגה הייתה לעשות למען העם

שרן השכל:  היום, לצערי, כל מהות ההנהגה היא שימור הבייס הפוליטי

שרן השכל:  כמו לוליין בקרקס אתה עסוק רק בדבר אחד – –      

אמיר אוחנה: תודה

שרן השכל: – – איך לשרוד עוד רגע, עוד שעה; איך רק לא ליפול ולהתרסק

שרן השכל:  תודה

אמיר אוחנה: תודה רבה

אמיר אוחנה:  חבר הכנסת אוריאל בוסו, ואחריו – חבר הכנסת משה רוט

אמיר אוחנה:  עד שש דקות לרשותו של אדוני, בבקשה

אוריאל בוסו: אדוני היושב-ראש, מכובדי ראש הממשלה, חבריי השרים, חברי הכנסת, בשבוע שעבר בסייעתא דשמיא תקציב המדינה לשנתיים הקרובות עבר, למגינת ליבם של מוחים שדיברו על תקציב מסוכן וחלק מכלי התקשורת, אבל לשמחתם של מי שרוצים לראות יציבות במדינת ישראל

אוריאל בוסו:  64 אצבעות הצביעו בעד הממשלה – חברתית, ימנית, אמיתית – וכפי שאמר ראש הממשלה, הממשלה הזו תשלים את ימיה, בעזרת השם

אוריאל בוסו:  זה תקציב חברתי, מאוזן, צודק ואחראי, לטובת כלל חלקי העם, שלא תהיה טעות לאף אדם

אוריאל בוסו:       ואדוני ראש הממשלה, אנחנו שמחים – שמענו שאתמול הודעת שאתה תעמוד בראש הקבינט לנושא הכלכלי-החברתי

נאור שירי: פעם שלישית

אוריאל בוסו: יוקר המחיה הוא הנושא שעומד בליבתם של כלל חברי הקואליציה

אוריאל בוסו:  כולנו, ראשי הוועדות והשרים, כל אחד בתחומו עושה את העבודה, אך ורק יוקר המחיה; זה מה שמעניין את אזרחי ישראל

אוריאל בוסו:  כשהרב אריה דרעי, יושב-ראש תנועת ש"ס, נלחם להביא את הכרטיסים כחלק מהדגים, לא רק מהחכות, לתת משהו בינתיים, מזור, חשבו שהוא עוזר רק לסקטור מסוים, עד שהתברר להם עד כמה הסקטור הזה הוא אפילו חלק פחות מחלקו באוכלוסייה

אוריאל בוסו:  אבל צריך לדאוג לכלל אזרחי ישראל

אוריאל בוסו:       הובלנו רפורמות חשובות בתקציב הזה, כל אחד בוועדות; אני בוועדת הבריאות כחלק מהמלחמה ביוקר המחיה – צמצום כפל ביטוחי הבריאות, הקלה ברגולציה, ביבוא מזון ובתמרוקים, ועוד נושאים רבים שמטרתם להקל על כלל אזרחי ישראל, וצמצום העלויות השוטפות, שכל אחד ירגיש את זה בכיסו, חלק מיידית וחלק בזמן הקרוב, וחלק אלו תהליכים שנעשים

אוריאל בוסו:       ואנחנו גם מודים לך, ראש הממשלה, שאתה עמדת כאן על הדוכן ואמרת: ילד חרדי הוא לא חצי ילד

אוריאל בוסו:  מנופפים כל הזמן – 14 מיליארד, 16 מיליארד

אוריאל בוסו:  הרי זה פייק

אוריאל בוסו:  כשלוקחים תקציב ונותנים אותו בחינוך, לא לתת את זה לסלים, משהו של סל לימוד, אלא לשכר מורים, לוקחים את זה כחלק מתקציב קואליציוני

אוריאל בוסו:  גם התקצוב של המשטרה זה תקציב קואליציוני שהכניסו אותו ב-14 מיליארד, אבל חוזרים על המספרים

אוריאל בוסו:  שקר שחוזרים עליו כמה פעמים לא נהיה אמת, אבל מסתבר שהציבור לא טיפש

אוריאל בוסו:  וכן, גם הגדלת התמיכה באברכים ולומדי התורה, שהם נשמת אפה של המדינה היהודית ותפארתנו – אנחנו אומרים את זה בגאווה ולא מתביישים, והצבענו על כך

אוריאל בוסו:  הרי בסופו של יום אנחנו נלחמים כאן ומדברים על מדינה יהודית, והתקציבים שהוכנסו בתקציב המדינה, הסעיפים להגדרתה של המדינה כמדינה יהודית ולזהות היהודית, זה חלק חשוב

אוריאל בוסו:       וכן, ממשלה שגם הצליחה להחזיר את ההרתעה לתושבי ישראל ובפרט לאחינו בעוטף עזה, במבצע מוצלח, מהיר ומדויק, שאת תוצאותיו גם רואים וגם נראה בעתיד

אוריאל בוסו:  וראש הממשלה, אזרחי ישראל ואנחנו בתוכם מבקשים להודות לך על כך – על המנהיגות, על התעוזה ועל העוצמה

אוריאל בוסו:  הממשלה הזו הציבה דגל ברור בנושאים חשובים ביותר: בחינוך, ברווחה, בביטחון, בכלכלה, במדיניות החוץ, במדיניות הפנים

אוריאל בוסו:  קרן הארנונה, למען רשויות מוחלשות, אבל הצביעות הזאת ששמענו את חברי האופוזיציה שתקפו, שאצלם זה היה בחוק ההסדרים – כמה שהם האמינו בזה ופתאום מסבירים

אוריאל בוסו:  והמחאה המשפטית פתאום נהייתה חלק מהמלחמה על קרן הארנונה

אוריאל בוסו:  איך זה נהפך לפגיעה בדמוקרטיה? גם זה פגיעה בדמוקרטיה

אוריאל בוסו:  וכלל השרים וחברי הכנסת של הקואליציה, חברתיים – אני חושב שמגוון חברתי כזה שנותן מענה לכולם לא היה הרבה שנים, אדוני היושב-ראש

אוריאל בוסו:       מה שנותר לנו להשיב כרגע זה את הדמוקרטיה שנסדקת מיום ליום

אוריאל בוסו:  והדמוקרטיה שאני מדבר עליה זה על מי שמתקשה לקבל את תוצאות הבחירות

אוריאל בוסו:  אתמול נחשפנו וראינו את התקיפה וההתקפה נגד חבר הכנסת שמחה רוטמן, יושב-ראש ועדת החוקה

אוריאל בוסו:  ותרשה לי, מר לפיד, כששאלו אותך היום אם אתה מגנה את ההתקפה על מר רוטמן, ואמרת: לא, תקפו אותו מילולית, זו לא התקפה, זו דמוקרטיה – אני אזכיר לך גם שכשתקפו את מר בגין אמרת שמדובר באלימים מתועבים ומר נתניהו נותן להם גב, כשתקפו אותו מילולית, את מר בגין

אוריאל בוסו:  ואני חושב שמתפקידך ומתפקידם של מנהיגי האופוזיציה פשוט לגנות התקפות כאלה של חברי כנסת מהקואליציה – –      

יאיר לפיד: זה לא מה שאמרתי

אורנה ברביבאי: בוסו, הגנת עלינו כשהוא העיף אותנו כמו זבובים?     

אוריאל בוסו: – – שהולכים במרכז הדמוקרטיה, באוניברסיטה, שמנופפים בדמוקרטיה ולא נותנים להשמיע את קולם

אורנה ברביבאי: לא הגנת עלינו

אורנה ברביבאי:  למה לא הגנת עלינו כשהעיפו אותנו מהוועדה של רוטמן? הוא הוציא אותנו בלי שתפצה פה בכלל

אורנה ברביבאי:  למה לא הגנת אז עלינו? התייחס אלינו בחוסר כבוד

אוריאל בוסו: היינו שם ימים ושעות

בועז ביסמוט: מה, את מצדיקה את זה?     

אורנה ברביבאי: אז אל תיתמם

אוריאל בוסו: אבל התקפה כזאת חסרת תקדים – –      

אריאל קלנר: תגידי לי, את משווה?     

אורנה ברביבאי: הוציאו אותנו החוצה

אוריאל בוסו: – – נגד חברי כנסת מהקואליציה ונגד שרים – – –      

אורנה ברביבאי: הוא האחרון שאני אגן עליו

אריאל קלנר: הייתה שם אלימות, היה צריך מאבטחים

אריאל קלנר:  זה נראה לך הגיוני? פעם אחת תגנו

אריאל קלנר:  פעם אחת

אורנה ברביבאי: האחרון שאני אגן עליו

אריאל קלנר: אין לכם בושה

אריאל קלנר:  אין לכם בושה

אריאל קלנר:  אתם לא מגנים כלום

אריאל קלנר:  אתם מעודדים אלימות, אתם

בועז ביסמוט: תגנו

בועז ביסמוט:  תגנו

בועז ביסמוט:  אתם לא מסוגלים

אוריאל בוסו: ראיתי את המדבקות שהדביקו על האוטו של חבר הכנסת רוטמן

אריאל קלנר: אתם המחנה הכי אלים שיש פה

אריאל קלנר:  אתם

אורנה ברביבאי: האחרון, אחרי שהוא השפיל אותנו

בועז ביסמוט: תגני

בועז ביסמוט:  תגני

אריאל קלנר: אתם בריונים ואלימים

אורנה ברביבאי: הוא השפיל אותנו, הוא הוציא אותנו החוצה

אורנה ברביבאי:  הוא לא קיים את – – –     

בועז ביסמוט: תגידי: אני מגנה

בועז ביסמוט:  אני מגנה אלימות

אוריאל בוסו: רגע, רגע, אז זה לגופו – – –     

אמיר אוחנה: חבר הכנסת, אני מוסיף עוד

אוריאל בוסו: אז את מדברת לגופו של אדם? אני מדבר לגופו של הרעיון

אורנה ברביבאי: לאותו אדם שדיברת עליו

אוריאל בוסו: מתקפה צריכה לאפשר להתבטא

אורנה ברביבאי: אנחנו מכבדים אנשים

אורנה ברביבאי:  מי שלא מכבד אותנו, שלא יצפה לכבוד

אמיר אוחנה: חבר הכנסת בוסו, אני מוסיף עוד דקה

אמיר אוחנה:  חברת הכנסת ברביבאי

אריאל קלנר: רק את עצמכם אתם מכבדים

אריאל קלנר:  רק את עצמכם

אורנה ברביבאי: לא נכון

אורנה ברביבאי:  לא נכון

אמיר אוחנה: חבר הכנסת קלנר

אריאל קלנר: רק את עצמכם

אמיר אוחנה: נשמעתם היטב, וכרגע אני מוסיף עוד דקה לחבר הכנסת בוסו

אמיר אוחנה:  בבקשה

אוריאל בוסו: ראיתי את המדבקות שהדביקו על האוטו של יושב-ראש ועדת החוקה, הקיפו אותו מכל הצדדים, ואז אמרתי לעצמי: את הדגל, את הסמל של רכב לא הוציאו, בשביל שאז יהיה מי שיגנה

אוריאל בוסו:  כי היו כאלה דברים שדיברו עליהם

שרון ניר: מעניין באמת מי הוציא סמל של רכב

שרון ניר:  מעניין באמת

שרון ניר:  מעניין באמת מי הוציא סמל של רכב

אוריאל בוסו: אבל, אדוני היושב-ראש, הממשלה הזו תמשיך לעשות את מה שטוב לאזרחי מדינת ישראל

שרון ניר: ואיפה הוא ישב, באיזה מעגל, בוסו

שרון ניר:  באיזה מעגל ישב זה שהוציא סמל של רכב

אמיר אוחנה: חברת הכנסת שרון ניר

אוריאל בוסו: "אלה ברכב ואלה בסוסים ואנחנו בשם ה' אלהינו נזכיר"

שרון ניר: בוא נדבר על הסמל של הרכב

שרון ניר:  בוא נדבר על הסמל של הרכב

אמיר אוחנה: חברת הכנסת שרון ניר, די

אמיר אוחנה:  תודה

אוריאל בוסו: אין מה לעשות, האפשרות היחידה זה בסופו של דבר לבוא ולהצביע, לבוא בבחירות, לא אלימות – לא מילולית ולא מעבר לכך

אוריאל בוסו:  תודה רבה

שרון ניר: לכל הצדדים

אמיר אוחנה: תודה רבה לחבר הכנסת אוריאל בוסו

אמיר אוחנה:  יעלה כעת חבר הכנסת משה רוט, ואחריו – חבר הכנסת אוהד טל

אמיר אוחנה:  עד ארבע דקות לרשותו של אדוני, בבקשה

משה שמעון רוט: תודה רבה

משה שמעון רוט:  ברשות היושב-ראש, כבוד ראש הממשלה, כנסת נכבדה, אלימות היא נושא חשוב, וכל הכבוד שהעלו את הנושא

משה שמעון רוט:  נשים נרצחות – נושא חשוב

משה שמעון רוט:  באמת שווה לדון בכך, לעשות כל מה שאפשר כדי למנוע את זה

משה שמעון רוט:       אבל תרשו לי לצטט אמרה ששמעתי לפני כ-38 שנים מפי טומי לפיד, אבא של חבר הכנסת לפיד

משה שמעון רוט:  היה לו ריאיון, הוא דיבר ברדיו, ואז הוא אמר משהו מאוד חכם

משה שמעון רוט:  באותה תקופה היו מהומות בארצות הברית – לצערנו נהרג בן אדם שחור, והיו מהומות

משה שמעון רוט:  והוא אמר ככה: לא אכפת לאנשים כשאנשים כושים נהרגים, והראיה היא שבאותה שנה נהרגו ברואנדה שני מיליון אנשים כושים, ולאף אחד לא אכפת

משה שמעון רוט:  אלא מה אכפת לאנשים? שאדם שחור נהרג על ידי אדם לבן

משה שמעון רוט:  זה מה שאכפת לאנשים

משה שמעון רוט:  את המשפט הזה שמעתי ממנו לפני 38 שנים

יאיר לפיד: לא הכרתי

משה שמעון רוט: משפט חכם

משה שמעון רוט:  ולכן אני רוצה להגיד לחברי האופוזיציה, אלה שהביאו את הדיון: אם באתם לדיון הזה בשביל לזרוק סיסמאות וכאלה דברים, סתם לנגח, הרי אין לנו שיח

משה שמעון רוט:  אבל אם אתם אנשים הגונים ורוצים באמת לדון בנושא, אני רוצה להגיד לכם שמעולם לא היה – ואת זה כל אחד מהציבור הערבי יודע – מעולם לא היה מישהו מהשמאל שעשה בשביל הציבור הערבי כדי להביא שלום ושלווה

משה שמעון רוט:  מעולם

משה שמעון רוט:  תמיד האלימות בציבור הערבי רק צמחה בתקופה של השמאל

משה שמעון רוט:  תבדקו את הנתונים

קריאה: מה הקשר?      

משה שמעון רוט: נקודה שנייה – אתה צודק, זה לא קשור

משה שמעון רוט:  אני אדבר על הנקודה השנייה

משה שמעון רוט:  אנחנו חפצי חיים, אכפת לנו שאנשים נהרגים, אכפת לנו מאלימות, אבל באותה מידה היה צריך להיות אכפת לכל אחד מהאלימות המילולית והקשה שמוציאים נגד ציבור שלם, נגד הציבור החרדי, על לא עוול בכפם, סתם

משה שמעון רוט:  המצור על גב' נתניהו – עשיתם צרחות על הנושא הזה? אני התביישתי שדבר כזה קורה במדינת ישראל

משה שמעון רוט:  כשפוגעים בחברי כנסת, בחבר כנסת רוטמן, עשו צעקות? התביישתי שקורה דבר כזה

משה שמעון רוט:  בכלל האלימות המילולית שקורית בשלושת החודשים, בארבעת החודשים האחרונים – לא היה דבר כזה במדינת ישראל מאז הסיפור עם השילומים של גרמניה, וגם אז לא פגעו באנשים

משה שמעון רוט:      אם כן, אם חפצי חיים אנחנו, אני רוצה להגיד: אדרבה, קודם כול תורידו את כל האלימות בכלל, וממילא זה ישפיע גם על הציבור הערבי, זה ישפיע על כולם

משה שמעון רוט:  בוודאי לא פותרים את הכול ביום אחד, אבל אני גם יודע שבממשלה הזאת יש תוכניות כדי למגר את התופעה של האלימות במגזר הערבי ובכלל

משה שמעון רוט:  תודה רבה

אמיר אוחנה: תודה לאדוני

אמיר אוחנה:  יעלה ויבוא כעת חבר הכנסת אוהד טל, ואחריו – חבר הכנסת יצחק קרויזר

אמיר אוחנה:  עד שלוש דקות לרשותו של אדוני, בבקשה

אוהד טל: אדוני היושב-ראש, אדוני ראש הממשלה, מכובדיי השרים, חבריי חברי הכנסת, האלימות ומקרי הרצח בחברה הערבית הם רעה חולה הפוגעת בכולנו, על כך אין ויכוח

אוהד טל:  אין דבר נעלה יותר מקדושת החיים

אוהד טל:  עבורנו זהו ערך עליון

אוהד טל:      שמענו לאחרונה הקלטות מכל מיני פורומים סגורים שאומרים שהאלימות בחברה הערבית היא חלק מהתרבות ואין מה לעשות כנגד הדבר הזה

אוהד טל:  ובכן, אני לא מקבל את האמירה הזו

אוהד טל:  כולם רוצים לחיות, כולם רוצים להתפתח, כולם רוצים לחיות בכבוד הראוי, ומגיע לכולם לעשות זאת

אוהד טל:  אנחנו רואים את המציאות, אנחנו רואים את ההשתלבות של החברה הערבית במקומות רבים – בבתי החולים, באוניברסיטאות ובמגוון תחומים מכבדים ומכובדים

אוהד טל:  זוהי מגמה שאנחנו צריכים רק לברך עליה

אוהד טל:  המלחמה שלנו בפשיעה ובאלימות נמשכת

אוהד טל:  אנחנו לא מזניחים, ואנחנו מזדעזעים מכל מקרה רצח מחדש

אוהד טל:  אני רוצה להזכיר לכם שרק בתקציב האחרון שהעברנו בשבוע שעבר הוספנו 9 מיליארד שקלים תוספת לביטחון הלאומי, להוסיף 4,850 תקנים למשרד לביטחון לאומי

אוהד טל:  התקנים הללו, הכסף הזה, נועדו בדיוק למטרה הזו – להילחם מלחמת חורמה באלימות

אוהד טל:      אבל אתם יודעים מה? אם כבר מחפשים אצבע מאשימה, צריך להפנות אותה אך ורק אליכם, חברי הכנסת מהרשימות הערביות

אוהד טל:  הרי אתם אלה שמשרישים את התמיכה בטרור ואת המאבק נגד מדינת ישראל, אתם אלה שמובילים ומחנכים את הציבור הערבי לפעול כנגד המדינה, שלא להקשיב למשטרת ישראל ולחוקי המדינה, ואנחנו פועלים כדי לשנות בדיוק את זה

וליד אל-הואשלה: לא נכון

אוהד טל: זה לא נכון? בסדר

אוהד טל:  אבל ברוך השם, הציבור איננו טיפש

אוהד טל:  הוא מבין בדיוק מי דואג לציבור ומי עושה פוליטיקה על גבו

אוהד טל:  הרי אנחנו רואים שמבחירות לבחירות – וברוך השם, היו לא מעט בתקופה האחרונה – הכוח הפוליטי שלכם רק הולך ויורד

אוהד טל:  הציבור שלכם מאס בכם

אוהד טל:  אתם הרי לא באמת שם בשבילו

אוהד טל:  שנה וחצי חלקכם הייתם חלק מהממשלה, נציגיכם קיבלו המון כספים

אוהד טל:  לאן כל זה הלך? למה בשטח לא ראינו שום שינוי?      אזרחי ישראל מהחברה הערבית, אני פונה אליכם: אנחנו פה גם בשבילכם

אוהד טל:  אני יכול לומר לכם בבטחה כי ממשלת הימין, שתחזיק ארבע שנים, בעזרת השם, בראשותו של ראש הממשלה בנימין נתניהו יחד עם כל מפלגות הקואליציה, תדאג לביטחונכם הרבה יותר מהפוליטיקאים הציניים מהמפלגות הערביות

אמיר אוחנה: לסיום

אוהד טל: יש לנו הרבה עבודה, אבל אפשר להספיק הרבה בארבע השנים הקרובות

אוהד טל:  אנחנו רק בתחילת הדרך

אוהד טל:  תודה

אמיר אוחנה: תודה לחבר הכנסת אוהד טל

אמיר אוחנה:  יעלה ויבוא כעת חבר הכנסת יצחק קרויזר, ואחריו – חבר הכנסת חמד עמאר

אמיר אוחנה:  עד שלוש דקות לרשותך, בבקשה

יצחק קרויזר: תודה רבה

יצחק קרויזר:  אדוני ראש הממשלה, אדוני היושב-ראש, שרים, כנסת נכבדה, 37 שנים חלפו מאז  6 באוגוסט 1984

יצחק קרויזר:  החייל משה תמם נפרד מחברתו ועולה לאוטובוס מטבריה לבית ליד, ומשם עולה על טרמפ שמציע את עזרתו לחייל

יצחק קרויזר:  ברכב יושבים ארבעה רוצחים, כולם מחבלים מהחזית העממית

יצחק קרויזר:  תוך כדי נסיעה החייל משה תמם נכפת בידיו ונכלא למשך יומיים במטע זיתים בשומרון במטרה להבריחו לסוריה, אולם מהחשש שמא ייתפס בדרך הם מובילים את החייל משה תמם לפרדס ליד מבוא דותן ויורים בו כמה יריות

יצחק קרויזר:       בירייה הראשונה, אדוני היושב-ראש, הם פוצעים אותו, ואחרי שהוא שוכב על הקרקע פצוע, מכוונים אקדח לחזהו ויורים בו למוות

יצחק קרויזר:  לאחר ארבעה ימים נמצאה גופתו של תמם כשעליה סימני אלימות קשים

יצחק קרויזר:  שנתיים לאחר מכן נתפסה החוליה ונידונה למאסר עולם

יצחק קרויזר:  35 שנים בלבד ריצו ארבעת האסירים את עונשם

יצחק קרויזר:  במהלך שהותם בכלא פנו האסירים בבקשה לחון את עונשם; פעמיים הם נדחו, אולם בשנת 2012 החליט הנשיא דאז שמעון פרס לקצוב את עונשם, וחנן את שלושת האסירים מתוך הארבעה לשחרור לאחר 35 שנות מאסר

יצחק קרויזר:  על וליד דקה, המחבל הרביעי, זה שירה למוות במשה תמם, נגזרו שנתיים נוספות, מאחר שהוא נתפס כשברשותו מכשיר סלולרי שהוברח לו – לא פחות מאשר על ידי חבר כנסת לשעבר ממפלגת בל"ד

יצחק קרויזר:      רק לפני כמה ימים חגגנו את חג השבועות, חג מתן תורה; קיבלנו את התורה, שהיא קוד המוסר ההתנהגותי שעל כל אדם לנהוג לפיו ולציית לו, היא מהות קיומנו, ועל פיה אנו מתנהלים בכל אורחות חיינו, בין היתר במערכת הצדק והמשפט

יצחק קרויזר:  בחג השבועות אנו קוראים בין היתר את מגילת רות, משום שבתורה שניתנה לנו, יסוד עיקרי בה הוא החסד, וכך במגילת רות

יצחק קרויזר:  לצד ערכי החסד התורה לימדה אותנו ערכים נוספים במוסר, וישנו ביטוי נפוץ שמקורו בחז"ל: ככל שנעשה רחמן לאכזרים, לסוף נעשה אכזר לרחמנים

יצחק קרויזר:  הפירוש שלו: אם אדם מנסה לרחם על אנשים שלא מגיעים להם רחמים, בסופו של דבר זה גורם לו להתאכזר לאנשים שדווקא מגיעים להם הרחמים

יצחק קרויזר:      הרוצח וליד דקה טרם סיים לרצות את עונשו – גם את זה שקוצר ונקצב על ידי נשיא המדינה המנוח – והוא אמור להשתחרר בעוד שנתיים

יצחק קרויזר:  המחבל חלה במחלה סופנית וביקש מחווה מוועדת השחרורים, למות בחיק משפחתו

יצחק קרויזר:  אף על פי שהחוק אוסר זאת, ועל אף המחאה הציבורית והתנגדות הפרקליטות לעניין, בשבוע שעבר נקבע דיון מוקדם בוועדת השחרורים, וכאמור, וליד דקה משתחרר כמחווה אנושית על מנת לסיים את חייו בקרב משפחתו

יצחק קרויזר:  אותו וליד דקה שביקש את חמלת ועדת השחרורים לא חמל ולו לרגע על החייל משה תמם כאשר כרע ונפל לאחר פציעתו, וירה בחזהו כדור נוסף והרגו

יצחק קרויזר:  מפלגת עוצמה יהודית אומרת שדינם של אותם אכזרים הוא גזר דין מוות

יצחק קרויזר:  זה הצדק שאנו מאמינים שצריך להיעשות מול אותם רוצחים שפלים

יצחק קרויזר:  בהיעדר גזר דין מוות אנו אומרים שדינו של אותו מחבל ושל אותם מחבלים שפלים – למות בכלא

יצחק קרויזר:  אין כאן מקום לרחם על אכזרים – –     

אמיר אוחנה: לסיים, אדוני

יצחק קרויזר: – – שמא נתאכזר חלילה לרחמנים

יצחק קרויזר:       אדוני היושב-ראש, לסיום, אדוני ראש הממשלה, היה מאוד קשה אתמול שלא להתייחס למופע האימים שראינו באוניברסיטת תל אביב – ניסיונות לפגוע בחבר כנסת, יושב-ראש ועדת החוקה, חבר הכנסת רוטמן

יצחק קרויזר:  אך יותר קשה היא השתיקה של חברינו מהאופוזיציה

יצחק קרויזר:  אני מקווה שכולנו נלמד לקח לפני שנצטרך להתמודד עם אסון

יצחק קרויזר:  תודה רבה

אמיר אוחנה: תודה לחבר הכנסת יצחק קרויזר

אמיר אוחנה:  יעלה ויבוא כעת חבר הכנסת חמד עמאר, ואחריו – חבר הכנסת וליד טאהא

אמיר אוחנה:  בבקשה, אדוני, עד שלוש דקות לרשותך

חמד עמאר: אדוני היושב-ראש, חבריי חברי הכנסת – כבוד ראש הממשלה, מאז שהושבעה הממשלה שאתה עומד בראשה, היא מתעסקת רק בדבר אחד: להפוך את אזרחי ישראל לאזרחים סוג א' ואזרחים סוג ב'

חמד עמאר:  אבל יש מעל 100 בני אדם שלא נוכל להגדיר אותם לא אזרחים סוג א' ולא אזרחים סוג ב'

חמד עמאר:  אתה יודע למה, אדוני ראש הממשלה? כי הם מתים, הם נרצחו, ואנחנו לא יכולים להגדיר אותם

חמד עמאר:       אני רוצה לשאול אותך, אדוני ראש הממשלה: מוכר לך השם אדיר גאנם? אני בטוח שלא, והוא גם לא אומר לך כלום

חמד עמאר:  אדיר גאנם הוא המאבטח של ראש העיר טייבה, מאבטח דרוזי יוצא צבא, שנרצח בדם קר על ידי רוצחים שפלים, וגם נעשה בו וידוא הריגה

חמד עמאר:  מה עשיתם? כלום

חמד עמאר:  במדינה נורמלית כל מערכת הביטחון הייתה צריכה לעמוד על הרגליים ולתפוס את הרוצחים השפלים האלה, אבל במדינת ישראל יש אזרחים סוג א' ויש אזרחים סוג ב'

חמד עמאר:       אתה יודע, ראש הממשלה, שבמדינת ישראל הביטחון האישי של אזרחי המדינה הוא אפס? אתה יודע שאנשים מפחדים לצאת לרחובות? אתה יכול לזלזל, כבוד השר, אבל אנשים מפחדים

טלי גוטליב: הוא לא מזלזל

אופיר אקוניס: אני לא מזלזל

חמד עמאר: אנשים מפחדים במדינת ישראל, לא רק ערבים – ערבים ויהודים כאחד מפחדים

אופיר אקוניס: במפלגה שלך עשיתם קמפיין נגד הערבים אזרחי ישראל – – –     

חמד עמאר: ערבים ויהודים מפחדים – הם מפחדים לצאת מהבית – –      

אופיר אקוניס: אתה יודע מי מסית? המפלגה שלך – – –     

חמד עמאר: – – הם מפחדים לשלוח את הילדים שלהם לגן

חמד עמאר:  במדינה נורמלית – – –     

אופיר אקוניס: המפלגה שלך עשתה קמפיין מסית נגד הערבים

אופיר אקוניס:  אתה מדבר?      

חמד עמאר: במדינה נורמלית יש שלטון מקומי ויש שלטון מרכזי; במדינת ישראל יש את השלטון של ארגוני הפשע

אופיר אקוניס: אל תטיף לנו

חמד עמאר: אתם יודעים שבמדינת ישראל כמעט אין עסק שלא משלם דמי חסות? אין עסק שלא משלם דמי חסות במדינת ישראל

אופיר אקוניס: אתם עשיתם על זה קמפיין

אופיר אקוניס:  מה עשיתם? מה עשיתם?      

חמד עמאר: ומה אתם עשיתם? לא עשיתם כלום בנושא

שרון ניר: – – –     

התקשורת שלמה קרעי: ואתה כשר בלי תיק במשרד האוצר דאגת להמשיך לשלם להם פרוטקשן

אמיר אוחנה: השרים הנכבדים – אני אתן לך, אני אתן לך, אני עוצר את הזמן

שרון ניר: – – – לא היה כמעט מה להוריד – – –     

אופיר אקוניס: אתם עשיתם קמפיינים שלמים – – –     

אמיר אוחנה: השרים הנכבדים אקוניס וקרעי, חברת הכנסת שרון ניר – זו לא שעת שיחה, רבותיי

חמד עמאר: אדוני ראש הממשלה – – –     

אופיר אקוניס: אתם עשיתם – – –     

אמיר אוחנה: רשות הדיבור היא של חבר הכנסת חמד עמאר, השר אקוניס

שרון ניר: עשייה – כלום

אמיר אוחנה: תודה

חמד עמאר: אדוני ראש הממשלה, אני רוצה לתת לך עצה; בדרך כלל אני לא נותן עצות לאנשים: אני מציע לך לשלוח את השרים שלך וגם את צמרת המשטרה של מדינת ישראל, מהמפכ"ל לספ"כ שלו, וכל הקצונה הבכירה, לדובאי, ללמוד איך מפענחים רצח תוך פחות מ-24 שעות

חמד עמאר:  מעל 81 נרצחים ערבים, ואחוז הפענוח – אפס

חמד עמאר:  אומרים: פענחנו עשרה מקרים – בעשרת המקרים אלה אנשים שבאו והסגירו את עצמם

חמד עמאר:  תלכו ללמוד מדובאי

אמיר אוחנה: תודה לאדוני

אמיר אוחנה:  יעלה ויבוא כעת חבר הכנסת וליד טאהא

אמיר אוחנה:  אחריו – חבר הכנסת איימן עודה

אמיר אוחנה:  עד שלוש דקות לרשותך, אדוני

אמיר אוחנה:  בבקשה

וליד טאהא: כבוד היושב-ראש, חברות וחברי הכנסת, מכובדי ראש הממשלה, ב-1 במאי, לפני קצת פחות מחודש, בדיוק בדיון של 40 החתימות, עליתי לכאן ודיברתי על מספר הרציחות עד אז בחברה הערבית

וליד טאהא:  ראש הממשלה, המספר אז עמד על 64 נרצחות ונרצחים; היום, קצת פחות מחודש מאז הפעם הקודמת, מספר הנרצחות והנרצחים בחברה הערבית עומד על 82

וליד טאהא:  חמישה חודשים עוד לא עברו, ויש 82 נרצחות ונרצחים בחברה שטובעת בדמה

וליד טאהא:       ראש הממשלה, מינית שר שלא מתאים לתפקיד

וליד טאהא:  אני לא רוצה להתנגח בך פוליטית, אין לי כוונות כאלה

וליד טאהא:  אני אומר לך, לי – וכמוני לכל מנהיגי החברה הערבית וכנ"ל ראשי המועצות, ראשי הערים – אין שיח עם השר שמינית

וליד טאהא:  הוא לא יודע לעשות את זה עם החברה הערבית, כי הוא אויב מושבע של החברה הערבית, לפי ההצהרות שלו

וליד טאהא:  הוא כל הזמן רק מטיף לשנאה, מאשים אותנו, אז אין לו יכולת להיות בקשר ובשיח עם החברה הערבית

וליד טאהא:       ראש הממשלה, אתה נושא באחריות הישירה על כל אזרחי המדינה ועל כל שרי הממשלה, ואתה זה שצריך לקחת פיקוד, אתה זה שצריך לכנס צוותים, אתה זה שצריך לעמוד בראש צוות מיוחד שיתכנס בכל שבוע כדי לדון איך מונעים זליגת נשק מבסיסי צבא לידי הילדים והצעירים; איך מונעים זליגת נשק מתחנות משטרה לידי צעירים; איך אוספים את מאות אלפי כלי הנשק

וליד טאהא:       ראש הממשלה, אנחנו מדברים על מספרים מזעזעים של כלי נשק שמסתובבים בידיים של ילדים צעירים, 15, 16, 17; אין לו מושג איך מתנהל שיח, הוא רק בא במגע עם מישהו, וכבר חושב לירות עליו

וליד טאהא:  הנגישות הזו של נשק היא גם אחריות שלך, ראש הממשלה

וליד טאהא:  מישהו צריך לעשות את זה

וליד טאהא:  אתה צריך לעמוד בראש הצוות המיוחד, לכנס אותו בכל שבוע כדי לבדוק נתונים, לראות מה נעשה, מה לא נעשה, לבדוק איך זולג הנשק מבסיסי הצבא והמשטרה

אמיר אוחנה: לסיים, אדוני

וליד טאהא: לסיום, בסופו של יום לא יעזור לאף אחד – ההיסטוריה תכתוב שבתקופתך נרצחו כל כך הרבה אזרחים חפים מפשע, ואתה לא קמת ולא זעקת אתם זעקתם

וליד טאהא:  תודה רבה

אמיר אוחנה: תודה רבה לחבר הכנסת ווליד טאהא

אמיר אוחנה:  יעלה ויבוא חבר הכנסת איימן עודה, ואחריו – חברת הכנסת מרב מיכאלי

אמיר אוחנה:  עד שלוש דקות לרשותך, בבקשה

איימן עודה: כבוד היושב-ראש, עמיתיי חברי הכנסת וחברות הכנסת, ראש הממשלה בנימין נתניהו, קובי שבתאי, מפכ"ל המשטרה, אמר שהרצח הוא טבע הערבים

איימן עודה:  אבל הוא לא שאל את עצמו למה משנת 1948 עד שנת 2000 היינו 4

איימן עודה: 9% מהנרצחים במדינה, ומשנת 2000 עד עכשיו אנחנו 67% מהנרצחים במדינה

איימן עודה:  הוא לא שאל את עצמו מה ההבדל בין פלסטינים אזרחי מדינת ישראל לבין פלסטינים בגדה המערבית, בעזה או בירדן

איימן עודה:  הנרצחים בקרבנו בתוך מדינת ישראל הם פי שבעה מהנרצחים בגדה המערבית, בעזה ובירדן

איימן עודה:  יכול להיות שהמשטרה הפלסטינית יותר חזקה מהמשטרה הישראלית? יש לה תקציבים, יש לה כלים ואפשרויות יותר מלמשטרה הישראלית?     ראש הממשלה, אתה צריך לדעת שמשנת 1948 עד שנת 2008 מספר הנרצחים הערבים היה פחות ממספר הנרצחים מאז שנהיית ראש ממשלה, משנת 2008 עד עכשיו

איימן עודה:  למה? אנחנו איבדנו את המבנה המסורתי ולא הרווחנו את המדינה

איימן עודה:  אין מדינה

איימן עודה:  זה טוב שנפסיד את המבנה המסורתי, אני בן אדם שתומך בחברה דמוקרטית אינדיבידואלית; זה טוב, אבל אסור להשאיר חלל ריק

איימן עודה:  מי שצריך להיות במקום המוסד הישן – כמו חמולה, למשל – זה המדינה בחברה המודרנית, אבל זה לא נמצא בקרב האזרחים הערבים

איימן עודה:  אם אני פונה לצעיר ערבי ואומר לו: למה אתה לא פונה למשטרה? הוא יענה לי: אבל הכנופיה תהרוג אותי

איימן עודה:  אין לו מענה, אין משטרה

איימן עודה:  אני רוצה להגיד לך שבכל מקום בעולם מי שאחראי לטפל בכנופיות פשע מאורגן ובנשק בלתי מורשה זה המדינה

איימן עודה:  אנחנו רוצים לחיות בחברה ללא נשק, ללא נשק

איימן עודה:  לא רוצים נשק

איימן עודה:  מי שאמור לטפל בכל מקום בעולם זה המדינה

איימן עודה:       ראש הממשלה, אתה בעצמך היית בוועדה שיזם אותה חברי אחמד טיבי

איימן עודה:  ישבה אישה מאום אל-פחם – ואתה זוכר את המקרה – אמרת לה: אני אטפל

איימן עודה:  לא טיפלת לא במקרה ההוא ולא במקרים אחרים

אמיר אוחנה: לסיום, אדוני

איימן עודה: במחזה ערבי, תיאטרון, אמר אחד למושל שהבעיה שלנו – (אומר בערבית ומתרגם:) – הבעיה שלנו לא אצלך, הבעיה שלנו היא איתך

איימן עודה:  תודה

אמיר אוחנה: תודה לחבר הכנסת איימן עודה

אמיר אוחנה:  תעלה ותבוא חברת הכנסת מרב מיכאלי, ואחריה – חבר הכנסת אבי מעוז

אמיר אוחנה:  עד שלוש דקות לרשותך, בבקשה

מרב מיכאלי: תודה, אדוני

מרב מיכאלי:  בשנת 1983 נסעתי במשלחת הצופים לארצות הברית

מרב מיכאלי:  מכיר את זה, אדוני היושב-ראש?     

אמיר אוחנה: לא זכיתי, אבל מכיר

מרב מיכאלי: כן, זאת אכן חוויה שהיא זכות גדולה

מרב מיכאלי:  את נוסעת בתור בחורה צעירה בצופים כדי להכיר לקהילה היהודית האמריקאית יותר טוב את מדינת ישראל ולספר על נפלאותיה

מרב מיכאלי:  אחד הדברים שהייתי חוזרת ומספרת לכל היהודיות והיהודים האמריקאים הרבים שפגשתי הוא שאומנם מדינת ישראל מאוימת, ולצערי יש לנו מלחמות ואנחנו עומדים בפני אתגרי טרור, אבל אלימות בתוך המדינה כמו שיש בארצות הברית, כמעט שאין אצלנו; אין רציחות ברחובות, אין אנשים שבאים ויורים פשוט באנשים באמצע מקום אזרחי, זה כמעט שלא קורה

מרב מיכאלי:  מבחינה אזרחית יש לנו ביטחון אישי רב ברחובות שלנו

מרב מיכאלי:       היום אנחנו במצב שהאלימות ברחובותיה של מדינת ישראל משתוללת באופן כזה שאין לאזרחיות ואזרחי ישראל ביטחון אישי מינימלי – מספרים מטורפים, מטורפים, של נרצחות ונרצחים

מרב מיכאלי:  וברור שהרוב המכריע בהם הם אנשים שבאופן מובהק הממשלה הזאת תופסת אותם כשווים פחות: קודם כול, בראש ובראשונה, החברה הערבית; שנית – נשים

מרב מיכאלי:  המספרים הם יותר מכפול ממה שיש בשנה רגילה, יותר מכפול ממה שהיה בשנה שעברה באותו זמן עצמו

מרב מיכאלי:  ממשלה שהעבירה היום החלטה שאומרת שהיא מחויבת לערכי הציונות לפי חוק הלאום – אז יש לי חדשות בשבילך, אדוני היו"ר ואדוני ראש הממשלה, שהממשלה שלו העבירה את ההחלטה המגעילה והשקרנית הזאת: חוק הלאום הוא חוק לא ציוני, משום שהציונות שכתובה בהצהרת העצמאות של מדינת ישראל – כתוב בה: מדינת ישראל תקיים שוויון הזדמנויות – –      

התקשורת שלמה קרעי: – – –      

מרב מיכאלי: – – שוויון ללא הבדל דת, גזע ומין

מרב מיכאלי:  תשקוד על פיתוח הארץ לטובת כל תושביה

קריאות: – – –      

מרב מיכאלי: ואתם לא הסכמתם להכניס לחוק הלאום את המילה "שוויון"

מרב מיכאלי:  אתם הכנסתם להחלטה הזאת היום אפליה – –      

אמיר אוחנה: אני עוצר את הזמן

חנוך דב מילביצקי: הרסתם את הציונות

מרב מיכאלי: – – אפליה לטובת מי שבכלל לא מחזיקים מעצמם ציונים, שמעולם לא הכירו בציונות או במדינת ישראל ככזאת

אמיר אוחנה: חברת הכנסת מיכאלי, חברת הכנסת מיכאלי

קריאות: – – –      

מרב מיכאלי: ואתם קוראים לעצמכם ציונים?     

אמיר אוחנה: חבר הכנסת מיכאלי, אני עוצר את הזמן

חנוך דב מילביצקי: על מה את מדברת? על מה את מדברת?     

אמיר אוחנה: תודה לחברי הכנסת

אמיר אוחנה:  רשות הדיבור של חברת הכנסת מרב מיכאלי בלבד

אמיר אוחנה:  תודה

מרב מיכאלי: תודה רבה לך, אדוני היושב-ראש

מרב מיכאלי:  הצהרת העצמאות של מדינת ישראל היא טקסט מושלם, טקסט מדהים של עם שקם בארצו, עם כל ההיסטוריה, עם כל המורשת – – –      

קריאות: – – –      

אמיר אוחנה: חברי הכנסת, תודה

חנוך דב מילביצקי: העם היהודי, יהודי

מרב מיכאלי: העם היהודי שקם בארצו – –      

חנוך דב מילביצקי: אני יודע שזאת מילת גנאי בשבילך

מרב מיכאלי: – – ומבטיח להקים פה מדינה שנותנת שוויון לכל אזרחיותיה ואזרחיה

מרב מיכאלי:  אבל אתם לא לא מזהים שוויון – אתם מזהים שוויון ועובדים נגדו

קריאות: – – –      

מרב מיכאלי: זה בא לידי ביטוי במחיר נורא – –      

חנוך דב מילביצקי: – – – איפה בהצהרת העצמאות יש לנו – – –      

מרב מיכאלי: – – מחיר דמים של נשים, של גברים, של אזרחיות ואזרחים ערבים ויהודים

מרב מיכאלי:  בושה, בושה, בושה לכם

אמיר אוחנה: תודה רבה

אמיר אוחנה:  חבר הכנסת אבי מעוז, ואחריו – חברת הכנסת מיכל שיר סגמן

חנוך דב מילביצקי: את בושה

קטי קטרין שטרית: לכי כבר, לכי למפלגת העבודה

קטי קטרין שטרית:  הרסת אותה

התקשורת שלמה קרעי: אפילו בשמאל לא רוצים אותך

אופיר אקוניס: מפלגת העבודה הישראלית

אופיר אקוניס:  את מבישה את תולדות מפלגת העבודה, לכן את לא עובדת את אחוז החסימה

חנוך דב מילביצקי: – – – אפילו בסיעה שלך לא רוצים אותך

התקשורת שלמה קרעי: מפלגת העבודה מפלגה ציונית

התקשורת שלמה קרעי:  הרסת אותה

אמיר אוחנה: השרים וחברי הכנסת מתבקשים לחדול

אמיר אוחנה:  תודה

אמיר אוחנה:  תודה רבה

אמיר אוחנה:  בבקשה, שלוש דקות לרשותך, אדוני

אבי מעוז: אדוני היושב-ראש, אדוני ראש הממשלה, חבריי השרים, כנסת נכבדה, מזה כמה שנים ישנה מחלה קשה שתוקפת שוב ושוב את מחוזות השמאל ושמה ביביפוביה

אבי מעוז:  מייד אחרי הבחירות האחרונות המחלה התפרצה ביתר שאת והתחילה להופיע בשיטת הקולבים – בכל פעם מוציאים קולב חדש לתלות עליו את הביביפוביה

אבי מעוז:  פעם אני הקולב, עם ההפחדות על תקציב של 2 מיליארד שקלים במשרד החינוך שכביכול היה אמור לעבור לשליטתי; הקולב הבא היה הרפורמה לתיקון ההפיכה המשפטית של אהרן ברק; בהמשך קרן הארנונה הפכה לקולב התורן וזכתה לגינויים חריפים; אז הגיע לתפקיד הקולב לביביפוביה הציבור החרדי, כשמציירים את ההסכמים הקואליציוניים כשוד וביזה, עם רמיזות לתקופות אפלות וביטויי דה-לגיטימציה כלפי ציבור שלם

אבי מעוז:       כמה לפיד, בנט וליברמן היו מוכנים לתת לחרדים כדי שייכנסו לממשלה שלהם? אבל כמו שלפיד אוהב לומר, זה לא אותו דבר

אבי מעוז:  מדובר באנשים אחרים

אבי מעוז:  ואז הגלגל חוזר, ושוב אני הקולב

התקשורת שלמה קרעי: רגע, רגע, לפיד לא נמצא פה, תחכה שהוא יבוא

אבי מעוז: הוא נמצא, הוא נמצא, הוא שמע טוב

אבי מעוז:  כל אמצעי כשר במסגרת הביביפוביה

אבי מעוז:  איך אתם מכנים אותי, הומופוב? ועם הכינוי הומופוב מגיעים כמובן הכינויים הנלווים: גזען, חשוך, שוביניסט, מיזוגן, שטוף שנאה

אבי מעוז:  הסתכלתם פעם במראה? ראיתם מה הביביפוביה גרמה לכם? איזו גזענות מכוערת כלפי הציבור החרדי; אילו אמירות חשוכות בפריים-טיים, אני אפילו לא רוצה לחזור עליהן; איזה ביזוי והשפלה של נשים כשהן לא מהמחנה הנכון, כמו למשל אשת ראש הממשלה, הגב' שרה נתניהו, או השרות דיסטל וגולן

אבי מעוז:  כמה שנאה יש לכם כלפי כל מי שלא מהמחנה שלכם

אבי מעוז:  כמה שנאה לכל דבר שריח של יהדות, לאומיות או משפחה נודף ממנו

אבי מעוז:       אני מאוד מקווה שהביביפוביה שלכם היא לא מחלה חשוכת מרפא ושתימצא במהרה התרופה המתאימה

אבי מעוז:  אתם יכולים להמשיך ולחפש עוד ועוד קולבים

אבי מעוז:  אנחנו נמשיך לפעול לטובת עם ישראל ומדינת ישראל; בשביל כך קיבלנו את אמון העם

אבי מעוז:  תודה

אמיר אוחנה: תודה לחבר הכנסת אבי מעוז

אמיר אוחנה:  תעלה ותבוא חברת הכנסת מיכל שיר סגמן, ואחריה – חבר הכנסת בועז ביסמוט

אמיר אוחנה:  עד שלוש דקות לרשותך, בבקשה

מיכל שיר סגמן: אדוני היושב-ראש, כנסת נכבדה, היום לפני 27 שנים נבחרת אתה, ביבי, לראשונה לכהן כראש ממשלת ישראל

טלי גוטליב: ראש הממשלה

מיכל שיר סגמן: הבטחת כלכלה ליברלית, צמצום פערים, חיזוק מערכת המשפט ומאבק נגד השחיתות השלטונית

טלי גוטליב: כבוד לראש ממשלה, באמת

טלי גוטליב:  מינימום של כבוד בשם

מיכל שיר סגמן: כמה תקווה, ביבי, כמה התרגשות

טלי גוטליב: כבוד לראש הממשלה

אריאל קלנר: תני כבוד

מיכל שיר סגמן: כמה האמינו בך אז, ביבי, כמה האמינו לך אז

טלי גוטליב: אל תקראי לו ככה, זה ראש ממשלה, יש כללים

מיכל שיר סגמן: כמה אתה, ביבי של אז, היית בז למוסוביבי של היום

מיכל שיר סגמן:  כמה כל הסביבה שליוותה אותך לאורך כל הקריירה שלך מאוכזבת ממך היום

טלי גוטליב: תני כבוד לראש הממשלה

טלי גוטליב:  מה זה? תשמרי על הכבוד

קריאות: – – –     

מיכל שיר סגמן: אז הם אמרו לעצמם שהם מתרצים עבורך בגלל שהיית מדינאי גדול, כי במקביל ידעת להילחם על משק עובד ולא על מדיניות של קצבאות ובטלה

מיכל שיר סגמן:  אז, ביבי, אנשים האמינו לך – –      

בועז ביסמוט: ראש הממשלה

טלי גוטליב: למה היא קוראת לו בשם הפרטי?      

מיכל שיר סגמן: – – כי ידעת להתרחק מהכהניסטים, מתומכי הטרור היהודי

מיכל שיר סגמן:  מההומופובים ומהשוביניסטים ברחת כמו מאש

מיכל שיר סגמן:  ואז, ביבי – –      

בועז ביסמוט: ראש הממשלה

טלי גוטליב: הוא ראש הממשלה, מה זה? מה זה? בושה

טלי גוטליב:  תתביישי

מיכל שיר סגמן: – – עבור בצע כסף וסיקור אוהד אתה הלכת והפכת את עורך

טלי גוטליב: די כבר, זה ראש ממשלה

חנוך דב מילביצקי: ראש הממשלה

חנוך דב מילביצקי:  טיפת אמון

חנוך דב מילביצקי:  הוא ראש ממשלה בישראל

טלי גוטליב: הוא ראש הממשלה שלך

מיכל שיר סגמן: הפכת את עורך והפכת את הכהניסטים לנותני הטון בממשלה שלך

מיכל שיר סגמן:  אתה, ביבי, כשעוד היית נתניהו של פעם, הובלת מסיבת עיתונאים יחד עם התנועה לאיכות השלטון ונגד השחיתות השלטונית

טלי גוטליב: הוא ראש ממשלה גם בשבילך

מיכל שיר סגמן: אבל אתה, מוסוביבי של היום, מבעיר את ישראל כדי להימלט מהמשפט שלך, והפכת את הממשלה שלך לעיר מקלט לעבריינים

חנוך דב מילביצקי: תתביישי

חנוך דב מילביצקי:  איזה בושה

חנוך דב מילביצקי:  בושה

מיכל שיר סגמן: הליכוד של פעם, ביבי, הכניס לתוכנית הפעולה שלו את חיזוק בג"ץ ושלטון החוק

חנוך דב מילביצקי: תתביישי

חנוך דב מילביצקי:  תרדי מהדוכן

אמיר אוחנה: חבר הכנסת מלביצקי, עד כאן

אמיר אוחנה:  תודה

מיכל שיר סגמן: אבל אתה, מוסוביבי של היום, מנסה להשתלט על השופטים, על הייעוץ המשפטי, על הכנסת ועל הממשלה

חנוך דב מילביצקי: איזה בושה

מיכל שיר סגמן: במקום מנהיג צ'רצ'יליאני קיבלנו קריקטורה של קליגולה או נירון קיסר

טלי גוטליב: ראש ממשלה בישראל

טלי גוטליב:  ראש ממשלה

טלי גוטליב:  מה זה?      

מיכל שיר סגמן: עכשיו, אם היה מדובר רק בך, ביבי, באופן אישי, כאישיות שהתקלקלה, זה כנראה לא היה כל כך מעניין

חנוך דב מילביצקי: בושה, בושה, בושה

מיכל שיר סגמן: אדוני היושב-ראש, אני לא מצליחה לדבר

אמיר אוחנה: הצלחת להמשיך לדבר יפה מאוד

מיכל שיר סגמן: אבל הנזק שאתה גורם היום מאיים לרסק את מדינת ישראל ואת הערכים שבשמם היא הוקמה

מיכל שיר סגמן:  ביבי, לא צריך להיות בן של היסטוריון כדי לדעת איך ההיסטוריה תשפוט אותך ואת המוסוביבי שהפכת להיות

טלי גוטליב: הוא ראש ממשלה גם בשבילך

אמיר אוחנה: לסיום

מיכל שיר סגמן: 27 שנים זה יותר מדי

מיכל שיר סגמן:  נגמרו התירוצים

מיכל שיר סגמן:  נתניהו של פעם היה מבין את זה בעצמו והולך, ולא מנסה להעלות מדינה שלמה כקורבן על מזבח האינטרסים המשפטיים או המשפחתיים שלו

חנוך דב מילביצקי: בושה

חנוך דב מילביצקי:  את מביישת את הדוכן

מיכל שיר סגמן: אני מסיימת

מיכל שיר סגמן:  ביבי, אנחנו עומדים פה 27 שנים מהיום שבו נבחרת לראשונה

מיכל שיר סגמן:  במילה אחת – אכזבת

מיכל שיר סגמן:  אם נשארה בך אפילו טיפה מנתניהו של פעם, עצור

מיכל שיר סגמן:  לך

מיכל שיר סגמן:  שחרר אותנו מעולו של מוסוביבי, כי מגיע לעם הזה יותר

חנוך דב מילביצקי: תרדי מהדוכן

חנוך דב מילביצקי:  בושה

אמיר אוחנה: תודה

אמיר אוחנה:  חבר הכנסת בועז ביסמוט, ואחריו – חברת הכנסת מירב בן ארי

טלי גוטליב: לפי התקנון, צריך לקרוא "ראש ממשלה"

טלי גוטליב:  הוא לא החבר הפרטי שלך

טלי גוטליב:  אזרחי מדינת ישראל רואים גם אותך, ואת תקראי לראש הממשלה "ראש ממשלה"

טלי גוטליב:  זה לא מכבד

אמיר אוחנה: ארבע דקות לרשותו של אדוני, בבקשה

בועז ביסמוט: כבוד יושב-ראש הכנסת, חברי הכנסת, אדוני ראש הממשלה, צריך אולי להזכיר, אז אדוני ראש הממשלה – לשנן, להזכיר

בועז ביסמוט:  דווקא הרבה שנים, אני מופתע שהם שכחו, לא יודעים

בועז ביסמוט:  כל ילד בן ארבע יודע

בועז ביסמוט:  זה מפתיע

בועז ביסמוט:  לא נורא

בועז ביסמוט:       אני רואה את הנושא של הדיון היום ואני זוכר, אדוני ראש הממשלה – אגב, זה גם די כיף להגיד את זה – ריאיון שהענקת מתישהו באפריל 2022 לערוץ 14

בועז ביסמוט:  כן, 14, מה לעשות

בועז ביסמוט:  נדמה לי שעשית את זה במסגרת תוכנית שנקראה "אולפן חמישי"

בועז ביסמוט:  הנושא היה בין היתר האלימות בחברה הערבית, הנושא הזה עלה יחד איתך

בועז ביסמוט:  אין ספק, כולנו פה מסכימים, גם החברים בסיעת הליכוד, זה קונסנזוס – סוגיה כאובה, ללא ספק

בועז ביסמוט:  כולנו מסכימים שטרגדיות נוראיות מתרחשות במדינה שלנו בחברה הערבית

בועז ביסמוט:  אנחנו לא מתנערים

בועז ביסמוט:  אבל באותה תוכנית שאני מדבר עליה, אדוני, עלו טענות – אגב, גם בערוץ 14, אתה יודע, יש ביקורת, מקשים עליך גם שם – היו שם טענות שלמעשה כבר בשנים שבהן אתה היית בשלטון, כשהליכוד היה בשלטון, האירועים האלה התפתחו והתעצמו

בועז ביסמוט:  יותר מזה, נאמר לך שם שלנגד עינינו קמה לנו "בדואיסטן", המדינה הבדואית הראשונה בעולם, ודווקא זה קרה במשמרת שלך – בנגב שלנו, במשמרת שלך

בועז ביסמוט:       וכמובן, חשבתי לעצמי, הסתכלתי ואמרתי: אלוהים אדירים, גם באלימות בחברה הערבית – אם לא ידעת, אדוני, עכשיו אתה יודע – גם בזה אתה אשם

בועז ביסמוט:  גם זה תוצר של שנות כהונתך

בועז ביסמוט:  כי אתה יודע שרק בעקבות זה – את זה אני אומר לאותם אלה שטרם הבינו שאתה ראש הממשלה – כנראה רק בעקבות זה שהרסת את הכלכלה, חירבת את הדמוקרטיה, לא נלחמת בטרור הפלסטיני, לא חתמת על הסכמי שלום, לא סייעת לשגרירות האמריקאית לעבור לירושלים, וכמובן, לא תרמת כלל לביטחון בחברה הערבית – בגלל זה ורק בגלל זה נענשת, קיבלת עונש ונשלחת להרכיב ממשלה שישית

בועז ביסמוט:  כי הציבור הרי מטומטם; התבונה, החוכמה – רק לאליטות במדינת ישראל

בועז ביסמוט:  הציבור לא מבין שום דבר

בועז ביסמוט:       אני יכול להמשיך

בועז ביסמוט:  בתשובה על הטענה, אדוני, אמרת דבר כזה לערוץ 14, כן, ערוץ 14: אנחנו עשינו דברים, ויש עוד הרבה מה לעשות, אבל אנחנו הלכנו לכיוון הנכון

בועז ביסמוט:  אני – אתה, לצורך העניין, אדוני ראש הממשלה – פתחתי 11 תחנות משטרה במגזר הערבי

בועז ביסמוט:  ואכן, אם בוחנים את החלטת הממשלה 922 מ-2015, אנחנו מגלים החלטה חשובה – להקים תחנות משטרה נוספות בתוך יישובי התוכנית, ואפשר למנות אותן

בועז ביסמוט:  אם אתם רוצים, אני יכול למנות אותן – נחסוך את זה מכם, כי זמני קצר

בועז ביסמוט:  אני לא אאריך בקשיים

אופיר אקוניס: לא לא לא

אופיר אקוניס:  תמנה אותם עד הסוף

בועז ביסמוט: אני אמנה, אין שום בעיה: ערערה בנגב, כפר קאסם, מג'ד אל-כרום, כפא כנא בגליל המערבי, טירה; דובר המשטרה אף מנה חמש נקודות נוספות: תבור, מע'אר, כפר מנדא, טובא-זנגרייה וג'לג'וליה

בועז ביסמוט:      אני לא אאריך בקשיים שממשלות הליכוד עברו כדי להביא את אותה תוכנית חשובה, את המקלות בגלגלים של חברי הכנסת הערבים, אלה שיושבים פה, שמתיימרים לייצג את אזרחי ישראל הערבים

בועז ביסמוט:  ראשי היישובים התנגדו להקמת תחנות המשטרה, וחברי הכנסת הערבים התנגדו לחוק שיאפשר הקמת תחנות גם ללא אישור ראשי היישובים

בועז ביסמוט:  בסוף גם את החוק הזה העברנו

בועז ביסמוט:      עכשיו, אתה יודע, אדוני, שכשאתה מדבר, מתראיין, פונה לתקשורת – מה לעשות? דווקא כשאתה תהיה על המרקע, יש איזה משהו יפה, קוראים לו בדיקת עובדות; אגב, בלעדי לך, אני מרגיע אותך

בועז ביסמוט:  ואגב, כאשר אמרת את זה – יש עיתון בישראל בשם "גלובס" ויש לו משרוקית, היא בודקת עובדות

בועז ביסמוט:  היא לא תמיד חסה עלינו; להפך, היא אפילו קשה איתנו

בועז ביסמוט:  ומה לעשות? הם אמרו שבכל מה שאמרת – אמת דיברת

בועז ביסמוט:  זאת אומרת שמה שאני אומר עכשיו עבר את המבחן של התקשורת הישראלית: ראש הממשלה דייק בעובדות

בועז ביסמוט:     אני גם זוכר, אדוני, שלפני הקמת הממשלה הקודמת אמרת: אל תהרסו יותר מדי, שלא יהיה לנו יותר מדי מה לתקן

בועז ביסמוט:  אז בתקופת הממשלה הקודמת, רק שתבינו, הוקמו ארגוני הטרור המקומיים בערי יהודה ושומרון הערביות

בועז ביסמוט:  הדבר לא קרה בוואקום, מה לעשות? גנץ בנה על מחמוד עבאס – כן, זה שמעורב ברצח הספורטאים במינכן – שיילחם בטרור, ומה לעשות? זה התפוצץ לנו בפנים

בועז ביסמוט:  בניגוד לממשלה הקודמת, הממשלה שלנו נלחמת בטרור הערבי ולא נותנת לו לגיטימציה; אצלכם, חברי האופוזיציה, מחבקי מחבלים ישבו בקואליציה

בועז ביסמוט:  אצלם – אצלכם, אם תרצו – מארחים את מחמוד עבאס בבית בראש העין; אצלנו – ואני אומר את זה בקול רם – את דגלי ארגון הטרור אש"ף אנחנו מוציאים מחוץ לחוק

אמיר אוחנה: לסיום

בועז ביסמוט: הממשלה הקודמת לא הצליחה להעביר את החוק שמאפשר להיכנס לבית כשיש חשד להחזקת כלי נשק בו

בועז ביסמוט:  אנחנו, מה לעשות, העברנו את החוק כהוראת שעה כדי לאזן ולהגן על זכויות הפרט, לצמצם את כלי הנשק הלא-חוקיים, כדי לצמצם את תופעת הרצח שמטרידה את כולנו

אמיר אוחנה: לסיום, אדוני

בועז ביסמוט: אני יודע שזמני קצר

בועז ביסמוט:  אז כמובן גם לא שמענו את הביקורת של האופוזיציה על המשמר הלאומי

מירב בן ארי: – – –     

בועז ביסמוט: ומירב, אני שמח שאת פה עם קריאת ביניים, כי כשהאופוזיציה מציעה משמר לאומי, זה חיובי; כשאנחנו מציעים, זה שלילי

בועז ביסמוט:      ולסיכום אני אגיד: כדי לפתור את הסוגיה הכאובה של רצח בחברה הערבית – אני אומר, הסוגיה כאובה, צריך להשקיע, אך גם לדרוש שינוי עומק וגם הכרה במדינה

בועז ביסמוט:  אי-אפשר להתנגד להקמת משמר לאומי, להניף דגל של רשות עוינת, לזלזל בחוק, לצעוק "אפרטהייד", ובו בזמן לזעוק לדגל ישראל שיגן עליך

בועז ביסמוט:  זה דורש שיתוף פעולה

בועז ביסמוט:  זה שינוי שצריך וחייב לבוא מבפנים

בועז ביסמוט:  תודה רבה

אמיר אוחנה: תודה לחבר הכנסת בועז ביסמוט

אמיר אוחנה:  תעלה ותבוא חברת הכנסת מירב בן ארי, ואחריה – חבר הכנסת דן אילוז

אמיר אוחנה:  עד שלוש דקות לרשותך, גברתי

מירב בן ארי: תודה רבה, אדוני היושב-ראש

מירב בן ארי:  אדוני ראש הממשלה, כנסת נכבדה, את הדיון בנושא האלימות אני רוצה, ברשותכם, להקדיש לאלימות נגד נשים

מירב בן ארי:  מתחילת השנה נרצחו 16 נשים

מירב בן ארי:  אדוני ראש הממשלה, אתה יצאת ממקלט לנשים מוכות בנובמבר 2020 ואמרת: אני אומר לנשים: אל תשבו בבית, אל תקבלו את זה כדבר מובן מאליו

מירב בן ארי:  זה קורה – תעשו משהו, תודיעו, תדווחו, תצאו

מירב בן ארי:  לא צריך לחיות ככה

מירב בן ארי:  אנחנו נעשה הכול כדי לעזור לכן

מירב בן ארי:  אני מבקש לספר לכם שאני בא עכשיו מסיור מטלטל – אין מילה אחרת – שערכנו רעייתי ואני במעון של נשים מוכות בירושלים

מירב בן ארי:  אבל גיליתי שכמעט איננו עושים דבר לאלה שמחוללים את הפשע הזה

מירב בן ארי:  זה כאילו היינו מטפלים בטרור

מירב בן ארי:  זה טרור לכל דבר

מירב בן ארי:       אדוני ראש הממשלה, אתה קראת לאלימות נגד נשים "טרור לכל דבר"

מירב בן ארי:  איך אתה ישן בלילה? איך אתה ישן כשהשר לביטחון יהודים, גברים – איך? יש לו חוק מוכן ממרץ

מירב בן ארי:  הוא אמר שהוא מביא תוך חודש

מירב בן ארי:  אנחנו ביוני

מירב בן ארי:  מה יעשו הנשים? למי הן יפנו? והשיא – עולה לפה השר ומקריא את השמות של הנרצחות

מירב בן ארי:  השיא

מירב בן ארי:  את שומעת, צגה? הוא מקריא את השמות והוא אומר – – –     

צגה מלקו: אני שומעת, אבל – – –     

מירב בן ארי: מצוין, תשמעי את זה, כי זה גם עליך ועל כל אחת שיושבת פה

מירב בן ארי:  איך את לא מתביישת? מילא הוא, מילא השר

מירב בן ארי:  תראי כמה זה פשוט

מירב בן ארי:  ככה זה נראה

צגה מלקו: – – –     

מירב בן ארי: זה צמיד שחור

מירב בן ארי:  זה צמיד, זהו, וזה מציל חיים, ובמקום להציל חיים אתן יושבות ומחכות

מירב בן ארי:  למי אתן מחכות?      

צגה מלקו: – – –     

מירב בן ארי: למי את מחכה? הוא אומר שהוא יביא חוק ב-19 במרץ

מירב בן ארי:  איפה החוק? אנחנו ביוני

מירב בן ארי:  והשיא הוא שהוא אומר שהן לא התלוננו

מירב בן ארי:  איך הן יתלוננו? למה שהיא תתלונן? למה, מישהו יראה אותך? למה, מישהו יסתכל על הילדים שלה? מישהו יראה אם היא תירצח? מי יודע שהוא בא ומפר את הצו אם אין צימוד?     אדוני ראש הממשלה, זה במשמרת שלך

צגה מלקו: – – – אמיתי – – –     

מירב בן ארי: ואני יודעת שאתה מקשיב לי, כי בנאום האחרון שנשאתי אמרת לי שאתה מסוגל לעשות שני דברים במקביל

מירב בן ארי:  השרה לקידום מעמד האישה, למה את מפריעה לי כשאני מדברת על אלימות נגד נשים? למה? ככה נראה גם כל המשרד שלך

מירב בן ארי:  אני לא מצליחה להבין את זה

מירב בן ארי:  את השרה לקידום מעמד האישה

מירב בן ארי:  למה את מפריעה לראש הממשלה לשמוע את הנאום שלי על אלימות נגד נשים?     

אמיר אוחנה: גברתי, תם הזמן

צגה מלקו: – – – היה מתוך הלב

צגה מלקו:  זה לא היה, זו הייתה הצגה

צגה מלקו:  את יודעת את זה טוב מאוד

צגה מלקו:  הצגה

מירב בן ארי: את, כל אחת מכן, נותנת לגיטימציה לזה שלא עובר החוק של האיזוק

מירב בן ארי:  זו הבעיה שלכן

מירב בן ארי:  מילא הוא, מילא, ממנה אני לא מצפה לכלום

מירב בן ארי:  אבל תעשי משהו

מירב בן ארי:  כמה אפשר? לאף אחד לא אכפת?      

צגה מלקו: את יודעת, זו הייתה הצגה

מירב בן ארי: אני יורדת, אדוני

מירב בן ארי:  תודה

אמיר אוחנה: תודה לחברת הכנסת בן ארי

אמיר אוחנה:  יעלה ויבוא חבר הכנסת דן אילוז

אמיר אוחנה:  אחריו – חבר הכנסת מאיר כהן

מאיר כהן: לחכות או לעלות?     

אמיר אוחנה: אחרי דן אילוז

אמיר אוחנה:  לא, לא, אחריו

אמיר אוחנה:  עד ארבע דקות לרשותו של אדוני, בבקשה

דן אילוז: אדוני היושב-ראש, אדוני ראש הממשלה, כנסת נכבדה, אתמול הגעתי למסקנה עצובה: למרות ההצהרות של חברי האופוזיציה לתקשורת, אין להם שום כוונה להגיע להסכמות בנושא הרפורמה המשפטית

דבורה ביטון: למה אתה אומר את זה?      

דן אילוז: תקשיבי ותביני למה אני אומר את זה

דן אילוז:      אתמול קרה אירוע מחריד: ידידי חבר הכנסת שמחה רוטמן הגיע לפאנל באוניברסיטת תל אביב והותקף על ידי המון זועם

דן אילוז:  באוניברסיטה, מקום שאמור להיות מגדלור לחופש ביטוי, נרשם ניסיון השתקה שמזכיר תקופות אפלות שבהן רדפו אנשים בגלל תפיסת עולמם ודעותיהם

יוראי להב-הרצנו: צעקו עליו

דן אילוז: אדוני היושב-ראש, התמונות האלה – – –     

אמיר אוחנה: החברים בצד הזה, הרעש נורא מפריע

אמיר אוחנה:  בבקשה

דן אילוז: אדוני היושב-ראש, התמונות האלה – –     

יוראי להב-הרצנו: דן אילוז, אני צועק עליך עכשיו – אני תוקף אותך?     

דן אילוז: – – הזכירו לי גם אירוע אחר מחריד לא פחות משנת 2002, שגם ראש הממשלה בטח זוכר

דן אילוז:  הייתי אז תלמיד תיכון מאוד פעיל בקהילה היהודית בקנדה, וקיבלתי הזמנה להגיע לשמוע את מי שהיה אז ראש הממשלה לשעבר, והיום הוא ראש הממשלה בנימין נתניהו

דן אילוז:  ראש הממשלה היה האדם המתאים ביותר להגן על ישראל בתקופת האינתיפאדה השנייה, ולכן הוא קיבל הזמנה לדבר באוניברסיטת קונקורדיה שבמונטריאול

דן אילוז:  אבל ביום המיועד לנאום פעילים אנטי-ישראלים יצאו לרחובות ומנעו ממנו להגיע לקמפוס ולדבר בעד ישראל

דן אילוז:  במקום להתמודד עם העובדות שראש הממשלה רצה להציג, הם העדיפו להשתיק אותו

דן אילוז:  אני כנער ישבתי באולם וחיכיתי לשמוע את דבריך, ולא זכיתי

דן אילוז:  אבל בסוף ניצחנו, אדוני ראש הממשלה

דן אילוז:  הינה, אני עומד כאן היום כחבר כנסת ומדבר איתך, ואתה מכהן שוב כראש ממשלה

דן אילוז:       כואב לומר, אבל הטקטיקות של השמאל הן אותן טקטיקות של הפעילים האנטי-ישראלים בעולם

דן אילוז:  אכן, השמאל כאן בארץ כבר אימץ שיטות של דה-לגיטימציה, קריאה לחרם והשתקה

דן אילוז:  אם הם לא אוהבים את מה שיש לצד השני להגיד, הם פשוט משתיקים אותו, והכול בשם ערכים של זכויות אדם ודמוקרטיה

דן אילוז:  גם אז וגם אתמול המהומות היו אולי של קומץ של מפגינים אלימים

דן אילוז:  אבל יש גם הבדל גדול: אז בקנדה גורמים מרחבי הקשת הפוליטית גינו את המהומות, וכאן – אפס גינויים מצד ראשי האופוזיציה

דן אילוז:  בתמימות פתחתי הבוקר את הטוויטר של ראש האופוזיציה יאיר לפיד

דן אילוז:  חשבתי שהוא יגנה את המהומות ויקרא לאיפוק, אבל לא – אפס גינויים

דן אילוז:  המשכתי ופתחתי את הטוויטר של יושב-ראש המחנה הממלכתי, חבר הכנסת בני גנץ

דן אילוז:  הרי הוא אמור להיות ממלכתי, לא? אז לא – אפס גינויים

דן אילוז:  במקום להוביל, להנהיג, גנץ ולפיד נותנים לקומץ של קיצוניים להוביל אותם

דן אילוז:  איך אתם אוהבים להגיד בהפגנות שלכם? בושה

דן אילוז:       ולכן, ברור שאין להם את האומץ הנדרש כדי לעמוד מול הקיצוניים שבמחנה שלהם ולהגיע להסכמות

דן אילוז:  הם ימשיכו לדבר במילים גבוהות ולא לעשות כלום; הם ידברו על אחדות בזמן שהם מעודדים פילוג

דן אילוז:  אם נצטרך להמשיך לקדם את החקיקה לבד מתוך הבנה שאנחנו שליחים נאמנים של אלו ששלחו אותנו לכנסת, זה יהיה בגלל היעדר המנהיגות שלהם – שלכם, אנשי האופוזיציה

דן אילוז:  כל עוד למנהיגי האופוזיציה יש אפס אומץ, לא נוכל להגיע להסכמות

דן אילוז:       משפט אחרון

דן אילוז:  אדוני ראש הממשלה, כפי שאפשר להסתכל אחורה ולראות שניצחנו את המתפרעים בקונקורדיה, בעזרת השם, נסתכל אחורה בעוד כמה שנים ונראה שניצחנו גם את המתפרעים אתמול בתל אביב, עם או בלי האופוזיציה

דן אילוז:  תודה רבה

אמיר אוחנה: תודה לחבר הכנסת דן אילוז

אמיר אוחנה:  יעלה ויבוא חבר הכנסת מאיר כהן, ואחריו – אחרון הדוברים בשלב זה, חבר הכנסת אביחי בוארון

אמיר אוחנה:  עד שלוש דקות לרשותו של אדוני, בבקשה

מאיר כהן: אדוני ראש הממשלה, אדוני יושב-ראש הכנסת, חברות וחברי כנסת נכבדים, אתם זעקתם בגרון ניחר, אדוני ראש הממשלה, שכשאתם תעלו, אתם תעשו סדר במגזר הערבי, תעשו סדר בנגב, תעשו סדר בכל מה שקשור לפשיעה ותחזירו את המשילות

מאיר כהן:  החרה אחריך השותף שלך בן גביר, שאמר: אני בקסם יכול לשנות את המצב

מאיר כהן:  אצלי זה לא יקרה

מאיר כהן:  איפה אתם ואיפה ההבטחות שלכם, אדוני? איפה בן גביר ואיפה ההבטחות שלו? הן נמוגו כמו עוד הרבה מאוד הבטחות בחירות שלכם

מאיר כהן:      אדוני, אני בוחר לדבר על הבדואים, ואני מבקש ממך שתקשיב; אם תרצה, אתה לא חייב

מאיר כהן:  חבל ארץ הנגב, אדוני, הוא חבל ארץ שבו מתבצעת היום, כמו בהרבה מאוד שנים, הציונות המתחדשת

מאיר כהן:  היישובים בנגב, היישובים היהודיים, פורחים פריחה יוצאת מן הכלל עם מנהיגות יוצאת מן הכלל, בדימונה, בבאר שבע, בירוחם, במצפה רמון, בערד, במועצות האזוריות בואכה אילת ובאילת

מאיר כהן:  אבל לאט-לאט השטח הזה, אדוני ראש הממשלה, הופך לשטח אקסטריטוריאלי, אדוני היושב-ראש, שטח שהתנועה בו בלילה הופכת להיות כמעט בלתי אפשרית – אתה מכיר את זה; תשאל את הוריך, הם יספרו לך – שטח שבו אתה נוסע ואתה לא מאמין שאתה נמצא בתוך מדינת ישראל

מאיר כהן:      מדהים שתוכנית יוצאת מן הכלל בהנהגתו של יואב סגלוביץ' – "מסלול בטוח" – נלקחה על ידי השר לביטחון הפנים ונשאר ממנה אפס, אדוני ראש הממשלה

מאיר כהן:  כל התוכניות שהתחלנו, כל התוכניות בקבינט, כל מה שנעשה, כל הורדת רמת הפשיעה – הכול ירד לטמיון, כי אתם לקחתם את זה לידיים; כי במקום להתייחס ולהבין את גודל הבעיה, מתעסקים עם הפוליטיקה

מאיר כהן:  גם חבריי מהליכוד שעלו לכאן – זה הרגע להתנצח קואליציה עם אופוזיציה?      זה הרגע להבין שאנחנו חיים במדינה הזאת, והפשע לא יכול להמשיך לגאות

מאיר כהן:  אדוני ראש הממשלה, זה לפתחך

מאיר כהן:  מספר לי חבר שגר ביישוב בדואי בדרום: ילדיי לא יוצאים לשחק אחרי השעה 17:00, אדוני היושב-ראש

מאיר כהן:  שאלתי אותו: למה? הוא אומר לי: יורים

מאיר כהן:  אני מפחד שילדיי ייהרגו

מאיר כהן:  ושלא יהיה לך שום ספק, אדוני ראש הממשלה, אם לא תעצור את זה, ואם לא תעזוב הכול ותקים מחדש את הקבינט הזה ותעמוד בראשו, ותתחיל לאסוף את הנשקים, ותמשיך את מה שאנחנו התחלנו, לא יהיו לך לא אופוזיציה ולא קואליציה

מאיר כהן:  זאת המדינה שלנו, אדוני

מאיר כהן:  אנחנו צריכים להרגיש בה הכי בטוחים בעולם

מאיר כהן:  במקום זה הם עולים לכאן ומתנגחים

מאיר כהן:  מה אתם עושים, תגידו?     

אמיר אוחנה: לסיום, אדוני

מאיר כהן: מה אתם עושים? תיסעו לנגב לראות – הנגב הפך להיות שטח אקסטריטוריאלי

מאיר כהן:  ארגוני הפשע הרימו ראש

מאיר כהן:  במקום לעלות, להתכנס לתוך עצמכם ולהגיד: יש לנו פתרונות – אתם עולים ומנגחים את האופוזיציה

מאיר כהן:  אני לא מנגח את ראש הממשלה, זה לא העניין; אני מנגח את זה שהממשלה הקודמת התחילה פעילות מצוינת, ובמקום לבוא ולהגיד: טיפה צדקתם, אנחנו נהיה ממשיכי הדרך, אתם בוחרים להתעלם ולהגיד: אנחנו מטפלים בבעיה

מאיר כהן:      אדוני, קח את זה לפתחך

מאיר כהן:  אי-אפשר להמשיך במדינה כזאת שבה ארגוני הפשע נותנים את הטון

מאיר כהן:  אסור

מאיר כהן:  תודה רבה

אמיר אוחנה: תודה רבה לחבר הכנסת מאיר כהן

אמיר אוחנה:  יעלה ויבוא חבר הכנסת אביחי בוארון

אמיר אוחנה:       אני רוצה בהזדמנות זו לברך את הילדים שנמצאים איתנו כאן ביציע

אמיר אוחנה:  ברוכים הבאים לכנסת

מאיר כהן: מי אלה?     

אמיר אוחנה: תבורכו

אמיר אוחנה:  חבר הכנסת אביחי בוארון

קריאה: – – –     

אמיר אוחנה: לא, זה בסדר, אתה יכול לעלות

אמיר אוחנה:  זה בסדר, אפשרתי גם לראש האופוזיציה

אמיר אוחנה:  הטבע לפעמים קורא

אמיר אוחנה:  זה קורה

אמיר אוחנה:  עד ארבע דקות לרשותו של אדוני, פלוס הדקה של העלאת הדוכן

אמיר אוחנה:  בבקשה

אביחי אברהם בוארון: אדוני ראש הממשלה – לא כאן, אבל בכל זאת – אדוני ראש האופוזיציה, אדוני יושב-ראש הכנסת, חבריי חברי הכנסת, באחד מלילות השימורים שקדמו להצבעה על התקציב, באחת ההפוגות שבין ההצבעות, סיפר חברי חבר הכנסת ששון גואטה לי ולעוד כמה חברי כנסת על הפשיעה החקלאית הגואה ועל חוסר האונים של חקלאי הגליל: כלים חקלאיים שמועלים באש, מטעים שנבזזים ונעקרים ועוד

אביחי אברהם בוארון:  במטרה לעזור לחקלאים חבר הכנסת גואטה חיפש מתנדבים, חיילים משוחררים שישכבו בלילות במטעים לשמור על הגידולים ועל הכלים

אביחי אברהם בוארון:       ואני חשבתי לעצמי: למה בחור צעיר שהשתחרר עכשיו משירות ביחידה קרבית צריך להשכיב מארבים בשדות חקלאיים בגליל? למה חברות ביטוח לא מוכנות לבטח ציוד הנדסי בנגב? איך הגענו למצב הזה שיש ארגון מתנדבים שנקרא "השומר" בשנת 2023? מדוע כל ילד במדינת ישראל יודע מה משמעות המילה "פרוטקשן"?     אני רוצה לספר לכם, חבריי, שכשחבר הכנסת ששון גואטה סיפר לנו על הטרור החקלאי, פניתי לחבר כנסת בולט מאחת הסיעות הערביות ושאלתי אותו אם הוא וחלק מחבריו יצטרפו להצעה לחוקק חוק לזמן קצוב, חוק שיסמיך את גורמי הביטחון בישראל – משטרה, צבא, שב"כ, מי שצריך – לעבור בית בית בכל ערי ישראל, בדגש על האוכלוסייה הערבית, ולאסוף את כל כלי הנשק הלא-מורשים

אביחי אברהם בוארון:  תשובתו עודדה אותי: שייכנסו כולם – הוא אמר, להפתעתי – צבא, משטרה

אביחי אברהם בוארון:  שהשב"כ ייכנס

אביחי אברהם בוארון:  שיכסחו את כל ארגוני הפשיעה הערביים ושרק ייקחו מאיתנו את הצרה הזאת

אביחי אברהם בוארון:  פעמיים שאלתי אותו

אביחי אברהם בוארון:  רציתי להיות בטוח שעמדתו אינה מקרית

אביחי אברהם בוארון:  פעמיים הוא ענה לי באותו האופן

אביחי אברהם בוארון:        אבל, אדוני היושב-ראש, כשניגשתי למלאכת גיבוש החוק חיכתה לי הפתעה לא מפתיעה

אביחי אברהם בוארון:  לפני שאני אומר מה הייתה ההפתעה, אני רוצה לספר לך, אדוני היושב-ראש, שאתמול התחדש לי ביטוי יפה בארמית: לפום חורפא שבשתא

אביחי אברהם בוארון:  שמעתם על זה? חברי אלעזר שטרן, שמעת על הביטוי הזה? לפי החריפות – השיבוש, ובעברית מילולית, כגודל החריפות – גודל השיבוש

אלעזר שטרן: דומה לפום צערא אגרא

אביחי אברהם בוארון: כשניגשתי למלאכת גיבוש החוק אמרו לי אנשים חריפים: החוק לא יכול להסמיך את רשויות האכיפה להתנהל בצורה חד-צדדית

אביחי אברהם בוארון:  אמרתי: אין בעיה, גופי האכיפה יעברו בכל ערי ישראל

אביחי אברהם בוארון:  אמרו לי אותם החריפים: החוק לא יכול להיות מופנה כלפי אוכלוסייה אחת

אביחי אברהם בוארון:  עניתי: גופי האכיפה יעברו גם בערי ישראל

אביחי אברהם בוארון:  אמרו לי החריפים: אי-אפשר להפעיל את צה"ל נגד חברה אזרחית

אביחי אברהם בוארון:  עניתי: מדובר במאות אלפי כלי נשק, נשק שמופנה כלפי החברה כולה ומסכן אותה

אביחי אברהם בוארון:       אני חייב לספר לכם, חבריי, שאת אותה חריפות פגשנו היום בוועדת חוקה, חוק ומשפט, שעה שפרקליט המדינה הסביר לנו באריכות משהו מדהים – שלא היינו רוצים שכל שוטר יהיה מוסמך להחליט על פתיחה בחקירה בגין הסתה לאלימות ולטרור

אביחי אברהם בוארון:  זו הרי פגיעה בחופש הביטוי, הוא אמר

אביחי אברהם בוארון:  התשובה שלי אליו: זה בדיוק מה שהיינו רוצים

אביחי אברהם בוארון:  היינו מבקשים שכל שוטר יעשה הכול לשמור על שלום אזרחי ישראל

אביחי אברהם בוארון:  אבל כגודל החריפות גודל השיבוש

אביחי אברהם בוארון:  השיבוש נובע מהגישה שמלוא כל הארץ משפט

אביחי אברהם בוארון:       אדוני ראש הממשלה, אדוני ראש האופוזיציה, חבריי חברי הכנסת, שמחתי היום עד מאוד, יחד עם חבריי ועם רוב ככל אזרחי ישראל, כששמעתי את ראש הממשלה אומר – ציטוט: ראיתי בעיתון כותרת שמצטטת כביכול שרים שאומרים שהרפורמה המשפטית מתה; הרפורמה המשפטית לא מתה, הרפורמה המשפטית תקודם

אביחי אברהם בוארון:  אל תקשיבו למה שאומרים בתקשורת

אביחי אברהם בוארון:  סוף ציטוט

סימון דוידסון: לא תקודם

אביחי אברהם בוארון: אנחנו מחויבים לתיקון מערכת המשפט, כי אנחנו מחויבים לתיקון המדינה, כי אנחנו מחויבים למשילות, כי אנחנו מחויבים לאזרחי מדינת ישראל, יהודים וערבים כאחד

גלעד קריב: איזו משילות – – –      

אביחי אברהם בוארון: אדוני ראש הממשלה, כולנו מאחוריך בדרך אל התיקון הנכסף

אביחי אברהם בוארון:  תודה רבה

אמיר אוחנה: תודה לחבר הכנסת אביחי בוארון

אמיר אוחנה:  כעת יעלו ראש הממשלה ואחריו ראש האופוזיציה

אמיר אוחנה:       כפי שעשיתי בדיונים קודמים והדגשתי, אני מדגיש גם כעת: אני אאפשר לשני האישים לדבר ללא הפרעות

אמיר אוחנה:  מי שיוצאו, לא יחזרו עד ההצבעה

אמיר אוחנה:  אני מדגיש זאת: מי שיוצאו החוצה, לא יחזרו עד ההצבעה, אז אנא, גזרו על עצמכם איפוק, גם אם אתם לא מסכימים עם כל מה שנאמר

גלעד קריב: – – –      

אמיר אוחנה: לא, לא, לא עכשיו

אמיר אוחנה:  אדוני ראש הממשלה, בבקשה

גלעד קריב: – – –      

אמיר אוחנה: יש לך שרים, לא שר

גלעד קריב: לא, השר לביטחון לאומי – – –      

קריאה: – – –     

אמיר אוחנה: אדוני, הדיון הוא במעמד ראש הממשלה

גלעד קריב: אני לא תוקף את ראש הממשלה, אני שואל – – –      

אמיר אוחנה: שמעתי את אדוני

אמיר אוחנה:  השאלה תיוותר בחלל האוויר

אמיר אוחנה:  אדוני ראש הממשלה, בבקשה

גלעד קריב: ראש הממשלה, לצערנו, צריך להתייחס לכישלונו של שר שמפחד להתייצב לצידו של ראש הממשלה

קריאה: אתה דואג לראש הממשלה?      

קריאה: – – –      

אמיר אוחנה: חבר הכנסת גלעד קריב, הערתך נשמעה

אמיר אוחנה:  תודה

בנימין נתניהו: אדוני היושב-ראש, חברות וחברי הכנסת, אני מבקש תחילה להביע את צערי העמוק, שאני בטוח שהוא גם צערכם, על פטירתו של שופט בית המשפט העליון יעקב טירקל, שופט בדימוס

בנימין נתניהו:  יעקב טירקל היה מגדלור של צדק ואמת, והוא טרח בכל עת, בכל הזדמנות ובכל צומת, להיאבק על הצדק והאמת של מדינת ישראל

בנימין נתניהו:  אני ראיתי את זה מקרוב בוועדה הציבורית שהוא עמד בראשה בפרשת המרמרה, והוא וחבריו לצוות עשו רבות כדי להזים את השקרים שהופנו כלפינו, כדי להוציא את הצדק והאמת

בנימין נתניהו:  אני חייב להגיד שהוועדה הזאת עשתה רבות כדי להגן על חיילי ומפקדי צה"ל, להגן על מדינת ישראל, וזה היה מקצת מפעולתו של טירקל במהלך השנים

בנימין נתניהו:  הדרך הישרה והישירה שבה הוא פעל למען ארצנו, למען מדינתנו, למען כל אזרחינו, תמשיך להנחות את דרכנו

בנימין נתניהו:       אני שמעתי כאן את זעקות האמת של חברת הכנסת סלימאן ושל חברי הכנסת הערבים

בנימין נתניהו:  אינני אומר זאת בשיח של אמירה כדי לצאת ידי חובה

בנימין נתניהו:  אני שמעתי את הדברים

בנימין נתניהו:  אני שמעתי גם דברים שהשתנו במהלך השנים

בנימין נתניהו:  אני מציין את זה משום שפעלתי בממשלות בראשותי, בין 2009 ל-2021, להקים תשע תחנות משטרה – בערערה, בכפר קאסם, בבאקה אל-גרבייה, בג'יסר א-זרקא, בטמרה, במג'ד אל כרום, בכפר כנא, בגליל המערבי, בטירה, ועוד חמש נקודות משטרה – בתבור, במר'אר, במנדא, בטובא-זנגרייה ובג'לג'וליה

בנימין נתניהו:  זו הייתה תוספת ענקית – זו לא תוספת, זה בכלל שינה את המאזן

בנימין נתניהו:  אבל זה לא היטה את המאזן, צריך לומר את זה ביושר

בנימין נתניהו:  הבעיה שאתם מתארים היא בעיה אמיתית

בנימין נתניהו:  אבל שמעתי מכם את הקריאה לעוד נוכחות משטרתית, לפעולה לאיסוף כלי נשק, לדברים – אני אומר את זה לא בתור התרסה – שלא היה לגביהם קונסנזוס, בלשון המעטה

בנימין נתניהו:  אני לוקח את הדברים אליי, לא רק משום שהדבר הזה חדש; אנחנו עשינו פעולות בזמנו בכניסה לכפרים, בחילופי אש אפילו, שהביאו אפילו לתוצאות קשות אבל הכרחיות

בנימין נתניהו:       אני מתכוון כצעד ראשון – אני לא מתכוון, אני עושה את זה עכשיו

בנימין נתניהו:  אני מזמין את כל חברי הכנסת של הסיעות הערביות אליי למשרד

בנימין נתניהו:  זה לא תרגיל, זה בא מעומק הלב ומעומק ההבנה שלי שאני ראש הממשלה של כל אזרחי ישראל

בנימין נתניהו:  אנחנו נצטרך לפעול בהרבה חזיתות, ואני רוצה את עזרתכם ואת שיתוף הפעולה שלכם, ואני מצפה לפגישה הזאת

בנימין נתניהו:      אדוני היושב-ראש, אני חייב להתייחס גם לדברים אחרים שעלו כאן, הדברים שאנחנו שומעים מ-40 חתימות ל-40 חתימות

בנימין נתניהו:  אני רוצה להגיד לך שבחודשים האחרונים, בכמה ממשרדי היחצנות והפרסום בתל אביב דולקים האורות עד השעות הקטנות של הלילה

בנימין נתניהו:  הארט-דירקטור שואל את מנהל הקריאייטיב: איך מפילים את ממשלת הימין הזאת? הם נלחמים בטרור, הם ניהלו לאחרונה מבצע צבאי מושלם, הם העבירו תקציב לשנתיים, הם פה לארבע שנים

בנימין נתניהו:  מה עושים? אז מנהל הקריאייטיב מפנה את השאלה למומחה הספינים, והוא מגלגל אותה אל הקופירייטרית, והיא אומרת: תביאו את התקציבאי, כי בלעדיו לא נוכל להתקדם

בנימין נתניהו:  ופה אחד מגיעה החלטה: צריך להמשיך בקמפיין נגד הממשלה הנבחרת, ובכל שבוע נביא סיסמה אחרת

בנימין נתניהו:  בהתחלה: ישראל עומדת להפוך לדיקטטורה, ומוסיפים לזה את המילים "הפיכה שלטונית"

בנימין נתניהו:  הפיכה שלטונית – –      

קריאה: הינה רוטמן

אמיר אוחנה: חברת הכנסת מיכל שיר

אורנה ברביבאי: באה ההפיכה, באה ההפיכה

אורנה ברביבאי:  ההפיכה הגיעה

אמיר אוחנה: חבר הכנסת בליאק, קריאה ראשונה

בנימין נתניהו: – – ושלטון החושך וכוחות האופל, והשד יודע מה

בנימין נתניהו:  מערבבים את הכול באיזה טשולנט חזק חזק

בנימין נתניהו:      ואז מישהו אומר: אבל ביבי, ביבי

בנימין נתניהו:  אבל ביבי אמר במפורש שהוא רוצה למצות את ההידברות, הוא רוצה לנסות להגיע להסכמות

בנימין נתניהו:  אז מה נעשה? ואז באה התשובה: מה זה משנה מה הוא עושה? והם אומרים: העיקר שלא יהיה רגע אחד של שקט

בנימין נתניהו:  ואז כל יום ממציאים – – –      

קריאה: – – –      

אמיר אוחנה: חבר הכנסת עודה, אתה לא היית כאן

אמיר אוחנה:  אני אמרתי שאני לא אאפשר הפרעות

איימן עודה: לא, אני רוצה להבין

איימן עודה:  סיימנו דיבור עכשיו – – –      

אמיר אוחנה: חבר הכנסת עודה, כידוע לך, רשות הדיבור היא של ראש הממשלה ושלו בלבד

אמיר אוחנה:  חבר הכנסת עודה, תודה

טלי גוטליב: לא להפריע, איימן עודה

טלי גוטליב:  לא מפריעים – – –     

בנימין נתניהו: כל יום ממציאים תירוץ אחר: חוק הגיוס, קרן הארנונה, ערוץ 14

בנימין נתניהו:  ערוץ 14 – מה פתאום שיהיה פה ערוץ שיבטא עמדות עצמאיות לא של המחנה שלנו? הם אומרים

קריאות: – – –     

בנימין נתניהו: ישיבת מעלה אליהו בתל אביב – אני רוצה שתבינו: רחמנא ליצלן, ישיבה יהודית, ישיבה דתית-לאומית בלב העיר העברית הראשונה

בנימין נתניהו:  איך ייתכן שיהיה דבר כזה? ומה עוד ברשימת הספינים? בשם הדמוקרטיה, בשם חופש הדיבור, מונעים משמחה רוטמן לדבר באוניברסיטת תל אביב

בנימין נתניהו:  בשם חופש הדיבור מכים את השר דיכטר, תוקפים את ניר ברקת, מגרשים את בועז ביסמוט מבית הכנסת ביום השואה

קריאות: תמשיכו לנרמל – – – מה אתה צוחק? מה אתה צוחק? איזה בושה אתם

קריאות:  דמוקרטים, עלק

קריאות:  דמוקרטים גדולים

אמיר אוחנה: חברי הכנסת

אמיר אוחנה:  חברי הכנסת מהליכוד – – –      

קריאות: – – –     

אמיר אוחנה: חבר הכנסת מלביצקי, חבר הכנסת ביסמוט, שמענו

אמיר אוחנה:  אתם מפריעים לראש הממשלה

קריאות: – – – תתביישו לכם – – – איזה בושה – – –     

אמיר אוחנה: חבר הכנסת כהן

קריאות: איזו בושה

קריאות:  איזו בושה

אמיר אוחנה: חבר הכנסת מלביצקי, אתה מפריע לראש הממשלה כרגע

אמיר אוחנה:  תודה

בנימין נתניהו: בישיבת הסיעה היום שאלתי אותך, אדוני היושב-ראש, וגם חברי כנסת שהם משפטנים – שאלתי: האם זה חוקי? האם זה חוקי לקחת נציג ציבור ולרדוף אחריו? לא להפגין; להפגין מותר, אין לנו בעיה

בנימין נתניהו:  האם מותר לאיים עליו, להגביל את חופש התנועה שלו במרחב הציבורי?      

קריאות: תשאל את סילמן אם זה חוקי – – –      

אמיר אוחנה: חבר הכנסת קריב, קריאה ראשונה

קריאה: מה עם סילמן – – –      

בנימין נתניהו: וזה דבר רציני מאוד, משום שחברי הכנסת – – –      

קריאות: חברת הכנסת דבי ביטון, קריאה ראשונה

דבורה ביטון: – – – הפך להיות קללה – – –      

מירב בן ארי: – – –      

אמיר אוחנה: חברת הכנסת בן ארי

בנימין נתניהו:  	חברי הכנסת סעדה, מלביצקי, רוטמן, ברקת, בועז ביסמוט, מתארים את התקיפות, את האיומים הללו, וגם אומרים את הדבר הבא – את זה אתם חייבים לשמוע

בנימין נתניהו:  חבר הכנסת שקלי מספר ככה: תוקפים את אשתו – אוקיי, סובבים את אשתו בעמק ואומרים לה, הצובאים עליה: אנחנו מהעמק, את ממגדל העמק

בנימין נתניהו:  מקומך לא כאן, תחזרי לשם

בנימין נתניהו:  וזה בשם הפלורליזם, בשם הדמוקרטיה

אלעזר שטרן: למה ההסתה הזאת? למה ההסתה?      

בנימין נתניהו: איזו גזענות, איזו התנשאות ואיזו אלימות

קריאות: – – –      

אמיר אוחנה: חברת הכנסת מיכל שיר, קריאה ראשונה

אורנה ברביבאי: ראש הממשלה, התחלת טוב, דיברת על האחרים – – –      

בנימין נתניהו: וכל זה בשם הדמוקרטיה, כל זה בשם שלטון החוק, כל זה בשם חופש הדיבור, כל זה בשם זכויות האדם

בנימין נתניהו:       אני רוצה להגיד משהו: אל תנסו לעשות סימטריה כוזבת, כי אין

בנימין נתניהו:  ואני אומר לכם, חברי הכנסת ומנהיגי האופוזיציה, אפס גינויים שלכם

אורנה ברביבאי: איפה היית – – – מה עשית?     

אמיר אוחנה: חבר הכנסת ברביבאי, קריאה ראשונה

בנימין נתניהו: אתם שותקים

בנימין נתניהו:  אמר, בצדק, חבר הכנסת יולי אדלשטיין היום בישיבת הסיעה: אני לא נתפס לחרדות, אני לא נתפס לפחדים, אבל אני אומר לכם, זה ייגמר ברע

בנימין נתניהו:  ושאלו: איפה אתם? למה אתם שותקים? למה אתם לא פועלים? הכול מותר? הכול כשר?     

גלעד קריב: – – –     

אמיר אוחנה: חבר הכנסת קריב, קריאה שנייה

יסמין פרידמן: – – –     

אמיר אוחנה: חברת הכנסת פרידמן, קריאה ראשונה

מירב כהן: – – –     

אמיר אוחנה: חברת הכנסת מירב כהן, קריאה ראשונה

בנימין נתניהו: זה לא בשם הדמוקרטיה, זה לא בשם שלטון החוק, זה לא למען הפרלורליזם, זה לא למען רפורמה זו או אחרת, זה למען דבר אחד: הפלת השלטון

בנימין נתניהו:  וכמובן, דרך אגב, כשכלים כל הקיצים, תמיד יש את אוהדי בית"ר ירושלים

בנימין נתניהו:  פרשן אחד שמחזיק את עצמו בכיר כתב שהם פרצו למגרש בגלל – סוד גדול, נחשו – בגלל נתניהו

בנימין נתניהו:  כמובן, לאיילון מותר לפרוץ, אבל העיקר – נתניהו

בנימין נתניהו:  איזו צביעות

בנימין נתניהו:  וכך זה נמשך בקמפיין מלאכותי, קמפיין מתוזמן, בהנדסת תודעה שלא הייתה כמותה, וכמובן בשותפות מלאה של ערוצי התעמולה בתקשורת

נעמה לזימי: – – –     

אמיר אוחנה: חברת הכנסת לזימי, את בקריאה ראשונה

בנימין נתניהו: אני רוצה לדמיין מה היה קורה אם היינו רואים גודש כזה של התנכלות לנציגי ציבור שלכם

בנימין נתניהו:  מה שהיינו רואים בערוצי התקשורת

קריאות: – – –     

אמיר אוחנה: חברת הכנסת פרידמן, קריאה שנייה

בנימין נתניהו: היינו רואים תחקירים, פתיחת מהדורות, מומחים, פרשנים – – –     

יסמין פרידמן: – – –     

אמיר אוחנה: חברת הכנסת פרידמן, את בקריאה שנייה

בנימין נתניהו: אתם יכולים לצעוק

בנימין נתניהו:  הצביעות שלכם זועקת לשמיים

קריאות: – – –     

אמיר אוחנה: חברת הכנסת לזימי, קריאה שנייה

אמיר אוחנה:  חברת הכנסת לזימי, את בקריאה שנייה

בנימין נתניהו: לא רק שהבטחתם עשרות מיליארדים למנסור עבאס ולנציגי התנועה האסלאמית – –      

קריאות: – – –      

בנימין נתניהו: – – לא רק שהבטחתם להם את זה, גם לחרדים הייתם מוכנים לתת הכול

קריאות: – – –     

אמיר אוחנה: חברת הכנסת ברביבאי, קריאה שנייה

בנימין נתניהו: איך אמר בני גנץ לחרדים? ציטוט – זה ציטוט מוקלט – –      

קריאות: – – –      

אמיר אוחנה: חברת הכנסת פרידמן, קריאה שלישית

אמיר אוחנה:  נא לצאת

יסמין פרידמן: – – –      (חברת הכנסת יסמין פרידמן יוצאת מאולם המליאה

יסמין פרידמן: )     

בנימין נתניהו: – – "אני שולח לכם דף ריק"

קריאות: – – –      

אמיר אוחנה: חברי הכנסת

אמיר אוחנה:  חבר הכנסת מלביצקי, קריאה ראשונה

קריאות: בושה, בושה

בנימין נתניהו: נכון, בושה מה שאתם עושים, הצביעות שלכם

בנימין נתניהו:  אתם אומרים – בני גנץ, אגב, מגובה כמובן בניסיונות של בנט ולפיד להביא את החרדים לממשלה, מוכנים לשלם הכול, כמו ששילמו לאחת מחברות הכנסת שעמדה לקבל תפקיד דיפלומטי

בנימין נתניהו:  300 מיליון את רוצה בשבוע הזה? תקבלי

בנימין נתניהו:  400 מיליון בשבוע הבא? תקבלי

בנימין נתניהו:  זה לא ביזה, זה לא שוד הקופה הציבורית, זה בסדר, כי אתם מהצד הנכון

קריאות: – – –     

אמיר אוחנה: חברת הכנסת ברביבאי – – –      

בנימין נתניהו: איך אמר בני גנץ לחרדים? "אני שולח לכם דף ריק"

בנימין נתניהו:  הינה דף ריק, יש חתימה שלי למטה, תמלאו מה שאתם רוצים

בנימין נתניהו:  ויש גם עתירה של מי שמתקראת התנועה לאיכות השלטון נגד תקציב המדינה שהעברנו בשבוע שעבר

בנימין נתניהו:  אני מצטט: תקציב דו-שנתי הוא אנטי-דמוקרטי, תקציב לא אחראי ותקציב ממש לא חוקי

בנימין נתניהו:  אבל רק לפני שנה וחצי, כשממשלת בנט-לפיד העבירה תקציב דו-שנתי, הינה מה שהתנועה הזאת אמרה – ציטוט: המדינה יכולה לצעוד קדימה סוף-סוף

בנימין נתניהו:  ברכות לח"כים ששחררו את ישראל מהכאוס הכלכלי

בנימין נתניהו:  סוף ציטוט

בנימין נתניהו:  א-גרויסע תנועה לאיכות השלטון

בנימין נתניהו:  זו תנועה פוליטית להפלת השלטון – השלטון של הימין, כמובן

בנימין נתניהו:       הם לא עובדים על אף אחד

בנימין נתניהו:  זה עבר, כל הדבר הזה עבר

בנימין נתניהו:  חברי וחברות הכנסת אצלנו ורבים בעם ישראל לא קונים את מסך התעמולה הזה יותר

בנימין נתניהו:  הם גם לא קונים את הצעקות שלכם שם באופוזיציה

אמיר אוחנה: חברת הכנסת שרון ניר, קריאה ראשונה

בנימין נתניהו: אני וחבריי נמשיך לעבוד לטובת כל אזרחי ישראל

בנימין נתניהו:  לשם כך העברנו תקציב אחראי ומאוזן ואת חוק ההסדרים, שיתרמו ליציבות כלכלית ולמאבק ביוקר המחיה

בנימין נתניהו:  בשבוע הבא אנחנו נקים ועדת שרים מיוחדת בראשותי למאבק ביוקר המחיה

בנימין נתניהו:  אנחנו נעודד עוד תחרות – –      

נעמה לזימי: – – –      

אמיר אוחנה: חברת הכנסת נעמה לזימי, קריאה שלישית

אמיר אוחנה:  נא לצאת

בנימין נתניהו: – – נוריד עוד מחירים, נפחית עוד מכסים, נשבור עוד מונופולים – –      

נעמה לזימי: פיקציה, פיקציה

נעמה לזימי:  איפה הייתם – – – שלם? כלום לא עשיתם

בנימין נתניהו: – – נפתח את השווקים, נוריד מחירים, נזניק את הכלכלה

בנימין נתניהו:       כל הזמן אני שומע: אין בשורות, הם לא עושים כלום

בנימין נתניהו:  הרי אי-אפשר

בנימין נתניהו:  אני אעמוד כאן – בפעם שעברה שהייתה לי הזדמנות לעשות את זה התחלתי להקריא לכם – לקרוא לכם, בעברית תקנית – לקרוא בפניכם את המאזן של הדברים, ואז באו אליי שרים ואמרו: לא הזכרת הרבה דברים אחרים

בנימין נתניהו:  לא הזכרתי, למשל, שבמשרד המדע החזרנו את המלגות לקידום לתארים אקדמיים לנשים שאתם ביטלתם

בנימין נתניהו:  היו אצלנו

אורנה ברביבאי: מקום אחרון – – –      

בנימין נתניהו: מלגות לעולי אתיופיה

אמיר אוחנה: חברת הכנסת ברביבאי, את כבר בקריאה שנייה

מירב בן ארי: אבל למה הוא לא מדבר – – –      

בנימין נתניהו: מלגות למשרתי מילואים, מלגות למדענים, לפוד-טק, לבינה מלאכותית

בנימין נתניהו:  החזרנו את סל המדע לרשויות המקומיות, רשויות ערביות, רשויות אחרות

עאידה תומא סלימאן: מה עם הפשיעה?     

בנימין נתניהו: דברים שאתם ביטלתם

אמיר אוחנה: חבר הכנסת טיבי, לא לגשת לדוכן

אמיר אוחנה:  לא לגשת לדוכן

אחמד טיבי: ראש הממשלה, דיברנו על הפשיעה, ענית בצורה רצינית

קריאות: – – –      

אחמד טיבי: תירגעו

אחמד טיבי:  ענית בצורה רצינית בהתחלה

אמיר אוחנה: חבר הכנסת טיבי

אחמד טיבי: שמעת את הזעקה שלנו

אחמד טיבי:  די עם ההתנהגות הזאת

אחמד טיבי:  עכשיו אנחנו מדברים על דם שנשפך ברחובות כל דקה

אמיר אוחנה: חבר הכנסת טיבי, תודה

אחמד טיבי: אני מבקש ממך – – –      

אמיר אוחנה: אז אדוני ישב במקומו

אמיר אוחנה:  אני אמרתי שאני לא אאפשר הערות ביניים

אחמד טיבי: די כבר, זה לא המקום להתנצחות על חשבון הדם שלנו, אדוני ראש הממשלה

בנימין נתניהו: כיוון שהייתה התנצחות מולי, ויש התנצחות מולנו כל הזמן בדברים אחרים, אני מתייחס גם לדברים האחרים

בנימין נתניהו:  ואל תטיפו לי

אמיר אוחנה: חבר הכנסת טיבי

אחמד טיבי: לא עכשיו, לא עכשיו

אחמד טיבי:  יש לך הזדמנויות אחרות

טלי גוטליב: אל תטיפו – – –      

בנימין נתניהו: ואל תטיפו לי

בנימין נתניהו:  אל תטיפו לי

בנימין נתניהו:  אם זה לא עכשיו, אז תדאג שאחרים לא יענו לך על זה

בנימין נתניהו:  לא נתייחס אליהם

אמיר אוחנה: חבר הכנסת טיבי, אני קורא אותך בקריאה ראשונה

עאידה תומא סלימאן: – – –      

בנימין נתניהו: אנחנו מוסיפים להיאבק – – –     

אמיר אוחנה: חבר הכנסת טיבי, אני קורא אותך בקריאה שנייה

בנימין נתניהו: אנחנו מוסיפים להיאבק בתוקפנות של איראן ושלוחות הטרור שלה באזורנו

בנימין נתניהו:  חיזקנו את ההרתעה במבצע מגן וחץ, ויהיה לכך המשך מול כל מי שירים את ידו עלינו

בנימין נתניהו:  זאת לא אמירת סרק

בנימין נתניהו:  בחמשת החודשים האחרונים אנחנו סיכלנו או תפסנו את כל מי שהרים יד על אזרחי ישראל או חיילי ישראל בלי יוצא מן הכלל

בנימין נתניהו:  בד בבד – – –     

עאידה תומא סלימאן: מה עם הרוצחים? תפסתם אותם?     

בנימין נתניהו: אכן, אכן

טלי גוטליב: את קוראת לחיילים שלנו רוצחים?     

אמיר אוחנה: לא, היא מתכוונת לפשיעה

בנימין נתניהו: בד בבד – אני מציע שתקשיבו, כי אלה לא דברים של מה בכך

בנימין נתניהו:  בד בבד אנחנו חותרים להרחיב את מעגל השלום במזרח התיכון

בנימין נתניהו:  נוסף על הסכמי אברהם ההיסטוריים שכבר הבאנו, אנחנו נקדם הסכמי שלום ונורמליזציה עם מדינות ערב

בנימין נתניהו:  אנחנו נחזק את המשילות ואת הביטחון האישי

מירב בן ארי: איזה משילות?     

בנימין נתניהו: כדי לעשות את זה אנחנו זקוקים לא רק לשיתוף הפעולה שלכם, שכבר דיברתי על זה; אנחנו הבאנו תקציבי ענק להקמת משמר לאומי – המשמר הלאומי, יותר נכון – ולהוספת 4,800 שוטרים, וכמובן להקמת משטרות חדשות, תחנות משטרה נוספות לאלה שאמרתי, ולאמצעים חדשים במאבק בפשיעה

בנימין נתניהו:  אני מתכוון להתמקד במיוחד בפשיעה במגזר הערבי

יואב סגלוביץ': מה עם בן גביר?     

אמיר אוחנה: חבר הכנסת סגלוביץ', קריאה ראשונה

יואב סגלוביץ': עליו אתה לא אומר מילה

יואב סגלוביץ':  זה ביזיון לאומי שלך, לא שלנו

קטי קטרין שטרית: – – –     

אמיר אוחנה: חברת הכנסת קטי שטרית, אין צורך

אמיר אוחנה:  אין צורך

מירב בן ארי: למה הוא לא יושב פה? מה זה, בעניין אלימות הוא לא מגיע?     

אמיר אוחנה: חברת הכנסת מירב בן ארי

אמיר אוחנה:  שמענו גם בפעם הראשונה, לא צריך שש פעמים

אמיר אוחנה:  שמענו

בנימין נתניהו: ובעניין האזיקים האלקטרוניים, אני יכול להודיע לכם שבקרוב אנחנו נביא – –     

מירב בן ארי: מה זה בקרוב?      

בנימין נתניהו: – – בקרוב מאוד אנחנו נביא את החוק שהבטחנו, ואחר כך לא יהיה לכם מה להגיד

אמיר אוחנה: חברת הכנסת מירב בן ארי, קריאה ראשונה

מירב בן ארי: לקטי שטרית זה בסדר לצעוק?     

אמיר אוחנה: לא

מאי גולן: – – –     

אמיר אוחנה: השרה גולן, השרה גולן, השרה גולן, אני קורא לך

בנימין נתניהו: בתחום החינוך אנחנו מיישמים את השלב הראשון של התוכנית לחינוך חינם מגיל אפס עד שלוש

מירב בן ארי: איך? איך?     

בנימין נתניהו: אנחנו נעניק כמעט 1,000 שקלים לכל ילד במשפחה שבה שני ההורים עובדים – –      

ולדימיר בליאק: איך? אין את זה בתקציב

ולדימיר בליאק:  איך? איך?     

בנימין נתניהו: – – ונשקיע סכומי עתק במעונות יום בפיקוח

אורנה ברביבאי: ראש הממשלה, זה לא מופיע בתקציב

אורנה ברביבאי:  זה של אבי מעוז

בנימין נתניהו: ואני רוצה להגיד משהו על החינוך בכלל

בנימין נתניהו:  אנחנו מוסיפים לחינוך 24 מיליארד שקלים, 24 מיליארד שקלים, בשנתיים הקרובות

בנימין נתניהו:  זה סכום ענק, אבל בתקשורת, בערוצי התעמולה, לא תשמעו על זה מילה

בנימין נתניהו:  אבל אנחנו משקיעים בדור העתיד שלנו

אמיר אוחנה: יושבים כאן דור העתיד ממש למעלה

בנימין נתניהו: שלום, דור העתיד

בנימין נתניהו:  שלום לכם

בנימין נתניהו:  שלום לכולכם

אורנה ברביבאי: יש עתיד

בנימין נתניהו: לא אמרתי "דור יש עתיד", אמרתי "דור העתיד"

אורנה ברביבאי: אני אומרת, יש עתיד

בנימין נתניהו: על יש עתיד עוד נדון

בנימין נתניהו:       נשלים את מהפכת התשתיות והתחבורה שהבאנו בכל רחבי ישראל: עוד כבישים חדשים, עוד מסילות רכבת, עוד גשרים, עוד מנהרות, עוד מחלפים ופרויקט המטרו

מירב בן ארי: אוה

קריאה: זה שעצרתם

בנימין נתניהו: גולת הכותרת תהיה תחילת התכנון לרכבת קליע מקריית שמונה לאילת, שתשעט במהירות שיא ותחבר את המדינה מקצה לקצה

בנימין נתניהו:  אתם יודעים איזו מהפכה זאת, אי-אפשר לתאר את זה, ואני חושב שכל מי שדואג לעתיד הגליל והנגב צריך להבין שזה העתיד

בנימין נתניהו:  אתה מחבר רכבות במהירות ואתה פותח את הקרקעות, ואתם רואים פריחה שהיא טובה לכל התושבים שם ולאלה שיבואו

בנימין נתניהו:       אנחנו נקדם גם את תעשיית הפוד-טק, כולל שימוש בחלבונים אלטרנטיביים

בנימין נתניהו:  זה תחום מתפתח בעולם שישראל – אני רציתי להגיד שתוביל גם בו; ייתכן שהיא כבר מובילה בו

בנימין נתניהו:  אנחנו נצעיד את ישראל אל הצמרת העולמית

בנימין נתניהו:  תיאנחו

מירב בן ארי: אוה, אוה

מירב בן ארי:  השר בן גביר

קריאות: – – –      

מיכל שיר סגמן: הבוס שלך הגיע

אמיר אוחנה: אוקיי

אמיר אוחנה:  עשר שניות, תשע, שמונה, שבע

מיכל שיר סגמן: הבוס שלך הגיע

אמיר אוחנה: תודה רבה

אמיר אוחנה:  ראש הממשלה, בבקשה

איתמר בן גביר: ראש הממשלה, ששש

בנימין נתניהו: יש עוד תחום קטן, בלתי חשוב, שאיך אני מעלה אותו כאן, אבל בכל זאת אני מרשה לעצמי להעלות אותו כאן

בנימין נתניהו:  תשמעו, כי העליתי פעם תחום, לפני 13 שנה – עמדתי פה ואמרתי שאני עומד להקים ועדת היגוי כדי להפוך את ישראל למעצמת סייבר, ואז קם חבר נכבד באופוזיציה ואמר: ראש ממשלה וירטואלי

בנימין נתניהו:  אז היום כולכם יודעים שזה לא וירטואלי, זה ריאלי לגמרי, ואכן הפכנו את ישראל – אני לא רוצה להגיד למעצמה החמישית, כי אני חושב שאנחנו יותר קרובים מזה – –     

מיכל שיר סגמן: מאז הקמת מכונת הסתה מאוד אפקטיבית

מיכל שיר סגמן:  מכונת ההסתה

אמיר אוחנה: מיכל שיר

בנימין נתניהו: – – אבל היום אני אומר לכם עוד דבר כזה – ואתם יכולים לצעוק ולזלזל, במיוחד אלה שעוברות ממפלגה למפלגה; אתם יכולים להגיד הכול, אבל אני רוצה שתקשיבו לי

מיכל שיר סגמן: – – –      

אמיר אוחנה: חברת הכנסת מיכל שיר

אמיר אוחנה:  חבר הכנסת בועז ביסמוט, קריאה ראשונה

אורנה ברביבאי: אותם אתה לא מוציא

בנימין נתניהו: אבל אני רוצה שתקשיבו לי, כי מה שאני אומר פה ישפיע על כל אחד ואחד מכם, על הילדים שלנו ועל הנכדים שלנו

אפרת רייטן: – – –      

אמיר אוחנה: חברת הכנסת אפרת רייטן מרום, קריאה ראשונה

אפרת רייטן: – – –      

מירב בן ארי: לא יפה ככה לדבר על סילמן, היא בכל זאת נפגעה בתחנת דלק

אמיר אוחנה: השר קרעי, השר קרעי, אנא

אמיר אוחנה:  תודה

מירב בן ארי: אז מה אם היא – – –      

אמיר אוחנה: חברת הכנסת אפרת רייטן מרום, תודה

מירב בן ארי: איך הייתי? הייתי טובה?     

בנימין נתניהו: אנחנו נצעיד את ישראל אל הצמרת העולמית בתחום הבינה המלאכותית, כפי שעשינו בסייבר

בנימין נתניהו:  בימים הקרובים אני אכנס ועדת היגוי של מומחים מהעולם הביטחוני, מהעולם האקדמי ומהעולם העסקי כדי להזניק קדימה את תעשיית הבינה המלאכותית

שרון ניר: תקציב אין – – –      

בנימין נתניהו: אני יכול להגיד לכם שזה משפיע על הכול: זה משפיע על הביטחון, זה משפיע על החינוך, זה משפיע על התעסוקה – זה משפיע על הכול

בנימין נתניהו:  ואני חושב שהדבר הזה – ותזכרו את היום הזה – תוכלו להתייחס אליו, לראות אם הדברים האלה נושאים פרי

בנימין נתניהו:  ישראל כבר נמצאת במקום טוב, אבל אנחנו עומדים תמיד בתחרות

בנימין נתניהו:  אין שום הישג שהוא הישג אבסולוטי; אין שום כוח שהוא כוח אבסולוטי

בנימין נתניהו:  בעולם התחרותי של ימינו, בעולם הגלובלי שמשנה את צורתו מרגע לרגע, כל כוח הוא יחסי, ואנחנו חייבים להיות – למען העתיד שלנו, הביטחון שלנו, הרווחה שלנו, הכלכלה שלנו, יחסי החוץ שלנו – אנחנו חייבים להיות בין חמש מעצמות הבינה המלאכותית לא היום, גם מחר וגם מוחרתיים

נאור שירי: רק עכשיו אתה מתייחס לזה – – – זה קיים

אמיר אוחנה: חבר הכנסת נאור שירי, קריאה ראשונה

בנימין נתניהו: אני לא אמרתי שזה לא קיים

בנימין נתניהו:  גם היה קיים לנו סייבר לפני

אמיר אוחנה: חבר הכנסת נאור שירי

בנימין נתניהו: אבל העובדה היא שריכזנו משאבים

אמיר אוחנה: חבר הכנסת נאור שירי, קריאה שנייה

נאור שירי: ראשונה

אמיר אוחנה: עכשיו הייתה ראשונה

אמיר אוחנה:  המשכת

בנימין נתניהו: אני שמח שאתה מסביר לי שבינה מלאכותית קיימת פה

בנימין נתניהו:  אני ידעתי את זה

בנימין נתניהו:  אני גם ידעתי שהסייבר היה קיים פה

אמיר אוחנה: אתה בשנייה

בנימין נתניהו: אבל השאלה היא כמה הוא היה קיים, כמה זה הקיף את כל תחומי החיים שלנו, כמה מהמודיעין שלנו בא מהסייבר – –      

אמיר אוחנה: חבר הכנסת עודד פורר, שלום לך

בנימין נתניהו: – – כמה מהביטחון שלנו בא מהסייבר

בנימין נתניהו:  וכאן הצדקנו את זה, והקצינו משאבים, הקצינו כסף והקצינו תוכניות

יוראי להב-הרצנו: – – – הרשות הלאומית לחדשנות עכשיו

אמיר אוחנה: חבר הכנסת יוראי להב הרצנו, שלום גם לך

בנימין נתניהו: באנו לעיירות הפיתוח, ושמנו את כל המאמצים הללו

יוראי להב-הרצנו: על מה אתה מדבר?      

בנימין נתניהו: תזלזלו, תבטלו

אמיר אוחנה: קריאה ראשונה

יוראי להב-הרצנו: קיצצת 100 מיליון שקל

אמיר אוחנה: חבר הכנסת יוראי להב הרצנו, אתה בקריאה ראשונה

התקשורת שלמה קרעי: – – –     

אמיר אוחנה: השר קרעי, אין צורך לעזור

בנימין נתניהו: בוא נגיד כך

יוראי להב-הרצנו: איך קיצוץ ברשות לחדשנות מסייע לבינה המלאכותית, אדוני ראש הממשלה?      

אמיר אוחנה: חבר הכנסת יוראי להב הרצנו, אתה בקריאה שנייה

בנימין נתניהו: ההיסטוריה תשפוט – –      

קריאה: אותך

בנימין נתניהו: – – תשפוט את כולנו, ואכן, היא תשפוט אותנו לעומתכם

בנימין נתניהו:  מה אתם עשיתם בזמן הזה? כלום, שום דבר

בנימין נתניהו:  רק לצעוק, רק לזעוק

בנימין נתניהו:  אבל ההיסטוריה אכן שופטת

שרון ניר: – – –      

אמיר אוחנה: חברת הכנסת שרון ניר, קריאה שנייה

בנימין נתניהו: היום לפני 27 שנים – מישהו ציין את זה כאן – ב-29 במאי 1996, נבחרתי לראשונה לראש ממשלת ישראל

קארין אלהרר: די, הגיע הזמן – – –     

בנימין נתניהו: זאת הייתה וזאת עודנה הזכות הגדולה של חיי, להנהיג את המדינה היהודית, להבטיח את עתידה, לדאוג לכלל אזרחיה

אורנה ברביבאי: – – –     

אמיר אוחנה: חברת הכנסת אורנה ברביבאי, קריאה שלישית

אמיר אוחנה:  נא לצאת

אורנה ברביבאי: רק יהודית יש לך

אמיר אוחנה: נא לצאת

אמיר אוחנה:  תודה

אורנה ברביבאי: רק יהודית

אורנה ברביבאי:  אין דמוקרטיה בישראל

בנימין נתניהו: בנאומי הראשון כראש ממשלה – –     

אורנה ברביבאי: אין דמוקרטיה בישראל

בנימין נתניהו: – – כאן במליאת הכנסת – –     

אורנה ברביבאי: אין מגילת עצמאות בישראל

אורנה ברביבאי:       (חברת הכנסת אורנה ברביבאי יוצאת מאולם המליאה

אורנה ברביבאי: )     

בנימין נתניהו: – – הצגתי יעד ברור: לבנות יחד ישראל חזקה, משגשגת, בטוחה יותר

בנימין נתניהו:  והיום, כשאנחנו מסתכלים לאחור, רואים איזו התקדמות כבירה הצלחנו לעשות יחד בבניין המדינה שלנו

בנימין נתניהו:  קודם כול, הבאנו את כלכלת – לא כלכלת; את מהפכת הכלכלה החופשית, עשרות רפורמות שפתחו את השווקים, פתחו את שוק העבודה, צמצמו את הרגולציה, צמצמו את הוצאות הממשלה ביחס לתל"ג, רפורמות שהביאו להתעצמות ביטחונית, לקדמה טכנולוגית, למדינה של – איך אגיד את זה, חדי קרן? יוניקורנים, כן? אני לא מתכוון לנועה קירל, כן? צמצמנו פערים; הרחבנו את יחסי החוץ שלנו; כוננו ארבעה הסכמי שלום היסטוריים; הקמנו מתקנים להתפלת המים, הגדולים ביותר בעולם, שהפכו את ישראל למעצמה אנרגטית; הוצאנו את הגז מהמים – יש רבים כאן שהתנגדו לכך – ובזה הפכנו את ישראל למעצמה אנרגטית

בנימין נתניהו:  הבאנו סל של רפורמות

בנימין נתניהו:       השר כץ, אתה הזכרת לי עכשיו דבר – איך אומרים? רשימת ההישגים היא כל כך ארוכה, אבל בכל זאת, אתה הזכרת לי, אז אני אומר את זה כאן

בנימין נתניהו:  הרפורמה בנמלים, כן? גם אז אמרתם לנו: לא עשיתם כלום, אין בשורה, כל הדברים האלה

בנימין נתניהו:  אבל אני רוצה להגיד לכם, לפני ההפרטה של שלושת הנמלים מתוך ארבעת הנמלים – הוספנו שני נמלים והפרטנו שלושה – נמל חיפה דורג על ידי הבנק העולמי בדירוג של מקום 196 בנמלי העולם; אני לא יודע כמה נמלים יש בעולם

בנימין נתניהו:  196

בנימין נתניהו:  אחרי כניסת הרפורמה ב-2021, הוא דילג ב-140 מקומות למקום ה-56

בנימין נתניהו:  זאת רק דוגמה אחת

בנימין נתניהו:  יש כל כך הרבה דוגמאות

בנימין נתניהו:       אנחנו שינינו את פני המדינה

בנימין נתניהו:  כולם רואים את זה – רואים את זה בקו הרקיע של תל אביב, רואים את זה בקו הרקיע של אשקלון, רואים את זה בקו הרקיע של אור עקיבא, רואים את זה בקו הרקיע של עפולה

בנימין נתניהו:  שינינו את פני המדינה, ואני אומר, גם הכפלנו – –      

טלי גוטליב: – – –     

בנימין נתניהו: לא רק שם

בנימין נתניהו:  – – הכפלנו את ההתיישבות ביהודה ושומרון; השגנו את הכרת ארצות הברית ומדינות עולם נוספות בירושלים כבירת ישראל

בנימין נתניהו:       עכשיו אני רוצה להגיד לכם, חברי האופוזיציה, לצערכם, זה לא נאום סיכום

בנימין נתניהו:  זאת אומנם לא ההתחלה, אבל אנחנו עוד רחוקים מאוד מהסוף

בנימין נתניהו:  אתגרים גדולים עוד לפנינו, ולא פחות מכך – אני אומר לכם את זה שוב – הזדמנויות גדולות, הזדמנויות ענקיות שיוסיפו לשנות את פני המדינה ולטובת כל אזרחיה

בנימין נתניהו:  יחד עם חבריי וחברותיי לממשלה אמשיך לפעול בנחישות ובמסירות לחיזוק מעמדה, ביטחונה ושגשוגה של מדינתנו האהובה

מיכל שיר סגמן: – – – אתה אפילו לא הבן אדם שהיית

אמיר אוחנה: חברת הכנסת מיכל שיר, קריאה שלישית

אמיר אוחנה:  נא לצאת

בנימין נתניהו: אעשה זאת למען הדור הזה ולמען הדורות הבאים, לכל אזרחי מדינת ישראל

בנימין נתניהו:  תודה רבה לכם

מיכל שיר סגמן: אתה אפילו לא הצל של עצמך

מיכל שיר סגמן:       (חברת הכנסת מיכל שיר סגמן יוצאת מאולם המליאה

מיכל שיר סגמן: )     

אמיר אוחנה: לא, לא

אמיר אוחנה:  בלי מחיאות כפיים

אמיר אוחנה:       אני מתכבד להזמין את ראש האופוזיציה לומר את דברו, ומודה לחבר הכנסת מיכאל ביטון, שבזכותו אני יודע לומר שאנו מקדמים בברכה את תלמידי היישוב חצור הגלילית

אמיר אוחנה:  ברוכים הבאים, ברוכות הבאות, תלמידות, תלמידים

אמיר אוחנה:  בלי מחיאות כפיים

אמיר אוחנה:  לא מוחאים כפיים בכנסת

אמיר אוחנה:       אני מאחל לכם – אתם בתוכנית מנהיגות, וחלקכם רוצים להיות חברות וחברי כנסת

אמיר אוחנה:  אני מקווה שתצליחו לעמוד במשימה

אמיר אוחנה:  זה חשוב למען העתיד של מדינת ישראל

אמיר אוחנה:  תודה רבה

יאיר לפיד: אדוני היושב-ראש, אין דאגה

יאיר לפיד:  אני חושב שאחרי המופע של ראש הממשלה הם כבר הרבה פחות רוצים להיות חברי כנסת

אופיר כץ: הם רוצים להיות ראש ממשלה

יאיר לפיד: אדוני ראש הממשלה, המלצה אחת בכל זאת

יאיר לפיד:  אני מציע שבפעם הבאה, בין זה שאתה קורא לאחדות העם ואומר שאתה ראש הממשלה של כולם לבין זה שאתה מתחיל להסית, קח איזו דקה

יאיר לפיד:  קח דקה, דבר על משהו אחר, ואחר כך אתה יכול לעשות מה שאתה עושה כל חייך, שזה להסית ובדרך לקבל קרדיט או לנסות לקחת קרדיט על דברים שלא אתה עשית

קריאות:   – – –     

אמיר אוחנה: חברי הכנסת

אמיר אוחנה:  חבר הכנסת אושר שקלים, קריאה ראשונה

חנוך דב מילביצקי: למה לא – – –     

אמיר אוחנה: חבר הכנסת חנוך מלביצקי, קריאה שנייה

יאיר לפיד: אני שומע את הנאום שלך ושואל את עצמי אם אתה לא גר פה באמת, או סתם נותנים לך כל הזמן אינפורמציה לא נכונה

יאיר לפיד:  אתה מדבר על הסתה? איפה היית כששלחו כדור אקדח לילד של בנט? איפה היית כששלחו כדור אקדח לאשתו של בנט?     

קריאות:   – – –     

יאיר לפיד: איפה היית כשסילמן, חיכו לה ליד הבית? אתם מדברים על לרדוף אחרי חברי כנסת?     

אמיר אוחנה: חבר הכנסת מלביצקי

יאיר לפיד: אתם מדברים על להסית נגד חברי הכנסת?     

אמיר אוחנה: חבר הכנסת – – – תודה

יאיר לפיד: אתה לא יודע מה קרה ליד הבית של ניר אורבך? מה קרה לילדים של ניר אורבך? מה אתה עשיתם פה שנה וחצי חוץ מלהסית כל הזמן באלימות, ברשעות, בחוסר עכבות מוחלט? אתם מדברים על זה שמישהו הדביק מדבקות על האוטו של רוטמן? כן, רוטמן, הותקפת בידי מדבקה

יאיר לפיד:  אסון גדול

חנוך דב מילביצקי: – – –     

מירב בן ארי: מה זה? אנחנו לא שומעים כלום

אמיר אוחנה: חבר הכנסת חנוך מלביצקי, נא לצאת

אמיר אוחנה:  קריאה שלישית

אמיר אוחנה:  תודה

גילה גמליאל: זה לא נכון להדביק מדבקות – – –     (חבר הכנסת חנוך מלביצקי יוצא מאולם המליאה

גילה גמליאל: )     

יאיר לפיד: אנחנו לא מקבלים מכם שיעורים בנימוס, לא אחרי מה שחוללתם פה שנה וחצי

יאיר לפיד:       אני עוקב אחרי הקמפיין האחרון שלכם, של האזרחים סוג ב'

יאיר לפיד:  אתם רוצים לדבר על אזרחים סוג ב'? בואו נדבר על אזרחים סוג ב'

אמיר אוחנה: השרה גמליאל, לא לגשת

גילה גמליאל: אתה מקל בזה ראש

אמיר אוחנה: השרה גמליאל, לא לגשת לדוכן

אמיר אוחנה:  תודה

יאיר לפיד: ונתחיל, כמובן, באזרחי הפריפריה במדינת ישראל, בביטחונם האישי

יאיר לפיד:  תחת הממשלה שלך יש עלייה של פי שלושה, פי שלושה נרצחים במגזר הערבי, ועלייה של 65% נרצחים במגזר היהודי

ניסים ואטורי: כי לא עשיתם כלום, אתם

מירב בן ארי: – – –      

יאיר לפיד: על מה אתם מדברים? זה אצלכם

יאיר לפיד:  בממשלה שלנו הייתה ירידה בנרצחים במגזר הערבי וירידה בנרצחים במגזר היהודי

יאיר לפיד:  יש נתונים

יאיר לפיד:  כמה שלא תעמוד פה ותשקר, עדיין יש נתונים

יאיר לפיד:  הנתונים הם שבממשלה שלנו מספרי הרציחות והפשיעה ירדו – –      

בועז ביסמוט: – – –     

אמיר אוחנה: חבר הכנסת בועז ביסמוט, אתה כבר בקריאה ראשונה

יאיר לפיד: – – ובממשלה שלכם הם עולים ועולים ועולים – כי אתה מינית אדם שגם אתה יודע שלא יכול להיות שר לביטחון לאומי מסיבות פוליטיות

יאיר לפיד:  השר לביטחון לאומי וטיקטוק ופיתות

יאיר לפיד:  כן, אני יודע

התקשורת שלמה קרעי: פיתות זה השר שלך – – –      

יאיר לפיד: אתה רוצה לדבר על עוד אזרחים סוג ב'? ביום חמישי תפגוש אותם פה, בירושלים, במצעד הגאווה, והם צועדים שם מפני שאתם נתתם 287 מיליון שקלים לאבי מעוז כדי להכניס הסתה חולנית לבתי הספר של הילדים שלנו

יאיר לפיד:  תשאל כל להט"ב במדינת ישראל אם הוא לא מרגיש אזרח סוג ב' בגלל הממשלה שלכם

יאיר לפיד:  ואתה יכול לשאול גם כל דרוזי במדינת ישראל אם הוא לא מרגיש אזרח סוג ב' כשהוא רואה את מה שאתם מכנים בחוסר בושה "חוק הציונות" – –      

בועז ביסמוט: – – –     

קריאה: מה עם ווליד טאהא?     

אמיר אוחנה: חבר הכנסת בועז ביסמוט, אני ממש לא רוצה לקרוא אותך בקריאה שנייה, אבל אתה מאלץ אותי

יאיר לפיד: – – חוק גזעני שכל דרוזי במדינת ישראל יסבול ממנו

יאיר לפיד:  אתם מדברים על אזרחים סוג ב'?      

קריאות: – – –     

יאיר לפיד: דברו על מעמד הביניים הישראלי, שמסתכל על התקציב הזה שאתם העברתם

יאיר לפיד:  14 מיליארד שקלים כספים קואליציוניים; שום דבר ליוקר מחיה

יאיר לפיד:  הזכרת פה – זה שעשע אותי, אני מודה – שהקמת ועדת שרים לטיפול ביוקר המחיה

יאיר לפיד:  למה זה שעשע אותי? כי הרי יש ועדת שרים ליוקר המחיה; זה נקרא הקבינט החברתי-כלכלי, ואתה עומד בראשו

יאיר לפיד:  מאז שהממשלה הזו קמה, פעם אחת לא כינסת אותו לדיון על יוקר המחיה, כי לא אכפת לכם

יאיר לפיד:  אם אתה לא עומד פה וצועק מיוקר המחיה, לא אכפת לך שהאזרחים סוג ב' נדרסים תחת יוקר המחיה בממשלה שלא עושה שום דבר בנושא הזה

יאיר לפיד:       אז הקמת עוד ועדה

יאיר לפיד:  אתה אמרת לי פעם: כשאני רוצה להרוג משהו, אני מקים ועדה

יאיר לפיד:  אז הרגת עוד משהו

יאיר לפיד:  אתה מקים ועדה – הרגת את מעמד הביניים הישראלי

יאיר לפיד:  ואתה מדבר איתנו מעל הדוכן הזה כמי שמבין פתאום בטכנולוגיה? אתה קולט מה קרה להייטק בחמישה חודשים? בחמישה חודשים חיסלתם את ההייטק הישראלי

יאיר לפיד:  כל הכסף ברח מפה, חברות לא נפתחות, סטרטאפים לא נפתחים – הכול תחת המשמרת שלכם, אתם תובילו ככה את ה-AI? לא היה מזיק אם בינה מלאכותית הייתה מחליפה את כל הממשלה שלך, אבל זה לא יקרה במשמרת שלכם, לא כשאתם מנסים להרוס את כל עוצמתה של מדינת ישראל

יאיר לפיד:         ויותר מכולם, אם יש מי שהם אזרחים סוג ב', אלה הפראיירים – אלה שמשלמים מיסים, אלה ששולחים את הילדים שלהם לצבא, אלה ששירתו בצבא בעצמם, הפראיירים – –        

דוד אמסלם: – – –        

יאיר לפיד:  – – הפראיירים שאתם הפכתם אותם לאזרחים סוג ב' במדינת ישראל

יאיר לפיד:  אלה אזרחים סוג ב'

דוד אמסלם: תעשה את הפרסומת, הר הכסף

יאיר לפיד: התעוררת

אמיר אוחנה: השר אמסלם, תודה

התקשורת שלמה קרעי: אתם הפכתם – – – בצה"ל

אמיר אוחנה: השר קרעי, השר קרעי

דוד אמסלם: תשרת בצה"ל

יאיר לפיד: תן להם לצעוק קצת, האמת היא אירוע קשה

יאיר לפיד:  אף אחד מכם לא יכול לדבר על אזרחים סוג ב' אחרי שאתם דורסים מדינה שלמה

יאיר לפיד:  ואני אגיד לכם, כולנו רגילים לגמרי לנטייה שלך לנכס לעצמך הצלחות שלא קשורות אליך

יאיר לפיד:  אתה יודע מה? הזכרת פה את נמל חיפה

התקשורת שלמה קרעי: למי הן קשורות? מי היה ראש ממשלה בעשור האחרון?      

יאיר לפיד: בנמל חיפה, בפתיחת נמל חיפה – אני לא רוצה להרוס לישראל – מי שעמד שם הוא ישראל כץ ואני, כי אתה לא הכרת את זה בכלל

יאיר לפיד:  על מה אתה מדבר? לא ידעת שמפריטים את הנמלים עד שלא גמרנו את ההפרטה

יאיר לפיד:  אני הייתי שר האוצר והוא היה שר התחבורה

יאיר לפיד:  אפילו לא עמדת איתנו בפתיחה החגיגית

יאיר לפיד:  תפסיק לגנוב קרדיט על דברים שלא אתה עשית

יאיר לפיד:  תפסיקו לרסק את המדינה

יאיר לפיד:      אני רוצה להצטרף למה שאמר פה חבר הכנסת טיבי: יש גבול ללעג ולבוז כשאנחנו מתכנסים לדון במותם של אזרחים ישראלים שהממשלה שלך הייתה צריכה להגן עליהם ולא עושה את זה אפילו לרגע

יאיר לפיד:  תודה רבה

אמיר אוחנה: תודה לראש האופוזיציה

אמיר אוחנה:       נעבור כעת להצבעה

אמיר אוחנה:  לבקשת האופוזיציה, ההצבעה תהיה שמית

אמיר אוחנה:  אני רוצה להבהיר כי מי שמצביע בעד, מצביע בעד הודעת ראש הממשלה; מי שמצביע נגד, מצביע נגד הודעת ראש הממשלה

אמיר אוחנה:  מזכיר הכנסת, אנא קרא בשמות חברי הכנסת, ונא להכניס את חברי הכנסת שהוצאו החוצה קודם

דן מרזוק: (קורא בשמות חברי הכנסת)    משה אבוטבול		–   בעד   יולי יואל אדלשטיין	–   בעד   אמיר אוחנה		–   בעד   ינון אזולאי		–   בעד   גדי איזנקוט		–   נגד   ישראל אייכלר		–   בעד   דן אילוז			–   בעד   ואליד אלהואשלה		–   נגד   קארין אלהרר		–   נגד   זאב אלקין		–   נגד   משה ארבל		–   בעד   יעקב אשר		–   בעד   אביחי אברהם בוארון	–   בעד   אוריאל בוסו		–   בעד   דבי ביטון		–   נגד   מיכאל מרדכי ביטון	–   נגד   דוד ביטן			–   בעד   בועז ביסמוט		–   בעד   ולדימיר בליאק		–   אינו נוכח   מירב בן ארי		–    נגד   רם בן ברק		–   נגד   איתמר בן גביר		–   בעד   אברהם בצלאל		–   בעד   אורנה ברביבאי		–   אינה נוכחת   אליהו ברוכי		–   בעד   ניר ברקת		–   בעד   ששון ששי גואטה		–   בעד   טלי גוטליב		–   בעד   מאי גולן			–   בעד   יואב גלנט		–   אינו נוכח   גילה גמליאל		–   בעד   בנימין גנץ		–   אינו נוכח   משה גפני		–   אינו נוכח   סימון דוידסון		–   אינו נוכח   אבי דיכטר		–   בעד   אלי דלל			–   בעד   דני דנון			–   אינו נוכח   שלום דנינו		–   בעד   אריה מכלוף דרעי	–   אינו נוכח   עמית הלוי		–   בעד   שרן מרים השכל		–   נגד   ניסים ואטורי		–   בעד   מיכל מרים וולדיגר	–   בעד   יצחק שמעון וסרלאוף	–   בעד   יאסר חוג'יראת		–   אינו נוכח   אימאן ח'טיב יאסין	–   נגד   ווליד טאהא		–   נגד   בועז טופורובסקי		–   נגד   משה טור פז		–   נגד   אחמד טיבי		–   נגד   יוסף טייב		–   בעד   אוהד טל			–   אינו נוכח   יעקב טסלר		–   בעד   חילי טרופר		–   אינו נוכח   אלמוג כהן		–   בעד   מאיר כהן		–   נגד   מירב כהן		–   נגד   מתן כהנא		–   נגד   עופר כסיף		–   נגד   אופיר כץ		–   בעד   ישראל כץ		–   בעד   רון כץ			–   אינו נוכח   יוראי להב הרצנו		–   נגד   מיקי לוי			–   אינו נוכח   יריב לוין			–   בעד   נעמה לזימי		–   נגד   אביגדור ליברמן		–   אינו נוכח   יאיר לפיד		–   נגד   סימון מושיאשוילי		–   בעד   טטיאנה מזרסקי		–   נגד   מרב מיכאלי		–   נגד   שלי טל מירון		–   נגד   יונתן מישרקי		–   בעד   חנוך דב מלביצקי		–   בעד   ארז מלול		–   בעד   יוליה מלינובסקי		–   נגד   מיכאל מלכיאלי		–   בעד   צגה מלקו		–   בעד   אבי מעוז		–   בעד   שרון ניר			–   נגד   בנימין נתניהו		–   בעד   יואב סגלוביץ'		–   נגד   יבגני סובה		–   אינו נוכח   צבי ידידיה סוכות		–   בעד   משה סולומון		–   בעד   לימור סון הר מלך	–   בעד   אופיר סופר		–   בעד   אורית מלכה סטרוק	–   בעד   משה סעדה		–   בעד   גדעון סער		–   אינו נוכח     מנסור עבאס		–   נגד   איימן עודה		–   נגד   יוסף עטאונה		–   נגד   חוה אתי עטייה		–   אינה נוכחת   חמד עמאר		–   נגד   צביקה פוגל		–   בעד עודד פורר		–   נגד יצחק פינדרוס		–   אינו נוכח משה פסל		–   בעד יסמין פרידמן		–   נגד אורית פרקש הכהן	–   אינה נוכחת מטי צרפתי הרכבי	–   נגד אריאל קלנר		–   בעד יצחק קרויזר		–   בעד גלעד קריב		–   נגד שלמה קרעי		–   בעד אליהו רביבו		–   בעד משה רוט		–   בעד שמחה רוטמן		–   בעד עידן רול			–   נגד אפרת רייטן מרום	–   נגד יפעת שאשא ביטון	–   נגד אלון שוסטר		–   נגד קטי קטרין שטרית	–   בעד אלעזר שטרן		–   נגד מיכל שיר סגמן		–   נגד נאור שירי		–   נגד אושר שקלים		–   בעד עאידה תומא סלימאן	–   נגד פנינה תמנו		–   נגד     

אמיר אוחנה: אנא קרא בשמות חברי הכנסת שטרם הצביעו

דן מרזוק: (קורא בשמות חברי הכנסת)     ולדימיר בליאק		–   אינו נוכח אורנה ברביבאי		–   נגד  יואב גלנט		–   אינו נוכח בנימין גנץ		–   נגד משה גפני		–   אינו נוכח סימון דוידסון		–   נגד דני דנון			–   אינו נוכח אריה מכלוף דרעי	–   אינו נוכח יאסר חוג'יראת		–   אינו נוכח  אוהד טל			–   אינו נוכח חילי טרופר		–   נגד רון כץ			–   נגד מיקי לוי			–   אינו נוכח אביגדור ליברמן		–   נגד יבגני סובה		–   אינו נוכח גדעון סער		–   אינו נוכח  חוה אתי עטייה		–   אינה נוכחת יצחק פינדרוס		–   אינו נוכח אורית פרקש הכהן	–   אינה נוכחת     

אמיר אוחנה: האם יש חברי כנסת נוכחים באולם שטרם הצביעו ומעוניינים להצביע? אם כן, אנא פנו למזכיר הכנסת

דן מרזוק: (קורא בשם חבר הכנסת)     דני דנון			–   בעד     

אמיר אוחנה: אם אין נוספים, תמה ההצבעה

אמיר אוחנה:  נא לספור את הקולות

אמיר אוחנה:  חברי הכנסת, להלן תוצאות ההצבעה: 58 בעד, 50 נגד

אמיר אוחנה:  אני קובע שהודעת ראש הממשלה התקבלה

אמיר אוחנה: כעת נעבור לנושא הבא על סדר-היום – החלטת הממשלה, בהתאם לסעיף 31ב לחוק-יסוד: הממשלה, להעביר לשר במשרד המשפטים את הסמכויות הנתונות לשר המשפטים לפי כמה חוקים

אמיר אוחנה:  אני מזמין את השר המקשר בין הממשלה לכנסת דוד אמסלם להציג את החלטת הממשלה

אמיר אוחנה:  בבקשה, עד עשר דקות לרשותך, אדוני השר

דוד אמסלם: אדוני היושב-ראש, חברי הכנסת, לפני שאני אקרא את ההודעה – חברי הכנסת – – –     

אמיר אוחנה: חברי הכנסת

אמיר אוחנה:  חברת הכנסת גוטליב – –     

דוד אמסלם: חברת הכנסת גוטליב – –     

אמיר אוחנה: – – השר אמסלם, אנא כבדו אותו

דוד אמסלם: – – את רוצה לשמוע אותי או לא?     

טלי גוטליב: – – – אני באה לשבת ליד – – – אם לא שמת לב

דוד אמסלם: לפני שנקרא את ההודעה, יש לי שתי נקודות שאני רוצה להתייחס אליהן

דוד אמסלם:  אתמול שמענו את גלעד שר

דוד אמסלם:  אתם זוכרים? הוא היה ראש המטה של אהוד ברק, החבר של הפדופיל

דוד אמסלם:  את זוכרת, עם הכובע גרב?     

טלי גוטליב: כן

גלעד קריב: כבוד השר – – – פה

גלעד קריב:  אולי תוותר?     

דוד אמסלם: מי? גלעד שר?     

גלעד קריב: – – –     

דוד אמסלם: קודם כול, אני מנחם אותו כמו שאני מנחם כל יהודי, אבל יש פה סוגיה חשובה

גלעד קריב: – – –     

דוד אמסלם: הוא לא הנושא

דוד אמסלם:       בעצם שמענו אותו מדבר באחד הראיונות – עוד לפני שהוקמה הממשלה, חבר הכנסת כהנא, החבר'ה התארגנו לגייס עשרות מיליוני שקלים להפיל את הממשלה

טלי גוטליב: כאן הכול צ'יפס – – – כמה מיליונים

דוד אמסלם: אני זוכר שמר לפיד בא עם האאודי כראש ממשלה להפגין על הגשרים

דוד אמסלם:  אמרתי שאני לא מכיר ראש ממשלה שמפגין נגד הממשלה של עצמו

דוד אמסלם:  הוא עדיין ראש הממשלה

דוד אמסלם:      תבינו, מר כהנא, מה שמתנהל במדינת ישראל הוא אחד הדברים החמורים ביותר

דוד אמסלם:  דרך אגב, זה ייכתב וייחקר עוד בספרי ההיסטוריה

דוד אמסלם:  מה שקורה כאן הוא הפיכה הלכה למעשה עוד לפני שהוקמה הממשלה

דוד אמסלם:  הסיפור הוא בכלל לא רפורמה כזאת או אחרת, זו לא הסוגיה

דוד אמסלם:  הסוגיה היא שהימין לא לגיטימי בשלטון

דוד אמסלם:      טלי גוטליב, לפני כשנה וחצי, שנתיים עליתי לכאן ואמרתי: חבר'ה, השמאל הוא האנשים הכי אלימים, הכי בריונים והכי אנטי-דמוקרטיים

דוד אמסלם:  אמרתי: רבותיי, יגיע היום, יעבור פה חוק שבו לא ייתנו להצביע לכנסת

דוד אמסלם:  יגידו: סולטנה מנתיבות לא מבינה, אנחנו נדאג לה, היא לא יכולה להצביע

דוד אמסלם:       אדוני היושב-ראש, רק אתמול ראיתי שלט שזעזע אותי – חשבתי שאני מספר את זה כהפרזה, מפריז: "לא לתת זכות בחירה למשתמטים", שלט 30 מטר על מטר

דוד אמסלם:  הם לא מדברים על הערבים שלא משרתים בצה"ל

דוד אמסלם:  זה לא מעניין

אוריאל בוסו: אם היה כתוב "לא לתת זכות כלל לערבים"

דוד אמסלם: למשתמטים

דוד אמסלם:  חבר'ה, עוד מעט אין זכות בחירה לאנשי הימין ולפריפריה

דוד אמסלם:  איך אמרו שם? פעם אני שומע את בן כספית באחד הראיונות – נפלט לו, מר כהנא – אומר לסגל: כל התל"ג צועק באיילון

דוד אמסלם:  אמרתי: רק רגע, מה, אנחנו לא עובדים? לא הבנתי

דוד אמסלם:  אז הוא אמר לו: כמעט

דוד אמסלם:       חבר'ה, החוצפה שלכם, היא פשוט הגיעה לי עד מעל הראש

דוד אמסלם:  ח"כים לא יכולים ללכת ברחובות

דוד אמסלם:  אתם תוקפים אותם באוניברסיטת תל אביב, עלק מעוז הדמוקרטיה, הפלורליזם

דוד אמסלם:  אפשר שם להניף דגלי אש"ף, כשהייתה הפגנה הביאו שוטרים לחציצה, אבל חבר כנסת מהליכוד? האוניברסיטה של אבא שלכם? לא הבנתי

דוד אמסלם:  אין משטרה? חברי כנסת מותקפים פה פיזית

דוד אמסלם:  אני שומע את לפיד, חברת הכנסת טלי גוטליב, אומר לי, לפני שנתיים: אמסלם, למה אתה מדבר ככה? מר לפיד, למה אתה מדבר ככה? יא צבוע

דוד אמסלם:  הרי אתה יודע שכמות האלימות שאתם מפעילים, הבריונות, היא פשוט לא נתפסת

דוד אמסלם:  אבל כמובן, הרועצת המשפטית איתכם

דוד אמסלם:  איזה שופט יעצור אתכם? עוד יעצרו את השוטרים שעוצרים אתכם

דוד אמסלם:  אבל יום יגיע, ולא רחוק – אנחנו נעשה סדר במדינה, עם כולכם

דוד אמסלם:  גם את זה נסדיר

דוד אמסלם:  לא יכול להיות שאתם מתפרעים איך שאתם רוצים, מרביצים למי שאתם רוצים

דוד אמסלם:  יש לי כאן סרטון ששלח חבר שלי, נהג מונית – ניפצו לו את כל השמשה ושלחו אותו לבית חולים לפני כמה שבועות

דוד אמסלם:  אבל אתם – אני בטוח שאותו בן אדם הגיע הביתה, השכיב את הילדים אחר כך, אותו בריון, הקריא להם שירה ואמר להם: אסור להיות אלימים, איך מדברים

דוד אמסלם:  שלח אותו לבית חולים

דוד אמסלם:  וככה רובכם

דוד אמסלם:  היום הגרעין הזה הוא גרעין אלים

דוד אמסלם:  פשוט בלתי נתפס

דוד אמסלם:      אז אני רוצה לשאול אותך, חבר הכנסת כהנא – –      

סימון דוידסון: על מי אתה צועק, תגיד לי, מה זה?     

דוד אמסלם: רק שנייה

דוד אמסלם:  סיימון, אתה מכיר את המפגינים שאתם מביאים

דוד אמסלם:  – – מה אתה חושב, שבפריפריה ובליכוד האנשים, האזרחים, לא רואים את זה? לא מתמלאים בזעם? מה, יש להם בעיה לבוא ולהשתיק את כל האנשים האלה? אנחנו קוראים להם לבוא ולהגן? בשביל זה יש את משטרת ישראל

דוד אמסלם:  מפחדים

דוד אמסלם:  כל המערכת משותקת

דוד אמסלם:  למה? יש רועצת משפטית שאני אמרתי כשמינו אותה: אישה לא ברמה

דוד אמסלם:  לא מתאימה בכלל לתפקיד

דוד אמסלם:  לא בליגה

דוד אמסלם:  לכן המדינה מתנהלת – כאוס של השמאל, שלכם

דוד אמסלם:  אבל גם זה ישתנה

דוד אמסלם:  עוד מעט אנחנו לא נאפשר את זה, אם במוח ואם בכוח

דוד אמסלם:  זה לא יימשך ככה

דוד אמסלם:  זאת מדינת חוק, ומתנהלים לפי החוק

דוד אמסלם:  חבר הכנסת לא יכול להיות מאוים כשהוא הולך ברחוב

דוד אמסלם:  אתם אז דיברתם תמיד: האלימות באה מהימין

דוד אמסלם:  חבר'ה, תראו איזה אלימים אתם

דוד אמסלם:  ברגע שאתם נכנסים למצוקה קלה, למה ניצחנו את הבחירות, רוצים למשול, השר פרוש, זה – לא

דוד אמסלם:  אלימות, בריונות, תקשורת, צה"ל, הורסים את המדינה, מזמינים לחצים בין-לאומיים על מדינת ישראל

דוד אמסלם:  המדינה לא עניינה אתכם, רק השלטון

דוד אמסלם:  הכול מותר

דוד אמסלם:  הפרתם ושברתם כל כלל

דוד אמסלם:  כל קו אדום עברתם

דוד אמסלם:       אבל אתם לא מבינים שזה בסוף מתהפך

דוד אמסלם:  גם זה יתהפך עליכם

דוד אמסלם:  לכן אני קורא גם למפכ"ל המשטרה עוד פעם: לא יכול להיות שיש חבר כנסת – אני לא מכיר בשום מקום בעולם שחברי כנסת לא יכולים לצאת לרחוב

דוד אמסלם:  אני שומע את עמוס מלכא אומר: אתם לא תלכו, נצר את צעדיכם

דוד אמסלם:  מה זאת אומרת? איך? והוא מתדלק את הבריונים

דוד אמסלם:  אני לא יודע למה הוא לא במעצר

דוד אמסלם:  זה פשוט מדהים אותי

דוד אמסלם:  רבנים ידעתם לעצור בזמנו, כשהיה הגירוש, כשאמרו משהו קטן; אבל כל מיני ארחי-פרחי שחושבים את עצמם היום שהמדינה של אבא שלהם, מסיתים יום-יום לאלימות, עלק סטודנטים באים עם זמבורות לתוך האוזן – אז מה זה? לא הבנתי, אתה צריך לעקור למישהו את העין כדי שזה יהיה אלימות? מה אתם מצפים שיהיה? אתם מצפים שאנשים בימין יצאו לרחובות וילכו איתכם? מה? אלימות? ישתיקו אתכם? לא הבנתי

דוד אמסלם:  איפה זה ייעצר, לדעתך, חבר הכנסת כהנא?     אין משטרה, אין כלום

דוד אמסלם:  ומי אלה? אנשים אלופים בצה"ל, עלק

דוד אמסלם:  אני שומע את דן חלוץ, אהוד ברק – זאת הכנופיה שמסיתה, וצריכה לשבת בבית סוהר, לטעמי, בוודאי בחקירות, בוודאי בחדרי החקירות

דוד אמסלם:  רוצים בעצם להסית ולהדיח

דוד אמסלם:  אתם רוצים לנצח? בקלפי – אהלן וסהלן, בבקשה, בכבוד

דוד אמסלם:  ניצחתם – אחלה

דוד אמסלם:  לא באלימות, מר ברק

דוד אמסלם:  לא יעזור לך כלום

דוד אמסלם:  אתה עוד תיחקר על כל מה שקרה פה, ולדעתי גם תשב בבית סוהר

דוד אמסלם:  אני לא מדבר על הכספים שקיבלת, על המיליונים שווקסנר העביר לך; אני לא מדבר על פרשת העמותות שהייתה בזמנו, שחילקו במזומנים; אני לא מדבר על הרבה דברים שאתה עושה

דוד אמסלם:  דרך אגב, לטעמי, לפי הבנתי, אתה לא סופר את החוק והוא לא מעניין אותך בכלל

דוד אמסלם:  למה? המדינה שלך, של אבא שלך

דוד אמסלם:  שחצן ואלים

דוד אמסלם:  כל יום אני שומע אותך רק מסית באולפנים

דוד אמסלם:  אף אחד מהם לא שואל אותך: תגיד, נחתו אצלך בחשבון 10 מיליון שקל, מאיפה? בוא תסביר לנו

דוד אמסלם:  זה לא

דוד אמסלם:  אבל סיגר של ראש הממשלה – חצי מיליארד שקל הוצאתם רק על החקירה הזאת

דוד אמסלם:  זה בוודאי

דוד אמסלם:       לכן אני אומר, רבותיי – –     

סימון דוידסון: אפשר להפריע לך?     

דוד אמסלם: – – זה ייגמר

דוד אמסלם:  תאמינו לי, אנחנו לא נאפשר את זה

דוד אמסלם:  זה ייגמר, והכול יתהפך לכם

דוד אמסלם:  לא יכול להיות שכל מי שמחליט לעצור את איילון, עוצר

דוד אמסלם:  אני ראיתי, חברת הכנסת גוטליב – –     

סימון דוידסון: אמסלם, זו דמוקרטיה

סימון דוידסון:  זו דמוקרטיה

דוד אמסלם:  – – כמה חרדים השבוע הפגינו, דרך אגב, נגד המיסיון

דוד אמסלם:  להם אסור

דוד אמסלם:  להם אסור

סימון דוידסון: זו דמוקרטיה

סימון דוידסון:  זו דמוקרטיה

סימון דוידסון:  זה הזכות שלנו

דוד אמסלם: לחרדים לא

דוד אמסלם:  לימנים לא

דוד אמסלם:  אנחנו המדינה

דוד אמסלם:  אנחנו בכלל ערב רב פה, כנראה, מבחינתכם

סימון דוידסון: אבל זאת דמוקרטיה

סימון דוידסון:  מותר בדמוקרטיה להפגין, מה לעשות? מה לעשות?     

דוד אמסלם: דמוקרטיה זה הסיפור שלך

דוד אמסלם:  תראה, סימון, אתה באת מאחת ממדינות, אני מניח – – –     

סימון דוידסון: מליטא

דוד אמסלם: מליטא

דוד אמסלם:  אתה למדת שם אולי ערכים

דוד אמסלם:  דמוקרטיה זה לא לעשות כאוס, לעצור מתי שאתה רוצה את כל הרחובות

דוד אמסלם:  דמוקרטיה זה לא באלימות

דוד אמסלם:  אתה רוצה – תפגין, אהלן וסהלן

סימון דוידסון: איזה אלימות?     

דוד אמסלם: אני אשלח לך

דוד אמסלם:  מה, אתה עיוור? אתה חי במדינה? אהלן וסהלן

דוד אמסלם:  מתי הגעת לפה? מתי היית פה בחודש האחרון, חודשיים?     

סימון דוידסון: 22 שבועות – – –     

דוד אמסלם: אני אראה לך סרטונים

דוד אמסלם:  בוא תראה חבר כנסת בא – הזמינו אותו – –     

אוריאל בוסו: השר

דוד אמסלם: – – הוא לא בא לבד

סימון דוידסון: ומה עשו לו?     

דוד אמסלם: רוטמן – הזמינו אותו

דוד אמסלם:  אם לא היו שוטרים, הוא היה היום בבית החולים

סימון דוידסון: די, נו, באמת

דוד אמסלם: מה די? תגיד לי – – –     

סימון דוידסון: שמו לו מדבקה על הראש

דוד אמסלם: לא מדבקה

דוד אמסלם:  דרך אגב, גם מדבקה זה אלימות

אוריאל בוסו: השר

דוד אמסלם: לרבין פירקו רק את הזה

דוד אמסלם:  בהתחלה אמרו "אלימות", וזה נכון

דוד אמסלם:  אדוני, אתה הגעת לרכב שלו, השחתת אותו? אם לא היו שם שוטרים, אני אומר לך, הבן אדם היה בבית חולים

סימון דוידסון: אף אחד לא היה נוגע בו

דוד אמסלם: למה? בגלל שלכם מותר הכול

דוד אמסלם:  אני אגיד לך עוד משהו, אני הגעתי למסקנה: אין לכם סובלנות לשמוע דעה שהיא לא שלכם

דוד אמסלם:  ברגע שהיא נוגדת את העמדה שלכם, אתם מתפרעים, משמיצים, ודרך אגב, מהפרופ' אסא כשר ועד גלית גוטמן

דוד אמסלם:  "טפילים", "מצורעים" – מותר לכם הכול, אתם מתחרפנים

דוד אמסלם:  למה? בגלל שאנחנו סוף-סוף רוצים לנהל את המדינה כפי שאנחנו מבינים

דוד אמסלם:       עכשיו הוא אני אספר לך לסיום, לפני שאני מקריא, חבר הכנסת כהנא, הרפורמה תהיה

דוד אמסלם:  זה יצא לדרך, אין דרך חזרה, אני אומר לך

דוד אמסלם:  היא תהיה בגלל שזה מה שעם ישראל צריך, מדינת ישראל

דוד אמסלם:  מדינת ישראל היום היא לא מדינה דמוקרטית, היא מדינה בולשביקית לכל דבר ועניין

דוד אמסלם:  יש פה מיעוט אלים שיושב על הברזים של הכסף, על כל הברזים במדינה, לא רוצה לשחרר

דוד אמסלם:  הפסדתם

דוד אמסלם:  לא, לא, מה פתאום, אנחנו נמשיך לנהל את המדינה

דוד אמסלם:  אם זה בתרבות, אם זה בפרקליטות – אני מדבר כרגע על הסקטור הציבורי בלבד

דוד אמסלם:  אם זה בפקולטות – אנחנו פה בעלי הבית

דוד אמסלם:  מי זה דודי אמסלם ודומיו? איך אמרתי פעם? אלה שילכו לעבוד בעירייה

דוד אמסלם:  אז לכן אני אומר לכם, רבותיי, לא יעזור כלום, אני אומר לכם

אוריאל בוסו: צריך לסיים

דוד אמסלם: אני אומר לך, אהוד ברק, ולך, דן חלוץ, ועמוס מלכה

דוד אמסלם:  אתה יודע, עמוס מלכה, תמיד המומרים היו הכי גרועים בעם ישראל

דוד אמסלם:  אני רוצה להגיד לכם, לא יעזור לכם כלום

דוד אמסלם:  אנחנו נעביר את הרפורמה, אנחנו ניקח את המושכות לידיים במדינה בכל המוסדות

דוד אמסלם:  למה? בגלל שככה העם הכריע

דוד אמסלם:  זה מה שיקרה, אני מבטיח לכם, בחודשים הקרובים, ותתארגנו, אם אתם רוצים

אוריאל בוסו: תודה

דוד אמסלם: תזמינו דגלים

סימון דוידסון: תגיד לי, אתה שומע – – –     

דוד אמסלם: גם של אש"ף

אוריאל בוסו: השר צריך לקרוא את נוסח ההודעה

סימון דוידסון: אתה שומע מה אתה אומר? אתה מחר מוציא עוד 100,000 החוצה לרחובות

דוד אמסלם: לא חשוב, תזמינו – – –     

סימון דוידסון: אתה מוציא 100,000 איש לרחובות

דוד אמסלם: אמר לי מישהו פעם – הוא הלך לקנות דגלים לחג העצמאות ולא היה

דוד אמסלם:  למה? קנו אותם כל הזה, הזמינו באלפים

סימון דוידסון: ביבי יודע על הכוונות שלך?     

דוד אמסלם: עזוב אותך, סיימון

סימון דוידסון: אתה בתיאום עם ביבי?      

דוד אמסלם: סיימון, אנחנו, בניגוד אליכם – –      

סימון דוידסון: סימון

דוד אמסלם: סימון

דוד אמסלם:  – – לא מבקשים מאותו אחד שלא סיים 12 שנות לימוד אישור לדבר

סימון דוידסון: די, נו, אמסלם

דוד אמסלם: מספר לך, אמיתי

אוריאל בוסו: השר צריך לקרוא את נוסח ההודעה

דוד אמסלם: אני יודע, הרי אם אתה מגרד בראש – אני מספיק שנים פה כדי לדעת שמי שרק גירד בראש, הוא לא פה

אוריאל בוסו: טוב

דוד אמסלם: אז עזוב, אל תגרד בראש, אחי, למה לא תהיה פה

דוד אמסלם:  אנחנו מכירים את התוצאות

אוריאל בוסו: השר רק צריך לקרוא את נוסח ההודעה

דוד אמסלם: עכשיו אני רוצה להקריא את ההודעה

דוד אמסלם:       אדוני היושב-ראש, חברי הכנסת, אני מתכבד להודיע כי הממשלה החליטה כדלקמן – אתה שומע, סיימון?     

אוריאל בוסו: סימון

סימון דוידסון: סימון

דוד אמסלם: סימון, יאללה, מה זה משנה

דוד אמסלם:  בהתאם לסעיף 31ב לחוק-יסוד: הממשלה, להעביר לשר הנוסף במשרד המשפטים דוד אמסלם – להלן: זה אני – את הסמכויות הנתונות לשר המשפטים לפי החוקים הבאים: חוק הנוטריונים התשל"ו–1976; חוק חוקרים פרטיים ושירותי שמירה, התשל"ב–1972; חוק המתווכים במקרקעין, התשנ"ו–1996; חוק שמאי מקרקעין, התשס"א–2001; חוק ברית הזוגיות לחסרי דת, התש"ע–2010; פרק ט1 לחוק התכנון והבנייה, התשכ"ה–1965

דוד אמסלם:       בהתאם לסעיף 31ב לחוק-יסוד: הממשלה, להעביר את הסמכות ואת פקודת העדה הדתית (המרה, לעניין המרות דת שאינן גיור), שהועברו מראש הממשלה לשר המשפטים במסגרת החלטת ממשלה מס' 3612 מיום 15 במאי 2005, לשר הנוסף במשרד המשפטים דוד אמסלם

דוד אמסלם:       בהתאם לסעיף 31ב ו-31(2ג) לחוק-יסוד: הממשלה, להעביר לשר הנוסף במשרד המשפטים דוד אמסלם את הסמכויות הנתונות לשר המשפטים לפי חוק הקאדים, התשכ"א–1961, ולקבוע כי יהיה אחראי לתחום הפעילות של יחידות בתי הדין השרעיים

דוד אמסלם:       בהתאם לסעיף 31ב לחוק-יסוד: הממשלה, מבקשת הממשלה את אישורה של הכנסת להעברת הסמכויות

דוד אמסלם:       יש לי עוד הודעה לגבי מינוי השר

דוד אמסלם:  זה אחרי זה?      

אוריאל בוסו: ההודעה של מינוי השר עכשיו? לא

דוד אמסלם: מינוי סגן שר במשרד ראש הממשלה

דוד אמסלם:  לא?     

אוריאל בוסו: הבנתי שזה לא להיום

דוד אמסלם: לא להיום? טוב, אוקיי, תודה רבה

אוריאל בוסו: תודה רבה לשר במשרד המשפטים, השר המקשר, השר דודי אמסלם

אוריאל בוסו:  נעבור לרשימת הדוברים

אוריאל בוסו:  ראשון הדוברים – חבר הכנסת מתן כהנא

אוריאל בוסו:  בבקשה, שלוש דקות

מתן כהנא: אדוני היושב-ראש, היושב בראש, חבריי השרים, חברי השר דודי אמסלם – – –     

טלי גוטליב: המפקד, מתן כהנא

טלי גוטליב:   תגיד, איך אתה תמיד לפניי בדוברים?      

טלי גוטליב: הוא תמיד לפני כולם, כי הוא היה טייס

טלי גוטליב:  רגע

מתן כהנא: חברי חבר הכנסת והשר דודי אמסלם, אמרת שהרפורמה תצא לדרך, ואני מקווה ומתפלל שתהיה רפורמה

מתן כהנא:  אני מאלה שחושבים שרפורמה במערכת המשפט שתאזן מחדש את מארג הכוחות בין שלוש הרשויות היא נחוצה וקריטית למדינת ישראל, אך אדוני השר אמסלם, אני משוכנע שאפשר לעשות את זה בהסכמות רחבות, בהסכמות רחבות, כי ככה כל עם ישראל ומדינת ישראל ירוויחו רפורמה חשובה ונחוצה שסוף-סוף, סוף-סוף, אדוני השר, באמת, בזכותכם, בזכותכם הובן שחייבים את הרפורמה הזו – הדבר שאנחנו מדברים עליו כבר כמה שנים טובות – אבל אני אומר לך, אדוני השר, אנחנו חייבים שהרפורמה הזאת תהיה בהסכמה רחבה, ואפשר לעשות את זה

דוד אמסלם: אני מסכים איתך, דרך אגב

מתן כהנא: עכשיו, אני אומר לך, אדוני השר, אני שואל אותך, באמת, אתה יודע: האם השיח הזה שאתה מדבר פה, הוא מקדם אותנו למשהו שהוא ביחד? באמת, אתה יודע, הצבעת פה על דברים נכונים

מתן כהנא:  עכשיו השאלה היא לאן אנחנו, כמנהיגי האומה הזו, לאן אנחנו לוקחים את השיח ואם אנחנו מעודדים שיח של חיבור וביחד או שיח שלוקח אותנו למקום יותר מפלג ומשסה

מתן כהנא:  אני אומר לך, אני מכיר אותך, הרי מחוץ לדוכן הזה אתה אדם סופר-לבבי, סופר-נחמד, ופה הצדדים האלה לא באים לידי ביטוי כשאתה עומד כאן על הבמה

דוד אמסלם: אני רואה את התמונות, אני רואה את האלימות

מתן כהנא: אני אומר לך שוב – מחילה, השר אמסלם, יש לי עוד דקה – אני מגנה כל אלימות

מתן כהנא:  גיניתי את מה שקרה אתמול לשמחה רוטמן יותר משלוש פעמים בכלי תקשורת שונים

מתן כהנא:  אני חושב שלצפצף עם זמבורה באוזן של חבר כנסת זה אלימות, וצריך לגנות את זה

דוד אמסלם: למה הבן אדם לא במעצר? עזוב גינוי

דוד אמסלם:  למה הבן אדם לא במעצר?     

מתן כהנא: עכשיו, בוא תהיה רגע ישר

מתן כהנא:  תגיד, בשנה שעברה, כשהממשלה הייתה אחרת, גם גינית? כשהשרה סילמן הותקפה בתחנת דלק, גינית?     

דוד אמסלם: כן

מתן כהנא: כשהשרה סילמן טענה שרכב רצה להוריד אותה מהכביש, גינית?     

דוד אמסלם: ודאי

דוד אמסלם:  כל אלימות

מתן כהנא: אז אני אומר לך ששרה אחרת מהממשלה הזאת – – –     

אוריאל בוסו: חבר הכנסת כהנא, לא הייתה מחאה ברמה כזאת

מתן כהנא: רגע, אם אתה מתערב בדברים שלי, אז תן לי עוד זמן

אוריאל בוסו: עוד חצי דקה

אלעזר שטרן: מה מחאה? איזה מחאה? השתגעתם?      

מתן כהנא: בסוף הייתה שרה אחרת בממשלה, שרת ההסברה, נסעה לעשות פרודיה על סילמן

מתן כהנא:  זה מה שהיה אז מנת חלקנו כשאנחנו היינו בממשלה

מתן כהנא:  אז אני אומר, אני עומד פה, מגנה כל תופעה של אלימות בכל לשון, וצריכים לעצור את זה

דוד אמסלם: למה אתה לא קורא למשטרה ולפרקליטות וליועצת המשפטית – – –     

מתן כהנא: אני קורא למשטרה ולכל מי שאמון על החוק לעשות הכול נגד כל הגילויים של אלימות, בטח מול נבחרי ציבור

מתן כהנא:  אבל באמת, חברי השר אמסלם, קצת קשה לי לקבל הטפות מוסר בנושא הזה מכם

מתן כהנא:  תודה

אוריאל בוסו: תודה רבה לחבר הכנסת מתן כהנא

אוריאל בוסו:  חבר הכנסת מיכאל מרדכי ביטון – אינו נוכח

אוריאל בוסו:  חבר הכנסת אלעזר שטרן, בבקשה

אלעזר שטרן: אדוני היושב-ראש, רבותיי חברי הכנסת, חבר הכנסת כהנא, השר אמסלם ואדוני היושב בראש, תגיד, אתה עושה צחוק? מה זה ההפגנות האלה בחוץ? לא היה ככה? בטח שלא היה ככה

אלעזר שטרן:  מיטב הנוער סוף-סוף יוצא לרחובות

אלעזר שטרן:  בוא נגיד את האמת, בוא נגיד את האמת

אלעזר שטרן:  אם יש משהו – – –      

אוריאל בוסו: זה בדיוק ההתנשאות: אנחנו הנאורים, אנחנו ההיגיון, ולכן לנו מותר

אלעזר שטרן: אם יש משהו – עכשיו אתה רוצה להתווכח איתי? אני פה על הדוכן ואתה יושב על הכיסא הזה

טלי גוטליב: – – –      

אוריאל בוסו: צודק, אני לא מתערב

אלעזר שטרן: טלי, תרגיעי

אלעזר שטרן:  טלי, תרגיעי

אוריאל בוסו: תני לו את שתיים וחצי הדקות שלו לסיים

סימון דוידסון: – – – נשמע לך הגיוני?      

אלעזר שטרן: מיטב הנוער יוצא לרחובות

קטי קטרין שטרית: בושה, ביזיון

אלעזר שטרן: אני, דרך אגב, תמיד עמדתי פה ואמרתי שאני בעד אנשים שמוכנים לצאת מהסביבה החמה שלהם וללכת לרחובות

אלעזר שטרן:  אבל אני אומר גם לשר אמסלם, גם אם אני לוקח את מה שאמר חברי מתן כהנא: תגיד, לזה התכוונתם? דודי, היית בשריון

אלעזר שטרן:  כשיוצאים לאיזושהי פעולה עושים הערכת מצב

אלעזר שטרן:  לפעמים נכשלים

אלעזר שטרן:  אין ספק שכשאתם יצאתם לסאגה הזאת של המהפכה, אם הייתם יודעים – אני מקווה – את מה שיהיה – דרך אגב, היציאה של ההמונים לרחובות זאת עובדה

אלעזר שטרן:  היה צריך לקחת בחשבון שיש גבולות, מתי האנשים יגידו עד כאן

אלעזר שטרן:  ואחרי שאומרים: עד כאן, הייתם צריכים לעצור כבר לפני שלושה חודשים

אלעזר שטרן:  הייתם צריכים לעצור לפני שלושה חודשים

אלעזר שטרן:  אני אגיד לך יותר מזה – – –     

דוד אמסלם: לעשות כאוס במדינה, לשבור מכוניות, להרביץ לאנשים?     

אלעזר שטרן: הקוזק הנגזל רוטמן

אלעזר שטרן:  מה זה נקרא "לא נתנו לו לדבר", דודי? אתה יודע כמה פעמים הוא הוציא אותי לפני שפתחתי את הפה בוועדה?      

טלי גוטליב: לא נכון, זה אחרי שנייה ושלישית

אלעזר שטרן: זאת לא אלימות? זאת לא אלימות? למה רק כשסוגרים לו מיקרופון באוניברסיטה זאת אלימות?     

דוד אמסלם: אני עומד בחוץ, ראיתי שאנשים באו לתקוף אותו

אלעזר שטרן: באו לתקוף אותו?     

דוד אמסלם: אבל המשטרה, היא עצמה – – – אתה לא ראית?     

אלעזר שטרן: מי שתוקף – לא ראיתי, לא מסתכל כל היום בטלוויזיה

אלעזר שטרן:  מה לעשות, לא מסתכל

אלעזר שטרן:  אני אגיד לך רק דבר אחד: אלימות שלנו, כשאני בתוך הוועדה – –      

דוד אמסלם: הכי גרועה

אלעזר שטרן: – – שואל שאלה, אומר לי: קריאה ראשונה, קריאה שנייה, קריאה שלישית – אין לי רחמים על רוטמן

אלעזר שטרן:  שלא ייתנו לו לדבר בשום מקום

דוד אמסלם: עזוב לדבר

אלעזר שטרן: הוא לא נותן לנו לדבר בוועדות – שלא ייתנו לו לדבר שם

דוד אמסלם: לא מדבר על לדבר; פגיעה פיזית

אלעזר שטרן: על פגיעה פיזית אין דיון

אלעזר שטרן:  אין דיון מחוץ לכל דבר

דוד אמסלם: תיקח את הסרטונים

אלעזר שטרן: אין דיון

דוד אמסלם: שייקח את הסרטונים

אלעזר שטרן: לפגיעה פיזית אין מקום

אלעזר שטרן:  נקודה

דוד אמסלם: על זה אני מדבר

אלעזר שטרן: אבל על זה שלא נותנים לאנשים לדבר – תגיד, מה שנקרא, welcome to the club, ונדבר על זה

דוד אמסלם: לא הייתי מגיע למסדרת, אבל אתה אומר לי שהגיע

דוד אמסלם:  ולא נתתם לדבר

אלעזר שטרן: לימור סון הר מלך, אני רוצה להגיד לך משהו: לא יודע אם התכוונת שאת הישיבה בחומש יקימו איפשהו באמצע הלילה, כשמסתתרים מכל העולם, ואני לא יודע כמה זמן היא תישאר שם, ורק כתוצאה מזה שיש שני שרים במשרד הביטחון, כמי שמכיר את האזור הזה, והייתי בו שנים על גבי שנים, אני חושב שההתנהלות הזאת לא מוסיפה שום דבר לחומש, שום דבר למפעל ההתנחלות, ודאי לא להתיישבות

אלעזר שטרן:  אני חושב שהתיישבות במדינת ישראל לא צריכה להיות, לא נכון שהיא תהיה בזמן הזה

לימור סון הר-מלך: אה, אוקיי

אלעזר שטרן: דרך אגב, גם כל הדיון הזה על אדמות פרטיות של פלסטינים  – תגידו, ממתי אנחנו כאלה?     

לימור סון הר-מלך: זה על אדמת הבית שלי

לימור סון הר-מלך:  סליחה, זו אדמת הבית שלי, זו אדמת לאום

לימור סון הר-מלך:  על מה אתה מדבר?     

אלעזר שטרן: וצריך את בית המשפט העליון שיגן על הזכויות שלהם?      

לימור סון הר-מלך: כמה אפשר לשקר?     

אלעזר שטרן: זאת המדינה היהודית שלנו? תודה

אוריאל בוסו: תודה

אוריאל בוסו:  חברת הכנסת דבי ביטון, בבקשה

אוריאל בוסו: הודעה לסגנית מזכיר הכנסת

אלינור ימין: תודה

אלינור ימין:  ברשות יושב-ראש הישיבה, אני מתכבדת להודיעכם, כי הונחו היום על שולחן הכנסת –      לקריאה שנייה ולקריאה שלישית: הצעת חוק התוכנית הכלכלית (תיקון מס' 23 והוראת שעה), התשפ"ג–2023, שהחזירה ועדת הכלכלה;     לקריאה ראשונה, מטעם הכנסת: הצעת חוק מבקר המדינה (תיקון מס' 50) (הגנה על חושפי שחיתויות במשטרת ישראל ובשירות בתי הסוהר), התשפ"ג–2023, של חברת הכנסת מירב בן ארי

אלינור ימין:      הסכם בין ממשלת מדינת ישראל לבין ממשלת הרפובליקה של ארמניה בדבר פטור מאשרה למחזיקים בדרכונים דיפלומטיים

אלינור ימין:      מסקנות ועדת הכלכלה בעקבות דיון מהיר בהצעתם של חברי הכנסת יונתן מישרקי, אורית פרקש הכהן, צגה מלקו ומשה רוט בנושא: הפסקות חשמל נרחבות שהתרחשו ברחבי הארץ בפעם השנייה בתוך שבועיים

אלינור ימין:  תודה

אוריאל בוסו: תודה רבה

אוריאל בוסו: בבקשה

דבורה ביטון: כבוד היושב-ראש, כבוד השר, כנסת נכבדה, כבוד היושב-ראש, ברצוני להקריא פוסט של אבישי זלינגר, אבא של בן זלינגר, ילד עיוור בן 17, פוסט שעלה ברשתות החברתיות:      לפעמים אני לא מאמין שאנחנו בשנת 2023

דבורה ביטון:  שמישהו יסביר לי איך יכול להיות שהבן שלי, בן זלינגר, נער בן 17, עיוור, שמלווה על ידי כלבת נחייה, עדיין מסורב כניסה למקומות

דבורה ביטון:  איך יכול להיות שהילד, שבסך הכול ביקש להיכנס לסניף של דומינו'ס פיצה, סניף קייזר במודיעין, לאכול פיצה, והסניף לא מרשה לו להיכנס? לא משנה כמה בן יסביר שזו כלבת נחייה, לא משנה שהוא מראה לו תעודה – כלום, לא מוכן

דבורה ביטון:  גם לא משנה שאני מתקשר בעצמי לסניף ומנסה להסביר לעובד, אחרי שבן התקשר מושפל – הוא פשוט מגרש אותו מהסניף בבושת פנים

דבורה ביטון:  למה? למה? למה? אלוהים, אין לו מספיק אתגרים בחיים? למה הוא חייב להתמודד גם עם השפלות כאלה כל הזמן? מתי אנשים ועסקים ילמדו שכלבת נחייה היא העיניים שלו? היא לא סתם כלבה

דבורה ביטון:  הוא לא יכול לקשור אותה בחוץ, הוא תלוי בה ומחובר אליה

דבורה ביטון:    האמת היא שכבר אין לי מילים לתאר את התסכול

דבורה ביטון:  תמיד חינכנו את בן להיות עצמאי ומלא ביטחון, לעשות דברים לבד ולאתגר את עצמו, אבל או שעושים בעיות באוטובוסים, או שמעכבים אותו בכניסה לקניון שוב ושוב ושוב, ועכשיו גם לפיצה הוא לא יכול ללכת

דבורה ביטון:  אני לא מבין – מה רוצים? שהוא פשוט ישב בבית ולא ילך לשום מקום? או אולי שילך איתנו לכל מקום יד ביד? מתי משהו במדינה הזאת ישתנה כבר?     כבוד היושב-ראש, אני רוצה להגיד למשפחת זלינגר מכאן: הרבה ישתנה במדינה הזאת

דבורה ביטון:  כאימא לשתי בנות עיוורות וכאימא לבת שמתנהלת עם כלב נחייה, הקטסטרופה הזו, האבסורד הזה שבו אנשים ובמיוחד עסקים עדיין לא מסוגלים להבין שעל פי חוק, הם מחויבים להכניס את האדם ביחד עם כלב הנחייה – כן, כלב נחייה הוא העיניים שלו

דבורה ביטון:  זה כמו שבן אדם ילך עם ריאה, שהולך עם צנתר וכו'

דבורה ביטון:  אין שום סיבה להשפיל את הילד הזה, למנוע ממנו להיכנס עם כלב נחייה

דבורה ביטון:  אני יכולה להגיד לאדוני שגם אני חוויתי את זה עם בתי, אם זה במוניות, אם זה באוטובוסים, ונכון שהיום אפשר לתבוע בסכום של עד 50,000, אבל האבסורד הוא שאחר כך הנהגים היו מתקשרים ומתחננים: אל תגישו נגדי תביעה

דבורה ביטון:      ולכן, אדוני, יש בכוונתי לפנות בהקדם למשרד הרווחה ולהוכיח ולהכריח כל עסק – כפי שהיום מחויב לדווח ולהסביר על פגיעות מיניות, כך ייעשה עם נגישות, ולא יימנע משום אדם עם מגבלה להתנהל עם האבזור שהוא צריך

דבורה ביטון:  תודה

אוריאל בוסו: תודה רבה

אוריאל בוסו:  חברת הכנסת מירב בן ארי

מירב בן ארי: תודה, אדוני היושב בראש

מירב בן ארי:  אדוני השר, כנסת נכבדה, תראו, מה שהתחולל פה עכשיו בשעה וחצי, שעתיים האחרונות גובל בהזיה

מירב בן ארי:  פרוש, אני לא יודעת אם נחשפת לאירוע שבו ראש הממשלה היה צריך לדבר על מלחמה בפשיעה בכלל ובפשיעה בחברה הערבית בפרט, ובמקום להתעסק בזה סיפר על כמה הוא מדהים וכמה המדינה מדהימה, והממשלה, וכמה זה בעצם לא בסדר שהדירקטורים יושבים בחברות פרסום ומדברים נגדו, במקום להתעסק בנושא של הדיון

מירב בן ארי:  הייתי כאן בהרבה דיונים של 40 חתימות

מירב בן ארי:  תדבר לעניין

מירב בן ארי:      אבל השיא של האירוע הזה הוא שלא מספיק שהוא בכלל לא מדבר על הדברים – איפה השר לביטחון לאומי או השר לביטחון יהודים או השר לביטחון גברים או השר לביטחון מתנחלים? אני לא יודעת, איפה הוא? הוא לא היה כל הדיון, בכלל

מירב בן ארי:  איפה נשמע דבר כזה? זה פשוט הזוי בעיניי

מירב בן ארי:  ואז – אני לא יודעת אם ראית את הכניסה – נכנס לפה, מפזר נשיקות, כאילו הוא באיזה אצטדיון כדורגל

מירב בן ארי:  מה זה הבושה הזאת? באמת, בכל פעם שאתה אומר לעצמך שיש כאן שיא חדש של הזיות, אתה לא מאמין, אתה שובר עוד שיא

מירב בן ארי:  איזה מין דבר זה שבדיון על הפשיעה בחברה הערבית ובחברה בכלל לא נמצא השר? וכשהוא מגיע, הוא כאילו נחת מהירח

מירב בן ארי:      אבל ראש הממשלה, בתגובה, כפתרון, מזמין את הח"כים הערבים אליו ללשכה, כאילו זו הפעם הראשונה שהם נפגשו: נעים מאוד, אחמד טיבי; נעים מאוד, נתניהו

מירב בן ארי:  בואו, שבו אצלי בלשכה, ואני אטפל לכם בפשיעה בחברה הערבית, כאילו זה איזה מסחרה

מירב בן ארי:  ואז, בשיא של הדיון, הוא ממשיך עם המיליארדים למנסור עבאס

מירב בן ארי:  כאילו לא הוא בעצמו אמר לחרדים: מנסור לא קיבל, ולא הוא בעצמו נתן כמעט 30 מיליארד בתוכנית הזו, תוכנית החומש

מירב בן ארי:  אתה כבר לא יודע מאיפה להמציא את זה, באמת, את כמות השקרים, כמות ההזיות, כמות הטרלול שנמצאת פה על הדוכן

מירב בן ארי:  אתה מנסה לעשות כאן דיון אמיתי על פשיעה, והשר בכלל לא טורח להגיע, וכשהוא מגיע – נגיד אתה, פרוש, בחיים לא הייתי חושבת שתיכנס לפה ותפזר נשיקות

מירב בן ארי:  מה זה? לאן הגענו? לאן הולכות הבושה והחרפה, שהציבור צריך לצפות בחרפה הזאת? במקום לבוא לפה ולענות על שאלות, במקום לבוא ולהתייחס לנתונים, להגיד מה הוא עושה כדי לטפל, איך הוא נלחם, עוד פעם הוא עולה לפה ומבלבל על המשמר הלאומי, שבכלל אנחנו הקמנו אותו

מירב בן ארי:  כמה כבר נשמע על המשמר הלאומי הזה? תעשה גוגל, אתה יכול עכשיו להתנדב למשמר הלאומי

מירב בן ארי:  הוא עכשיו מעביר כספים למשמר הלאומי

מירב בן ארי:  אני לפעמים יושבת פה ואני אומרת לעצמי: איפה טעיתי? איפה טעיתי שאני צריכה לשבת – רגע, לפני שאתה מסיים – ולהקשיב לדברים שנעשו – –      

אוריאל בוסו: משפט

מירב בן ארי:  – – ולשקרים שיש כאן? זה לא הגיוני

מירב בן ארי:  תודה, אדוני היושב-ראש

אוריאל בוסו: תודה רבה

אוריאל בוסו:  חבר הכנסת רם בן ברק, בבקשה

רם בן ברק: תודה רבה, אדוני היושב-ראש

רם בן ברק:  רבותיי חברי הכנסת, האמת שלרגע הופתעתי – עלה ראש הממשלה, הספיד את השופט טירקל, זיכרונו לברכה, ציין את מעלותיו הרבות, לאחר מכן התייחס לחברי הכנסת הערבים, לחברת הכנסת תומא סלימאן, שעמדה כאן על הבמה וריגשה

רם בן ברק:  אמרתי: ואללה, הזמין אותם אליו ללשכתו; אמרתי: הינה, הולך להיות כאן דיון אמיתי, רציני, ראש הממשלה יתייחס לאיך הוא מתכוון להילחם בפשיעה

רם בן ברק:  ויש מה להגיד, ויש מה לעשות

רם בן ברק:  ורק אחרי דקה וחצי, שתיים השתלט על בנימין נתניהו הביבי הרגיל, והיינו עדים שוב למסכת של שקרים, של הסתה, של זלזול, של בוז, גם לחברי הכנסת הערבים

רם בן ברק:  כל הדיון הזה הפך להיות קרקס אחד גדול

רם בן ברק:  פתאום חזרנו ל-53 מיליארד השקלים, שהוא, הוא, במילותיו שלו, בהקלטה מתוך סיעת הליכוד אומר: רבותיי, זה לא היה 53, זה היה 29, וזה היה לחמש שנים, ואנחנו נמשיך את התוכנית הזאת

רם בן ברק:  הוא ממשיך להגיד כאן על הבמה 53 מיליארד שקלים כשהוא יודע שהוא משקר

רם בן ברק:  כנראה ששר האוצר הנוכחי בצלאל סמוטריץ' דייק מאוד באמירתו, שאני אפילו לא רוצה לחזור עליה כאן, אבל כולם זוכרים מה הוא אמר

רם בן ברק:       אני לא יודע איך להגדיר את הממשלה הזאת, אדוני היושב-ראש – חבורה של אנשים שכאילו בחרו אותם אחד-אחד, איך תבחר את האיש הלא-נכון למקום הלא-נכון

רם בן ברק:  איך הפכו את השר לביטחון לאומי או השר לביטחון פנים – כי אנחנו נשנה את השם ברגע שנחזור לשלטון; הוא לא השר לביטחון לאומי, הוא השר לביטחון פנים – איך בחרו אותו, את העבריין המורשע הזה, לעמוד בראש הגוף אולי הכי חשוב למדינת ישראל כאשר יכולות הניהול שלו הן אפסיות, כאשר הניסיון שלו הוא אפסי

רם בן ברק:  ולא סתם אתה רואה, אדוני היושב-ראש, שבמשך ארבעה-חמישה חודשים כל הפשיעה, כל ההתנהלות אל מול מה שקורה בתוך מדינת ישראל, הכול מתחרבן, סליחה על המילה, הכול כושל

רם בן ברק:  למה זה קורה? זה קורה זה מפני שאין לו היכולת

רם בן ברק:  אין לו היכולת

רם בן ברק:  ולמה בחר אותו בנימין נתניהו? בנימין נתניהו בחר אותו כי כנראה ראש הממשלה בנימין נתניהו רוצה את הכאוס הזה

רם בן ברק:  הכאוס הזה משרת אותו

רם בן ברק:       ולכן, אדוני היושב-ראש, אני חושב שהגיע הזמן – –      

אוריאל בוסו: תודה

רם בן ברק: – – להחליף את הממשלה הזאת

רם בן ברק:  היא פשוט לא מתפקדת

רם בן ברק:  תודה רבה

אוריאל בוסו: תודה רבה

אוריאל בוסו:  חבר הכנסת עמית הלוי – אינו נוכח

אוריאל בוסו:  חבר הכנסת אלון שוסטר, בבקשה

אלון שוסטר: כבוד היושב-ראש, כנסת נכבדה

אוריאל בוסו: אתה יכול להוריד את הדוכן

אלון שוסטר: אה, אפשר להוריד עוד קצת

אלון שוסטר:  נו, מה, חשבתי שאני ורם באותו גובה

אוריאל בוסו: כמעט

אלון שוסטר: כמה עצוב עבורי, כבוד היושב-ראש, שראש ממשלה עומד כאן במקום הזה ומבסס את המנהיגות שלו על דברי תוכחה ועל ביזוי האנשים שחושבים אחרת ממנו

אלון שוסטר:  אני סבור – וכך פעלתי במשך כל שנותיי כמפקד, כמנהיג מקומי, אזורי; כך ראוי לנהוג במשפחות שלנו – שההורים הם לא סימטריים לילדים שלהם, המפקד לא סימטרי לחיילים שלו, וראש ממשלה, אסור לו לחשוב במונחים סימטריים

אלון שוסטר:       אנחנו מדברים על ראש ממשלה שאני רוצה לחזור אל מושכל היסוד, אל ראשית הצירים – הוא נאשם בשוחד, במרמה ובהפרת אמונים

אלון שוסטר:  נכון שהחוק הפורמלי מאפשר לו להמשיך במשימתו, אבל המהות הדמוקרטית, המהות הניהולית כמו שאני מבין אותה, האתיקה הציבורית, מחייבת כל מנהיג את מה שמתחייב מההיגיון של: שב, תתמודד באופן הראוי – אני מאחל לו שיצא זכאי – אבל אין מקומו של ראש הממשלה הזה בהנהגת המדינה

אלון שוסטר:  קל וחומר אין מקומו בדוכן הזה בליבוי מדנים וביצירת סכסוכים ובשינוי כללי משחק שהיו נהוגים כאן במדינה הזו במשך עשרות שנים

אלון שוסטר:       שלא לדבר על כך שמפלגתו, ערב הבחירה שלו ליושב-ראש הליכוד, מפלגתו בשנת 1993 בוועידה קבעה בגאווה שהליכוד קידם רק שנה קודם, ב-1992, מהפכה חוקתית, ואני מצטט: למען זכויות האדם והאזרח, ומפלגת הליכוד, כך נאמר רק לפני 30 שנה, תמשיך בשנים הבאות במהפכה הזו

אלון שוסטר:  והינה ראש ממשלה, במקום להמשיך בדרך הזו, במקום להגיד: אוקיי, ייתכן ורצוי ואפשר לעשות שינויים, ואין מערכת שאין בה שינויים

אלון שוסטר:  נעשה אותם במתינות, בהסכמה רחבה

אלון שוסטר:  ראש הממשלה הנאשם, שצריך ללכת הביתה, עסוק בפירוק המפעל העצום הזה

אלון שוסטר:  הוא צריך ללכת הביתה, הממשלה שלו צריכה ללכת הביתה, וכולנו זכאים לממשלה אחרת

אלון שוסטר:  תודה רבה

אוריאל בוסו: תודה רבה

אוריאל בוסו:  חבר הכנסת יואב סגלוביץ', בבקשה

יואב סגלוביץ': אדוני היושב בראש, חבריי חברי הכנסת, ככה לפני שעה קלה הסתיימה פה ישיבה בנושא 40 חתימות לגבי הפשיעה בחברה הערבית

יואב סגלוביץ':  עלו פה חברי כנסת מסיעות שונות של הבית והציפו את הבעיה, וראש הממשלה עלה להשיב

יואב סגלוביץ':  אחד לא היה לצידו

יואב סגלוביץ':  בתחילה הוא היה לבד, ואחר כך הגיעו כמה שרים

יואב סגלוביץ':  שר אחד שיש לו אחריות לעניין הזה, שמו איתמר בן גביר, אפילו לא היה פה

יואב סגלוביץ':  הוא הגיע לקראת הסוף

יואב סגלוביץ':  לקראת הסוף האדון הגיע

יואב סגלוביץ':       אני פניתי באופן אישי גם לראש הממשלה ואמרתי לו, הצעתי לו מה נכון לעשות, ולא בפעם הראשונה

יואב סגלוביץ':  עלה ראש הממשלה להשיב

יואב סגלוביץ':  התשובה שלו בסופו של דבר הייתה משהו כזה: זה קרוב לליבו, הוא מבין את העניין הזה, והוא ייפגש ויזמין את חברי הכנסת הערבים אליו

יואב סגלוביץ':  א

יואב סגלוביץ':  זה חשוב שיזמין חברי כנסת מכל סיעות הבית אליו

יואב סגלוביץ':  אבל מה שהוא צריך לעשות כראש ממשלה זה לא לפתוח חוג חברתי של חברי כנסת, אלא לקרוא לשרי הממשלה אליו, לאלה שנושאים באחריות, ולשבת עם שר הפנים, ולשאול את שר הפנים אם הוא יודע מה המשמעות של המשרד המשמעותי הזה, משרד הפנים, אל מול המכרזים והבעיות של הפשיעה, אל מול המכרזים בחברה הערבית, ומה הוא עשה עם זה

יואב סגלוביץ':       זה יהיה נורא קל, יש תוכנית שלמה בממשלה הקודמת שפירטה בדיוק מה צריך לעשות

יואב סגלוביץ':  בתור מי שהיה אחראי לחיבור בין המשרדים, הצעתי לו אפילו את עזרתי אם צריך

יואב סגלוביץ':  ואז הוא היה צריך לקרוא לשר האוצר בצלאל סמוטריץ' ולשאול אותו אם הוא יודע, אם הוא קרא, אם הוא מכיר את התוכנית למאבק בשוק השחור, שהוא מנוע כלכלי של הפשיעה גם בחברה הערבית, ולא רק

יואב סגלוביץ':  ואז הוא היה רואה שבחוק ההסדרים – ואני מקווה שהוא ראה את זה טרם הושלך העניין הזה בוועדת הכספים – היה טיפול מסודר של משרד האוצר בנושא המזומן

יואב סגלוביץ':  בחוק ההסדרים זה היה

יואב סגלוביץ':  זה נופנף החוצה בחצי שעה

יואב סגלוביץ':  ואם הוא היה שואל עוד שאלה את שר האוצר, מה קורה עם חשבוניות פיקטיביות, הוא היה מגלה שגם השינוי בסיפור של חשבוניות פיקטיביות, שאמור להיות שינוי דרמטי של כל הדרך של מרכיבי ההונאה והמנוע הכלכלי של הפשיעה, הוא היה רואה שגם זה יצא מחוק ההסדרים

יואב סגלוביץ':  ואם הוא היה שואל את משרד המשפטים, הוא היה רואה שיש אירוע שלם גדול של תזכיר חוק ממשלתי בנושא חברות השמירה, ושההעברה שלו במהירות בכנסת תיתן טיפול הוליסטי משמעותי וטוב לכל הנושא של סחיטת דמי חסות

יואב סגלוביץ':       הוא לא צריך להיפגש עם חברי הכנסת הערבים בשביל זה; הוא צריך לקרוא לשרי ממשלתו, הוא צריך למנות את עצמו כראש צוות שרים, הוא צריך פשוט להתחיל לעשות, אבל הוא בחר שלא לעשות את זה, ונתן איזו תשובה כזאת, חיבוקי, שלפיה הוא יפגוש אותם במשרד ראש הממשלה וישמע את צרתם

יואב סגלוביץ':  80 נרצחים בחברה הערבית, פי שלושה מבשנה שעברה – –     

אוריאל בוסו: תודה

יואב סגלוביץ': – – ועל זה הוא לא ענה, ועל זה אף אחד לא ענה בממשלה הרעה, המושחתת והפרועה שהוא מנהל

יואב סגלוביץ':  תודה רבה

אוריאל בוסו: תודה רבה

אוריאל בוסו:  חברת הכנסת שרון ניר

שרון ניר: אדוני היושב-ראש, חבריי חברי הכנסת, במדינה מתוקנת ממשלה עושה כל שביכולתה על מנת לדאוג לאזרחים ולחיים עצמם

שרון ניר:  בממשלה שלנו שינו את הכללים: כל מה שסקטוריאלי – in, אבל כל מה שקשור לדאגה לאזרחים ולחיים עצמם – out

יוליה מלינובסקי: אין פה שר – – –     

שרון ניר: אני מבקשת להזכיר לשרי הממשלה שהציפייה של אזרחי מדינת ישראל היא שיסייעו לאזרחי המדינה: יסייעו לשירה – שם קוד – שהיא אם חד-הורית לשני ילדים, שעובדת בשתי עבודות – –      

אוריאל בוסו: אנחנו מרשים לשרים לצאת למקום חשוב לחצי דקה

שרון ניר: – – ולא מצליחה לסגור את החודש; שיסייעו לאלון – שם קוד – סטודנט שגר רחוק מהאוניברסיטה, על מנת שהוא יצליח להתנייד ממקום למקום ובקלות

שרון ניר:  במקום זה אנחנו חיים במדינה שבה שרי הממשלה הזו קמים בוקר בהיר אחד וחושבים: מה יגדיל לי את כמות הצפיות בטיקטוק, או איך אני אשמור על הכיסא יותר טוב

שרון ניר:      אדוני היושב-ראש, אני ביקרתי אתמול באוניברסיטת בן-גוריון בנגב

שרון ניר:  פגשתי שם סטודנטים מדהימים, אזרחים צעירים וערכיים ששירתו בצה"ל ומאוכזבים עד עמקי נשמתם מהתקציב הסקטוריאלי שעבר פה בשבוע שעבר ומכך שאין אפילו תזכורת של שקל אחד עבור סטודנטים בתקציב הנוכחי

שרון ניר:  אפילו לא שקל

טלי גוטליב: זה לא נכון

שרון ניר: יוקר המחיה – –      

טלי גוטליב: זה לא נכון

שרון ניר: – – בלתי נסבל

טלי גוטליב: אתם הצבעתם נגד, אבל יש העלאת כספים – – –     

אוריאל בוסו: העובדות לא חשובות, חברת הכנסת – – –     

שרון ניר: זה לא נכון, טלי

טלי גוטליב: – – –     

אוריאל בוסו: העובדות לא חשובות

שרון ניר: תוציאי את זה

טלי גוטליב: אני עברתי על חוק ההסדרים – – –     

שרון ניר: זה לא נכון

טלי גוטליב: זה לא נכון

אוריאל בוסו: אחר כך תראו אחת לשנייה, אבל בבקשה

שרון ניר: חברת הכנסת טלי גוטליב, תקשיבי

טלי גוטליב: תקראי לי טלי

שרון ניר: יוקר המחיה הוא בלתי נסבל לכולנו

טלי גוטליב: מסכימה

שרון ניר: אבל לסטודנטים הוא קשה שבעתיים, כולנו מבינים את זה

שרון ניר:  הם כאלה שצריכים גם לעבוד, גם לממן את עצמם, גם ללמוד

שרון ניר:  אומנם שר האוצר שלנו סבור שאין הבדל בין לממן סטודנט למדעי הרוח לבין לממן אברך, אבל צריך לזכור שסטודנטים גם שירתו בצה"ל, גם מחפשים עבודה תוך כדי, וגם יעבדו אחר כך וישתתפו בשוק התעסוקה

שרון ניר:  לצערי, אברכים עדיין לא – אני אשמח מאוד שזה יהיה במגמה הולכת וגדלה

שרון ניר:      אבל הדבר הכי מקומם הוא סדר העדיפויות המטורלל של הממשלה הזאת

שרון ניר:  במקום לטפל באיכות החיים, בהורדת יוקר המחיה, בדברים שחונים עכשיו על הפרק – הארכת צו לביטול מכס שיפוג ביום חמישי הקרוב, שחייבים להאריך, אחרת אנחנו נהיה פה בבעיה; אישור מכסות יבוא על מנת להוריד מחירים של מוצרי צריכה ולעודד תחרות – סדר העדיפות כאן הוא אחר

אוריאל בוסו: נא לסיים

שרון ניר: במקום עשייה עסוקים בסיסמאות

שרון ניר:  עסוקים בערך השירות, עסוקים בערך הציונות, ומה שכחו? שכחו את ערך השירות לצה"ל

שרון ניר:      אדוני היושב-ראש, היום היה דיון ייעודי – ובזה אני באמת מבקשת לסיים – הדיון היה בוועדת חוץ וביטחון, דנו על מוטיבציה לשירות בצה"ל

שרון ניר:  נושא חשוב, נכון, אדוני היושב-ראש?     

אוריאל בוסו: יהיה לך הערב עוד פעמיים או ארבע פעמים לפחות

שרון ניר: אז אני רוצה רגע להזכיר לכולם שכשמדברים על ערכים, בל נשכח את ערך השירות בצה"ל ואת העדיפות שלו על פני כל הערכים – ציונות, לימוד תורה

שרון ניר:  בסוף לשים את הסיירת – סיירת גולני, סיירת מטכ"ל – ולהשוות אותה לסיירת רוחנית זה פשוט דבר מביש

שרון ניר:  בואו נימנע מההשוואות האלה

שרון ניר:  תודה רבה

אוריאל בוסו: תודה רבה

אוריאל בוסו:  חבר הכנסת איימן עודה – אינו נוכח; חבר הכנסת ולדימיר בליאק – אינו נוכח

אוריאל בוסו:  חברת הכנסת יוליה מלינובסקי, בבקשה

יוליה מלינובסקי: אני אבקש מאדוני היושב-ראש לקרוא לשר כלשהו איכשהו

אוריאל בוסו: אבל השר נמצא פה

יוליה מלינובסקי: חצי שר, רבע שר, איזשהו שר

אוריאל בוסו: השר פרוש היה פה כרגע, לפני שנייה עבר פה

יוליה מלינובסקי: הוא כבר מזמן לא פה

אוריאל בוסו: לא נכון

יוליה מלינובסקי: הוא הלך, חזר

אוריאל בוסו: אחרי שאמרת לו, הוא נכנס לפה כרגע

יוליה מלינובסקי: הוא הלך

אוריאל בוסו: אז אולי הוא הלך להביא קפה

אוריאל בוסו:  אני מבקש לקרוא לשר

אוריאל בוסו:  תתחילי

יוליה מלינובסקי: מה שלומך? עד שיגיעו השרים, בואו ננהל שיחת נימוסים

אוריאל בוסו: הינה שר

יוליה מלינובסקי: אוה, יש לנו שר סוף-סוף

יוליה מלינובסקי:  זה שר מלא, זה לא חצי שר

יוליה מלינובסקי:  זה שר-שר

אוריאל בוסו: השר יכול להישאר שתי דקות?      

יוליה מלינובסקי: אתה יכול להקשיב לי שלוש דקות?     

ישראל כץ: לא תורן

אוריאל בוסו: לא תורן

אוריאל בוסו:  הוא יצא

יוליה מלינובסקי: אז אתה בורח

ישראל כץ: – – –     

יוליה מלינובסקי: או הולך

יוליה מלינובסקי:  כל אחד בוחר לעצמו

יוליה מלינובסקי:  אנחנו נחכה בסבלנות

אוריאל בוסו: אפשר לקרוא לשר פרוש?     

יוליה מלינובסקי: אתה יודע מה? אתה לא חייב את השר פרוש – כלשהו, מישהו, שהוא שר למשהו, שהוא בעצמו יודע איזה שר הוא או איזה שרה היא

יוליה מלינובסקי:  עליזה, תביאי לנו שר

קריאה: די, יוליה

יוליה מלינובסקי: מה די?      

אוריאל בוסו: השר הלך להביא קפה

אוריאל בוסו:  השר, אפשר לשלוח עוזרים או משהו? בסדר, גמרנו

אוריאל בוסו:  בבקשה, שלוש דקות

אוריאל בוסו:  תתחילי

יוליה מלינובסקי: תודה רבה

יוליה מלינובסקי:  אני מצפה שבממשלה – – –     

טלי גוטליב: אני אשמה

טלי גוטליב:  הבאתי לו שוקולד – – –     

יוליה מלינובסקי: אדוני היושב-ראש, אני מצפה גם ממנהלת הקואליציה שבממשלה כל כך גדולה ולתפארת מדינת ישראל יהיה נוכח שר במליאת הכנסת כאשר אנחנו מנהלים פה דיון על נושא כל כך חשוב – העברת סמכויות לשר נוסף, דודי אמסלם

מאיר פרוש: חמד עמאר

יוליה מלינובסקי: מה הבעיה? ממה אתם לא מרוצים? בסך הכול להיות תורן פה קצת זמן

יוליה מלינובסקי:  לא יקרה כלום, שום דבר

מאיר פרוש: חמד עמאר

יוליה מלינובסקי: אני מבינה שזה לא ערך, אבל עדיין, יש כללים בבית הזה

יוליה מלינובסקי:  תודה רבה, אדוני היושב-ראש

יוליה מלינובסקי:  אדוני השר, חברי האופוזיציה, הקואליציה, מי שנוכח פה, היום אנחנו בדיון סופר-חשוב: העברת סמכויות לשר דודי אמסלם, אבל אני תוהה ושואלת כמה סמכויות כבר יכול להכיל בן אדם אחד

יוליה מלינובסקי:  אני כבר איבדתי את החשבון, כמה פעמים כבר העברנו סמכויות לשר דודי אמסלם, וזה עוד לא הסוף

יוליה מלינובסקי:  אם אני זוכרת פרסום מהשבוע שעבר, השר אמסלם קיבל עוד סמכויות – הוא יהיה אחראי לאנרגיה אטומית במדינת ישראל, אז אנחנו בסאגה של העברת סמכויות לדודי אמסלם

יוליה מלינובסקי:      למה לא ריכזתם כבר הכול ביחד בהחלטת ממשלה אחת, והיינו מנהלים על זה דיון? אני מרגישה שיטת סלמי

יוליה מלינובסקי:  אני תוהה ושואלת אם דודי בעצמו בכלל יודע ומכיר את כל הסמכויות שכבר יש לו

יוליה מלינובסקי:  לפי הסמכויות שעוברות לחבר הכנסת דודי אמסלם, השר יריב לוין באמת צריך להיות מאוד מאוד מודאג, כי פעם יריב לוין אמר שהוא מרגיש אצלו במשרד המשפטים כמו עציץ

יוליה מלינובסקי:  זה היה בוועדת החוקה, הוא אמר את זה, אז הוא כנראה לא רק מרגיש עציץ – הוא עציץ, כי מכמות הסמכויות שדודי מקבל אני כבר לא מבינה מה עושה שם שר המשפטים יריב לוין

יוליה מלינובסקי:       האמת היא שבקצב הזה דודי יכול למלא עוד מלא תפקידים

יוליה מלינובסקי:  אנחנו לא צריכים חצי מהשרים האלה – נעביר סמכויות לדודי אמסלם

יוליה מלינובסקי:  הוא בחור נמרץ עם המון אנרגיות, עם המון רצון לעשות

יוליה מלינובסקי:  מצד אחד אפשר להעביר לו אנרגיה אטומית, ומצד שני להעביר סמכויות ממשרדים אחרים

יוליה מלינובסקי:  לדוגמה, הוא יכול לטפל במעמד האישה, הוא דווקא יהיה מצוין בזה; למשל, הוא כן יכול לתכלל גם את הציונות וגם את ערך לימוד התורה – זה יהיה ביחד, אולי הוא ימצא לנו נוסחה איך הדברים האלה מסתדרים, אולי נחדש פה משהו, יהיה פה פטנט

אוריאל בוסו: תודה

יוליה מלינובסקי: אז אני חושבת שזה מיותר, זה מביש

יוליה מלינובסקי:  זה שם את הממשלה במצב – 34, 35 שרים, ובכל פעם ההתעסקות הזאת עם העברת סמכויות רק מראה שאף אחד לא יודע שם למה הוא אחראי, במה הוא מתעסק

יוליה מלינובסקי:  תודה רבה

אוריאל בוסו: תודה רבה

אוריאל בוסו:  חבר הכנסת רון כץ, בבקשה

רון כץ: לא הבנתי איפה השר – – –     

אוריאל בוסו: הינה, יושב שם

יוליה מלינובסקי: שלא ילך, שלא יברח

אוריאל בוסו: הוא מאוד מתרגש, השר פרוש, שכולכם דואגים לו כל הזמן

אוריאל בוסו:  הם לא יכולים בלעדיך, השר פרוש

יוליה מלינובסקי: זה מאוד מרגש אותנו – – –     

רון כץ: ערב טוב, אדוני

רון כץ:  כנסת נכבדה, היום עסקנו בוועדת החינוך והספורט בדיון על מה שקרה במשחק גביע המדינה בין בית"ר לנתניה

רון כץ:  אתם לא תאמינו מה היה בדיון הזה: חברת הכנסת קטי שטרית האשימה את ההתאחדות במחדל שקרה במגרש, ואמרה: היינו יכולים להגיע לאסון מירון 2

רון כץ:  ואני שואל את עצמי: אסון מירון 1 כבר קרה

רון כץ:  מי הצביע נגד ועדת חקירה? נכון, אותה חברת כנסת

רון כץ:  מי עוד הצביע? הרבה מאוד אנשים שיושבים בבית הזה

רון כץ:  אבל עכשיו, כשאנחנו רוצים לדבר אל הבייס – או אין לי מושג מה הם עושים – אז זה הנושא הכי חשוב שהיה אפשר להעלות היום

רון כץ:       אז אני רוצה לומר לכל הקואליציה הנכבדה הזו: אולי תעשו משהו עבור הציבור במדינת ישראל? אולי תפסיקו להתעסק בדברים פופוליסטיים ותתחילו לעבוד למען מדינת ישראל? למשל, אולי יוקר המחיה? שמעתי שראש הממשלה רוצה להקים ועדה בנושא יוקר המחיה

רון כץ:  שמחתי גם לשמוע את ראש האופוזיציה מעדכן אותו שהוועדה כבר קיימת, והוא עומד בראשה, והוא מעולם לא כינס אותה

רון כץ:       שמעתי פה את ראש הממשלה – זה באמת הדהים אותי – עומד על הדוכן ומדבר על חופש ההפגנה ואיך יכול להיות שמפגינים מול חברי כנסת וזה פוגע בהם

רון כץ:  זה החזיר אותי ישר לעיר מגוריי, פתח תקווה, שהתגורר בה חבר הכנסת ניר אורבך

רון כץ:  אתם יודעים מה קרה שם? הקימו אוהל מחאה אדיר מול הבית שלו שעבד גם בשבת, מיררו לו את החיים, רדפו אותו, את אשתו, את ילדיו

רון כץ:  אני לא אשכח את זה: הגעתי לנחם אותו בשבעה של אימו – גם בשבעה האוהל הזה עבד

רון כץ:       והוא עומד פה, בטון הזה שלו, וינסה לחנך אותנו ולהטיף לנו מוסר? המסית הגדול ביותר במדינת ישראל, שעשה קואליציה עם הקיצוניים ביותר בחברה הישראלית, יטיף לנו מוסר? למי? לציבור היצרני של מדינת ישראל, אלו שמחזיקים את מדינת ישראל על הכתפיים, אלו שמשלמים מיסים, אלו שנלחמים בשביל המדינה הזאת, הולכים לצבא, עושים מילואים? הוא יטיף לנו מוסר? שר הטיקטוק והפיתות, שרק היום גילינו שאשתו היא אחת מהמארגנים נגד מצעד הגאווה בירושלים, יטיף לנו מוסר?     

אוריאל בוסו: נא לסיים

רון כץ: באיזה עולם הפוך והזוי ובדיוני אנחנו חיים פה? מה קורה פה? מה קורה לכנסת ישראל? איך הגענו למצב הזה שזו הממשלה שלנו? תודה רבה, אדוני

אוריאל בוסו: תודה רבה

אוריאל בוסו:  חברת הכנסת מיכל שיר סגמן

מיכל שיר סגמן: אדוני היושב-ראש, כנסת נכבדה, יום חג היום, יום מרגש, יום שהדיו משפיעים מצלאח א-דין ועד טהרן

מיכל שיר סגמן:  אם ישנו מינוי מוצדק לשר, הרי זהו מינויו של דודי אמסלם לשר האטום ולשר במשרד המשפטים

מיכל שיר סגמן:  על פי פרסומים זרים, מינויו של דודי אמסלם לשר במדינת ישראל הוא נדבך חשוב ומהותי בביטחון הלאומי של כולנו

מיכל שיר סגמן:  כשדודי בשטח, משמרות המהפכה במתח

מיכל שיר סגמן:  האנרגיה הגרעינית בישראל עולה, ומצבנו האנרגטי לא היה טוב יותר

מיכל שיר סגמן:  אגב, מלשכתו אי שם תחת גרם המדרגות במשרד המשפטים, יוביל השר אמסלם לא רק את מערכת המשפט הישראלית, אלא גם את המערך האטומי של ישראל

מיכל שיר סגמן:  אכן יום מרגש לכולנו

מיכל שיר סגמן:  לאחר מינויו נפתרה בעיית הגזענות של הליכוד ומנהיגו בנימין נתניהו, כפי שרק לאחרונה תיאר בעצמו שר האטום

מיכל שיר סגמן:  חברים, דודי אמסלם הוא בדיוק האדם המתאים למינוי שר האטום

מיכל שיר סגמן:  כולנו הרי יודעים עד כמה העיסוק באטום מצריך שיקול דעת, שקט, רוגע ושלווה נפשית – תכונות שכל כך מאפיינות את השר הנכנס

מיכל שיר סגמן:  אחרי הכול, הצלחתו היא הצלחתנו

מיכל שיר סגמן:       כבוד השר אמסלם, עשרות מדעני הגרעין של מדינת ישראל מודים לראש הממשלה על כך שהפכת לפה ולפנים שלהם

מיכל שיר סגמן:  כולנו, כבוד השר, מאחוריך

מיכל שיר סגמן:  שיהיה רק בהצלחה

מיכל שיר סגמן:  רק תעשה טובה, באחד מהתקפי הרוגע שלך, שלא תלחץ בטעות על איזה כפתור אדום

אוריאל בוסו: תודה רבה לחברת הכנסת מיכל שיר סגמן

אוריאל בוסו:  חבר הכנסת ואליד אלהואשלה – אינו נוכח; חבר הכנסת עופר כסיף – אינו נוכח; חבר הכנסת אחמד טיבי – אינו נוכח; חברת הכנסת עאידה תומא סלימאן – אינה נוכחת; חבר הכנסת חמד עמאר – אינו נוכח; חבר הכנסת יבגני סובה – אינו נוכח

אוריאל בוסו:  חבר הכנסת נאור שירי, בבקשה

נאור שירי: ערב טוב, אדוני היושב-ראש

נאור שירי:  חבריי חברי הכנסת, היושבים בקהל, התכנסנו פה לערב חגיגי

נאור שירי:  אני לא יודע אם סיפרו לכם – אנחנו עדים להתגשמות חלום ציוני ישן של מינוי שר והענקת סמכויות לשר שדואג ודאג, לפחות בכל הזמן שאני במשכן, להדגיש את החשיבות בהשגת שוויון אמיתי בחברה הישראלית

נאור שירי:  מאז שאני נמצא – תסכים איתי, אדוני היושב-ראש – חבר הכנסת והשר דודי אמסלם באמת מציג לנו מחדש כל יום, בכל נאום, את הרצון שלו להגעה לצדק חברתי ואת – – –     

קריאות: – – –     

נאור שירי: קח את הזמן

נאור שירי:  רגע, אני יכול את החמש-שש שניות? רק תעשה פוס, כי אין סיכוי שאני אתרכז

אוריאל בוסו: חבר הכנסת יבגני וחבר הכנסת עמאר, אין לי בעיה שתחפשו מישהו שאמור להיות בהמשך ותהיו במקומו, אבל כבר העברתי שמות

נאור שירי: אנחנו בין הזמנים, חבר הכנסת עמאר

נאור שירי:  סתם, בין הזמנים

נאור שירי:  זה היה דחקה

יבגני סובה:  מחר שוב צריך לחזור לפתח תקווה, זו הבעיה

נאור שירי: דע מאין באת ולאן תחזור, וכל הדרכים מובילות לפתח תקווה – נכון, חברת הכנסת תמנו שטה? כל הדרכים מובילות לפתח תקווה

נאור שירי:       אז באמת, חבריי שיושבים גם ביציע, השר שאנחנו חוגגים את המינוי שלו והענקת הסמכויות דואג להזכיר לנו כמה חשובה לו החברה הישראלית וכמה חשוב לו התיקון ההיסטורי שלשמו הוא הגיע לכנסת ישראל – יש לי רק תוספת, בוסו, זה בסדר? השוואת התנאים של ישראל השנייה, ולהראות לנו את הרצון ומימוש האידיאולוגיה שלו

נאור שירי:       עכשיו, כולנו פה, נבחרי הציבור, הגענו לפה לכנסת למימוש אידיאל מסוים, כל אחד מהעולם שלו

נאור שירי:  באה חברת הכנסת יסמין פרידמן ושמה על ראש שמחתה, וגם על ראש שמחתי, את זכויות ורווחת בעלי החיים במדינת ישראל, מכיוון שזכות בעל חיים זה צדק בעיניה, ואני מסכים

נאור שירי:  ואז אני מסתכל מה דודי אמסלם – ובאמת, כשאתה בא להגשים עכשיו את האידיאל הציבורי, את השליחות הציבורית, את הדברים שבאמת חשובים לך במציאות, אתה בא ואומר: זה המקום לשנות את זה

נאור שירי:  את יסמין מעניין, נגיד, בעלי החיים; את שלי מעניין זכויות נשים; את מטי מאוד מעניין המגזר החקלאי, החברה החקלאית או הרשויות המקומיות

טטיאנה (טניה) מזרסקי: את טניה – בריאות

נאור שירי: את טניה – בריאות

נאור שירי:  תודה, חברת הכנסת מזרסקי

נאור שירי:  ואני רוצה לספר לכם ממש ממש מהר מה הולך לעשות השר שבא לתקן ולעשות שוויון חברתי בחברה הישראלית

נאור שירי:   << אחרי_כן >> אז מה שהוא יעשה על מנת לקיים את הצדק הזה – תודה רבה שהצטרפת, חבר הכנסת קריב

נאור שירי:  תשמע את הצדק החלוקתי והצדק החברתי של דודי אמסלם

נאור שירי:  הוא הולך להיות אחראי על מה?     

אוריאל בוסו: משפט לסיום

נאור שירי: חמישה-שישה סעיפים קטנים, זה משפט אחד

נאור שירי:  למחלקה לרישוי נוטריוני, למחלקה לחוקרים פרטיים, מחלקת רישוי מתווכים, מועצת שמאי המקרקעין, היחידה הממשלתית לתיאום המאבק בגזענות, אגף שומת מקרקעין, המחלקה לתרגום אומנות בין-לאומית

נאור שירי:  תגיד, מר דודי אמסלם, בשביל זה הגעת לכנסת? ישבת פה, עשית את המוות לקואליציה, לא נתת להם לנשום, עשית משברים קואליציוניים – הוא הקים אגף שלם בליכוד שמתנגד לשלטון – כל הלחץ הזה לא כי – הוא הולך להיות אחראי למחלקה לתרגום בין-לאומי

נאור שירי:  זה מימוש חזונו של דודי אמסלם

אוריאל בוסו: תודה

נאור שירי: תודה רבה, אדוני היושב-ראש

אוריאל בוסו: חברת הכנסת טטיאנה מזרסקי, בבקשה

טטיאנה (טניה) מזרסקי: אדוני היושב-ראש, כנסת נכבדה, אני אדבר על הדיון שהתקיים אצלנו בבוקר בוועדת הבריאות

טטיאנה (טניה) מזרסקי:  היום התקיים דיון על מערך ההפריה החוץ-גופית בישראל

טטיאנה (טניה) מזרסקי:  כבר משנת 2022 התריעו בכירים במערכת הבריאות על העומסים ביחידות ההפריה החוץ-גופית

טטיאנה (טניה) מזרסקי:  מקרה התינוקת סופיה באסותא אירע לאחר ההתרעות

טטיאנה (טניה) מזרסקי:  בחודש האחרון התגלה מקרה נוסף של טעות גנטית, גם הוא באסותא

אוריאל בוסו: מי צריך להתעורר פה ולא מתעורר? שעון מעורר, אולי אחד הסדרנים

טטיאנה (טניה) מזרסקי: אולי לכבות אצל מישהו את המחשב

מאיר פרוש: אפשר לעשות הפסקת שינה?     

טטיאנה (טניה) מזרסקי: אדוני היושב-ראש, אני אקבל תוספת זמן, נכון?     

אוריאל בוסו: בבקשה

טטיאנה (טניה) מזרסקי: משרד הבריאות חייב להגביר את הפיקוח ולדאוג לשקיפות מלאה במערך ההפריה החוץ-גופית מול המטופלים גם במקרה כישלון

טטיאנה (טניה) מזרסקי:  טעות בתהליך ההפריה היא לא טעות אנוש בלבד; זאת טרגדיה להורים שהם ממילא במצוקה רגשית

טטיאנה (טניה) מזרסקי:  טעות אחת של עובד או עובדת המעבדה האמבריולוגית היא מכה כואבת למשפחה

טטיאנה (טניה) מזרסקי:  אלה דיני נפשות שהופכים את הגורל של המשפחה כולה ושל הילדים שנולדים לה

טטיאנה (טניה) מזרסקי:  הסיבה לטעויות היא העומס, וכשהיחידה עובדת בעומס בשעות לא שגרתיות, גם בלילה, זה מזמין בעיות וטעויות

טטיאנה (טניה) מזרסקי:  על משרד הבריאות לפקח על התהליך

טטיאנה (טניה) מזרסקי:  יש נהלים ברורים, אבל מי אוכף תקנות וכללים אשר ישמרו מפני הטעויות?     לפני כחודשיים הסתיימה החקירה בעקבות המקרה של אסותא

טטיאנה (טניה) מזרסקי:  מה המסקנות שהופקו מהדוח הזה? אנחנו כחברים בוועדת הבריאות, נבחרי הציבור, צריכים לדון במסקנות ולראות אם יש צורך להוסיף תקנים ותיקונים לנהלים

טטיאנה (טניה) מזרסקי:  במערכת הבריאות בישראל קיימות 26 יחידות הפריה חוץ-גופית, ארבע מהן פרטיות: אסותא רמת החייל, אסותא ראשון לציון, הרצליה מדיקל סנטר ואלישע בחיפה

טטיאנה (טניה) מזרסקי:  המימון הוא גם בסל הבריאות וגם בשב"ן, שירותי בריאות נוספים

טטיאנה (טניה) מזרסקי:   לפי נתוני משרד הבריאות משנת 2019, כ-37% מהטיפולים נעשים במכונים פרטיים

טטיאנה (טניה) מזרסקי:  הורים רוצים להיות בטוחים בתהליך כה רגיש שהם עוברים

טטיאנה (טניה) מזרסקי:  זה תהליך כואב, מתיש, מורכב

טטיאנה (טניה) מזרסקי:  כולם מחפשים את הצוות הרפואי שאפשר לסמוך עליו ואת המסגרת המתאימה להם

טטיאנה (טניה) מזרסקי:  כל כך חשוב שתהיה אפשרות לבחור את המסגרת

טטיאנה (טניה) מזרסקי:  אישור היחידות הנוספות לביצוע המערך אמור להפחית את העומס על מחלקות טיפול ועל תהליכים – –      

ישראל אייכלר: תודה רבה

טטיאנה (טניה) מזרסקי: – – אשר יביא לאפס טעויות וייעול מקסימלי והתאמה למציאות הקיימת

טטיאנה (טניה) מזרסקי:      אני מסכמת

טטיאנה (טניה) מזרסקי:  ברצוני להודות ליושב-ראש ועדת הבריאות, חבר הכנסת אוריאל בוסו מש"ס, שסיכם היום את הדיון בוועדה

טטיאנה (טניה) מזרסקי:  זה אינו דיון אחרון אשר פתח לדיון ושיפור נושא מורכב וטעון

טטיאנה (טניה) מזרסקי:  הוועדה קוראת למנהלי מרכזים רפואיים להגביר את הפיקוח, לחדד ולשפר את הנהלים בנושא, ולהעביר לוועדה דיווח תוך 45 ימים

טטיאנה (טניה) מזרסקי:  הוועדה תמשיך לעקוב אחרי הקורה בתחום עד למצב שמניח את הדעת בנושא

טטיאנה (טניה) מזרסקי:  תודה רבה

ישראל אייכלר: תודה רבה

ישראל אייכלר:  חבר הכנסת יבגני סובה, בבקשה

יבגני סובה: אדוני היושב-ראש, כנסת נכבדה, השבוע עבר תקציב בכנסת, ואתם יכולים להירגע

יבגני סובה:  איך תילחמו עכשיו ביוקר המחיה כשעבר תקציב? הרי את כל הכלים שצריך כדי להילחם ביוקר המחיה, צריך להכניס לתוך התקציב

יבגני סובה:  אני שומע את ראש הממשלה – דרך אגב, הבנתי שהיום יום השנה ה-27 לבחירה שלו לראשונה בתור ראש ממשלה

יבגני סובה:  קודם כול, מזל טוב

שלי טל מירון: מה השתנה מאז?     

יבגני סובה: תכף ניגע בזה, בשלוש הדקות שיש לי

ישראל אייכלר: תראו כמה יבגני מנומס, אומר מזל טוב

יבגני סובה: לפני כמה שנים אמרו: מה, ראש ממשלת ישראל בנימין נתניהו הוא לא בין הוותיקים באירופה, יש את קנצלרית גרמניה אנגלה מרקל

יבגני סובה:  אנגלה מרקל כבר פרשה, נכון? אני לא יודע אם יש שם באירופה מנהיגים שיכולים להגיד שלפני 27 שנה היו ראש ממשלה

שלי טל מירון: ארדואן

יבגני סובה: לא, הוא היה לפני 20 שנה, לא 27

גלעד קריב: הוא עוד נולד בתקופת המנדט

יבגני סובה: הכי מצחיק, אני אומר, שכשעליתי למדינת ישראל ב-1997, ראש הממשלה היה נתניהו

יבגני סובה:  כמה עברנו, ועדיין נתניהו ראש הממשלה

יבגני סובה:  עכשיו בלי ציניות, באמת בלי ציניות, אני חושב שלנתניהו יש את כל הכלים להיכנס להיסטוריה כאחד מגדולי העם היהודי

יבגני סובה:  לעומת זאת, מה אנחנו רואים? אנחנו רואים כל הזמן רק פייק, פייק, פייק

יבגני סובה:  אני מתפלא

יבגני סובה:  בן אדם שהיה 27 שנה ועדיין ראש ממשלת ישראל, עדיין זקוק למנה היומית של פייקים בשביל להכניס פה איכשהו לחבר כנסת כזה או אחר מהאופוזיציה

יבגני סובה:  אתה מגדולי העולם, אתה נפגש עם גדולי העולם, גדולי האומות, ואתה עדיין זקוק לאותה מנה של פייק בשביל להכניס פה לחבר כזה או אחר מצד ימין של האולם

יבגני סובה:      אני לא יודע, אני לא נביא, אדוני היושב-ראש

יבגני סובה:  אני לא יודע מה יהיה ואיך ייזכר בהיסטוריה

יבגני סובה:  אני מניח שההיסטוריה תזכור לו גם את המשפט וגם את כל הדברים שהיו יכולים להיות אם הוא לא היה עושה את מה שהוא עושה

יבגני סובה:  הוא מדבר על ההייטק; המזל של ההייטק הישראלי הוא שמדינת ישראל לא מתערבת בתהליכים שקורים בהייטק, כי אם המדינה הייתה מתערבת, לא היה לנו הייטק

יבגני סובה:  זאת הגדולה של ההייטק, שהוא מתפתח במינימום רגולציה ובמינימום התערבות של המדינה

יבגני סובה:  אז בואו, אל תתגאו בהייטק הישראלי

יבגני סובה:  זה שיש לנו מוחות וזה שיש לנו חברות, זה לא בזכות – זה בניגוד למה שהממשלה עושה

יבגני סובה:  אני באמת מאמין שהיינו יכולים להיות היום במצב של שווייץ, סינגפור או יפן אם היינו עושים את כל הדברים שהיינו צריכים לעשות באותן 27 שנים שנתניהו בפוליטיקה

ישראל אייכלר: תודה רבה

יבגני סובה: הוא לא היה 27 שנים בממשלה

יבגני סובה:  מה, כבר נגמר?     

ישראל אייכלר: מה אני אעשה?     

יבגני סובה: אתה מבין מה זה? רציתי לתת מחמאה פה לחברי האופוזיציה – ונגמר

ישראל אייכלר: אני מחכה לך לסיבוב הבא

יבגני סובה: אז משפט לסיום

ישראל אייכלר: תסיים במשפט

יבגני סובה: למרות זאת, נתניהו כראש ממשלה עשה כל כך הרבה טעויות, שאנחנו היום לא שווייץ, לא סינגפור וגם לא יפן

יבגני סובה:  תודה רבה

ישראל אייכלר: תודה רבה

ישראל אייכלר:       אגב, יבגני, חבר הכנסת סובה אמר שהוא לא יודע איך ההיסטוריה תשפוט

ישראל אייכלר:  מישהו פעם אמר לצ'רצ'יל בפרלמנט הבריטי – – –     

יבגני סובה: אני צריך לחזור להגיב?     

ישראל אייכלר: לא, אתה לא צריך, אתה תשמע אותי פה

יבגני סובה: אני צוחק איתך

ישראל אייכלר: אתה שומע? צ'רצ'יל היה ראש ממשלת בריטניה, וחבר פרלמנט אמר לו: ההיסטוריה תזכור אותך לדיראון עולם

ישראל אייכלר:  אמר צ'רצ'יל: ההיסטוריה תזכור אותי בדיוק כמו שאני אכתוב אותה

ישראל אייכלר:  הוא כתב 12 ספרים על המלחמה, וכולם לומדים את מה שצ'רצ'יל קבע

יבגני סובה: בנאום הבא אני אגיב לך

ישראל אייכלר: חברת הכנסת טלי גוטליב – איננה

ישראל אייכלר:  חבר הכנסת חמד עמאר, בבקשה

חמד עמאר: אדוני היושב-ראש, חבריי חברי הכנסת, כבוד השר, ציונות כערך מנחה בפעילות הממשלה

חמד עמאר:  לפי חוק הלאום – – –     

מאיר פרוש: בחוק הלאום לא מוזכר – – –      

חמד עמאר: זאת ההחלטה

חמד עמאר:  אם לא קראת את ההחלטה – אני קראתי

מאיר פרוש: אין מילה על ציונות בחוק הלאום

חמד עמאר: בחוק הלאום אין, אבל לפי חוק הלאום, היהודים הם סוג א', וכל אזרחי המדינה האחרים הם סוג ב'

חמד עמאר:  אני רוצה לשאול אותך, אדוני היושב-ראש – וטוב שאתה היושב-ראש, ואני מעריך אותך מאוד: מה זה ציונות בעיניך? מה זה ציונות בעיניך? כבוד השר, מה זה ציונות בעיניך? חברי הכנסת, מה זה ציונות בעיניכם?      

מאיר פרוש: שאלת – אתמול אמרתי בישיבת הממשלה, אני אומר שלוש פעמים ביום: "ותחזינה עינינו בשובך לציון ברחמים"

מאיר פרוש:  אני אומר שלוש פעמים ביום: "אלוקי אברהם, אלוקי יצחק ואלוקי יעקב"

מאיר פרוש:  בפסוק כתוב: וזכרתי את בריתי יעקב ואת יצחק ואת אברהם אזכור והארץ אזכור

מאיר פרוש:  המדרש אומר: מתי שמזכירים את האבות, גם ארץ ישראל היא – – –      

חמד עמאר: אז אני רוצה להגיד לך, אדוני השר, אני אומר הרבה דברים ביום, לא שלושה דברים, אבל אני רוצה להגיד לך דבר אחד: הממשלה בראשות נתניהו לפני הקודמת פגעה מאוד חזק בעדה הדרוזית בחוק הלאום והפכה אותם לסוג ב'

חמד עמאר:  אתם, הממשלה הנוכחית, ממשיכים באותה דרך, בהחלטה המשונה בעיניי – ציונות כערך שצריך להנחות את הממשלה ואת כל הזרועות הכפופות לממשלה

מאיר פרוש: מה שאתה אומר עכשיו – – –      

חמד עמאר: אני מדבר בשמי ובשם ישראל ביתנו

חמד עמאר:  אני אומר לך כדרוזי, אין לי שום בעיה עם מדינת ישראל כמדינה יהודית, וגם עשיתי צבא וגם נלחמתי למען מדינת ישראל

חמד עמאר:  אבל לבוא ולחוקק חוקים ולהביא החלטות שפוגעות קשה בדרוזים – אני לא מצליח להבין

חמד עמאר:  אבל ההיסטוריה תרשום: הקשר החזק בין העדה הדרוזית למדינת ישראל ולעם היהודי – לפני שקמה מדינת ישראל, הקשר היה מאוד חזק, בין הדרוזים לעם היהודי; אתם, הממשלה, מרסקים אותו, דורסים אותו, כאילו שהחלטתם שהדרוזים הם באמת סוג ב' וכל אזרחי המדינה האחרים חוץ מהיהודים הם סוג ב'

חמד עמאר:  אני הייתי מתבייש בהחלטות כאלה

חמד עמאר:  הייתי מאוד מתבייש להחליט שמישהו הוא סוג ב' ואני סוג א', אז תתביישו לכם

ישראל אייכלר: חבר הכנסת יוסף עטאונה, נמצא? לא

ישראל אייכלר:       חבר הכנסת עמאר, הזכרת את הדרוזים והיהודים, בשנת 1932 – יש לי תמונות ממירון, בל"ג בעומר, שרוקדים יחד דרוזים ויהודים בחצר, אצל רבי שמעון בר יוחאי

חמד עמאר: למה הממשלה שלך פוגעת בהם עכשיו?      

ישראל אייכלר: אני דיברתי איתך היסטוריה

חמד עמאר: היסטוריה, זו ההיסטוריה

חמד עמאר:  אז אתה רוצה למחוק את ההיסטוריה, אם ככה

ישראל אייכלר: חברת הכנסת שרן מרים השכל, נמצאת?      

זאב אלקין: אני מבקש להתחלף איתה, אדוני היושב-ראש

ישראל אייכלר: אתה רוצה להחליף אותה?      

זאב אלקין: כן, והיא תחליף אותי

ישראל אייכלר: חבר הכנסת אלקין, בבקשה

זאב אלקין: אה, שרן הגיעה

זאב אלקין:  לא צריך

ישראל אייכלר: הבחירה שלכם

זאב אלקין: היא תדבר, ואני אדבר בזמני

ישראל אייכלר: חברת הכנסת השכל, בבקשה

שרן השכל: ערב טוב, חבריי חברי הכנסת, אדוני היושב בראש

שרן השכל:  אני הבנתי שהיום אנחנו מעבירים סמכויות נוספות לשר אמסלם – שאתם מעבירים לו בעצם סמכויות נוספות

שרן השכל:  אני מבינה שלאט-לאט אתם מנסים לתפור עוד סמכות מהמשרד הזה ועוד סמכות מהמשרד הזה

שרן השכל:  אני רואה שאם יש מישהו שמתמחה בתפירת תיקים זה בעצם השר אמסלם

שרן השכל:  הוא עומד כאן כל היום ומדבר על תפירות תיקים של אנשים כאלה ואחרים, אבל בסוף מסתבר שהוא כנראה מומחה בתחום

שרן השכל:  איך תופרים תיק לשר חדש? אז הוא לקח קצת מהסמכויות, כנראה, של גילה גמליאל או של שר החינוך או של שר המשפטים, אבל אני חושבת שכדאי מאוד שאולי יתפור לעצמו עוד חתיכה מהתיק של חבר הכנסת מיקי זוהר

שרן השכל:  חבר הכנסת מיקי זוהר, שר התרבות והספורט, אמון על כל כך הרבה דברים, ואני חושבת שהוא יכול לקחת ממנו גם את הסמכות לענייני אוהדי בית"ר

שרן השכל:       דודי אמסלם הגיע ביום ראשון לישיבת הממשלה, כולו חגיגי – אגב, מזל טוב לבית"ר על הניצחון

מטי צרפתי הרכבי: על האליפות

שרן השכל: על האליפות

שרן השכל:  לגמרי

שרן השכל:  באמת ברכות

מטי צרפתי הרכבי: אבל זו לא אליפות, זה גביע

שרן השכל: הינה, אני לבושה בצהוב ושחור לכבודם, כמו דודי אמסלם, ואני חושבת שבתוך ההצעה הזו, אם תפרתם כל כך הרבה דברים, ראוי שתתפרו לו גם את הדבר הזה

שרן השכל:  אני חושבת שזה סוף כל סוף יספק אותו

שרן השכל:  פעם אחר פעם הוא כנראה הולך וסוחט עוד טיפה ועוד טיפה, כדי שהכבוד שלו לא יירמס

שרן השכל:  הרי הוא התחייב שאם הוא לא יהיה שר המשפטים אז הוא לא יהיה חלק מהממשלה, נכון? הוא ישב בצד ויהיה ח"כ פשוט, כמו שהוא אמר

שרן השכל:  אז נתנו לו את הטייטל של שר המשפטים, עם סמכויות מכל כך הרבה משרדים שונים, כולל אותה ועדה לענייני הגרעין, אז בואו תיתנו לו גם משהו שהוא יוכל לעשות איתו כל שבת אירוע יפה, בעצם באצטדיונים, ולהיות השר הממונה על אוהדי בית"ר

שרן השכל:  נראה לי שהם כולם ישמחו מהעניין הזה, בטח השר אמסלם, ואולי זה סוף כל סוף ירצה אותו

שרן השכל:  לא נצטרך כאן כל שבוע לעמוד ולשמוע על עוד כל מיני סמכויות כאלה ואחרות שהקואליציה החליטה להעביר לו

שרן השכל:  תודה רבה לכם

ישראל אייכלר: תודה רבה

ישראל אייכלר:  חבר הכנסת דני דנון – איננו; חבר הכנסת יאסר חוג'יראת – איננו; חבר הכנסת מיקי לוי

ישראל אייכלר:  את במקומו? בבקשה

ישראל אייכלר:  מה השם?      

שלי טל מירון: שלי טל מירון

ישראל אייכלר: שלי טל מירון, בבקשה

שלי טל מירון: תודה רבה, אדוני היושב בראש

שלי טל מירון:  כנסת נכבדה, רציתי לספר לכם קצת על הוועדה לקידום מעמד האישה

שלי טל מירון:  היום היה דיון מאוד חשוב וגם מרגש על מרכזי סיוע לתקיפה מינית

שלי טל מירון:  בדיון הזה אמרתי שהוועדה לקידום מעמד האישה זו ועדה שכולה לב

שלי טל מירון:  כל דיון בוועדה הזאת הוא בנושא שונה וחשוב, ואני מוצאת את עצמי הרבה מאוד מעל הבמה הזאת, ובכל במה אחרת, האמת, מדברת על זכויות נשים: מדברת על נשים שהן נפגעות אלימות, מדברת על אפליה מגדרית, מדברת על רצח נשים, מדברת על נושאים כואבים שמשפיעים על כל אחד ואחת מאיתנו

שלי טל מירון:  סיפרתי גם בשבוע שעבר וגם בשבוע שלפני, פניתי מעל הבמה הזאת וגם בוועדות לשר לביטחון לאומי וביקשתי שיכריז על סוג של מצב חירום בכל הנוגע לאלימות כנגד נשים, ובפרט רצח נשים, כי מתחילת השנה יש 16 נרצחות נשים, שגם את שמותיהן אני דואגת להקריא כל שבוע פה

שלי טל מירון:  הוא לא התייחס לבקשה שלי או לפנייה שלי

שלי טל מירון:       אמרתי היום בוועדה, אחרי ששמעתי את כל הנציגות של הארגונים השונים שהגיעו לשם, שמדברות מדם ליבן על כל המצוקות, בעיקר בעיקר מצוקות תקציביות, שלמעשה כל הנושא הזה של נשים במדינת ישראל הוא פשוט לא על שולחן העבודה; הוא פשוט לא בסדר העדיפויות

שלי טל מירון:  זה לא שאין כסף – יש כסף

שלי טל מירון:  יש כסף

שלי טל מירון:  אנחנו רואים שהכסף מחולק מדי יום בהסכמים הקואליציוניים וגם בדרכים אחרות למי שיודע ללחוץ יותר חזק, לסחוט, משיקולים פוליטיים

שלי טל מירון:       ואני שואלת את עצמי: למה אנחנו צריכים להיות בכלל במצב שאנחנו מתחננים לאיזה פירור או שניים כדי לקבל איזה מיני-תקציב? יושבות שם נציגות של ארגונים שמבקשות תקציבים זעומים ביחס למה שאנחנו שומעים שקורה כרגע במדינה, וגם את זה הן לא מקבלות

שלי טל מירון:  ואני שואלת: למה? למה אנחנו צריכות להתחנן? למה זה לא על שולחן העבודה? למה נשים הן לא בראש סדרי העדיפויות? בסוף בסוף אנחנו יותר מ-51% מהאוכלוסייה, אבל זה לא בא לידי ביטוי בשום דבר: לא בייצוג שלנו פה בכנסת, לא יושבות-ראש ועדות, לא שרות, לא מנכ"ליות משרדים ממשלתיים, לא ברשויות המקומיות, לא במגזר הציבורי; גם במגזר הציבורי יש 32% פערי שכר בין גברים לנשים

ישראל אייכלר: תודה רבה

שלי טל מירון: משפט אחרון לסיום

שלי טל מירון:  אני קוראת שוב פעם לשר לביטחון לאומי להתייחס למצב החירום שאנחנו נמצאים בו, וגם לבקש מהשרה החדשה לקידום מעמד האישה, השרה מאי גולן, שתיפגש איתנו ועם נציגות הארגונים, ונקדם ביחד נושאים חשובים באמת לנשים במדינת ישראל

שלי טל מירון:  תודה רבה

ישראל אייכלר: תודה רבה

ישראל אייכלר:  חברת הכנסת מרב מיכאלי – איננה

ישראל אייכלר:  חברת הכנסת מטי צרפתי הרכבי

מטי צרפתי הרכבי: אדוני היושב-ראש, כנסת נכבדה, שלי, אני רוצה להתחבר לדברים שאמרת

מטי צרפתי הרכבי:  אתמול התבשרנו שישראל נמצאת במקום האחרון – –     

שלי טל מירון: נכון

שלי טל מירון:  ב-OECD

שלי טל מירון:  בושה

מטי צרפתי הרכבי: – – במקום האחרון בשוויון מגדרי מבין מדינות ה-OECD

מטי צרפתי הרכבי:  אז לנוכחים פה אני רוצה לומר: אני אישה

מטי צרפתי הרכבי:  אני אישה גם עם דעה צלולה

מטי צרפתי הרכבי:  המקום האחרון הוא מקום מביש

מטי צרפתי הרכבי:  בושה וכלימה למדינת ישראל

מטי צרפתי הרכבי:  בושה וכלימה לממשלת ישראל

מטי צרפתי הרכבי:  זה מביש, זה מקומם וזה גם מסוכן, מסוכן מאוד, כי במדינות שבהן אין שוויון מגדרי יש יותר גברים שחושבים שנשים הן רכוש – חלקם יושבים פה באולם – שהם יכולים לעשות ברכוש הזה כברצונם; יש יותר נשים החיות בצל אלימות כלכלית, יש יותר נשים החיות בצל אלימות פיזית, והמציאות, לצערי, מלמדת שיותר נשים נרצחות

מטי צרפתי הרכבי:  היה כאן קודם דיון על רצח בחברה הערבית; המספרים מרקיעים שחקים גם בקרב נשים

מטי צרפתי הרכבי:       כי במדינות שבהן אין שוויון מגדרי יותר מדי נשים מוצאות את עצמן כלואות במערכת נישואים שאינן חפצות בה, רק בגלל שהן תלויות בגברים שאינם מוכנים לשחרר אותן, שבויות על ידי ממסד מיושן ולא שוויוני, שלא רואה לנגד עיניו את זכויותיהן של נשים, אינו רואה בנשים שוות זכויות

מטי צרפתי הרכבי:  כי במדינות שבהן אין שוויון מגדרי, נשים מרוויחות פחות מגברים ונמצאות פחות במשרות מפתח

מטי צרפתי הרכבי:  כי במדינות שבהן אין שוויון מגדרי, אין מספיק נשים בצמרת הצבא, אין מספיק נשים בזירה המוניציפלית, אין מספיק נשים בכנסת, אין מספיק נשים בממשלה

מטי צרפתי הרכבי:  במדינות שבהן אין מספיק ייצוג נשי בצומתי קבלת ההחלטות, מתקבלות החלטות לא טובות – החלטות לא טובות לנשים והחלטות לא טובות בכלל, לכלל האוכלוסייה, גם לגברים

מטי צרפתי הרכבי:      מדינת ישראל נמצאת הרחק מאחור בין מדינות ה-OECD, כי בסדרי העדיפויות של ממשלת ישראל מעמדן של נשים פשוט לא קיים

מטי צרפתי הרכבי:  בממשלת ישראל אין מספיק נשים, ואפילו מי שמכהנת כשרה לקידום מעמד האישה לא השמיעה קול מאז מונתה לתפקידה, ולצערי מדירה את רגליה מהדיונים בוועדה לקידום מעמד האישה

מטי צרפתי הרכבי:      כאשר בממשלת הבושה יש חברים שמאמינים שמקומן של נשים הוא במטבח ושתפקידיהן הוא ללדת ולא חלילה להתגייס, ללמוד או לעבוד במשרות בכירות; כאשר בכנסת ישנן מפלגות שמדירות נשים באופן עקרוני ושיטתי; כאשר ישנם עדיין – –     

ישראל אייכלר: תודה רבה

ישראל אייכלר:  נא לסיים

מטי צרפתי הרכבי: משפט אחרון

מטי צרפתי הרכבי:  – – כאלה שחושבים שלגיטימי להשתיק נשים, למחוק נשים, לשלוח נשים לחלקו האחורי של האוטובוס – כנראה שהמקום האחרון שקיבלנו הוא המקום הראוי למדינת ישראל

מטי צרפתי הרכבי:  מדינת ישראל היא לא מקום טוב לנשים – –     

ישראל אייכלר: תודה רבה

מטי צרפתי הרכבי: – – ואת זה אנחנו מחויבים לשנות למען בנותינו, נכדותינו, למען החברה בישראל, למען מדינת ישראל

טלי גוטליב: מדינה מעולה לנשים

טלי גוטליב:  מדינה מצוינת לנשים

טלי גוטליב:  מדינה מצוינת לנשים

טלי גוטליב:  מדינה מצוינת לנשים

ישראל אייכלר: תודה רבה

ישראל אייכלר:  חבר הכנסת אבי מעוז, בבקשה

סימון דוידסון: אוהו, אוהו

טלי גוטליב: למה לא סימסתם לי שהגיע תורי? ביקשתי שתסמסו לי

סימון דוידסון: תשאלי את אבי מעוז אם מדינה מצוינת היא מדינה ענייה

סימון דוידסון:  למה את זה את לא שואלת, טלי?     

טלי גוטליב: מתי? לא

טלי גוטליב:  בסדר

טלי גוטליב:  אבל ביקשתי שתקראו לי

טלי גוטליב:  לא התקשרתם

גלעד קריב: – – –     

סימון דוידסון: בואו נשמע

סימון דוידסון:  ראית מה הם הוציאו היום? ראית מה הם הוציאו? תשאל אותו

סימון דוידסון:  לא ראית?     

טלי גוטליב: גלעד, ככה יפה?      

גלעד קריב: מה קרה?     

טלי גוטליב: ביקשתי שיסמסו לי כשמתקרב תורי

ישראל אייכלר: רבותיי, חבר הכנסת אבי מעוז ברשות הדיבור

טלי גוטליב: סליחה

טלי גוטליב:  סליחה, חברי

ישראל אייכלר: לא, כדאי להקשיב

אבי מעוז: אדוני היושב-ראש, כנסת נכבדה, היום במסגרת דיון בבג"ץ בעתירה הידועה בנושא החמץ בצה"ל, אמר השופט יצחק עמית שההצעה שמי שרוצה יאכל חמץ מחוץ לבסיס פוגעת בחיילים שלא יוכלו להיכנס למטבח, כי – ואני מצטט – מי מאיתנו לא עשה ב-02:00 בלילה צ'יפס במטבח

אבי מעוז:  סוף ציטוט

אבי מעוז:      לדאבוני, זו בורות מביכה

אבי מעוז:  שופט בבית המשפט העליון במדינת ישראל משווה בין הכנת צ'יפס בלילה לבין הטרפת מטבחי צה"ל בפסח על ידי חמץ

אבי מעוז:  אגב, השופט עמית לא יודע שכניסת חיילים באופן עצמאי למטבח כדי להכין אוכל באמצע הלילה היא בעיה קשה בכשרות של אותו מטבח? האמת היא שזה לא מאוד מפתיע כשזוכרים שמדובר באותו שופט עמית שבדיון לפני שנה באותה עתירה כינה את חג הפסח "דיאטת מצות למשך שבעה ימים"

אבי מעוז:      אתמול שר המשפטים יריב לוין הסביר שצריך לבצע רפורמה בנוגע לוועדה לבחירת שופטים, כדי שבבית המשפט העליון יהיו שופטים שמבינים את הערך של התיישבות יהודית בגליל

אבי מעוז:  על אותו משקל, השופט עמית נותן לנו שוב ושוב את ההסבר הכי טוב שיש למה נדרשת רפורמה במערכת המשפט, בדגש על הוועדה לבחירת שופטים ועל עצמאותה של הרשות המחוקקת

אבי מעוז:  הגיע הזמן שבבית המשפט העליון ישבו שופטים שיודעים מהי יהדות ולא מביכים את עצמם ואותנו באמירות כמו אלו של השופט עמית

אבי מעוז:  הגיע הזמן שבבית המשפט העליון ישבו שופטים שרואים ערך עליון בשמירה על זהותה היהודית של מדינת ישראל

אבי מעוז:  הגיע הזמן שהכנסת תהיה עצמאית למלא את תפקידה כמחוקקת על פי הערכים שבשמם נבחרו חברי הכנסת, בלי לחשוש כל הזמן מכפיית אג'נדות שונות ומשונות על ידי שופטים רדיקליים

אבי מעוז:  הגיע הזמן שהממשלה תוכל למלא את תפקידה כרשות המבצעת בלי להיות מסורסת על ידי יועצים משפטיים שנטלו לעצמם סמכות שאיש לא העניק להם מעולם, ובלי לוותר כל הזמן על מימוש קווי היסוד שלה בגלל חרב הבג"ץ המונפת מעליה

אבי מעוז:      מדינת ישראל היא מדינה יהודית, ונדאג שתמשיך להיות כזאת

אבי מעוז:  שיטת המשטר שלנו אמורה להיות דמוקרטיה של הפרדת רשויות, ונדאג שהיא תחזור להיות כזאת

אבי מעוז:  תודה רבה

ישראל אייכלר: תודה רבה

ישראל אייכלר:  חבר הכנסת עידן רול, בבקשה

גלעד קריב: השופט עמית הוא בוגר ישיבה תיכונית

גלעד קריב:  הוא יודע יהדות לא פחות ממך

ישראל אייכלר: עידן רול, בבקשה

טלי גוטליב: מי בוגר? לא שמעתי

טלי גוטליב:  מי בוגר?     

גלעד קריב: עמית

טלי גוטליב: כן

טלי גוטליב:  בסדר, אבל בחייך, זה כמו שאני אגיד שאני דתייה

טלי גוטליב:  אז מה?     

ישראל אייכלר: לא להפריע

ישראל אייכלר:  חבר הכנסת עידן רול ברשות דיבור

נאור שירי: לא הצלחתי להבין

טלי גוטליב: מה? אותי?     

נאור שירי: לא הצלחתי להבין אם אבי מעוז בעד – – –     

ישראל אייכלר: בבקשה

עידן רול: תודה רבה

סימון דוידסון: הוא בעד

סימון דוידסון:  הוא בעד

עידן רול: כנסת נכבדה, אני התכוונתי לדבר על – – –     

ישראל אייכלר: נאור, אתה מפריע לחבר הכנסת רול

עידן רול: אני התכוונתי לדבר על הגינוי האחרון מצד ממשל ביידן, אבל אני רוצה להתייחס לדובר שלפניי

עידן רול:  חבר הכנסת מעוז הוא חבר כנסת מסוכן שצריך להדאיג אתכם, ההורים בישראל

עידן רול:  אתה מוזמן לשמוע מה שאני אומר, אין בעיה

עידן רול:  אתה מוזמן לצאת

נאור שירי: סגן השר

עידן רול: אה, סליחה, הוא חזר להיות סגן השר

עידן רול:  אני אומר, ואני אומר את זה באחריות – אני פונה להורים עצמם: כל החזרה של אבי מעוז – שהיא כמובן מתוזמרת, בגלל שעכשיו עבר התקציב ועכשיו נתניהו מוצא לנכון להחזיר אותו, רק שהפעם הוא מחוזק עם תקציב גדול ועם יכולות להלשין, לבדוק, להרתיע

עידן רול:  עכשיו, נכון, למנהלי בתי הספר עדיין תהיה האפשרות לבחור בין תוכנית ליברלית, שמפחידה את סגן השר מעוז, לבין תוכנית אחרת

עידן רול:  אבל לתוכניות – – –      

בועז ביסמוט: 	 רגע, זה נראה לך נורמלי שמורה בעירוני ה', מורה לתנ"ך, תקרא לתלמידים לבוא לקפלן במוצאי שבת? תגיד לי, זה עושה שכל?     

גלעד קריב: מה הקשר – – –     

טלי גוטליב: – – –     

עידן רול: מה הקשר בין זה לבין תוכניות חיצוניות, חבר הכנסת ביסמוט?         

קריאות: – – –         

נאור שירי: ותנועת בני עקיבא, שמגיעה באוטובוסים, זה בסדר?     

בועז ביסמוט: כשבאים לבית הספר – כולם ליברלים, כולם שמאל? אין ימין אחד?     

גלעד קריב: על מה אתה מדבר – – –      

עידן רול: קודם כול, ליברלים זה לא אומר שמאל

עידן רול:  בפעם אחרונה שבדקתי, גם המפלגה שלכם – – –      

קריאה: – – – זה מותר, זה בסדר

עידן רול:  חבר הכנסת ביסמוט, לא, אז בוא ננהל את הדיון הזה ברצינות

עידן רול:  בפעם אחרונה שבדקתי, הליכוד מתהדר בהיותו מפלגה ליברלית

עידן רול:  "ליברלי" זה לא קללה, וליברליות זה לא פרוגרסיביות שמאיימת על ערכים יהודיים

עידן רול:  זה שאנשים פה באים ומדברים על ערכים ליברליים, זה לא אומר שזה שמאל וזה לא אומר שזה ימין

עידן רול:  בפעם אחרונה שבדקתי זה נכון לגבי חלקים גדולים במפה

טלי גוטליב: – – – זה משהו אחר

ישראל אייכלר: די, קריאות הביניים הסתיימו

אריאל קלנר: ליברלים גם לא סותמים פיות

ישראל אייכלר: תנו זכות דיבור לחבר הכנסת רול

ישראל אייכלר:  אני לא מאפשר להפריע

נאור שירי: – – –     

עידן רול: אני חושב שהרבה אנשים שמדברים על תוכניות הלימוד החיצוניות, לא טרחו לבדוק את המינונים שלהן ואיפה הן מופיעות

עידן רול:  לא, זה דמוניזציה והפחדות

עידן רול:  ותאמינו לי שגם לי חשובה שמירה על זהות יהודית ועל מסורת

עידן רול:  אני פשוט חושב, כאב לשני ילדים במערכת החינוך, שזה קיים, ואני חושב שמה שנעשה פה זה אמצעי שפשוט מרתיע מנהלים מללמד את התוכניות האלה

עידן רול:  וחשוב להבין, הורים: בסוף המנהל צריך לבחור בין תוכנית שהיא חינמית, כי יש לה מימון ממשרד המורשת, יש לה מימון ממשרד החינוך, לבין תוכנית שעולה לו כסף, ולאורך זמן זה ישחק לרעתן של אותן תוכניות ליברליות

עידן רול:  הורים, תבדקו את ספרי הלימוד, תבדקו מה נאמר בתכנים בימי העיון, תהיו אחראיים ותהיו מעורבים וערניים לחינוך של הילדים שלכם – –      

ישראל אייכלר: תודה רבה

עידן רול: – – כדי שנוכל לשמור על איזון נכון, כמו שהיה פה עד היום, לפני שגורמים קיצוניים כמו אבי מעוז החליטו לנסות ולמשטר את השיח ולמגר ערכים ליברליים, חברת הכנסת גוטליב, שרבים בבית הזה, מכל קצוות הבית, מאמינים בהם

ישראל אייכלר: תודה רבה

עידן רול: היה מאוד קשה לנהל ככה – – –      

ישראל אייכלר: אני יודע

ישראל אייכלר:  אני ראיתי שזה מתחיל להיות רב-שיח, אז הפסקתי

ישראל אייכלר:  חברת הכנסת יסמין פרידמן

יסמין פרידמן: תודה, אדוני היושב בראש

יסמין פרידמן:  ביום שלישי האחרון, בזמן שעוד הצבענו על התקציב ולפני שזה עוד התפרסם בכל מקום, פה ממש ישב שר האוצר בצלאל סמוטריץ' בחדר עישון ודיבר על התקציב

יסמין פרידמן:  הוא אמר לי ולכל הנוכחים שם: מה ההבדל בין תלמיד ישיבה לבין סטודנט בבצלאל – ואני מצטטת – "שמשפריץ צבע על קיר"? עכשיו, מכיוון שכולם ענו לו במשך שלושה ימים, אני רוצה להאמין שהוא הבין לבד מה ההבדלים

יסמין פרידמן:  אבל מה שהוא עוד המשיך לומר: את יודעת שיש מכללות שמלמדים בהן מגדר? כן, אני יודעת

יסמין פרידמן:  האמת היא שאני חולמת לעשות את התואר השני שלי במגדר

יסמין פרידמן:  וזה היה בעיניי חמור, כי בעיני שר האוצר לימודי מגדר זה משהו מיותר, לא ברור, לא ראוי לתקצוב

יסמין פרידמן:       רק שכעבור 48 שעות התפרסם דוח של מדינות ה-OECD שבוחן אפליה נגד נשים

יסמין פרידמן:  הוא בוחן את זה ב-179 מדינות – במסגרת המשפחתית, במסגרת ביטחון אישי, גישה למשאבים פיננסיים ומיצוי חירויות אזרחיות

יסמין פרידמן:  ישראל נמצאת במקום המכובד והמפוקפק – המקום האחרון

יסמין פרידמן:  אז סמוטריץ', אם תהית למה המכללות למגדר הן חשובות, יש לך עכשיו את הסיבה המדויקת

יסמין פרידמן:  אגב, לומדים את זה גם באוניברסיטאות, אבל לא משנה

יסמין פרידמן:       אני אסביר עוד קצת

יסמין פרידמן:  זה חשוב כי אתה עדיין יושב בקואליציה שבה יש מפלגות שאסור בהן ייצוג נשי; זה חשוב כי פיטרתם את כל המנכ"ליות – הנהדרות, יש לומר – שעבדו בכל המשרדים החשובים; זה חשוב כי מסדרונות הכנסת הפכו אחרים בחודשים האחרונים, וכאילו נעלמו רוב הנשים שעבדו כאן כיועצות, כמנהלות לשכות, כבכירות, הן פשוט מצאו את עצמן בבית כשהתחלפה הממשלה

יסמין פרידמן:       ועוד דבר

יסמין פרידמן:  חבל שלא נכחת היום בוועדה למעמד האישה, שבה מנהלות מרכזי הסיוע לנפגעות תקיפה מינית צריכות להתחנן לתקציבים – שאתה לא נתת, שיש להן 4 מיליון פחות מהשנה הקודמת – שגם ככה לא מספיקים כי כל שנה הצורך עולה ועולה

יסמין פרידמן:  חבל שלא שמעת את העדות של ט', שאותי אישית פירקה, איך שבגיל 16

יסמין פרידמן: 5, 16 גברים בני 50 ניצלו אותה, שברו אותה לחתיכות, והיא לא מצליחה לקבל סיוע ראוי מהמדינה כי אין מספיק תקציב

יסמין פרידמן:  אתה עיוור או שאתה לא רואה ששלטים מטורללים שוטפים את המדינה – שנשים לא יעברו ברחוב הזה והזה, שילדות לא ישחקו ברחובות בדרך לבית הכנסת, רצון שאנשים ישבו בנפרד באוטובוסים, ועוד ועוד? איפה אתה חי, אדוני שר האוצר? באיזה בועה בדיוק אתה, הפריבילג האשכנזי הלבן, לא מבין מדוע צריך לימודי מגדר?     

ישראל אייכלר: תודה רבה

ישראל אייכלר:  נא לסיים

יסמין פרידמן: אם זה היה תלוי בי, כל אחד מחברי הכנסת הגברים היה צריך לעבור קורס מזורז במגדר, ואז אולי היית פועל אחרת

יסמין פרידמן:  מסתבר שלא רק האנגלית זה הדבר החלש אצלך

ישראל אייכלר: תודה רבה

ישראל אייכלר:  חבר הכנסת יוראי להב הרצנו

יוראי להב-הרצנו: אדוני היושב-ראש, חבריי חברי הכנסת, בישיבת הסיעה של עוצמה יהודית התארח היום בנצי גופשטיין, מי שהקים את ארגון להב"ה

יוראי להב-הרצנו:  ובזמן שגופשטיין מתארח אצל בן גביר, התפרסמו התכתבויות מתוך קבוצות פנימיות של ארגון להב"ה לקראת מצעד הגאווה והסובלנות בירושלים, שאותו מכנים בארגון להב"ה "יום חמישי הקטלני"

יוראי להב-הרצנו:  הן כוללות, ההתכתבויות האלה, קריאות לשרוף את כל הגויים שמשתתפים במצעד, שהם קוראים לו "מצעד התועבה"

יוראי להב-הרצנו:  אילה בן גביר, אשתו של השר לביטחון לאומי, מתגאה בזה שהיא מגייסת משאבים לארגון להב"ה, שאותו היא מגדירה, ואני מצטט, כארגון שכולו חסד ועזרה לאנשים שאיבדו את הזהות שלהם

יוראי להב-הרצנו:  ההסתה נגדנו, נגד חברות וחברי הקהילה הגאה, מגיעה מתוך שולחן הממשלה, ממסדרונות הממשלה, מהמעגל הכי קרוב לשר לביטחון לאומי, שהוא האיש שאמור להגן עלינו מפני אותה הסתה

יוראי להב-הרצנו:       האלימות שמתחילה ברשת, חברות וחברי הכנסת, מסתיימת בשפיכות דמים ברחובות

יוראי להב-הרצנו:  איש לא ירתיע אותנו מלצעוד בגאווה בבירת ישראל ירושלים, בעיר הבירה שלנו

יוראי להב-הרצנו:  על השר לכישלון לאומי איתמר בן גביר אנחנו כבר יודעים שאי-אפשר לסמוך, את זה כבר הספקנו להבין

יוראי להב-הרצנו:  האחריות לביטחון הצועדים והצועדות היא על ראש הממשלה – עליך, בנימין נתניהו

יוראי להב-הרצנו:  עליך בלבד

יוראי להב-הרצנו:       אני רוצה לנצל את הרגעים שלי כאן על הבמה ולפנות לכל הציבור הליברלי בישראל, לכל מי שמאמינים בשוויון זכויות, שאנחנו שווים וזכאים לשוויון: חשוב במיוחד להגיע ביום חמישי הקרוב למצעד ולוודא שהוא יהיה המצעד הגדול ביותר שידעה בירתנו ירושלים

יוראי להב-הרצנו:  אני אהיה שם, ואני מקווה שגם אתם

יוראי להב-הרצנו:  תודה רבה

ישראל אייכלר: חבר הכנסת מאיר כהן, בבקשה

טלי גוטליב: חבר הכנסת כהן, אתה רואה שאני מחכה לנאומים שלך

טלי גוטליב:  אתה שם לב, כן, מה זאת אומרת?     

מאיר כהן: אדוני היושב-ראש, גברתי השרה, חברות וחברי כנסת נכבדים, הייתה פגישה עם ראש הממשלה בדיון 40 החתימות, והעלינו, באמת, לפחות רובנו הגדול, העלינו את מצוקת המציאות הקשה, במיוחד בדרום, בכל נושא הפשיעה שמתחוללת באופן מאוד קיצוני בחברה הבדואית

מאיר כהן:  עכשיו, זה לא חלילה כי באנו להגיד שהבדואים הם העבריינים, לא ולא, אבל חשוב שכולנו נדע – ולא שמעתי תשובות מראש הממשלה – שהדרום הופך להיות לאט-לאט לשטח אקסטריטוריאלי

מאיר כהן:  יש יישובים בדרום שהמשטרה מתקשה להיכנס לשם

מאיר כהן:  הנסיעות בכבישי הדרום בלילה הופכות להיות לאתגר קשה מאוד

מאיר כהן:       זה – מול הפעילות היוצאת דופן של ראשי הרשויות, בוודאי ראשי הרשויות של היישובים היהודיים; מול הפריחה היוצאת דופן של העיירות הפתוחות, החל בדימונה, ערד ובאר שבע, העיר הגדולה, עד נתיבות ואופקים, שרואים שם איזה תהליך יוצא מן הכלל של חיזוק היישובים

מאיר כהן:  ודווקא מול זה, אוזלת היד שלנו בכל מה שקשור במשילות ובביטחון האישי, זה דבר שחייב להדליק אצל כולנו אורות אדומים

מאיר כהן:       דעו לכם – ואני אומר את זה בענווה גדולה, לא כדי להתריס ולא כדי לריב – חשבתי היום שדווקא זו תהיה באמת שיחה של כל ישראל ערבים זה לזה, ובוודאי ובוודאי במה שקורה בנגב ובנושא המשילות, גם בגליל וגם במשולש

מאיר כהן:  במקום זה בחרו אנשים לעלות ולהתנצח

מאיר כהן:  אני ציפיתי שבאמת יבוא ראש הממשלה ויגיד: אני מכיר את המציאות – והוא מכיר את המציאות – ואני עושה אחד, שניים, שלושה, ארבעה, חמישה דברים, ולא להתנגח; יהיו מספיק זמנים

מאיר כהן:  עת להתנגח ועת להיות באמת רציני, כי המצב זועק לשמיים, אדוני היושב-ראש

מאיר כהן:       קחו, נוסף לכך, שיש שם גם בעיה של זהות

מאיר כהן:  כשמדברים עם חלק מהתושבים הבדואים, הם אומרים: יש לי בעיה אמיתית של זהות

מאיר כהן:  יש 10,000 אימהות פלסטיניות שחיות בתוכנו, ומדינת ישראל קיבלה אותן, וזה בסדר גמור

מאיר כהן:  אבל אם אנחנו לא ניכנס לא רק לטפל באלימות, אלא גם לטפל בצרכים שלהם – הקמתי בית ספר בח'שם זנה

מאיר כהן:  הלכתי בשבוע שעבר, ראיתי שהשלימו את הכביש

מאיר כהן:  רק דבר אחד אני רוצה להגיד לכל המקטרגים ולכל אלה שצעקו: שבטים בדואיים יושבים על 40,000 דונם

מאיר כהן:  הגענו איתם להסכמות שהם נכנסים ליישוב של 4,000 דונם, ואת שאר הדונמים הם מחזירים למדינה, ומה שקיבלתי כאן מהאופוזיציה אז זה: איך אתה מעז להפקיר את אדמות הנגב?      

ישראל אייכלר: תודה רבה

מאיר כהן: אז אני מאוד מקווה שבאמת ההיגיון ייכנס בראשם של אלה שהיום אוחזים בהגה, והם יצילו את המצב

מאיר כהן:  תודה רבה, אדוני

ישראל אייכלר: תודה רבה

ישראל אייכלר:  חברת הכנסת אלהרר – נמצאת? איננה

ישראל אייכלר:  חברת הכנסת טלי גוטליב, בבקשה

טלי גוטליב: תודה, אדוני

טלי גוטליב:  שלום לעם ישראל, ואני אגיד לכם למה אני עולה לכאן

טלי גוטליב:  רציתי לשאול אתכם אם אני מספיק אישה מבחינתכם

טלי גוטליב:  מספיק, נכון? יש מחלוקת שאני אישה? לא

טלי גוטליב:  אני אגיד לכם למה השיח על מגדר הוא שיח צבוע, כי כל התכונות החזקות של גבר הופכות להיות תכונות שליליות כשזה נוגע לאישה

טלי גוטליב:  אורנה, בואי, חכי, אני רוצה אותך פה, אם את מסכימה, בסדר?      

אורנה ברביבאי: בבקשה

טלי גוטליב: בואי, כי גם את בכל זאת היית קצינה בכירה בצבא

טלי גוטליב:  בואי נודה על האמת, אם אתה חזק ואתה ככה מאוד מאוד אסרטיבי, זאת חוזקה אדירה; אם אתה מאוד מאוד עומד על שלך, זאת חוזקה בלתי רגילה

טלי גוטליב:  אבל אם את גברת, ואת מנהלת משרד עורכי דין, ואת מרוויחה כסף, ואת מאוד אסרטיבית, ואת גם מאוד דעתנית ואת גם ידענית, זו חולשה, כי מותר לך – – –      

אורנה ברביבאי: הגעת להיות חברת כנסת

טלי גוטליב: רגע, רגע, אורנה, שנייה

אורנה ברביבאי: אבל הגעת להיות חברת כנסת

טלי גוטליב: רגע, רגע, שנייה, אני לא ה-issue, אני לא ה-issue

טלי גוטליב:  אני מביאה את השיח הזה כדי להדגים לכם מה אנחנו עברנו השבוע

טלי גוטליב:  תראו, יכולתי לבחור לדבר על הרבה דברים אחרים היום, אבל זה חשוב לי לומר, כי אני שומעת פה כל הזמן את השיח על מגדר, שזה שיח צבוע

טלי גוטליב:  הרי יושבות כאן חברות כנסת, בשם כל השמות, שלכל אחת פה יש את הידע שלה, יש את ניסיון החיים שלה, יש את סיפור החיים שלה, יש לה הכול

טלי גוטליב:  כמו שפתחתי ואמרתי, אני אישה ואין חולק על זה, ויש לי תכונות לא פחות חזקות משל גבר

טלי גוטליב:  בעוד שלגבר זה יפתח את כל הדלתות בעולם, אצל אישה זה יסגור דלתות; בעוד שאצל גבר זה ייחשב הדבר הטוב ביותר, אצל אישה – היא תצטרך להקטין, להקטין, להקטין את עצמה, להביע נזקקות נשית כל הזמן

טלי גוטליב:  אני לא מתכוונת לקחת חלק במשחק הזה

טלי גוטליב:  אני לא מביעה נזקקות נשית, ואני גם לא מביעה חולשה

טלי גוטליב:  ולא בגלל שלא קשה לי, ממש לא; קשה לי, והחיים שלי לא כאלה קלים ומאוד מאוד מורכבים

טלי גוטליב:       למה אני אומרת את זה? כי אם אתם כבר מדברים על מגדר, היום לימור סון הר מלך, חברת הכנסת, הקימה שדולה לאישה החרדית והדתית

טלי גוטליב:  לא ראיתי שם – אני הלכתי, אני לא דתייה, אני חוזרת בשאלה; הלכתי לשדולה הזו, וראיתי נשים אדירות, חרדיות, דתיות, כל אחת בהתאם לצו מצפונה שלה, שכל מה שהן מבקשות זה לומר שזכותן לבחור הכול

טלי גוטליב:  דרך אגב, זכותן לבחור במפלגה שאין בה נשים

טלי גוטליב:  מי אנחנו שננהל את צו המצפון שלהן ואת האמונות שלהן? וזכותן לבחור ללכת לאירועים בנפרד

טלי גוטליב:  זה שלהן, זה לא שלנו

טלי גוטליב:  זה לא שונה מהזכות שלך, יוראי, לעמוד על הזכות שלך להפגין

טלי גוטליב:  זה באותה רמה

טלי גוטליב:  אנחנו לא שונים אחד מהשני; אתה ושלך והן ושלהן

טלי גוטליב:  למה אני אומרת לך את זה? כי הפרוגרס – אפרופו פרוגרס, הרי מה זה פרוגרס? זה הנחות העבודה המשוננות והחודרות דרך האקדמיה ובכל מקום

טלי גוטליב:       אני העזתי לפני שבוע וחצי, בוועדה של היו"ר אייכלר – דנו שם בהליך מורכב וקשה, שקשור לפקידות הסעד והוצאת ילדים בהליך נזקקות לפי חוק הסעד (טיפול והשגחה)

טלי גוטליב:  אתם יודעים מה הם עשו? איך העזנו – הם יצאו לשביתה, כי אני אמרתי שיש להם כוח רב מדי, בלי לראות ילד – להוציא אותו מהבית

טלי גוטליב:  פקידות הסעד, עובדות סוציאליות, החליטו שלנו, חברות הכנסת – לי, חברת הכנסת, אסור לומר מה שאני רוצה, וזו הצביעות במלוא תפארתה

ישראל אייכלר: תודה רבה

טלי גוטליב: פה אני רק אסיים ואני אומר: 1

טלי גוטליב:  לא מטילים אימה על חברי כנסת, בין שזה מימין ובין שזה משמאל

טלי גוטליב:  אף פקיד ציבור לא ייתן לנו הוראות, והוא ייתן לגמרי שירות

טלי גוטליב:  כי החובה שלנו – דרך אגב, תזכרו תמיד: אנחנו לא יושבי-ראש ועד עובדי המדינה, אנחנו יושבי-ראש אזרחי המדינה, בין שאתה משמאל ובין שאתה מימין

טלי גוטליב:  אז תרדו מהצביעות של השיח של מגדר, ותשאלו את עצמכם כמה פעמים אני שמעתי מכאן, פה, מהאופוזיציה, איך העזתי לייצג אנשים, ואיך העזתי לקחת תיקים פליליים קשים, ואיך אני עושה כך ואיך העזתי אחרת

ישראל אייכלר: תודה רבה

טלי גוטליב: וזה בוז למגדר, כי אני החזקתי את אחד המשרדים הגדולים בתל אביב

טלי גוטליב:  לא היה חסר לי, ברוך השם – כמובן, תודה לאלוקים

טלי גוטליב:  אני מחזיקה את הבית שלי, את המשפחה שלי, ואינני נזקקת, ועדיין, עדיין אצל גבר זאת תהיה חוזקה, ואצל אישה זאת תהיה חולשה

טלי גוטליב:  לא אצלי

קריאה: את בדיוק מחזקת את מה שאנחנו אומרים

ישראל אייכלר: תודה

ישראל אייכלר:  חברת הכנסת אורית פרקש הכהן

יוראי להב-הרצנו: טלי, מייבאים מארצות הברית אידיאולוגיות, באמת, קהילות נגד טרנסים

יוראי להב-הרצנו:  על מה את מדברת?      

טלי גוטליב: אני לא מסכימה איתך בדבר הזה, דרך אגב

טלי גוטליב:  לא, לא

טלי גוטליב:  אני לא מסכימה איתך

ישראל אייכלר: חברת הכנסת פרקש הכהן

יוראי להב-הרצנו: קהילות נגד טרנסים – – –      

טלי גוטליב: לא כל השיח בעולם – אבל יוראי, לא כל השיח בעולם זה להט"ב וטרנסים

טלי גוטליב:  לא, זה לא השיח היחיד

ישראל אייכלר: היא נמצאת פה? חברת הכנסת פרקש הכהן

קריאות: – – –   

טלי גוטליב: זה הפך להיות השיח היחיד

יוראי להב-הרצנו: טלי, אני לא יכול להתחתן כאן, אני לא יכול להביא פה ילדים

ישראל אייכלר: אתה מפריע

ישראל אייכלר:  קראתי לך שלוש פעמים

ישראל אייכלר:  בבקשה

טלי גוטליב: יש עוד נושאים חוץ מלהט"ב וטרנסים

טלי גוטליב:  זה נראה שזה – – –      

יוראי להב-הרצנו: אני לא יכול להתחתן כאן, אני לא יכול להקים פה משפחה

יוראי להב-הרצנו:  אולי זה לא חשוב לך

יוראי להב-הרצנו:  זה מרכז עולמי

טלי גוטליב: בוודאי שאתה יכול להקים כאן משפחה

טלי גוטליב:  בוודאי

יוראי להב-הרצנו: באמת? בזכות מי?      

טלי גוטליב: בוודאי

טלי גוטליב:  כל הסכם הורי מאפשר לך את זה

יוראי להב-הרצנו: אני לא יכול לאמץ כאן

טלי גוטליב:  לאמץ אתה אולי לא יכול; ללדת אתה יכול

טלי גוטליב:  אתה יודע כמה הסכמי הורות עשיתי? אתה יודע כמה הסכמי הורות עשיתי?      

יוראי להב-הרצנו: אני יכול ללדת? אני יכול ללדת?      

טלי גוטליב: הסכמי הורות

טלי גוטליב:  מה יש לך?      

יוראי להב-הרצנו: אני יכול לעשות פונדקאות בזכות בג"ץ

טלי גוטליב: פונדקאות? אתה יכול לעשות את זה בהסכם הורות

ישראל אייכלר: הסתיים הסימפוזיון

ישראל אייכלר:  זכות הדיבור – לחברת הכנסת פרקש הכהן

יוראי להב-הרצנו: הסכם הורות עם מי?      

טלי גוטליב: עם מי שאתה רוצה

טלי גוטליב:  למה פונדקאות כן ועם מישהי אחרת לא? די, באמת

ישראל אייכלר: מי שרוצה להמשיך בשיחה – יש שם קפה בחוץ

אורית פרקש הכהן: יש גם כיבוד, היושב-ראש

ישראל אייכלר: גם כיבוד, כן

ישראל אייכלר:  חברת הכהן פרקש הכהן

יוראי להב-הרצנו: לומר שלא הכול להט"ב, באמת, זה עלבון עצום, לך ולציבור שאת מייצגת

טלי גוטליב: סליחה?      

יוראי להב-הרצנו: לא הכול להט"ב? נו באמת

טלי גוטליב: לא הכול זה להט"ב

טלי גוטליב:  תשאל את עצמך – – –      

יוראי להב-הרצנו: כשאת אומרת לי: לא הכול זה להט"ב – – –      

טלי גוטליב:  לא, לא, אלה לא השיחות היחידות

ישראל אייכלר: רגע, לא שמעתם שאמרתי שהסתיים הדיון, השיח?      

טלי גוטליב: לא הכול זה להט"ב וטרנסים

ישראל אייכלר: חברת הכנסת פרקש הכהן, זכות הדיבור שלך – ושאף אחד לא יפריע לה

טלי גוטליב: מבטיחים

אורית פרקש הכהן: תודה רבה

אורית פרקש הכהן:  אדוני היושב-ראש, חבריי חברי הכנסת, אני יודעת שנושא הדיון הוא העברת סמכויות לשר במשרד המשפטים משר המשפטים – לחבר הכנסת אמסלם

אורית פרקש הכהן:  מה אני אגיד לך, הממשלה הזאת באמת מצטיינת בלתת סמכויות לאנשים שהכי מתאימים לתפקידים שלהם

אורית פרקש הכהן:  אני גם מברכת אותו על המינוי שלו בקרוב, או כעת, להיות השר שאחראי בנושאי הגרעין

אורית פרקש הכהן:  באמת, אני חושבת שההרתעה של מדינת ישראל לא תהיה אותו הדבר אחרי המינוי הזה

אורית פרקש הכהן:       ועכשיו קצת ברצינות

אורית פרקש הכהן:  אני רוצה לנצל את הבמה הזאת ולעסוק בנושא שנחשפתי אליו

אורית פרקש הכהן:  יזמתי פנייה בנושא הזה ליו"ר ועדת הבריאות, והוא גילה לב פתוח, והולך להיות דיון בוועדת הבריאות בנושא הזה, והוא ההתמכרות למשככי כאבים עזים בישראל ובעולם

אורית פרקש הכהן:  אני רוצה לנצל את ההזדמנות ולהקריא את המכתב שכתבתי, כי אני חושבת שהוא מדבר בעד עצמו, ואני רוצה להתחיל בנושא הזה, סוגיית ההתמכרות לנטילת משככי כאבים ללא פיקוח, שהפכה למגפה עולמית שעד כה קטלה מיליוני בני אדם

אורית פרקש הכהן:  כל אחד מגיע לרופא, והמערכת הבריאותית והרפואית מסייעת לאנשים במצבים אחרי תאונות קשות, אחרי אירועים מאוד קיצוניים, במחלות מאוד קשות, ונותנים להם משככי כאבים כדי להקל את כאביהם

אורית פרקש הכהן:  אבל מה, אדוני היושב-ראש, אותם משככי כאבים מכילים חומרים ממכרים; חלק מהחומרים האלה חזקים פי עשרה מההתמכרות להרואין

אורית פרקש הכהן:  משכך, משככי הכאבים אומנם מסייעים לחולים עם כאבים, אבל כמובן, לצערנו הרב, הם הופכים משתמשים רבים מאוד למכורים ברישיון

אורית פרקש הכהן:       ההתמכרות לאופיואידים, משכך הכאבים השכיח בעולם, מלווה בתופעות שליליות מאוד מסוכנות שמסכנות חיים וגרמו גם למוות: נמנום, טשטוש, בלבול, בחילה, דיכויי נשימה חמורים

אורית פרקש הכהן:  כמובן שכל הזמן צריך להגביר מינון, והדבר הזה הרבה פעמים גם מידרדר לשימוש מזיק ולחיפוש אחרי סמי רחוב ומנות יתר

אורית פרקש הכהן:  אנחנו גם רואים מקרים של התאבדויות

אורית פרקש הכהן:  הדברים האלה הופכים אנשים נורמטיביים לחלוטין, אדוני היושב-ראש, שהגיעו לקבלת טיפול רפואי ופשוט מוצאים את עצמם, לצערי הרב, נרקומנים

אורית פרקש הכהן:  התופעה הזאת היא אתגר עולמי וידוע בעולם

אורית פרקש הכהן:  בארצות הברית מעל למיליון איש נפטרו מאז שנת 2000, 70,000 בני אדם בשנה; בקנדה 9,000 מתים בשנה; באירופה כמעט 10,000 בכל שנה

אורית פרקש הכהן:      כשאני מספרת לך את כל הדבר הזה, שמזעזע את כל העולם, אני רוצה לספר לך שבמדינת ישראל שיעור המרשמים המונפקים לתרופות מסוג זה זינק לשיאים חדשים ועקף בשנים האחרונות את הכמות בארצות הברית, המדינה השיאנית של אנשים שנפטרו מהתמכרות למשככי כאבים

ישראל אייכלר: אני חושב שזה מאוד חשוב

ישראל אייכלר:  הזמן נגמר, אז תשלימי את הנושא בוועדת הבריאות

ישראל אייכלר:  לדעתי זה דיון חשוב מאוד

אורית פרקש הכהן: בסדר

אורית פרקש הכהן:  אני רק אומר מילה

אורית פרקש הכהן:  בעצם ישראל כרגע במקום הראשון בצריכת החומרים האלה, לרבות חומר שמכונה פנטניל, שממכר פי 50 מהרואין

אורית פרקש הכהן:  הדבר הזה הוביל לתביעות ענק

אורית פרקש הכהן:  אצלנו הוקמה ועדה שמסקנותיה מעולם לא פורסמו

אורית פרקש הכהן:  הדבר הזה דורש טיפול SOS, כי מדובר פה בפיקוח נפש ובהצלת נפשות בעם ישראל

אורית פרקש הכהן:  אנחנו נדון בנושא הזה בוועדת הבריאות

אורית פרקש הכהן:  תודה רבה

ישראל אייכלר: תודה ובהצלחה

ישראל אייכלר:  חבר הכנסת גלעד קריב

גלעד קריב: אדוני היושב-ראש, גברתי השרה, כנסת נכבדה, במלאת 27 שנים לכניסתו של ראש הממשלה ללשכתו לראשונה, למדנו עליו היום דבר חדש

גלעד קריב:  אנחנו כבר יודעים שהוא מר ביטחון וכבר למדנו שהוא מר כלכלה, הוא גם אלוף הארץ בקובייה הונגרית ועוד לפני שהוא נולד הוא היה הכי טוב בלהבהיל את חיילי המנדט, אבל היום גם למדנו שהוא רקדן בחסד, אלוף הריקודים על הדם

גלעד קריב:  קול הנרצחים במגזר הערבי זועק מן האדמה, והרקדן מדבר על רכבת קליע; זעקת האימהות בסוכות האבלים קורעת את הלב, והרקדן מדבר כאן על בינה מלאכותית; בכי היתומים מרעיד את הנפש, והרקדן מדבר על תעשיית הפוד-טק

גלעד קריב:  לשון חלקלקה יש לראש הממשלה שלנו, אבל מצפון ובושה אבדו לו מזמן

גלעד קריב:       ומראש הממשלה – לנושא הכלים שלו במשחקי ההסתה, השר הסופח, זה שכל שבוע אנחנו מוסיפים לו עוד סמכויות מיותרות

גלעד קריב:  ביום שלישי האחרון נעשה כאן במליאה הזאת מעשה נבלה של ממש

גלעד קריב:  במסגרת תשובה פשוטה על שאלה בעניין ההסכמים הקואליציוניים, השר אמסלם בחר להשתלח אישית, בשפה גסה ומכוערת, בעובד ציבור מסור שישב כאן ביציע לצד עמיתיו ולצד עובדים שכפופים לו

גלעד קריב:  כאחרון הפחדנים הוביל השר אמסלם את המתקפה האכזרית שלו כאן במליאה, במצב שבו היועץ המשפטי של משרד האוצר לא יכול לבקש את זכות התגובה

גלעד קריב:  כולי תקווה שוועדת האתיקה של הכנסת תמצא לנכון להתייחס להתקפה הנפסדת של השר אמסלם

גלעד קריב:  אבל דבר אחד ברור: כל סמכות נוספת שניתן לשר אמסלם היא בגדר מתן פרס לבריונות פוליטית

גלעד קריב:       ולבסוף, אי-אפשר שלא להתייחס גם להודעת הממשלה הצפויה על חזרתו של אביר השנאה חבר הכנסת מעוז לתפקיד סגן שר

גלעד קריב:  כאחרון הפונדמנטליסטים גם הוא מגלגל על השפתיים מונחים דמוקרטיים

גלעד קריב:  כל רצונו בשקיפות, שההורים יוכלו לבחור

גלעד קריב:  מה לו, לקנאי הזה, ולשקיפות ומה לו ולחופש בחירה של האדם? לא מערכת של שקיפות הוא מבקש להקים אלא מערכת של הלשנה, מערכת של מעקב אחרי מורים ומורות, מנהלים ומנהלות

גלעד קריב:  כל כוונתו של האיש הרע הזה היא לנהל מסעות של הפחדה והסתה בבתי הספר של הילדים שלנו

גלעד קריב:  ואנחנו כאן, ואני כהורה לשלושה ילדים בחינוך הממלכתי, אנחנו מודיעים לחבר הכנסת מעוז: אנחנו ממש לא מפחדים ממך ולא ניתן לך להתקרב לחינוך של הילדים שלנו

גלעד קריב:  אתה תבנה את המערכת המעוותת שלך, ואנחנו נבנה חומות של הגנה סביב בתי הספר של ילדינו

גלעד קריב:  בקרב הזה, אבי מעוז, אתה הולך להפסיד

גלעד קריב:  תודה

ישראל אייכלר: תודה רבה

ישראל אייכלר:  אני בטוח שהצופים שמעו את המלל שלך וראו בדיוק מה זה נקרא נאורות

ישראל אייכלר:       חבר הכנסת מיקי לוי

גלעד קריב: – – –      

ישראל אייכלר: שמעו אותך

ישראל אייכלר:  אני לא אומר עליך מילה אחת, הצופים שמעו כל מילה שאמרת על כל האנשים – – –      

גלעד קריב: אתה, אין לך שום זכות בתור יושב-ראש ישיבה – – –      

ישראל אייכלר: אני לא מעיר לך, אני אומר לצופים: שמעתם בדיוק מה זה נקרא נאורות

גלעד קריב: – – – אתה תלמד אותנו נאורות?     

ישראל אייכלר: כן

גלעד קריב: אתה? אתה האחרון בבית הזה שילמד נאורות

ישראל אייכלר: לא אתה, אותך לא נלמד

ישראל אייכלר:  אתה, הצופים מכירים אותך

גלעד קריב: תשלח את הילדים שלך לשרת בצבא

גלעד קריב:  תשלח את הילדים שלך להגן על גבולות המדינה

גלעד קריב:  חצוף

ישראל אייכלר: אני מבקש שתצא מייד

ישראל אייכלר:  אני מבקש מהסדרנים להוציא אותו

גלעד קריב: אתה חצוף

גלעד קריב:  אתה מבזה את הכיסא של היושב-ראש פעם אחר פעם

ישראל אייכלר: להוציא אותו מייד

גלעד קריב: תשלח את הילדים שלך להגן על גבולות המדינה, חצוף שכמוך

גלעד קריב:  אתה תלמד אותי נאורות

גלעד קריב:       (חבר הכנסת גלעד קריב יוצא מאולם המליאה

גלעד קריב: )     

נאור שירי: רק לציין שאני נאור

ישראל אייכלר: אתה נאור פי מיליון ממנו

ישראל אייכלר:       חבר הכנסת מיקי לוי נמצא? לא; חבר הכנסת דן אילוז – איננו

ישראל אייכלר:  חבר הכנסת אריאל קלנר, בבקשה

סימון דוידסון: דרך אגב, שתדע לך שאריאל קלנר זה גם משפחה ליטאית

ישראל אייכלר: אוי, כל כך הרבה ליטאים פה

סימון דוידסון: ההורים שלו הגיעו מליטא עם ההורים שלי ב-1972

ישראל אייכלר: כל הכבוד

ישראל אייכלר:  איזו עיר?     

סימון דוידסון: קובנה, לא?     

ישראל אייכלר: קובנה, או-אה, רבי אלחנן מקובנה

אריאל קלנר: אדוני היושב-ראש, כנסת נכבדה, אזרחי ישראל, מי אמר את הדבר הבא: תמיכה בגוף פוליטי על ידי ממשלה זרה היא דבר שהיה צריך להפחיד כל אדם המאמין בדמוקרטיה אמיתית? אמר את זה נשיא בית המשפט העליון לשעבר מאיר שמגר, זיכרונו לברכה

אריאל קלנר:       אתמול פרסמה מוריה אסרף וולברג חלק מהיקפי המימון של האיחוד האירופי לארגונים אזרחיים בישראל

אריאל קלנר:  האגודה לזכויות האזרח למשל ושוברים שתיקה קיבלו מענק של 400,000 אירו רק השנה

ישראל אייכלר: ממי?     

אריאל קלנר: האיחוד האירופי העביר לשוברים שתיקה ולאגודה לזכויות האזרח 400,000 אירו – למה? להגנה על זכויות המופרות על ידי הממשל הישראלי במעקב דיגיטלי

אריאל קלנר:  האגודה לזכויות האזרח עוד קיבלה נוסף לזה עוד מענק של 400,000 אירו לשיפור תפיסות הציבור בנוגע לזכויות אדם ודמוקרטיה

אריאל קלנר:  הם צריכים ללמד אותנו דמוקרטיה, מאירופה

אריאל קלנר:  משקיעים

אריאל קלנר:      הוועד הציבורי נגד עינויים בישראל ו"זולת", של חברת הכנסת לשעבר זהבה גלאון, קיבלו יותר מ-320,000 אירו

אריאל קלנר:  מה המטרה? התמודדות עם אלימות המשטרה נגד קבוצות מודרות בישראל

אריאל קלנר:  תבדוק אם החרדים, קבוצה מודרת או לא מודרת, אם גם הם בעניין הזה או לא; מתנחלים

אריאל קלנר:  בואו נבדוק

אריאל קלנר:      המרכז לפיתוח יוזמות שלום, שמנהל רשת שמסייעת לסרבני גיוס, קיבל יותר מ-400,000 אירו

אריאל קלנר:  המטרה המוצהרת: שמירה על זכויות עובדים פלסטינים

אריאל קלנר:       צריך להסביר משהו, חבריי חברי הכנסת, גברתי השרה: בניגוד לגוף פרטי, ביחסים דיפלומטיים בין מדינות תמיד יהיו אינטרסים שונים ולא פעם סותרים

אריאל קלנר:  לגיטימי שמדינות יחלקו זו על זו, ולגיטימי גם שמדינות ינסו לשכנע זו את זו ולהפעיל לחץ זו על זו בערוצים דיפלומטיים

אריאל קלנר:  אבל מה שלא לגיטימי הוא שמדינה תשפיע על סוגיות פנים של מדינה אחרת באמצעות מימון והפעלה של ארגונים פוליטיים מקומיים

אריאל קלנר:  זה לא לגיטימי

אריאל קלנר:  לאחר אלפיים שנה, אדוני היושב-ראש, שבהן לא ליקקנו דבש על אדמת אירופה, לאחר שנשארו מתי מעט יהודים באירופה, כעת במדינה היהודית הם באים ללמד אותנו זכויות אדם ודמוקרטיה? במקום שהאיחוד האירופי יעסוק בהבטחת זכויות אדם ובדאגה לביטחון מעט היהודים שנותרו באירופה, ושלא מעט מהם סובלים מאנטישמיות, הם עוסקים בעידוד סרבנות במדינה היהודית, בפעילות נגד כוחות הביטחון של ישראל הנלחמים בטרור רצחני, והכול במסווה של דאגה לזכויות אדם

אריאל קלנר:  והתערבות כזאת, חבריי, מכל קצוות הקשת, זה לא לגיטימי

אריאל קלנר:       שני משפטים

אריאל קלנר:  70 ארגונים ישראליים המזוהים עם השמאל הקיצוני קיבלו בעשור האחרון לא פחות מ-893 מיליון ו-393,030 שקלים מישויות מדיניות זרות – כמעט רבע מיליון שקל כל יום

אריאל קלנר:  כל יום

אריאל קלנר:  זה לא לגיטימי

אריאל קלנר:  נגד זה חובה להיאבק

אריאל קלנר:  נגד זה אני מתכוון להמשיך ולהיאבק, ואני לא מתכוון להרפות

אריאל קלנר:  תודה רבה

ישראל אייכלר: תודה רבה

ישראל אייכלר:  חבר הכנסת גדי איזנקוט

גדי איזנקוט: אדוני היושב-ראש, כנסת נכבדה, רצף של העברת סמכויות בלא מעט לילות פה מעיד על שיבוש המושג משילות

גדי איזנקוט:  המושג משילות זה היכולת של המדינה לנהל את ענייני המדינה

גדי איזנקוט:  איכשהו זה התחבר לביטחון אישי

גדי איזנקוט:  זה מושג הרבה יותר רחב בעיניי, והזכרתי פה מעל הדוכן את העובדה שחמישה חודשים אחרי שהושבעה הממשלה היא עדיין מציגה את האינטרסים הלאומיים של הממשלה הקודמת, שקיבלה פה הרבה מאוד כינויי גנאי

גדי איזנקוט:  הדיון היום הוא על משרד המשפטים, בדרך לאישור נוסף כנראה של מינוי השר גם כממונה על הוועדה לאנרגיה אטומית – דרך אגב, השר הממונה על הוועדה לאנרגיה אטומית, מבן-גוריון ועד נתניהו, לא כולל, היה תמיד תחת ראש הממשלה, ולמעשה נתניהו הוא ראש הממשלה הראשון שמפריט, ולא בפעם הראשונה, את התפקיד הכל-כך חשוב הזה

גדי איזנקוט:       ראינו פיצולים ופגיעה באחריות וסמכות בכל משרדי הממשלה; פגיעה משמעותית במשילות

גדי איזנקוט:  אני אתייחס רק למשרד הביטחון, לאירוע שמתרחש בשעות האלה

גדי איזנקוט:  משרד הביטחון – יש אנדרלמוסיה שלמה

גדי איזנקוט:  נאמרו על זה הרבה מאוד דברים, על הפיצול שבין שר הביטחון הראשון לשר הביטחון השני

גדי איזנקוט:  אני לא יודע איפה זה מתחיל ואיפה זה נגמר

גדי איזנקוט:  אני אומר את זה כמי שתומך בהתיישבות, בתנאי שהיא על פי האינטרסים הלאומיים של המדינה ועל פי חוק

גדי איזנקוט:  מעבירים פה חוק, מתחייבים לאמריקאים שמדובר רק בתנועה, מפירים את ההבטחה גם לממשלים קודמים וגם הבטחה שניתנה רק לפני חודשיים, מכשילים את צה"ל, שפועל על פי שני עקרונות בסיסיים: 1

גדי איזנקוט:  כפיפות מלאה לדרג המדיני; 2

גדי איזנקוט:  הוא פועל על פי חוק

גדי איזנקוט:  צה"ל, כידוע, בנעלי הריבון ביהודה ושומרון מאז 67', ולמעשה מרמים את הריבון מטעם הממשלה, עושים לו תרגיל, עוקפים את המסלולים ומאשרים בניגוד לחוק

גדי איזנקוט:       מבחן של ממשלה זה מבחן התוצאה

גדי איזנקוט:  כשמביטים על מבחן התוצאה חמישה חודשים אחרי, בביטחון, בביטחון הפנים, בכלכלה, בחינוך, ביחסים הבין-לאומיים, גם לאנשים מאוד לא ביקורתיים קשה להתעלם מהביצועים הכושלים

גדי איזנקוט:  אנחנו מדברים על ממשלה ומשילות, ובפועל אני רואה פה, לפחות בחצי השנה האחרונה, דפוס של ועד קהילה, ולא ממשלה 75 שנים אחרי שהוקמה המדינה

ישראל אייכלר: תודה רבה

ישראל אייכלר:  חברת הכנסת אורנה ברביבאי

אורנה ברביבאי: יושב-ראש הישיבה, חברים, השבוע פורסם דוח של ה-OECD על מקומן של נשים בהשוואה למדינות ב-OECD, ואנחנו, שתמיד דאגנו לעסוק בנושא קידום נשים – את יודעת, השרה גולן, שעוסקת בנושא נשים, ב-2014 הדלקתי משואה יחד עם חברות מכל קשת המקצועות והנושאים במדינה

אורנה ברביבאי:  זאת הייתה גאווה גדולה לראות איך המדינה שמה נשים במקום כל כך משמעותי, ומסתכלים עליהן קדימה, והיה לי ברור שמ-2014 ואילך נשים רק יפרצו עוד דרך ויסללו עוד פריצות דרך עבור נשים אחרות שיבואו אחריהן

אורנה ברביבאי:  הייתי מאוד עצובה לקרוא את הדוח הזה, ואני אומרת לך – – –      

מאי גולן: אני רק רוצה לציין, הדוח הזה – – –      

אורנה ברביבאי: את תגידי שהוא מתייחס לשנה קודמת

אורנה ברביבאי:  אבל אני – – –      

מאי גולן: 1

מאי גולן:  2

מאי גולן:  אפשר רק לברך, את יודעת, בעובדה שסוף-סוף הוקם משרד, אחרי 25 שנה, ואני נכנסתי לפה לפני שנה

אורנה ברביבאי: אז אני אומרת לך, כי את בראשית דרכך, בשבועיים בוודאי לא יכולת לעשות שינוי

אורנה ברביבאי:  אבל אני אומרת, גם אם זה השנה שעברה, אנחנו מסתכלים, ובכנסת ובממשלה הזאת בוודאות יש פחות נשים; אין נשים כמנכ"ליות במשרדי הממשלה

אורנה ברביבאי:  ואם את – אני אגיד לך את הדבר הכי בסיסי: אני מסתכלת על זה כסבתא לשלוש נכדות

אורנה ברביבאי:  אם אנחנו רוצים שהן יסתכלו למעלה וישאפו להגיע רחוק, הן צריכות לראות מודלים של השראה, של נשים שעושות את התפקידים

אורנה ברביבאי:  הדבר הבסיסי ביותר הוא לייצר פתיחה של ערוצי הקידום האלה עד הרמה הבכירה ביותר, בוודאי כשרות ובוודאי בכנסת

אורנה ברביבאי:  אז אני חושבת שאם נשים יעד לקחת את הדוח הזה ולהשפיע באופן משמעותי על השינוי ועל עלייה שלנו במדרג – לא יכול להיות שאנחנו במקום האחרון

אורנה ברביבאי:      אני רוצה לדבר גם על העובדה שאתמול, ביום ראשון, עלתה בישיבת הממשלה החובה או הערך של להגדיר גם את הציונות וגם את היהדות כערכים מובילים או כאיזו תפיסה מובילה, וגם בעניין הזה אני מרגישה בושה גדולה

אורנה ברביבאי:  כי מה זה העניין הזה של להגדיר את הציונות ואת היהדות על פני דברים אחרים? כאילו במדינה הזאת לא חיים אחרים, כאילו המדינה הזאת לא הוקמה על רקע מגילת העצמאות שיהודית ודמוקרטית זה היה חלק, שבאו יחדיו להקמת המדינה

אורנה ברביבאי:  ואם זה לא הספיק, עלה פה קודם ראש הממשלה ודיבר בלי בושה על זה שהוא גאה בזה שהוא ראש ממשלה של מדינה יהודית

אורנה ברביבאי:  ואני רוצה להגיד לך, כבודו, שבלי מדינה דמוקרטית ישראל לא תהיה לא יהודית ולא דמוקרטית

אורנה ברביבאי:  תודה

ישראל אייכלר: תודה רבה

ישראל אייכלר:  חברת הכנסת מירב כהן

מירב כהן: כבוד היושב-ראש, כנסת נכבדה, ביום חמישי אנחנו נתחיל עם מצעדי הגאווה ברחבי מדינת ישראל, והמצעד בירושלים יהיה המצעד הראשון, ואני מודה שיש בליבי דאגה גדולה שהדברים ייגמרו במקרי אלימות

מירב כהן:  אנחנו כבר רואים שהאגודה לזכויות הלהט"ב מעידה שיש עלייה של 400% במספר התלונות על מקרי אלימות כלפי חברי הקהילה

מירב כהן:  זה דבר שצריך להטריד את כולם, ואני חושבת שזה נובע במידה רבה מהמסר שהממשלה הזו וחבריה מעבירים הלאה, הנזק האדיר שיש בחוק האפליה, שנכתב בהסכמים הקואליציוניים של הממשלה הזאת, שעל אף שהוא טרם נחקק, אנחנו כבר רואים את התוצאות שלו

מירב כהן:  זה מעביר מסר: אפשר לפגוע בזכויות של הקהילה, הם לא שווים

מירב כהן:  לצערי, זה ממש מתבטא במקרי האלימות

מירב כהן:       נוסף לכל זה, השר לביטחון פנים, שאמון על הביטחון של המוחים, של הצועדים, באמת יש לו היסטוריה מאוד מאוד מפוקפקת, שמכניסה לי הרבה מאוד דאגה ללב

מירב כהן:  בן אדם שארגן בעברו את מצעד הבהמות בירושלים – אני לעולם לא אשכח איך שנה אחרי שנה, כשצעדנו בירושלים, לפני לא מעט שנים, הם היו עומדים שם עם שלטים נוראיים ומשווים את הצועדים לבהמות

מירב כהן:  השר לביטחון פנים הגיש בעברו שוב ושוב עתירות במטרה לבטל את המצעד בירושלים, וגם ייצג אנשים בבתי משפט; אפילו בן אדם שהצדיק את הרצח של שירה בנקי, זיכרונה לברכה

מירב כהן:  עליו אנחנו צריכים לסמוך שהוא יגן על הצועדים והצועדות במצעד

מירב כהן:       רק עכשיו שמעתי במהדורת החדשות ידיעה שהמקורב של השר לביטחון פנים, בנצי גופשטיין – שאגב, מתהלך פה במסדרונות הכנסת חופשי, כאורח של המפלגה של איתמר בן גביר – הוציאו התכתבויות מקבוצת ווטסאפ שלו תחת הכותרת: הם מתכוננים ליום חמישי הקטלני

מירב כהן:  כך הם קוראים ליום חמישי הקרוב, כשיהיה מצעד בירושלים

מירב כהן:  יש שם אמירות אלימות, ובאמת אני חרדה שזה ייגמר ברצח

מירב כהן:  חרדה

מירב כהן:       אבל אנחנו לא ניתן לזה לשבור אותנו

מירב כהן:  והשנה יותר מתמיד חשוב שכולם יגיעו למצעד, כי זה באמת להילחם על זכויות בסיסיות ביותר, שצריכות להיות קיימות לכל אדם במדינת ישראל

מירב כהן:  אנחנו נצעד ביתר שאת, ומשטרת ישראל תגן עלינו, כי זו הזכות שלנו להיות חופשיים בארצנו

מירב כהן:  תודה רבה

ישראל אייכלר: תודה רבה

ישראל אייכלר:  חבר הכנסת סימון דוידסון

סימון דוידסון: תודה, אדוני היושב-ראש

סימון דוידסון:  חבריי חברי הכנסת, זה אולי מצחיק, אבל הכנתי נאום, ואני מצטער בפני היועץ שלי אוריה שאני עושה את זה שוב, אבל ראיתי את מאי גולן

סימון דוידסון:  חשוב לי להבהיר – יש לי שלוש דקות להגיד לך דברים מהלב שמציקים לי, כבן אדם שעוסק המון בפעילות של הספורט במדינת ישראל

סימון דוידסון:       קידום נשים – אחד הכלים החשובים ביותר הוא דרך הספורט

סימון דוידסון:  יש המון המון מחקרים והמון נתונים לגבי מה עושה ספורט לילדה, לנערה, איך זה מחזק ומעצים אותה

סימון דוידסון:  יצא מחקר בארצות הברית לפני שנתיים עם נתונים מדהימים, שמתוך 100 החברות הכי גדולות בארצות הברית, 96 נשים, המנכ"ליות של החברות הגיעו מעולמות הספורט

סימון דוידסון:  אני לא אומר שכולן צריכות להיות אלופות, אבל לכולן צריכים לתת הזדמנות

סימון דוידסון:       מדינת ישראל, בעולמות של הספורט, בנושא של נשים, היא באמת עולם שלישי

סימון דוידסון:  נשים בכדורגל, למשל – הנתונים מראים שבמדינת ישראל, בכל המדינה – לא תאמיני למספר – 2,000 בנות, נערות ובוגרות, משחקות כדורגל

סימון דוידסון:  בכל המדינה

סימון דוידסון:  זה נתון מזעזע

סימון דוידסון:  אבל למה הנתון הזה מזעזע? למה זה הנתון? כי רוב הנשים שמשחקות כדורגל, נותנים להן איזה שאריות מהמגרשים של הגברים

סימון דוידסון:  הגברים, הבנים, הנוער, מקבלים את כל השעות, והנשים משחקות בלילה, בשעות קצה, מחוץ למגרש, נפצעות, מפסיקות לשחק, פורשות

סימון דוידסון:       והדבר הכי מזעזע, שאני מטפל בו כבר יומיים – חשוב לי שתרשמי את זה, כי את השרה לקידום נשים – זה בעיר אור יהודה

סימון דוידסון:  ראשת העיר שם החליטה החלטה שהיא מפרקת את קבוצת הנשים

סימון דוידסון:  קבוצת הנשים בכדורגל, שהעפילה לליגה הבכירה, העפילה שנה ואחרי זה עוד שנה – היא החליטה שהיא מפרקת את הקבוצה

סימון דוידסון:  והסיבה – אני לא אגיד עכשיו את כל הסיבות, אבל אני כבר מטפל מול יושב-ראש ההתאחדות, מול החברה למתנ"סים

סימון דוידסון:  כולם בעד, כולם רוצים; הסיבה שהיא אומרת זה בגלל שהקבוצה רשומה תחת החברה למתנ"סים ואי-אפשר לשלם משכורות לשחקניות

סימון דוידסון:  זה כבר טופל, זה לא נכון

סימון דוידסון:  גם בהתאחדות סידרנו את כל הנושא מול יושב-ראש ההתאחדות, זאת אומרת, הדבר אפשרי, רק צריך שראשת העיר תרצה

סימון דוידסון:       בשנת 2023, לסגור קבוצת ספורט של נשים – בעיניי זה מזעזע

סימון דוידסון:  קבוצה בליגת-העל של נשים, לא משנה באיזה ענף – הילדות והנערות רואות את הבנות הבוגרות ורוצות להיות כמוהן

סימון דוידסון:  זה מושך אותן, זה מאתגר אותן

סימון דוידסון:  אנחנו צריכים כמדינה לחזק את הנשים בכל פרמטר, ובייחוד בעולמות של הספורט

סימון דוידסון:  זה הופך אותן לנשים חזקות יותר, נשים שיודעות להתמודד מול דברים קשים

סימון דוידסון:  ומה לעשות, זה עדיין קשה להיות אישה בשנת 2023

סימון דוידסון:  אנחנו רוצים שהן יהיו חזקות

סימון דוידסון:  אני אבא לשלוש נשים, לשלוש בנות

סימון דוידסון:  אני נותן להן את כל הכלים שיהיו עצמאיות

סימון דוידסון:  יש לי ילדה קצינה, סרן בצבא, ואני רוצה שאחרות ילכו בעקבותיה

סימון דוידסון:  שיהיו חזקות כמוך, מאי

סימון דוידסון:  צריכים לתת להן את הכלים

מאי גולן: – – – אני מאוד מעריכה את העובדה שאתה – – –     

סימון דוידסון: לי חשוב לתת את הכלים, לתת להן את הכלים להיות כל מה שהן רוצות, וצריכים לטפל בנושא הזה

סימון דוידסון:  תודה רבה, אדוני

ישראל אייכלר: תודה רבה

ישראל אייכלר:  יישר כוח

ישראל אייכלר:  חבר הכנסת זאב אלקין

זאב אלקין: אדוני היושב-ראש, גברתי השרה, חבריי חברי הכנסת, אני חייב להגיד שבכנסת הזאת כבר מתפתח מנהג – לדון בסמכויות חדשות של השר דוד אמסלם

זאב אלקין:  אני כבר ספרתי, נדמה לי, זה כבר הדיון השלישי וההצבעה השלישית

זאב אלקין:  לא, עדיין שלישית

נאור שירי: לדעתי זו הרביעית

זאב אלקין: לא, אני לא סופר תפקידים, אני סופר דיונים שהתקיימו

זאב אלקין:  מספר התפקידים – כבר עברנו חמישה או שישה תפקידים, אבל דיונים על העברת סמכויות וכו', לפי מיטב זיכרוני, זה השלישי

זאב אלקין:  הייתה החלטת ממשלה ראשונה על צירופו לממשלה, ובין השאר, כמובן, מינויו לתפקיד שר לשיתוף פעולה אזורי והשר המקשר, וגם שר במשרד המשפטים עם שורה של סמכויות

זאב אלקין:  אחר כך היה דיון והעברת סמכויות בהקשר של רשות החברות הממשלתיות

זאב אלקין:  הדיון השלישי זה מה שמתקיים עכשיו – תכף אני אתייחס למה בכלל יש בו צורך

זאב אלקין:  אני מבין שמצפה לנו עוד דיון רביעי, המרתק מכולם, וזה כמובן העברת הסמכויות אליו בקשר לאחריות על הוועדה לאנרגיה אטומית

זאב אלקין:  זה עוד בדרך לממשלה, ומן הסתם אחרי זה בדרך לכנסת

זאב אלקין:       אני חייב להגיד שאני לא מכיר הרבה שרים בהיסטוריה של ממשלות ישראל שהטריחו את הכנסת לדון בסמכויות שלהם במשך – כמה? הרי השר אמסלם מונה לממשלה לא מזמן, באופן יחסי, כן? זה סדר גודל של פרק זמן קצר

זאב אלקין:  כבר דיון שלישי, ואמרתי, בואכה דיון רביעי

זאב אלקין:  אני חייב להגיד שרק עם הדיונים על הסמכויות של השר אמסלם יכולנו למלא, נדמה לי, חבר הכנסת נאור שירי, שבוע פרלמנטרי שלם

זאב אלקין:  תחשוב, ארבעה דיונים, כל אחד יותר משלוש שעות

זאב אלקין:  היה אפשר פשוט לקבוע – כמו שיש לנו יום מיוחד לנושאים שונים בכנסת, היה אפשר לקבוע שבוע של השר אמסלם בכנסת, ואז למלא אותו בכל הדיונים האלה, ובא לציון גואל

זאב אלקין:       שאלתי את עצמי למה בכלל הממשלה מטריחה אותנו בדיון הזה

זאב אלקין:  הרי כבר פעם אחת מינינו את השר דוד אמסלם לשר במשרד המשפטים עם שורה של סמכויות, אז מה השתנה? כדאי להשוות מה השתנה מהחלטה אחת לשנייה

זאב אלקין:  עברתי על שתי ההחלטות בעיון רב, וקודם כול גיליתי שהדבר המרכזי שהשתנה הוא שהתברר שעבדו על השר אמסלם בפעם הראשונה

זאב אלקין:  מינו אותו לאחראי להרבה מחלקות, אבל שכחו להעביר אליו סמכויות של שר המשפטים וכל החוקים שקשורים למחלקות האלה

זאב אלקין:  הוא מצא את עצמו עם מחלקות, אבל בלי סמכויות

זאב אלקין:  כנראה לקח לו זמן לעלות על הנקודה הזאת, ועכשיו החלטת הממשלה הזאת עושה איתו צדק, ויחד עם המחלקות היא סוף-סוף מעבירה אליו את הסמכויות

ישראל אייכלר: תודה רבה

זאב אלקין: עוד לא סיימתי, אדוני

ישראל אייכלר: אתה סיימת

זאב אלקין: משפט סיכום

ישראל אייכלר: משפט סיום, בבקשה, ואני רוצה להגיד לך שמה שאתה מספר – הוא נתן לך עוד סיבה לפיליבסטר של עוד 20 שעות

זאב אלקין: זה יכול להיות

זאב אלקין:  רק לסיום אני רוצה להגיד ששני דברים חדשים כן מצאתי – ובזה אני אסיים – חוץ מהסמכויות שהיו צריכות להיות בהחלטת הממשלה המקורית: האחד – האחריות לכל בתי הדין של קאדים מוסלמים, עכשיו סוף-סוף יהיה סדר בנושא הזה, והשני – הסמכות המיוחדת למנות מועצה ציבורית למאבק בגזענות

זאב אלקין:  עכשיו זו תהיה הסמכות הייחודית של השר אמסלם

זאב אלקין:  אתם זוכרים את הביטוי על הביטנים והאמסלמים בליכוד שמשפילים אותם, אז עכשיו יבוא בסופו של דבר פתרון לסוגיה הזאת, השפלת הביטנים והאמסלמים, בדיון במינוי מועצה ציבורית מיוחדת, ובא לציון גואל

זאב אלקין:  אני מאוד מקווה שהשר אמסלם יספיק את כל העבודה המרובה הזאת לפני שיקבל לידיו את הוועדה לאנרגיה אטומית, שמן הסתם תיקח ממנו חלק גדול מזמנו

זאב אלקין:  תודה רבה

ישראל אייכלר: תודה רבה

ישראל אייכלר:  חבר הכנסת עודד פורר נמצא? חברת הכנסת אימאן ח'טיב יאסין – איננה

ישראל אייכלר:  חברת הכנסת נעמה לזימי, בבקשה

נעמה לזימי: כבוד יו"ר הישיבה, הורים לילדים בחינוך הממלכתי, אני מבקשת מכם, זה הזמן לעצור, לקחת נשימה ולהתחיל לפקוח עיניים על התכנים שמביאים לילדים שלכם

נעמה לזימי:  מורים, מחנכות, עובדי ועובדות הוראה, תעצרו, תסתכלו סביב

נעמה לזימי:  אל תקבלו באופן אוטומטי את ההוראות שמנחיתים עליכם

נעמה לזימי:  מי כמוכם יודעים מה העוצמה של הכלי החינוכי

נעמה לזימי:  תלמידים ותלמידות, אלו שפעילים במועצות התלמידים ובתנועות הנוער, שמקשיבים בשיעורי האזרחות ומבינים את הסכנה שבאה עלינו, תשמרו על עצמכם, תשמרו על החברים שלכם

נעמה לזימי:  אבי מעוז על דעותיו המעוותות והקיצוניות חזר לממשלת ישראל, ומערכת החינוך שלנו בסכנה

נעמה לזימי:      זה הזמן לקחת את החינוך בידיים שלנו, לעמוד על משמר החינוך הממלכתי בישראל

נעמה לזימי:  לא לקבל באופן אוטומטי שיעורי הטפה יהודית ברוח הרב צבי טאו, שיחליפו שיעורי תנ"ך ערכיים וביקורתיים; לא להסכים לתוכניות גפ"ן שייקחו את ילדינו לסיורים במערת המכפלה ובישיבה בחומש; לא להכיל מורים ומורות שמסרבים ומסרבות לחנך באופן ביקורתי, ובשום פנים ואופן לא לשתף פעולה עם התוכניות שיקדם אבי מעוז באופן אקטיבי

נעמה לזימי:      אתמול אבי מעוז העביר החלטה שנועדה לאפשר לרשות הפיקטיבית שלו להקים מערכת "שקיפות" שתחשוף איזה תכנים כל בית ספר מעביר

נעמה לזימי:  המטרה היא להלך אימים על מנהלי בתי ספר, על מורים ומורות, ולאפשר קמפיינים של שנאה נגד צוותי חינוך שעושים את עבודתם נאמנה

נעמה לזימי:  במקום לעודד פלורליזם, ערכים ליברליים, שוויון, אהבת האחר – לעודד פחד, את משטר הנאמנות המשיחי, הלאומני והשמרני הזה

נעמה לזימי:      פעם המשכן הזה ידע לשים גבולות אדומים

נעמה לזימי:  גם הליכודניקים האדוקים ידעו לצאת מאולם המליאה כשכהנא דיבר, ומפלגות קיצוניות לא נכנסו לכנסת הזאת

נעמה לזימי:  מה נהיה מאיתנו, שאת קודש-הקודשים הבאנו לאחד האנשים החשוכים וההומופובים במדינה הזאת? אם הפוליטיקה השפויה לא יודעת לשים את הגבולות, הגיע הזמן שהציבור ידע וישים

נעמה לזימי:  אבי מעוז הוא גבול אדום

ישראל אייכלר: תודה רבה

ישראל אייכלר:  חבר הכנסת שלמה קרעי נמצא פה? לא נמצא

ישראל אייכלר:  חבר הכנסת משה טור פז, בבקשה

משה טור פז: אדוני היושב-ראש, כנסת נכבדה, חידה לשעת ערב מאוחרת, שימו לב: מה משותף לקריית אתא, בית שמש, נתניה, ראשון לציון, באר שבע והשנה גם ירושלים? מי רוצה לענות?     

נאור שירי: תן רמז

משה טור פז: חבר הכנסת דוידסון? בכולם קיימים סניפים של רשת איקאה

משה טור פז:  והינה, חברים יקרים, זה לא מקרה שהשנה נפתח סניף בירושלים, כי ממשלת ישראל היא מהיום ממשלת איקאה – מפרקים ומרכיבים, מפרקים ומרכיבים

נעמה לזימי: לא מרכיבים, רק מפרקים

יפעת שאשא ביטון: רק מפרקים

משה טור פז: הינה, אנחנו עכשיו מפרקים את משרד המשפטים, ודודי אמסלם מקבל חתיכה

משה טור פז:  קודם עשינו את זה במשרד החינוך – פירקנו חתיכה חרדית, נתנו לחיים ביטון; פירקנו חתיכה מהביטחון, נתנו לסמוטריץ'; פירקנו את ההסברה, נתנו לגלית דיסטל, והיד עוד נטויה, כי בממשלת איקאה אפשר לפרק הכול

משה טור פז:      אז תגידו, חברים, יאמר הציבור: למה זה משנה? למה זה חשוב? ואו, יש לזה המון תשובות

משה טור פז:  קודם כול, החלק הביצועי נפגע

משה טור פז:  יש ביטוי בגמרא, אדוני היושב-ראש, אתה בטח מכיר: קְדֵרָה דְּבֵי שׁוּתָפֵי, נכון? כשיש לך קדרה עם שני שותפים, מה קורה? היא מקדיחה, כלומר היא נהרסת

משה טור פז:  אין שני מלכים משמשים בכפיפה אחת – גם זה פתגם בגמרא

משה טור פז:  אין שני שרים משמשים במשרד אחד

משה טור פז:  ומי משלם את המחיר? הדרג המקצועי ובעיקר הציבור

משה טור פז:  תגידו לי אתם: רציתם משילות, רציתם לנהל – איך תעשו את זה כשלוקחים משרדים ומפרקים אותם?     דיברתי עם מישהי שעמדה בראש מינהל, גוף משרדי מרכזי במערכת הממשל של ישראל

משה טור פז:  לקחו אותה ממשרד א' והעבירו אותה למשרד ב'

משה טור פז:  אצל נתניהו זה נורא קל – החלטת ממשלה

משה טור פז:  התוצאה היא שהמינהל הזה לא מתפקד כבר שנה, כי להעביר יחידה ממשרד למשרד זה דבר מסובך, זה דבר קשה, והפגיעה היא בציבור

משה טור פז:  אז חברים יקרים, אל תתאוננו על משילות, אל תבכו על בתי המשפט, על התקשורת, שלא נותנים לכם לנהל, שלא נותנים לכם למשול

משה טור פז:  הרי יריב לוין ממילא לא יודע איפה זה רחוב צלאח א-דין, אז דודי אמסלם? לא נורא, עכשיו גם אתה לא תדע

משה טור פז:      ואולי לסיכום מישהו מהחברים פה באולם יגיד לי מה הקשר בין חברות ממשלתיות, אטום ומשרד המשפטים? תודה

ישראל אייכלר: תודה רבה

ישראל אייכלר:  חברת הכנסת יפעת שאשא ביטון – אחרונת הדוברים, ואחריה תדבר השרה מאי גולן

יפעת שאשא ביטון: תודה רבה, אדוני היושב-ראש

יפעת שאשא ביטון:  חבריי חברי הכנסת, אנחנו שוב בעוד דיון של סמכויות שמתעופפות להן ממשרד למשרד, אבל אני רוצה לדבר דווקא על הסמכויות שכביכול התעופפו להן אתמול בישיבת הממשלה ללא אחר מאשר אבי מעוז

יפעת שאשא ביטון:  אדוני היושב-ראש, מה אומרת החלטת הממשלה? החלטת הממשלה אומרת שאבי מעוז יקבל כספים לטובת הקמה של מאגר תוכניות כדי שזה יהיה בשקיפות מול ההורים

יפעת שאשא ביטון:       אני קוראת את זה פעם אחת, פעם שנייה, פעם שלישית, ותוהה על איזה מערכת מדברים

יפעת שאשא ביטון:  הרי באתר משרד החינוך קיימת היום מערכת

יפעת שאשא ביטון:  לכל מי שלא יודע אני מוכנה לשלוח את הקישור, אני אפילו צייצתי אותו אתמול

יפעת שאשא ביטון:  מופיעות בו כל התוכניות במערכת החינוכית אחת לאחת – מה התוכנית, מי מעביר אותה, מה המטרות שלה, פירוט על התוכנית ועל התכנים שלה ואפילו חוות דעת של מי שהעבירו את התוכניות האלה וממליצים או לא ממליצים לאחרים להשתמש גם הם

יפעת שאשא ביטון:      אז על איזו מערכת מדברים? ואם כבר קיימת מערכת כזאת וכבר יש שקיפות כזאת, אז על מה בעצם הוא מקבל את הכסף, אדון מעוז? ואז אומרים שהוא יעקוב אחר התוכניות שיש במשרד החינוך

יפעת שאשא ביטון:  ואני באמת שואלת אתכם: מי זה אבי מעוז שיעקוב אחר תוכניות של משרד החינוך? מי הוא? איזה רקע חינוכי יש לו? מה מקור הסמכות שלו? אז מה אם הוא שר? איך הוא ידע בכלל מה נכון, מה לא נכון, מה צריך, מה לא צריך? ואז אני קולטת שכל הסיפור הזה זה בעצם המכבסה לשוחד, ולא פחות מזה, עבור אבי מעוז, כדי לשמור על ההישרדות האישית של נתניהו ועל ההישרדות של הממשלה הזו

יפעת שאשא ביטון:      עכשיו, אם הממשלה הזו כל כך חזקה והם כל כך בטוחים בעצמם, יש להם 63 אצבעות גם בלי אבי מעוז

יפעת שאשא ביטון:  אז מה כל כך לחוץ להם לתת לו 280 מיליון שקלים ולשמור על האצבע הזו? ואללה, גם שאלה

יפעת שאשא ביטון:  לא ברור, נכון? חבר הכנסת נאור שירי, בשביל מה צריכים לתת לו, לשחד אותו ב-280 מיליון שקלים, בשביל לשמור על האצבע שלו? איזה תועלת? מה מסתתר מאחורי זה?      ואז מדברים איתנו על ניטור

יפעת שאשא ביטון:  אז הניטור שאבי מעוז רוצה לעשות, חברים, זה לנטר את מה שמתאים לו או לא מתאים לו מבחינה אידיאולוגית, לעשות סקנדל סביב כל דבר שלא מתלבש לו עם האידיאולוגיות החשוכות שלו ולחלק את הכספים האלה למוסדות שהוא חפץ ביקרם, בעיקר מהציונות הדתית הקיצונית

יפעת שאשא ביטון:  ואני רק תוהה מי יהיה זה שיפקח על מה שעושה אבי מעוז

יפעת שאשא ביטון:       ורק עוד משפט אחד, אדוני היושב-ראש

יפעת שאשא ביטון:  אחרי כל זה אנחנו שומעים את השר קיש אומר: חברים, מה ששמעתם זה לא נכון

יפעת שאשא ביטון:  הסמכות היא שלי

יפעת שאשא ביטון:  אני קובע

יפעת שאשא ביטון:  אז או שהם שיקרו לאבי מעוז, או שראש הממשלה עשה בייביסיטר על השר קיש כדי לראות מה הוא עושה במשרד שלו

יפעת שאשא ביטון:  זה חמור וזה חמור

יפעת שאשא ביטון:  תודה רבה

ישראל אייכלר: תודה רבה

ישראל אייכלר:  אני מזמין את השרה מאי גולן לסכם את הדיון, בבקשה

ישראל אייכלר:  אין הגבלה

מאי גולן: תמיד יש לנו רוב, נאור, תתרגל לזה

מאי גולן:  תתרגלו, לא יהיה שוני

מאי גולן:  היום יש לי מצב רוח

מאי גולן:  מה אתה אומר, טופורובסקי?     אדוני היושב-ראש, חבריי חברי הכנסת, אני רוצה להגיד לכם ולדבר אולי על איזה נושא שכבר לא תופס כל כך כותרות

מאי גולן:  לפני יומיים אני נחשפתי לסרטון מחריד, מזעזע, של ילדה יהודייה כבת עשרה מותקפת באלימות בלתי נתפסת על ידי ילדי מסתננים בדרום תל אביב, ילדים אריתריאים, שפשוט מכים אותה נמרצות, מקללים אותה, משפילים אותה, יורקים עליה ואומרים לה בסרטון, תוך כדי שהם מכים אותה, שהם עושים את זה כי היא יהודייה וכי היא באזור שלהם, במדינת דרום תל אביב

מאי גולן:  אני יודעת שהנושא של הכיבוש במדינת דרום תל אביב ככה קצת דעך, ואני יודעת שהופחה תקווה לא קטנה בקרב ליבם של תושבי השכונות הכבושות – לא רק בדרום תל אביב אלא בכלל ברחבי מדינת ישראל – על כך שברגע שהרפורמה המשפטית תעבור, בית המשפט העליון כבר לא יוכל להעדיף זכויות של מסתננים בלתי חוקיים על פני נשים יהודיות, על פני נערות, על פני משפחות שנגזל מהן כל צלם אנוש בשכונה שלהן ובבית שלהן

מאי גולן:       כשאני ראיתי את הסרטון הזה, וראיתי אותו פעמיים, לא רק שהצטמררתי וכעסתי וכאב לי, אלא בעיקר בעיקר הרגשתי בושה על כך – לא על כך שלא הצלחנו להעביר את הרפורמה הזו, כי את זה אני יודעת למה, ואני יודעת היטב, אלא על כך שעל זה אף אחד לא יצא להפגנה

מאי גולן:  על זה אף אחד לא ידבר

מאי גולן:  על זה אף אחד לא יכאב

מאי גולן:  על זה אותם פלורליסטים, ליברלים, הומניים, יפי נפש למיניהם, אנשים – בעלי הדעה, מה שנקרא – אותם זה לא יעניין

מאי גולן:  זה בחצר האחורית שלהם

מאי גולן:  אבל את רוטמן הם יתקפו, הם ישחיתו לו את האוטו; את חבר הכנסת משה סעדה הם יקללו, נכון; אותי הם ישמיצו במילים שאני לא אחזור עליהן מפאת כבוד הכנסת וכבוד הצופים שבנו

מאי גולן:  בלי סוף גידופים וקללות והשמצות, אבל לזה התרגלנו

מאי גולן:       ואז אני שואלת את עצמי, אני אומרת – ודיברתי היום עם חברי הכנסת הערבים, סיפרתי להם על הסיפור הזה ואמרתי להם: אפילו בין אויבים, אפילו בין אויבים יש כבוד

מאי גולן:  אבל כאן, מי שאמורים להיות אחים שלנו רק בעלי דעה שונה, לא האויבים שלנו – להם כבר אין כבוד

מאי גולן:  עכשיו אתה רואה, חבר הכנסת רוט, אני מדברת רגוע, נכון? אני מסתכלת עליך

מאי גולן:  אבל אני יכולה להגיד לך שאם היית תופס אותי בזמן המאבק בהסתננות הבלתי-חוקית, בתור מי שגדלה בדרום תל אביב ורואה ממש בלבן של העיניים את מה שהיה קורה שם, לא הייתי מדברת ככה

מאי גולן:  זה מאבק פוצע

מאי גולן:  זה מאבק כואב

מאי גולן:  ובמה אני נתקלתי? אני נתקלתי בשופטים בבית המשפט העליון שאמרו לי: רגע, רגע, לך ולקשישות שגרות שם לא מגיע סעד

מאי גולן:  למי כן מגיע? מגיע למסתננים הבלתי-חוקיים, שצריך לדאוג להם איך לפתח תחביבים, איך לפתח זוגיות

מאי גולן:  הוא ממש אמר את זה בפסיקה שלו

מאי גולן:  לא עניינה אותו האישה שנרצחה, גם לא הילדה שנאנסה

מאי גולן:  גם הילדה שהוכתה עד זוב דם לא עניינה אותו

מאי גולן:       ולכן אני אומרת ואני מסתכלת היום – אדוני היושב-ראש, אני לא שומעת את עצמי

ישראל אייכלר: חברי הליכוד, חברי הכנסת מהליכוד, אתם מפריעים לשרה לדבר

ישראל אייכלר:  היא לא שומעת את עצמה

מאי גולן: תרבות זה מאיתם והלאה

ישראל אייכלר: דברו בשקט, בבקשה

משה סעדה: אנחנו נותנים לה מנוחה, מר אייכלר

משה סעדה:  היא נחה קצת בזכותנו, יש זמן לנשום אוויר

מאי גולן: לא, ואחרי זה שואלים למה אני צועקת, אתה מבין? זה לא באשמתי

מאי גולן:  באשמת חבריי

נאור שירי: הרצפה עקומה

מאי גולן: את זה תמיד אמרתי

מאי גולן:  תמיד

מאי גולן:  אבל עכשיו ברצינות, אנחנו עדים המון לנערים ונערות שמתאבדים ומתאבדות בתקופה האחרונה אל מול חרם חברתי קשה מנשוא

מאי גולן:  קשה מנשוא

מאי גולן:  והסרטון האלים הזה שבו ראיתי ילדי מסתננים אריתריאים תוקפים ילדה הזכיר לי עוד מאבק שבו אנחנו נאבקים בעוד חזית, של ילדים שסובלים משיימינג ומחרמות אין-סופיים, ואין כלים, אין כלים מספיק טובים להרתיע את בני הנוער ולהפסיק עם זה

מאי גולן:       אני, מייד עם כניסתי לכנסת, כבר לפני שלוש שנים, הגשתי הצעת חוק למניעת חרמות ושיימינג

מאי גולן:  הצעת החוק לא עברה, לצערי, עד שהגענו להסכמות עם משרד החינוך

מאי גולן:  אז כמובן שהגיעה ממשלתו של בנט-לפיד, וזה עבר כרפורמה, אני חייבת לציין, תחת משרדה של יפעת שאשא ביטון, ועכשיו כמובן זה אבד, כי זו דרכן של רפורמות

מאי גולן:  עכשיו פונים אליי לא מעט אנשים בימים האחרונים ושואלים מה עם החוק הזה

מאי גולן:  נכון שאני היום השרה לקידום מעמד האישה, אבל זה לא סותר את העובדה שצריך לדאוג לבני ובנות הנוער וצריך לדאוג לנוער בסיכון, וצריך להפסיק – חבר הכנסת אלמוג כהן, אנחנו דיברנו על זה

מאי גולן:  חבר הכנסת אלמוג כהן, חבר הכנסת אלמוג כהן, אני מדברת על הצעת החוק שאולי אתה תגיש, בעזרת השם – –      

אלמוג כהן: בעד

מאי גולן: – – הצעת החוק שהגשתי נגד חרמות ושיימינג

מאי גולן:  אני אספר לכם – – –     

נאור שירי: אין לו מכסה סיעתית, מאי, את לא מעודכנת

מאי גולן: יש לו, יש לו

אלמוג כהן: אקח את המכסה שלכם

מאי גולן: אז אני רוצה לספר לכם שהצעת החוק הזאת, שעליה דנתי עם שר החינוך יואב קיש – אני רוצה לספר לכם שאלמוג מתקשר אליי לפני כמה ימים ואומר לי: מאי, מה עם הצעת החוק הזאת?      

אלמוג כהן: יש ילדה בת 14 – – –     

מאי גולן: בעקבות עוד התאבדות, של עוד ילדה בת 14 לפני כמה ימים

מאי גולן:  מקרים חמורים

מאי גולן:  אני רוצה שתבינו, אנחנו מאבדים בני ובנות נוער על כלום ושום דבר, ואני לא סתם אומרת את זה ככה, על כלום ושום דבר – על כך שאין לנו מספיק יועצים ויועצות, שאין לנו אנשים עם כלים מתאימים להיות בתוך בתי הספר; כן, להיות בתוך קבוצות ווטסאפ; כן, לתת עונשים מתאימים; כן, להטיל סנקציות ולעצור את הדבר הקשה הזה

מאי גולן:  אנחנו עסוקים במלחמות בינינו, מלחמות אחים, מה שנקרא; אנחנו עסוקים בזה שאנחנו מוצאים אין-ספור – של משטרה וכוחות אבטחה מתחת לבתים של שרים ומתחת לבתים של חברי כנסת כי אנרכיסטים שאיבדו כל רסן החליטו שזה בסדר לתקוף חברי כנסת פנים מול פנים, פשוט משוללי רסן

מאי גולן:  ואז אנחנו שואלים את עצמנו למה בני ובנות נוער חושבים שזה בסדר בתוך הספר לתקוף מורים ומורות ולתקוף תלמידים ותלמידות ולהתעלל בהם ולהטיל עליהם את מימיהם ולירוק עליהם ולקלל אותם ולהכות אותם נמרצות

מאי גולן:  איך הם לא יגידו את זה אם רואים את ההורים שלהם נלחמים באחים שלהם? לכן, אני רוצה להגיד לכם שאני מאוד מקווה שהחוק הזה יקודם, ואני מאוד מקווה שהרפורמה המשפטית תעבור, ואני מאוד מקווה שבעזרת השם כולנו נזכור שאחים אנחנו

מאי גולן:  תודה רבה

ישראל אייכלר: תודה רבה לשרה מאי גולן

ישראל אייכלר:       אנחנו נעבור להצבעה שמית על פי בקשת האופוזיציה

ישראל אייכלר:  סגנית המזכיר תקרא בשמות חברי הכנסת

ישראל אייכלר:  אני מבקש שקט, לא שומעים

אלינור ימין: (קוראת בשמות חברי הכנסת)     משה אבוטבול		–   אינו נוכח יולי יואל אדלשטיין	–   אינו נוכח אמיר אוחנה		–   אינו נוכח ינון אזולאי		–   בעד גדי איזנקוט		–   נגד ישראל אייכלר		–   בעד דן אילוז			–   בעד ואליד אלהואשלה		–   אינו נוכח קארין אלהרר		–   נגד זאב אלקין		–   נגד משה ארבל		–   אינו נוכח יעקב אשר		–   בעד אביחי אברהם בוארון	–   בעד אוריאל בוסו		–   בעד דבי ביטון		–   נגד מיכאל מרדכי ביטון	–   נגד דוד ביטן			–   אינו נוכח בועז ביסמוט		–   בעד ולדימיר בליאק		–   אינו נוכח מירב בן ארי		–   נגד רם בן ברק		–   נגד איתמר בן גביר		–   אינו נוכח אברהם בצלאל		–   בעד אורנה ברביבאי		–   נגד אליהו ברוכי		–   בעד ניר ברקת		–   אינו נוכח ששון ששי גואטה		–   אינו נוכח טלי גוטליב		–   בעד מאי גולן			–   אינה נוכחת יואב גלנט		–   אינו נוכח גילה גמליאל		–   אינה נוכחת בנימין גנץ		–   אינו נוכח משה גפני		–   אינו נוכח סימון דוידסון		–   נגד אבי דיכטר		–   בעד אלי דלל			–   בעד דני דנון			–   בעד שלום דנינו		–   בעד אריה מכלוף דרעי	–   אינו נוכח עמית הלוי		–   בעד שרן מרים השכל		–   אינה נוכחת ניסים ואטורי		–   בעד מיכל מרים וולדיגר	–   בעד יצחק שמעון וסרלאוף	–   בעד יאסר חוג'יראת		–   אינו נוכח אימאן ח'טיב יאסין	–   אינה נוכחת ווליד טאהא		–   אינו נוכח בועז טופורובסקי		–   נגד משה טור פז		–   נגד אחמד טיבי		–   אינו נכח יוסף טייב		–   בעד אוהד טל			–   אינו נוכח יעקב טסלר		–   אינו נוכח חילי טרופר		–   נגד אלמוג כהן		–   אינו נוכח מאיר כהן		–   נגד מירב כהן		–   נגד מתן כהנא		–   נגד עופר כסיף		–   אינו נוכח אופיר כץ		–   בעד ישראל כץ		–   אינו נוכח רון כץ			–   נגד יוראי להב הרצנו		–   נגד מיקי לוי			–   אינו נוכח יריב לוין			–   בעד נעמה לזימי		–   נגד אביגדור ליברמן		–   אינו נוכח יאיר לפיד		–   אינו נוכח סימון מושיאשוילי		–   בעד טטיאנה מזרסקי		–   נגד מרב מיכאלי		–   אינה נוכחת שלי טל מירון		–   אינה נוכחת יונתן מישרקי		–   בעד חנוך דב מלביצקי		–   בעד ארז מלול		–   בעד יוליה מלינובסקי		–   נגד מיכאל מלכיאלי		–   אינו נוכח צגה מלקו		–   בעד אבי מעוז		–   בעד שרון ניר			–   אינה נוכחת בנימין נתניהו		–   אינו נוכח יואב סגלוביץ'		–   נגד יבגני סובה		–   נגד צבי ידידיה סוכות		–   בעד משה סולומון		–   בעד לימור סון הר מלך	–   בעד אופיר סופר		–   בעד אורית מלכה סטרוק	–   בעד משה סעדה		–   בעד גדעון סער		–   אינו נוכח מנסור עבאס		–   אינו נוכח איימן עודה		–   אינו נוכח יוסף עטאונה		–   אינו נוכח חוה אתי עטייה		–   אינה נוכחת חמד עמאר		–   נגד צביקה פוגל		–   בעד עודד פורר		–   אינו נוכח יצחק פינדרוס		–   אינו נוכח משה פסל		–   בעד יסמין פרידמן		–   נגד אורית פרקש הכהן	–   אינה נוכחת מטי צרפתי הרכבי	–   נגד אריאל קלנר		–   בעד יצחק קרויזר		–   אינו נוכח גלעד קריב		–   אינו נוכח שלמה קרעי		–   אינו נוכח אליהו רביבו		–   בעד משה רוט		–   בעד שמחה רוטמן		–   בעד עידן רול			–   נגד אפרת רייטן מרום	–   אינה נוכחת יפעת שאשא ביטון	–   נגד אלון שוסטר		–   נגד קטי קטרין שטרית	–   בעד אלעזר שטרן		–   נגד מיכל שיר סגמן		–   נגד נאור שירי		–   נגד אושר שקלים		–   בעד עאידה תומא סלימאן	–   אינה נוכחת פנינה תמנו		–   נגד     

ישראל אייכלר: אפשר לקרוא בשמות החברים שלא היו פה?     

אלינור ימין: (קוראת בשמות חברי הכנסת)     משה אבוטבול 		– אינו נוכח יולי יואל אדלשטיין	–   אינו נוכח אמיר אוחנה		–   אינו נוכח ואליד אלהואשלה		–   אינו נוכח משה ארבל		–   אינו נוכח דוד ביטן			–   אינו נוכח ולדימיר בליאק		–   אינו נוכח איתמר בן גביר		–   אינו נוכח ניר ברקת		–   אינו נוכח ששון ששי גואטה		–  אינו נוכח  מאי גולן			–   אינה נוכחת יואב גלנט		–   אינו נוכח גילה גמליאל		–   אינה נוכחת בנימין גנץ		–   אינו נוכח משה גפני		–  אינו נוכח אריה מכלוף דרעי	–   אינו נוכח שרן מרים השכל		–   אינה נוכחת יאסר חוג'יראת		–   אינו נוכח אימאן ח'טיב יאסין	–   אינה נוכחת ווליד טאהא		–   אינו נוכח אחמד טיבי		–   אינו נוכח אוהד טל			–   בעד יעקב טסלר		–   אינו נוכח אלמוג כהן		–   בעד עופר כסיף		–   אינו נוכח ישראל כץ		–   אינו נוכח מיקי לוי			–   אינו נוכח אביגדור ליברמן		–   אינו נוכח יאיר לפיד		–   אינו נוכח מרב מיכאלי		–   נגד שלי טל מירון		–   נגד מיכאל מלכיאלי		–   אינו נוכח שרון ניר			–   אינה נוכחת בנימין נתניהו		–   אינו נוכח גדעון סער		–   אינו נוכח מנסור עבאס		–   אינו נוכח איימן עודה		–   אינו נוכח יוסף עטאונה		–   אינו נוכח חוה אתי עטייה		–   אינה נוכחת עודד פורר		–   אינו נוכח יצחק פינדרוס		–   אינו נוכח אורית פרקש הכהן	–   נגד יצחק קרויזר		–   אינו נוכח גלעד קריב		–   אינו נוכח שלמה קרעי		–   אינו נוכח אפרת רייטן מרום	–   אינה נוכחת עאידה תומא סלימאן	–   אינה נוכחת     

ישראל אייכלר: יש מישהו במליאה שעוד לא הצביע ורוצה להצביע?     

אלינור ימין: (קוראת בשם חברת הכנסת)     שרן השכל 		–   נגד	     

ישראל אייכלר: תמה ההצבעה

ישראל אייכלר:  נא לספור

ישראל אייכלר:  רבותיי, אם מישהו רוצה לדעת את התוצאה – 42 בעד, 37 נגד

ישראל אייכלר:  אני קובע שהחלטת הממשלה בהתאם לסעיף 31(ב) לחוק-יסוד: הממשלה, להעביר לשר במשרד המשפטים את הסמכויות הנתונות לשר המשפטים לפי כמה חוקים, התקבלה

ישראל אייכלר: [רשומות (הצעות חוק, מ/1624)

ישראל אייכלר: ] 

ישראל אייכלר: אנחנו עוברים להצעת חוק מטעם הממשלה לקריאה ראשונה, הצעת חוק הדרכונים (תיקון מס' 10), התשפ"ג–2023

ישראל אייכלר:  יציג שר המשפטים, השר יריב לוין

ישראל אייכלר:  להצעה זו מוצמדת הצעת חוק של חבר הכנסת יוסף טייב, שידבר אחריו

ישראל אייכלר:  השר לוין, בבקשה

המשפטים יריב לוין: תודה רבה

המשפטים יריב לוין:  אדוני היושב-ראש, חברות וחברי הכנסת, אני מביא כאן בשמו של שר הפנים ובשם הממשלה את הצעת חוק הדרכונים (תיקון מס' 10)

המשפטים יריב לוין:      ביום הי באב התשע"ז, 28 ביולי 2017, נכנס לתוקף חוק הדרכונים (תיקון מס' 9), התשע"ז–2017

המשפטים יריב לוין:  בתיקון האמור תוקן סעיף 6 לחוק הדרכונים, התשי"ב–1952, שעניינו שיקול דעת של שר הפנים במתן דרכונים או תעודות מעבר והוספה בו הוראת סעיף קטן (ב), שלפיה "לא יסרב השר לתת דרכון ראשון למי שקיבל את אזרחותו לפי סעיף 2 לחוק האזרחות, התשי"ב–1952, בשל כך בלבד שטרם השתקע בישראל"

המשפטים יריב לוין:  סעיף 2 לחוק האזרחות מסדיר את קבלת האזרחות הישראלית מכוח חוק שבות

המשפטים יריב לוין:  בהתאמה תוקן סעיף 4 לחוק, המאפשר לשר הפנים להעניק לעולה שטרם השתקע בישראל דרכון לתקופה הקצרה מעשר שנים או תעודת מעבר, והוא הוכפף להוראת סעיף 6(ב) האמור באופן ששר הפנים לא יוכל לתת לעולה אשר טרם השתקע בישראל תעודת מעבר במקום דרכון ראשון, אך כן יוכל לקבוע כי תוקפו של הדרכון הראשון יהיה קצר מעשר שנים

המשפטים יריב לוין:  משמעות תיקון מס' 9 היא כי שר הפנים לא יוכל לסרב לבקשה של עולה שקיבל אזרחות מכוח שבות לקבלת דרכון ראשון רק בשל כך שהעולה טרם השתקע בישראל

המשפטים יריב לוין:  בפועל התיקון אפשר קבלת דרכונים לעולים חדשים במקביל לקבלת האזרחות

המשפטים יריב לוין:      עד לתיקון מס' 9, סעיף 6 לחוק הקנה לשר הפנים שיקול דעת רחב לסרב לתת דרכון או תעודת מעבר או להאריך את תוקפם, וזאת גם בהתייחס לתקופה שבה עולים חדשים נמצאים בארץ ותוך בחינה אם השתקעו בה

המשפטים יריב לוין:  מדיניותו של שר הפנים בנוגע לעולים חדשים טרם התיקון תאמה את החלטת ממשלה מס' 303 מיום י' באדר התשכ"ד, 23 בפברואר 1964, שלפיה לא יינתן דרכון לעולה הנמצא בישראל פחות משנה אלא במקרים חריגים

המשפטים יריב לוין:  לפיכך, טרם התיקון עולים חדשים קיבלו לרוב תעודות מעבר מכוח סעיף 4(א) לחוק, המאפשר לשר הפנים להעניק לאזרח ישראלי שטרם השתקע בארץ דרכון לתקופה הקצרה מעשר שנים או תעודת מעבר

המשפטים יריב לוין:  מדיניות זו הונהגה על רקע העובדה כי בשונה מרוב מדינות העולם, שבהן קבלת האזרחות נעשית באופן הדרגתי ולאחר תושבות של כמה שנים באותה המדינה, בישראל עולים חדשים מקבלים אזרחות מייד עם כניסתם אליה

המשפטים יריב לוין:  עקב זאת היה צורך למנוע מצב של שימוש בדרכונים ישראליים על ידי מי שמימשו את זכותם לקבלת אזרחות ישראלית מכוח שבות אך למעשה זיקתם לישראל הייתה פורמלית בלבד, והביטוי היחיד לה היה השימוש בדרכון ישראלי

המשפטים יריב לוין:      השלכות תיקון מס' 9 נבחנו לאחר חקיקתו, ומממצאי הבחינה נראה כי ישנה תופעה רחבת היקף של ניצול האפשרות לקבלת אזרחות ישראלית מיידית מכוח שבות רק לצורך קבלת דרכון ישראלי, בלא קיום זיקה ממשית אחרת למדינה, בין השאר לצורך כניסה לארצות המאפשרות לבעלי דרכון ישראלי להיכנס לתחומן בלא אשרה נוספת, דבר שעלול בסופו של דבר להשליך על חוזקו של הדרכון הישראלי ולהביא לפגיעה בו

המשפטים יריב לוין:  כמו כן, גורמי הביטחון הביעו חשש כי תיקון זה עלול להביא לניצול לרעה של חוק השבות, התש"י–1950, לצורך קבלת דרכון ישראלי על ידי גורמים המבקשים לבצע פעולות הפוגעות בביטחון המדינה

המשפטים יריב לוין:       על כן, מוצע להשיב את החוק לנוסחו, כפי שקדם לתיקון מס' 9

המשפטים יריב לוין:  סעיף 2 להצעת החוק – מוצע לבטל את סעיף קטן (ב) בסעיף 6 לחוק באופן שיאפשר לשר הפנים לסרב להעניק דרכון ישראלי לעולה בטרם השתקעותו בישראל

המשפטים יריב לוין:  בסעיף 1 להצעת החוק מוצע בהתאמה למחוק את הכפפת הוראת סעיף 4(א) לחוק לסעיף 6(ב), כך ששר הפנים יוכל לתת תעודות מעבר לעולה אשר טרם השתקע בישראל

המשפטים יריב לוין:  בסעיף 3 להצעת החוק מוצע לקבוע כי הוראות החוק המוצע יחולו גם על מי שקיבל את אזרחותו הישראלית לפני כניסת החוק לתוקף, כך שהשבת סמכותו של שר הפנים שלא לתת דרכון ישראלי להורים שטרם השתקעו בישראל תחול בלי תלות במועד קבלת האזרחות

המשפטים יריב לוין:      עם זאת, מוצע לקבוע כי החוק יחול רק על מי שטרם הגיש בקשה למתן דרכון, בהתאם לקבוע בתקנות 2 ו-3 לתקנות הדרכונים, התש"ם–1980, שלפיהן, בין השאר, על הבקשה להיות מוגשת בטופס שעליו הורה שר הפנים בלשכות רשות האוכלוסין וההגירה, או בחוץ לארץ בנציגות ישראל הקרובה למקום מגורי המבקש

המשפטים יריב לוין:       בנסיבות האלה, אני מבקש כמובן מהכנסת לתמוך בהצעת החוק, ומבקש, אדוני, את הכנסת לאשר אותה בקריאה הראשונה

המשפטים יריב לוין:  תודה רבה

ישראל אייכלר: תודה רבה לשר המשפטים השר יריב לוין

ישראל אייכלר: [הצעת חוק פ/1039/25; נספחות

ישראל אייכלר: ] 

ישראל אייכלר: עכשיו יעלה חבר הכנסת יוסף טייב, שהצמיד הצעת חוק דומה, הצעת חוק הדרכונים (תיקון – מתן דרכון לעולה)

ישראל אייכלר:  בבקשה

מתן כהנא: אתה עושה פיליבסטר לעצמכם?     

יוסף טייב: אדוני היושב-ראש, חבריי חברי הכנסת, אדוני השר, אני רוצה לומר שאנחנו בעד עלייה

יוסף טייב:  אנחנו בעד כל אדם שרוצה לבוא, להגיע ולהשתכן פה בישראל, אבל לא נוכל להשלים עם מצב שאנשים עושים עלייה בחלטורה – מגיעים לישראל בשביל לקבל את הדרכון, עושים סיבוב, והופ, יוצאים דרך הדלת האחורית

יוסף טייב:  הדבר הזה בא על חשבון משאבים רבים של תושבים רבים, של עולים שמגיעים פה לישראל

יוסף טייב:       אני קורא לכל אותם עולים: בואו, אין בעיה

יוסף טייב:  בואו תשתקעו בישראל, תהיו פה שנה ותקבלו את הדרכון

יוסף טייב:  תהיו פה לאורך ימים ושנים

יוסף טייב:  הדבר הזה של כניסה ויציאה בשביל להשתמש בדרכון, בשביל לקבל את הדרכון הישראלי – הדרכון הישראלי הוא דרכון רצוי, אנשים רוצים את הדרכון הזה, אבל לא ייתכן שיבואו ויעשו איזשהו סיבוב על מדינת ישראל מכוח חוק השבות ומכוח עלייה כזאת או אחרת

יוסף טייב:       לכן, אני קורא לחברי הכנסת, אופוזיציה וקואליציה: אנחנו רוצים בסוף, כולכם – מתן, אתה רוצה בסוף שעולה יגיע וישתקע פה, נכון? אתה לא רוצה מישהו שייכנס ויצא

יוסף טייב:  תתמוך בחוק

יוסף טייב:  נראה אותם נשארים פה שנה, ויקבלו את הדרכון, כמו בכל מדינות העולם

יוסף טייב:  הדבר הזה לא פוגע בשבות, לא פוגע בעלייה

יוסף טייב:  הפוך, הוא יעודד עלייה טובה ואמיתית לישראל

יבגני סובה: לא, יוסי, להפך, אין מדינה בעולם שנותנת אחרי שנה, יוסי

יוסף טייב: יבגני, נכון, אתה צודק

יוסף טייב:  בצרפת אתה צריך עשר שנים ויזה, ואתה צריך ללמוד את השפה – –     

יבגני סובה: לא נכון – – – בעולם

יבגני סובה:  לא נכון

יוסף טייב: – – ורק אחר כך אולי – אולי – אתה תקבל את הדרכון

יבגני סובה: אתה, הילד שלך נולד וקיבלת דרכון במקום

יבגני סובה:  על מה אתה מדבר?      

יוסף טייב: עד היום – אני 23 שנים נשוי, ולאשתי אין דרכון צרפתי, והכול בסדר

יוסף טייב:  לא קרה כלום

יבגני סובה: סבתא שלך הייתה בצ'כיה, נספתה בשואה, קיבלה דרכון

יוסף טייב: בואו תעלו לישראל, תשתקעו, ותקבלו את הדרכון

יבגני סובה: מה קרה לך? עזוב כבר

יוסף טייב: יבגני, אוהב אותך, אבל אתה שם לב שאתה היחיד שצועק?     

יבגני סובה: מיליון ישראלים מחזיקים בדרכון

יבגני סובה:  עזוב, בחייך

יוסף טייב: בסוף התיקון הזה עשה עוול לעלייה, עשה נרטיב שלילי לעולים

יבגני סובה: אין אחד שנתפס, אין אחד שנתפס עם דרכון

יוסף טייב: די עם הדבר הזה

יוסף טייב:  מי שעולה לישראל ישתקע ויקבל דרכון

יוסף טייב:  תודה רבה

יבגני סובה: אני אדבר, ואתה תישאר באולם ותשמע מה שאני הולך להגיד

יבגני סובה:  אם אתה נשאר פה, תשמע מה שאני אגיד

יוסף טייב: אני פה, ודאי, מה

ישראל אייכלר: תודה רבה

ישראל אייכלר:  אנחנו עוברים לרשימת הדוברים

ישראל אייכלר:  חבר הכנסת מתן כהנא

ישראל אייכלר:  כוהן ראשון

יבגני סובה: מתן, בסלמי, בשיטת הסלמי

יבגני סובה:  אין אחד שנתפס עם דרכון, שהוא עולה חדש ונתפס על פשיעה

יבגני סובה:  אין אחד כזה, יוסי

יוסף טייב: מי דיבר על פשיעה?     

יבגני סובה: יוסי, נו, אתם סתם ממציאים סיפורים

יוסף טייב: מי דיבר על פשיעה? הוא בא, הוא עולה לישראל – שישתקע בישראל

יבגני סובה: אתם מנצלים את הדרכון

יבגני סובה:  אף אחד לא מנצל את הדרכון

ישראל אייכלר: די, חבר'ה

ישראל אייכלר:  חבר הכנסת כהנא ידבר

יוליה מלינובסקי: יש לי הצעה: לשלול דרכונים מכל ראשי ארגוני הפשע

יוליה מלינובסקי:  לשלול מהם את הדרכונים

ישראל אייכלר: לא להפריע לחבר הכנסת כהנא

ישראל אייכלר:  בבקשה

יוליה מלינובסקי: כן, מארגוני פשע, לשלול מהם דרכונים

מתן כהנא: אדוני היושב-ראש – – –     

יוסף טייב: על זה נאמר: טען בחיטין וענה לו בשעורים

יוליה מלינובסקי: לשלול דרכון

ישראל אייכלר: אבקש להפסיק את הוויכוח

מתן כהנא: אדוני היושב בראש – – –     

ישראל אייכלר: לא להפריע

רם בן ברק: כהנא, העיקר שהשעון עובד

מתן כהנא: לא, מה

ישראל אייכלר: אני מאפס לך את השעון כדי שלא תפסיד

ישראל אייכלר:  הינה, תתחיל

מתן כהנא: אדוני היושב בראש, אדוני השר, חבריי חברי הכנסת, אני דווקא רוצה להתייחס לנאום שנשא פה ראש הממשלה לפני כשלוש שעות

מתן כהנא:  ראש ממשלתנו התרפק על העבר, באמת התרפק על העבר וסיפר כמה דברים נפלאים הוא עשה, איך הוא טיפל בכלכלה, איך הוא הציל את הכלכלה, איך הוא דאג להיות הסטרט-אפ ניישן

מתן כהנא:  באמת, לראש הממשלה מגיע קרדיט על דברים רבים שהוא עשה בעבר, באמת מגיע לו קרדיט על דברים רבים וטובים, דברים רבים וטובים שהוא עשה בעבר

רם בן ברק: בעיקר על הרכבת הקלה

מתן כהנא: אבל בפועל כל ההבטחות וכל הדיבורים על מה שיקרה בעתיד זה פשוט כתוב על הקרח, זה לא אוחז בשום מציאות שהיא, ואנחנו רואים את הדבר הזה קורה מול עינינו ממש

מתן כהנא:  אם ראש הממשלה פה פנטז על כלכלה משגשגת, כל התחזיות מדברות על זה שתהיה פה ירידה דרמטית בצמיחה של המשק שלנו

מתן כהנא:  ואם אנחנו העברנו ממשלה שהצמיחה בה הייתה 6

מתן כהנא: 25% בשנה, כל התחזיות מדברות על צמיחה של 1

מתן כהנא: 5% בשנה

מתן כהנא:  מדובר בצמיחה שלילית, שהרי ברוך השם, הריבוי הטבעי במדינת ישראל הוא גדול מ-1

מתן כהנא: 5%, ולכן מ-6

מתן כהנא: 25% – צלילה ספירלית ל-1

מתן כהנא: 5% צמיחה

מתן כהנא:       אותו דבר העלייה בשער הדולר

מתן כהנא:  מאז הממשלה החדשה אנחנו נמצאים כבר בשיא של ארבע שנים, בערך 3

מתן כהנא: 70 שקל לדולר

מתן כהנא:  כל בן אדם שקונה בישראל היום מוצר יבוא משלם היום הרבה יותר כסף בגלל החידלון של הממשלה הזו

מתן כהנא:  עליות מחירים בכל תחום: מוצרי חלב, לחם

מתן כהנא:  בכל תחום יש עליות מחירים

מתן כהנא:       עליות ריבית – משפחה ממוצעת משלמת היום 1,000 שקל יותר על המשכנתה שלה

מתן כהנא:  איך בכלל ראש הממשלה יכול פה לבוא ולספר שהולך להיות כאן טוב? אומר ראש הממשלה: נמשיך להיות הסטרטאפ ניישן

מתן כהנא:  על איזו סטרטאפ ניישן הוא מדבר? מאז הקמת הממשלה הזאת, 80% מהחברות שהוקמו נרשמו בחוץ לארץ

מתן כהנא:  צריכים להבין את האירוע הזה

מתן כהנא:  במקום לשלם מיסים במדינת ישראל, חברות שקמות על ידי ישראלים, עובדים ישראלים, שכל ישראלי, יוזמה ישראלית, יוקמו בחו"ל, מוקמות בחו"ל, וכל המיסים ישולמו בחו"ל

מתן כהנא:  אני מכיר מישהו שהוא מנהל בקרן הון סיכון גדולה, והוא אומר שמאז הקמת הממשלה הוא לא מצליח להביא משקיע אחד מחו"ל להשקיע בארץ

מתן כהנא:  משקיע אחד מחו"ל הוא לא מצליח להביא להשקיע בארץ

מתן כהנא:  אנחנו רואים ההפך – כל הכסף בורח מישראל החוצה

מתן כהנא:       אותו דבר בביטחון

מתן כהנא:  ביטחון

מתן כהנא:  שלושה חודשים ראשונים של הממשלה – רקטות מלבנון, רקטות מסוריה, רקטות מעזה, פיגועים, לצערי, פיגועים נוראיים

מתן כהנא:  עכשיו אני אומר פה בצורה ברורה: הפיגועים הם לא באשמת הממשלה

מתן כהנא:  בקדנציה הקודמת עמדו פה שרים – היום הם שרים מכהנים – שהגיעו לזירות פיגועים והאשימו את שרי הממשלה הקודמת בדם על הידיים

מתן כהנא:  אני אומר פה בצורה ברורה: זאת לא אשמת הממשלה

ישראל אייכלר: תודה, תודה רבה

מתן כהנא: זאת לא אשמת הממשלה, אבל הממשלה לא מצליחה להתמודד

ישראל אייכלר: תודה

מתן כהנא: אותו דבר בביטחון הפנים: עלייה דרמטית בנרצחים

מתן כהנא:  אז אני אומר פה לכל חברי הכנסת ולשר המכובד שיושב כאן: הנאום של ראש הממשלה, לצערי, היה כתוב על הקרח

מתן כהנא:  כמו שאומרים פה, לא מיניה ולא מביה, נכון?      

ישראל אייכלר: תודה רבה

מתן כהנא: תודה

ישראל אייכלר: חברת הכנסת דבי ביטון

אלמוג כהן: לא מיניה ולא מקצתיה, מתן

מתן כהנא: אני יודע

טלי גוטליב: לא מיניה ולא מביה

טלי גוטליב:  אמר פעם מישהו שאין ביטוי כזה

טלי גוטליב:  יש ביטוי כזה

טלי גוטליב:  יש גם לא מקצתיה, רק אומרת

מתן כהנא: זה מה שאמרתי

דבורה ביטון: כבוד היושב-ראש, כבוד השר, כנסת נכבדה, כבוד היושב-ראש, אני רוצה לשתף: היום היינו בוועדה למעמד האישה בדיון על כל נושא הפגיעות המיניות

אלמוג כהן: של חברת הכנסת סון הר מלך?     

דבורה ביטון:   אני באמת רוצה לומר, אדוני, שהייתה שם עדות של אחת הנפגעות מאחת הפרשות הכי מדוברות בארץ, שלדאבוני תיארה, במילותיה, איך היא, בת 16 וחצי, עוברת פגיעה מינית על ידי חבורה של גברים בני 50 פלוס, ואיך עדיין לא מאמינים לה

דבורה ביטון:  היא יושבת ובוכה

דבורה ביטון:  ואני רוצה להגיד לאדוני שאני האמנתי לה; כשהיא דיברה האמנתי לה

דבורה ביטון:  אתה ראית את הכאב

דבורה ביטון:  היה ברור שלא מדובר באיזה סיפור מצוץ

דבורה ביטון:       אבל מה שבמיוחד חרה לי, אדוני, שהתקציב לנושא של פגיעות מיניות הוא בסך הכול 8 מיליון

דבורה ביטון:  תקשיבו למספר: 8 מיליון

דבורה ביטון:  אחרי המיליארדים והמיליונים שפוזרו בתקציב המדינה, איך אפשר לתת מענה כל כך מזערי לטיפול בפגיעות מיניות? אני אומרת: פגיעות מיניות זה לא סקטור, זו לא מפלגה, זה לא חרדים–חילונים

אלמוג כהן: תסבירי לנו רגע – – –     

מיכל מרים וולדיגר: – – – טיפול בפגיעות המיניות – – –     

דבורה ביטון: יש מסגרות שלאחר שהם עוברים פגיעה מינית – – –     

מיכל מרים וולדיגר: אני ארגיע אותך

מיכל מרים וולדיגר:  חסר בתקיפות מיניות, חסר בהפרעות אכילה, חסר – – –     

דבורה ביטון: לא

דבורה ביטון:  היום הדיון נסב על פגיעות מיניות, לא על אלימות, לא על הפרעת אכילה, ולכן אני אומרת שזה אבסורד שנפגעות מין או נפגעי מין צריכים להמתין חודשים כדי לקבל

דבורה ביטון:       עכשיו, חשוב לדעת: ברגע שחלילה אתה עובר את הטראומה הזו, אם אתה לא תהיה מטופל רצוף ואתה תשב לחכות לטיפול הזה, אתה תעלה למדינה אחר כך יותר

דבורה ביטון:  את יודעת למה?      

מיכל מרים וולדיגר: – – –     

דבורה ביטון: כי ראשית, אתה לא מסייע להם; שנית, אתה פוגע בהם גם נפשית והפגיעה הולכת ומחמירה

דבורה ביטון:  לראיה, אותה בחורה שהיום סיפרה את זה גם סיפרה, כשהיא כבר אימא לילדים, איך היא הייתה מאושפזת פעמיים במחלקה סגורה, כי הפגיעה שלה הייתה בגיל 16, והיא המתינה המון זמן לטיפול

דבורה ביטון:       בסוף, מה אנחנו רוצים? אני חושבת, גברתי, שזה המקום אולי לקרוא לכל המשרדים

דבורה ביטון:  אם כל משרד יואיל בטובו להעביר חצי מיליון לאותו גוף – עשינו את שלנו

דבורה ביטון:  תודה, אדוני

ישראל אייכלר: תודה רבה

ישראל אייכלר:  חבר הכנסת רם בן ברק

רם בן ברק: תודה רבה, אדוני היושב-ראש

רם בן ברק:  חבריי חברי הכנסת – אתה רוצה להפעיל את השעון?     

ישראל אייכלר: תודה

רם בן ברק: הממשלה העבירה את התקציב, והממשלה העבירה את התקציב במחיר מאוד מאוד גבוה של כספים קואליציוניים, שלא לומר שוחד, על מנת שחברי הקואליציה ההומוגנית, הימין מלא על מלא, יתמכו בתקציב הזה

רם בן ברק:  ואני שואל את עצמי על מה הלכו 14 מיליארד שקל

רם בן ברק:  כשאנחנו בודקים את המספרים ולאן הם הלכו, מסתבר שזאת ממשלה – היא בעצם לא ממשלה של כל עם ישראל, היא ממשלה של חצי עם

רם בן ברק:  כי כל 14 מיליארד השקלים – סכום עתק שלא היה כדוגמתו בהיסטוריה של מדינת ישראל, פי 14 יותר ממה שחילקה הממשלה הקודמת – כל 14 המיליארד האלה הלכו למגזרים ששייכים או לחרדים או למתנחלים

רם בן ברק:  ואני אקריא לכם חלק ממה שקרה, לאן זה הלך

ישראל אייכלר: תחשב גם את 14 המיליארד שהלכו לאוניברסיטאות, להשכלה הגבוהה, המגזר האחר לגמרי

רם בן ברק: 200 מיליון ש"ח – הקמה וקידום של מיזמים בתחום המורשת היהודית; חצי מיליארד ש"ח – תקציב משרד המסורת; 4 מיליון ש"ח למרכז מורשת גוש קטיף; 20 מיליון ש"ח – מרכז מורשת גנדי; 80 מיליון ש"ח – זהות יהודית

רם בן ברק:  לא יודע למה אתם כל הזמן יש לכם בעיה עם הזהות היהודית שלכם, שאתם צריכים עוד 80 מיליון ש"ח

מיכל מרים וולדיגר: זה לא שלכם, זה שלנו

רם בן ברק: 76 מיליון ש"ח – גרעינים משימתיים של גב' סטרוק, השרה סטרוק; 25 מיליון ש"ח – פעולות המינהלת לזהות יהודית, נוסף לתקציב הפעילות של הזהות היהודית; 404 מיליון ש"ח לחטיבה להתיישבות; 10 מיליון ש"ח – פרויקטים לחיזוק הזהות היהודית

רם בן ברק:  שוב זהות יהודית

רם בן ברק:  יש לנו בעיה עם הזהות היהודית שלנו, חייבים לחזק אותה כל הזמן

רם בן ברק:  5 מיליון ש"ח למורשת הרב דרוקמן; 10 מיליון ש"ח – תמריצים להגירה של יהודים לערים מעורבות

רם בן ברק:  למה, אם אפשר שיהיה קצת ריב, אז למה לא לעודד את זה?      6 מיליון ש"ח למשפט עברי

רם בן ברק:  לא ברור בדיוק מה זה, אבל הלכו לשם 6 מיליון ש"ח; 6 מיליון ש"ח – חיזוק בית הדין לממונות

רם בן ברק:  אין לי מושג מה זה; 2

רם בן ברק: 5 מיליון ש"ח לוועד המקומי בחברון

רם בן ברק:  חבל שלא מצאתם גם 2 מיליון ש"ח לוועד המקומי בנהלל; 6 מיליון ש"ח למכוני מחקר תורניים; 10 מיליון ש"ח למרכז מורשת לבית הציונות הדתית; 50 מיליון ש"ח לתרבות חרדית; תגבורת החינוך החרדי במוסדות הפטור – 160 מיליון ש"ח; קולות קוראים בחברה החרדית במוסדות הפטור – 226 מיליון ש"ח

ישראל אייכלר: תודה רבה

רם בן ברק: 66 מיליון ש"ח לסבסוד צהרונים במוסדות הפטור ושאינו רשמי; 20 מיליון ש"ח למיזמים משותפים למורשת דרוקמן בחינוך, נוסף למרכז למורשת דרוקמן; 190 מיליון ש"ח לתרבות יהודית חרדית; 90 מיליון ש"ח לתלמידי חו"ל

ישראל אייכלר: הרשימה יותר ארוכה מהזמן שלך, מה אני אעשה

רם בן ברק: אנחנו, אדוני, גם מממנים תלמידים בחו"ל

רם בן ברק:  הרשימה עוד ארוכה

ישראל אייכלר: תודה רבה

ישראל אייכלר:  בסיבוב השני

רם בן ברק: אבל כל-כולה, בלא יוצא מן הכלל, למגזרים מסוימים מאוד – –     

ישראל אייכלר: מסוימים מאוד

רם בן ברק: – – בממשלה של חצי עם

רם בן ברק:  תודה

ישראל אייכלר: מסוימים מאוד

ישראל אייכלר:  60,000 ילדים בפטור זה איזה מגזר מסוים, פוליטי

ישראל אייכלר:  לא מגיע להם לחיות בארץ הזאת

ישראל אייכלר:  זאת ציונות

רם בן ברק: אדוני, זה מעבר לתקצוב הרגיל

ישראל אייכלר: לא, אין תקצוב אחר

רם בן ברק: זה קואליציוני

ישראל אייכלר: לא, לא

ישראל אייכלר:  רם, שלא תטעה, אגורה אחת אין יותר מזה

רם בן ברק: מעבר לתקציב

ישראל אייכלר: זה הבסיס של הבסיס של הבסיס

נאור שירי: – – – אתה כל הזמן מעיר, תן לנו הזדמנות לדבר

נאור שירי:  יש מישהו בלי שתיתן לו הערה?     

ישראל אייכלר: נאור זה מלשון יאיר, מאיר, אבל באל"ף

נאור שירי: אבל זה לא מלשון יעיר

ישראל אייכלר: לא, באל"ף

נאור שירי: לא, לא, אבל זה לא נעיר

ישראל אייכלר: אנחנו תכף נעשה שיעור של לשון

ישראל אייכלר:  איך קוראים לו מגלי צה"ל, הלשון? אבשלום קור

נאור שירי: אבשלום קור

ישראל אייכלר: נקרא לו תכף

ישראל אייכלר:  אנחנו נעבור לחברת הכנסת אורנה ברביבאי

אורנה ברביבאי: היושב-ראש, חברים יקרים, אני רוצה לדבר על חבר הכנסת מעוז – לצערי הוא לא פה – ועל העובדה שהוא היה בתפקיד סגן שר, בחר להיות חבר כנסת, חזר עכשיו להיות סגן שר לצורך אישור התקציב, ועל המחיר הגבוה שראש הממשלה היה מוכן לשלם לו בעבור זה שהוא חזר לתפקידו

אורנה ברביבאי:  אנחנו מדברים על 285 מיליון שקלים

אורנה ברביבאי:  תקשיבו מה אני אומרת: 285 מיליון שקלים, שהתכלית שלהם – שמעתי אתמול ריאיון של שר החינוך, השר קיש, ברדיו – שהתכלית שלהם היא לבצע תהליך של בקרה ושקיפות על פעילות בבתי הספר

אורנה ברביבאי:      על מה הבקרה והשקיפות? מה זה האח הגדול הזה? מה הוא ילך ויבדוק בבתי הספר? הוא יבדוק אם חלילה באותו בית ספר מלמדים משהו שמדבר על שוויון, משהו שמדבר על מגדר, משהו שחלילה לוקח את החלק של דמוקרטיה ממגילת העצמאות ומדבר על ערכים דמוקרטיים

אורנה ברביבאי:  ואם חלילה הערכים האלה יבואו לידי ביטוי באותו בית הספר, יחליט אדון חבר הכנסת מעוז, ששמענו כולנו את ההתבטאויות שלו – גם על הקהילה הלהט"בית, גם על מקומן של נשים כנשים נשואות במטבח, שתפקידן להביא ילדים, שזה הייעוד המקסימלי שלנו – אם הוא יראה שבבתי ספר מסוימים יש סטייה מהנורמה של הנושאים האלה, הוא יכול להגיד להם: אוקיי, אני משקף את התוכניות האלה שאתם לומדים וגם לא חייבים לתקצב לכם אותן, כי זאת החלטה שנוגדת את התפיסה של מדינת ישראל כמדינה יהודית, וחלילה לא מדינה דמוקרטית

אורנה ברביבאי:      אז אני רוצה להגיד לכם: תראו, יש פה איזו היסחפות בכל תחום, גם בהיבטים של החקיקה, שמגיעות פה הצעות חוק, כל כמה שעות יש הצעת חוק אחרת, נורא חשוב לדייק את העניין הזה שמדינת ישראל היא מדינת היהודים, ויש פה הבנה שיש פה איזה חלון הזדמנויות של ממשלה ימין מלא מלא, שהתכלית שלה היא למחוק את המילה "דמוקרטיה" בכל מקום שהיא מופיעה בחיי היום-יום שלנו

אורנה ברביבאי:  אז אני אומרת לכם, אנחנו אולי 56 מנדטים – לא אולי, זה מה שאנחנו – אבל אנחנו נעשה כל מה שאנחנו יודעים ויכולים כאופוזיציה כדי להילחם ברעיון הזה שאתם חושבים שכל עוד אתם בשלטון, אתם תמחקו את התפיסה הערכית, הדמוקרטית, מהמדינה היהודית הזאת

מיכל מרים וולדיגר: – – –     

אורנה ברביבאי: משום שבלי מדינה דמוקרטית, אני אומרת לכם – –      

ישראל אייכלר: לא, לא להפריע, היא סיימה את זמנה

אורנה ברביבאי: – – בלי מדינה דמוקרטית – אני אסיים בעוד חמש שניות – גם לא תהיה מדינה יהודית, ואנחנו נעמוד על זה שהיא תהיה גם יהודית וגם דמוקרטית

אורנה ברביבאי:  תודה רבה

ישראל אייכלר: תודה רבה

מיכל מרים וולדיגר: – – – גם יהודית וגם דמוקרטית

ישראל אייכלר: חבר הכנסת עמית הלוי נמצא?     

נאור שירי: מה, ככה, בלי איזה דבר – – –     

ישראל אייכלר: חבר הכנסת אלון שוסטר נמצא?     

אלון שוסטר: כן, המפקד

נאור שירי: המפקד

נאור שירי:  מוריד לך עכשיו 40 מנדטים, 40 קולות בפריימריז

ישראל אייכלר: ידיד אמת יודע מה טוב לי ומה לא טוב לי

אלון שוסטר: כבוד היושב-ראש, חבריי חברי הכנסת, השר, אני אוהב לחזור מעת לעת אל ראשית הצירים

אלון שוסטר:  וראשית הצירים של הממשלה הזו, לפחות פורמלית, היו דבריו של ראש הממשלה – ראש הממשלה, שכידוע אני סבור שהוא צריך לשבת בבית ולהתמודד עם משפטיו, אבל הוא נתפס לחוק הפורמלי שמאפשר לו והוא איתנו

אלון שוסטר:  ובכן, מה אמר ראש הממשלה? הוא אמר שיש ארבעה נושאים שבהם הממשלה שלו תעסוק: איראן, הגרעין, בעיקר; משילות; יוקר המחיה; ושלום עלינו

אלון שוסטר:  ובכן, מה קרה? קרה שהוא נתן הרשאה לשותפי לאהדה של הפועל תל אביב, שר המשפטים, שמכבד אותנו כרגע כאן – והינה דוגמה לכך שאפשר להיות שותפים למאבקים קשים לאורך החיים אבל להיות חלוקים באופן עמוק מאוד בנושאים חיוניים לנו

אלון שוסטר:  מה קרה לאחר שפרצה הרפורמה, ההפיכה? איראן – אנחנו כורסמנו ביכולת האסטרטגית שלנו לתיאום מול ידידים ומול מעצמות

אלון שוסטר:  נקודה

אלון שוסטר:  לא השתפר בגרם אחד מצבנו מהתקופה שבה הייתה ממשלה אחרת, שבוודאי לא הייתה כלילת השלמות, אבל הביאה לפסגות את התיאום האסטרטגי – לא רק הצבאי הביטחוני אלא גם האסטרטגי – עם הידידה מס' אחת שלנו

אלון שוסטר:  נושא המשילות – דבר לא התקדם

אלון שוסטר:  מהומות בתוך מדינת ישראל, איבה בין אזרחים

אלון שוסטר:  יוקר המחיה, שלא לדבר על פגיעה אנושה בכלכלה – שום מהלך חיובי לכלכלת ישראל וליוקר המחיה

אלון שוסטר:  נהפוף הוא

אלון שוסטר:  וכמובן לא שלום עלינו, ובוודאי לא שלום בתוכנו

אלון שוסטר:       זו הייתה טעות קשה, טעות חמורה, של ראש הממשלה ושל מי שהוביל אותו

אלון שוסטר:  הוא בעצם בחודשים האחרונים הוביל מיליוני ישראלים, אדוני היושב-ראש, למכון כושר, חדר כושר אידיאולוגי, ארגוני, ויודעים היום יותר טוב מאשר ידעו קודם על מה להיאבק ומה צריך לעשות

אלון שוסטר:       ואם צריך מילה אחת, לסיום דבריי, מה צריך לעשות: בדיוק את מה שמפלגת הליכוד החליטה בוועידת התנועה שלה ב-1993, כשהיא התהללה, ובצדק, על כך ששנה קודם הובילה מהפך חקיקתי בדמות חוק-יסוד: זכויות האדם, והיא אמרה: את זה אנחנו צריכים להמשיך

אלון שוסטר:  הערה אחת קטנה: עושים את זה כמו שעושים חומוס – איך אמרנו? באהבה, במתינות – או לא עושים בכלל

אלון שוסטר:  תודה רבה

ישראל אייכלר: תודה רבה

ישראל אייכלר:  חבר הכנסת יואב סגלוביץ'

טלי גוטליב: אני לא אפריע לך

טלי גוטליב:  לא להיבהל, אני אשב בשקט, אני אסתתר

יואב סגלוביץ': אדוני היושב-ראש, חבריי חברי הכנסת – ראיתי את שר המשפטים קודם – היום היה דיון פה בכנסת על הפשיעה בחברה הערבית ובפשיעה בכלל – לצערנו יש עוד נרצח היום בלילה, בחורה, 81 במספר – דיון שלם שבסופו של דבר נתניהו התייחס אליו משהו כמו איזה שלוש דקות ואמר שהוא מזמין את חברי הכנסת הערבים אליו

יואב סגלוביץ':       אמרתי בנאום קודם שזה בסדר גמור להזמין את חברי הכנסת הערבים, אבל לפני הכול צריך להזמין את חברי הממשלה, כי התפקיד של הממשלה הוא לטפל בזה

יואב סגלוביץ':  אני אתרכז בנושא אחד

יואב סגלוביץ':  בממשלה הקודמת התפקיד שלי היה לארגן ולסנכרן בין משרדי הממשלה

יואב סגלוביץ':  הרבה מאוד משרדים היו שותפים, ובגלל קוצר הזמן אני אדבר על משרד אחד בלבד, על משרד הפנים, ואני שמח שיושב-ראש ועדת הביטחון הלאומי נמצא פה איתנו

יואב סגלוביץ':  חלק מהתוכנית היה – וזו לא המצאה, אלה דברים שהתבססו על הלכות עבר, על צוותי מנכ"לים קודמים, על תוכנית של ועד ראשי הרשויות הערביות, על תוכנית שהכנתי אותה כבר לפני שנתיים – בנושא המכרזים ברשויות הערביות

יואב סגלוביץ':  הדרך שבה המדינה מעבירה כסף לרשויות הערביות, גם באותה תוכנית 550, שלא בוטלה, הממשלה הזאת ממשיכה אותה

יואב סגלוביץ':       מי שהיה מנכ"ל משרד הפנים בזמנו, יאיר הירש, היה ראש צוות שעבדתי איתו כמי שמסנכרן את הכול

יואב סגלוביץ':  הצוות הזה של יאיר הירש, מנכ"ל משרד הפנים, קבע כמה החלטות שהתחילו להיות מיושמות

יואב סגלוביץ':  אחת מהן, שעברה בצורה לא פשוטה מול החברה הערבית – חבריי חברי הכנסת הערבים התנגדו, ולמרות העובדה הזאת הייתה אמירה שכסף לא עובר ישירות, מתוך הבנה שיש בעייתיות בהעברת כסף לא מפוקח ולא מבוקר, לא על השוטף אלא על הדברים הנוספים שהממשלה מעבירה בתוכניות

יואב סגלוביץ':  לכן בהחלטה עצמה היה כתוב שזה ילך דרך גורמים על-רשותיים – חברות משכנות אם זה קשור לשיכון, תחבורה וכו'

יואב סגלוביץ':  ומה שקרה רק בתחום הצר הזה – אני מדבר עליו היום, על משרד הפנים – זה שזה פשוט בוטל

יואב סגלוביץ':  הממשלה הזאת, שמתיימרת להיות אחת שמסוגלת להעביר החלטות, ביטלה החלטות קודמות, והכסף לא עובר באותה דרך מפוקחת שבה עבר; עכשיו, פה, הממשלה הזו שאתם מנהלים אותה

יואב סגלוביץ':       אני פונה לחברי חבר הכנסת יושב-ראש הוועדה לביטחון לאומי: תבדקו את הדברים האלה

יואב סגלוביץ':  הייתי אצלך בוועדה ואמרתי שזה חלק מהעניין

יואב סגלוביץ':  באוקטובר יש בחירות ברשויות המקומיות, וחלק מהסיפור של הבחירות ברשויות המקומיות והדאגה שיהיה הליך הוגן ושלא ייכנסו עבריינים – כי אם יש דבר אחד שיכול לפגוע קשות בדמוקרטיה זה שאנשים יפחדו לגשת להתמודד

יואב סגלוביץ':  לא רק אלה שיושפעו, אלא גם אלה שיפחדו להגיע, ויש מצב של פחד

יואב סגלוביץ':       אני אומר לכם שכל התהליך כולו שהיה במשרד הפנים כחלק מהמאבק בפשיעה בוטל

יואב סגלוביץ':  אף אחד לא הכריז שבוטל; אני אומר לכם, הוא בוטל

יואב סגלוביץ':  לא רק שהוא בוטל, היו דיוני המשך, לדוגמה, שבמכרזים ברשויות מקומיות – באופן כללי, לאו דווקא בחברה הערבית – תהיה ועדת מכרזים כמו בממשלה, שלא נבחר ציבור הוא יושב-ראש ועדת המכרזים

יואב סגלוביץ':  עבודה שלמה שנעשתה במשרד הפנים, עם גאנט ולוחות זמנים מסודרים, פשוט הפסיקה לעבוד

יואב סגלוביץ':       ואם מדברים על פשיעה בחברה הערבית, זה לא רק משטרה

יואב סגלוביץ':  היום דיברתי על משרד הפנים; אני אדבר איתכם על משרד האוצר, שזרק החוצה מחוק ההסדרים את נושא המזומן ואת החשבוניות הפיקטיביות, כמו שדיברתי אצלך

ישראל אייכלר: תודה רבה

יואב סגלוביץ': זרקו הכול החוצה

יואב סגלוביץ':  אין פלא שזה המצב

יואב סגלוביץ':  לא צריך לקרוא לחברי הכנסת הערבים לישיבה

יואב סגלוביץ':  שייפגש איתם, אין בעיה; שיקרא לחברי הממשלה, ייקח אותם באוזן, ראש הממשלה, וימנה צוות שרים ויעשה את מה שצריך לעשות ראש ממשלה

יואב סגלוביץ':  תודה רבה

ישראל אייכלר: תודה רבה

ישראל אייכלר:  כחבר הוועדה לביטחון לאומי אני מציע לקבל את ההצעה של יואב, לבדוק את מה שהוא אמר בקשר לעניין של הפשיעה

ישראל אייכלר:       חברת הכנסת מיכל שיר סגמן

מיכל שיר סגמן: תודה רבה, אדוני היושב-ראש

מיכל שיר סגמן:  כנסת נכבדה, אנחנו נכנסים לחודש הגאווה, וכמי שהקפידה להגיע לכל המצעדים בשני העשורים האחרונים, אני מצטערת לומר שבכל פעם שאני חושבת שמדינת ישראל הולכת צעד אחד קדימה, איכשהו היא חוזרת שניים לאחור

מיכל שיר סגמן:       מאוד מאוד קיוויתי שבעידן שבו יש משפחות להט"ביות וילדים למשפחות להט"ביות השיח במדינה שלנו ישתנה

מיכל שיר סגמן:  המצוקות של נער או נערה, גבר או אישה, שמגלים, לפעמים גם באמצע החיים, שהם אוהבים או נמשכים לבני מינם; החשיבות העצומה של לייצר חברה פתוחה ומכילה, כזאת שתאפשר להם לבטא את מי שהם

מיכל שיר סגמן:  אני רוצה לדבר על חלק קטן ממצוקה שאני מתביישת להודות שלא הייתי מודעת אליה לפני שנבחרתי להיות חברת כנסת – מצוקת התעסוקה של הקהילה הטרנסג'נדרית

מיכל שיר סגמן:  אנחנו יודעים שלטרנסים וטרנסיות יש קושי ממשי למצוא מי שישכיר להם דירה או יעסיק אותם, אפילו בתל אביב, מה שמוביל למציאות קשה ודוחק אותם הרבה מאוד פעמים לשולי החברה

מיכל שיר סגמן:       בזמנו אני יזמתי יחד עם משרד הכלכלה והמשרד לשוויון חברתי קמפיין של העלאת מודעות של עסקים

מיכל שיר סגמן:  אני אתן דוגמה: לפני שנבחרתי לכנסת הייתה בבעלותי חברה, ואני לא ידעתי שהמצוקה הזו קיימת, אני מתביישת לומר שלא נתתי על זה את הדעת

מיכל שיר סגמן:  אבל אם כבעלת עסק הייתי יודעת שעד כדי כך יש את המצוקה הזו, הייתי בפירוש לא רק מעסיקה אלא ממש פועלת אקטיבית על מנת להעסיק חברים מהקהילה הטרנסית

מיכל שיר סגמן:  אני בטוחה שיש עוד הרבה מאוד עסקים שעוד לפני הטבות מס או כל מיני הטבות מס כאלה ואחרות לעסק שלהם, רק מעצם המודעות שקיימת כזאת מצוקה, ממש יראיינו את בני ובנות קהילת הטרנסג'נדרים וישמחו להעסיק אותם

מיכל שיר סגמן:       לצערי הרב, מתוך ממשלת ימי הביניים הזאת, מהכיוון הזה, לצערי, לא תבוא בשורה

מיכל שיר סגמן:  חוץ מעלה תאנה אחד שמסתיר קצת את ערוותם, הרי השרים שלהם ייסדו את מצעד הבהמות ופעלו באופן פעיל כדי לבטל את מצעד הגאווה; מקבלים מיליונים של שקלים כדי להחדיר שנאה נגד הקהילה הלהט"בית במערכת החינוך

מיכל שיר סגמן:  זו ממשלה שברובה עובדת בפועל כדי לייצר דה-לגיטימציה

מיכל שיר סגמן:       לחברי הקהילה ולחברי ולחברות הקהילה הגאה, אלה שמחוץ לארון ואלה שעדיין חוששים, אתם מדהימים ומדהימות, ואתם מושלמים בדיוק כפי שאתם

מיכל שיר סגמן:  אנחנו נפיל את הממשלה ההומופובית הזאת, ואנחנו נעשה הכול כדי לייצר עבור כולנו חברה פתוחה עם שיח פתוח ליברלי ומכיל שמאפשר לכל אחד ואחת מאיתנו לאהוב ולהיות בדיוק מי שאנחנו רוצים

מיכל שיר סגמן:  תודה רבה

ישראל אייכלר: חבר הכנסת איימן עודה – איננו

ישראל אייכלר:  חבר הכנסת דוידסון, בבקשה

סימון דוידסון: תודה רבה, אדוני היושב-ראש

סימון דוידסון:  כנסת נכבדה, לפני שעתיים ישבתי פה

סימון דוידסון:  אני חושב שהייתי בין היחידים במליאה כשעלה לדבר השר אמסלם

סימון דוידסון:  אני כבר לא מבין, בלבלתם אותי לגמרי – פעם אחת אני שומע מראש הממשלה באנגלית שהנושא של המהפכה המשטרית, המשפטית, הרפורמה, איך שתקראו לה, לא על השולחן; למוחרת בבוקר אני שומע אותו אומר בעברית דברים אחרים: אנחנו נלך עד הסוף; היום אני שומע את אמסלם פה, איפה שאני עומד, בעצבים ובצעקות: על הראש שלכם אנחנו נעביר אותה, ולא אכפת לנו, ותעשו מה שאתם רוצים

סימון דוידסון:       בהתחלה לא הבנתי למה הוא כל כך כועס, ואז נזכרתי שיש פה מצלמות והוא בעצם מדבר לבן שלו

סימון דוידסון:  אבל הוא צריך לזכור שכמו שהבן שלו שומע אותו, גם הצד השני שומע אותו

סימון דוידסון:  אני מראש אומר: במוצאי שבת אני שוב צריך לארגן את ההפגנה בנתניה, והוא פשוט מביא עוד 10,000 אנשים רק מהטירוף הזה שלו

סימון דוידסון:  הוא גם לא מדבר בנועם ובשקט, הוא בטירוף והוא מטריף את האנשים

סימון דוידסון:  ישבתי ודיברתי איתו אחרי זה, כשהוא היה רגוע, ואני מבין שהוא רציני, ממש רציני

סימון דוידסון:       אני שומע אותו מדבר, את השר המקשר בין הממשלה לכנסת, אז אני באמת מנסה לשאול אותו: מר אמסלם, תסביר לי מה הקשר בין אנשים שיוצאים להביע את המחאה שלהם במוצאי שבת או באמצע השבוע לבין התנפלות של אוהדים בגמר גביע המדינה שפורצים לדשא, גונבים את המדליות של הקבוצה שלהם, מבריחים את נשיא המדינה כשהמאבטחים שלו עם נשקים שלופים – והוא משווה בין אנשי המחאה שיוצאים ומביעים את המחאה שלהם באופן דמוקרטי על פי הזכויות שלהם במדינה דמוקרטית, לבין עבריינים שפורצים לדשא – הרי זאת עבירה פלילית לפרוץ לדשא – וגורמים לבהלה

סימון דוידסון:  ברוך השם, בנס לא קרה אסון, אבל יכול היה לקרות אסון מאוד מאוד גדול

סימון דוידסון:       אני אגיד לכם עוד דבר: אני יושב פה ואני שומע גם את ראש הממשלה מדבר על האלימות של הצד השני בכעס גדול מאוד

סימון דוידסון:  הוא קורא לנו, חברי כנסת של האופוזיציה – אני מסתכל על גב' סילמן ואני רואה שהיא מורידה את העיניים, מתביישת, כי אני זוכר מה עשו לסילמן, מה עשו לאורבך, מה עשו לבנט שנה שלמה

סימון דוידסון:  תשאלו את הילדים של סילמן מה הם עברו

סימון דוידסון:  אף אחד לא אומר שום דבר, והכול בסדר, אז הזיכרון הוא מאוד מאוד קצר

ישראל אייכלר: גם הזמן

סימון דוידסון: וגם הזמן קצר

סימון דוידסון:  אז חברים, בסוף האמת יוצאת לאור

סימון דוידסון:  תודה

ישראל אייכלר: חברת הכנסת מלינובסקי

יוליה מלינובסקי: אדוני היושב-ראש, אדוני השר, חבריי חברי הכנסת, אני באמת כל הזמן שואלת את עצמי, מה עשו לכם העולים החדשים? מה עשינו לכם רע שאתם כל הזמן נלחמים איתנו בכל דרך אפשרית? אתם כנראה שכחתם דבר מאוד פשוט: גם ההורים שלכם ואולי הסבים והסבתות שלכם היו עולים חדשים

יוליה מלינובסקי:  בואו, המדינה הזאת קמה על עולים חדשים

יוליה מלינובסקי:  אילולא גלי העלייה הראשונה, השנייה, השלישית, לא הייתה קיימת מדינת ישראל

יוליה מלינובסקי:  מאיפה ההתנשאות הזאת? מאיפה חטא היוהרה הזה? מאיפה השנאה הזאת? כי מה, כי אנחנו לא זוחלים על ארבע ולא מסתכלים עליכם מלמטה ואומרים תודה כל שני וחמישי? מה כואב לכם?     ביום ראשון עוצמה יהודית ניסתה להעביר את החלטת הממשלה על ציונות, ערך חשוב במדינת ישראל

יוליה מלינובסקי:  עלייה היא הציונות, אם מישהו שכח את זה, היא אבן היסוד של הציונות, על זה בעצם קמה הציונות, על זה דיברו

יוליה מלינובסקי:  היום אני באמת חושבת שאם הייתה אווירה כזאת לפני 25 שנים, כשעליתי ארצה, והיה כזה דיבור על עולים חדשים, כמה הם נטל וכמה הם לא רצויים, כמה הם גונבים את המדינה – השאלה היא אם האנשים האלה בכלל היו באים לפה

יוליה מלינובסקי:      אבל תראו את הטמטום – סליחה, זה אפילו לא טמטום, זה גובל בדביליות

יוליה מלינובסקי:  ארצות הברית עושה בכל שנה הגרלות לגרין קארד ומגייסת אנשים לפי מקצוע, לפי גיל, לפי יכולות, ומזמינה אותם לבוא לארצות הברית

יוליה מלינובסקי:  היא נותנת להם גרין קארד, אזרחות, הכול

יוליה מלינובסקי:  הם לא סתם עושים את זה, כי בארצות הברית מבינים דבר מאוד פשוט: אין תחליף לבני אדם

יוליה מלינובסקי:  אין

יוליה מלינובסקי:  אפשר לייצר מכונות, אי-אפשר לייצר בני אדם

יוליה מלינובסקי:  למה בעצם עולים חדשים באים לפה? הם מקדמים כלכלה, כי הם קונים דברים

יוליה מלינובסקי:  זה עוד כוח קנייה, זה עוד כוח עבודה, זה עוד דמוגרפיה, אם אנחנו כבר מדברים על זה

יוליה מלינובסקי:  אגב, מי שהתנגד לחוק השבות הוא עזמי בשארה

יוליה מלינובסקי:  הראשון שאמר שצריך לבטל את סעיף הנכד היה עזמי בשארה המחבל

יוליה מלינובסקי:  אתם בחברה טובה, כל אלה שמדברים על ביטול חוק השבות בכלל

ישראל אייכלר: הזמן הסתיים, משפט סיום

יוליה מלינובסקי: משפט סיום: אפשר לחשוב על הטכניקות, אפשר לדבר על איך לשפר את המצב, אבל האווירה הציבורית שכרגע קיימת היא פגיעה בערכי הציונות, פגיעה באבני היסוד של מדינת ישראל

יוליה מלינובסקי:  מה שקורה פה עכשיו עם ביטול חוק הדרכונים הוא עוד אבן באותה בושה שאנחנו מייצרים במדינה שלנו

יוליה מלינובסקי:  תודה

ישראל אייכלר: תודה רבה

ישראל אייכלר:  חבר הכנסת יוראי להב הרצנו

יוראי להב-הרצנו: אדוני היושב-ראש, חבריי חברי הכנסת, נתקלתי היום בפוסט שפרסם בן נוער בן 13 וחצי מגבעתיים, עידן פלג, ואני רוצה לקרוא לכם אותו

יוראי להב-הרצנו:  "היי, אני עידן בן 13 וחצי מגבעתיים

יוראי להב-הרצנו:  אני כותב את זה כדי לשתף אתכם בחוויה האישית שלי כהומוסקסואל

יוראי להב-הרצנו:  יצאתי מהארון לפני שנה בערך

יוראי להב-הרצנו:  עכשיו בטח תשאלו: איך בגיל כל כך קטן? אין לי מושג

יוראי להב-הרצנו:  זו תחושה כזו

יוראי להב-הרצנו:  בשנים האחרונות הומו נהיה קללה, 'איכס, יא הומו'

יוראי להב-הרצנו:  ובתור בן אדם שלא מזיז לו בדרך כלל, גם לי יש גבול

יוראי להב-הרצנו:  לפעמים, אתם לא חושבים על המילים שלכם

יוראי להב-הרצנו:  אתם יודעים כמה הציקו לי ושנאו אותי בגלל שאני הומו? לפני חודש בערך הייתי בקניון עם חברים שלי, עמד שם ילד עם אקדח פיקות

יוראי להב-הרצנו:  בהתחלה הוא נתן לנו לעבור ולא ירה בנו, ואז כשהוא ראה שאני עונד עגיל, הוא צעק: 'אין כניסה להומואים!!!', וירה בי כדור פיקות בגב

יוראי להב-הרצנו:  אני כותב את זה עם דמעות בעיניים

יוראי להב-הרצנו:  למה? כי אני לא מבין למה זה מגיע לי, אדם הוא אדם

יוראי להב-הרצנו:  אז אני מקווה שמישהו יראה את זה ותתחילו לשים לב למעשים שלכם

יוראי להב-הרצנו:  יהיה ממש נחמד ומגניב אם תשתפו את זה בסטורי שלכם, כדי שנגיע להרבה אנשים

יוראי להב-הרצנו:  תודה רבה למי שקרא עד פה, ותזכרו, אדם הוא אדם

יוראי להב-הרצנו: "      אז עידן היקר, הינה, הגעת גם לסטורי של מליאת כנסת ישראל

יוראי להב-הרצנו:  אני רוצה לומר לך שאתה אמיץ, אתה מרגש, אתה מעורר השראה

יוראי להב-הרצנו:  אני רוצה להודות לך על כך שבחרת להיאבק בתופעה המכוערת של אלימות ושל שנאה כלפי אנשים באשר הם, ואני רוצה לומר לך שאתה מהמם בדיוק, אבל בדיוק כמו שאתה

יוראי להב-הרצנו:  תודה רבה

ישראל אייכלר: חברת הכנסת שרון ניר נמצאת פה? חבר הכנסת ואליד אלהואשלה – איננו; חבר הכנסת עופר כסיף – איננו; חבר הכנסת אחמד טיבי – איננו; חברת הכנסת עאידה תומא סלימאן – איננה; חבר הכנסת חמד עמאר – איננו

ישראל אייכלר:  חבר הכנסת יבגני סובה, בבקשה

יבגני סובה: אדוני היושב-ראש, כנסת נכבדה – דרך אגב, מי השר התורן?      

ישראל אייכלר: השר לוין

יבגני סובה: אה, השר לוין

יבגני סובה:  אני שמעתי את חברי חבר הכנסת יוסי טייב, שדיבר בהצעה הזאת, והוא אמר שיש חשש שמשתמשים בדרכון הישראלי מסתננים למדינת ישראל, מקבלים דרכון, והתיקון שבא בחקיקה הזאת בא למנוע מאנשים להשתמש בדרכון שלא לצורך

יבגני סובה:  א

יבגני סובה:  אני רוצה להגיד שאין מדינה בעולם, אין מדינה אחת בעולם שמעניקה אזרחות ונותנת את הדרכון על תנאי בעוד שנה

יבגני סובה:  אין כזה דבר, תבדקו אותי

יבגני סובה:  יש תהליכים של התאזרחות במדינות שונות, יש מדינות שאתה מחכה חמש שנים, יש כל מיני תהליכים ששם לוקח זמן עד שאתה מקבל אזרחות, אבל ברגע שקיבלת אזרחות, קיבלת דרכון, כי זו זכות שלך כאזרח

יבגני סובה:       תמיד כשמתווכחים איתי ואומרים לי: תראה, יש נתונים – באו, עלו לארץ, קיבלו דרכון ועזבו – אני תמיד שואל שאלה: האם אתם יודעים כמה ישראלים מחזיקים בדרכון זר? מישהו יודע באולם? כמעט מיליון ישראלים מחזיקים באזרחות נוספת

יבגני סובה:  מה המשמעות? זה יכול להיות אזרחות אמריקאית, זה בסדר גמור; זה יכול להיות אזרחות רוסית; זה יכול להיות אזרחות אירופית, למשל פורטוגל, צ'כיה, פולין, מדינות האיחוד האירופי, במיוחד אלה שספגו בשואה והסבתות שלנו והסבים שלנו היו שם ויש כאלה שנספו בשואה, ומי כמוך יודע את ההיסטוריה של עמנו ושל אירופה

יבגני סובה:  אם אתה נכד לניצולת שואה בפולין שאיבדה את כל הרכוש שלה או לא עלינו גם נספתה בשואה, מגיע לך לקבל דרכון פולני, ואז יש אפשרות לעבוד באיחוד האירופי ולהסתובב גם באירופה עם הדרכון הפולני

יבגני סובה:  עכשיו אני אגיד לכם עוד משהו: האם במדינות האלה מישהו זועק וצועק: למה הישראלים האלה באים ומקבלים את הדרכון שלנו והם מנסים לגנוב לנו את הפרנסה? לא

יבגני סובה:  משום שהיום בעולם זה דבר נהוג ומקובל

יבגני סובה:       אני אגיד משפט לסיום, אדוני היושב-ראש

יבגני סובה:  אני, כציוני, כעולה חדש שעלה לישראל לפני 26 שנה, אני בא בגישה מאוד פשוטה: אתה זכאי חוק השבות – מגיע לך לקבל דרכון גם אם אתה תחליט לשוב ולעלות לישראל בעוד 20 שנה

יבגני סובה:  כי דרכון בכיס שלך, המשמעות – שאתה קשור למדינת ישראל, לחלום הציוני ולעם היהודי

יבגני סובה:  ולכן אין שום סיבה לעשות את מה שהקואליציה מנסה להעביר בגלל גחמות פוליטיות קטנות, ובכך אתם גורמים להרבה אנשים קודם כול לחשוד בזה שאתם לא עומדים בתנאים של האזרחות וגם מפלים בין האזרחים, ובטח ובטח מפלים בין העולים החדשים שרק עכשיו עולים למדינת ישראל

ישראל אייכלר: תודה רבה

ישראל אייכלר:  חברת הכנסת אורית פרקש הכהן נמצאת פה? לא

ישראל אייכלר:  אז חברת הכנסת טטיאנה מזרסקי

טטיאנה (טניה) מזרסקי: אדוני היושב-ראש, כנסת נכבדה, העלייה לישראל היא לא תהליך של זבנג וגמרנו

טטיאנה (טניה) מזרסקי:  כיום רבים מהעולים הם לא עולי מצוקה, אלא עולים שעושים מהלך מחושב שלא מנתק את הקשר לארץ המוצא וגם לא מהעיסוקים שלהם ועבודתם באותה מדינה

טטיאנה (טניה) מזרסקי:  העולים מצרפת, ארצות הברית, חבר המדינות ומדינות אחרות מגיעים עם נכסים מקצועיים שלהם ורוצים להמשיך לעבוד בהם בישראל

טטיאנה (טניה) מזרסקי:  אבל מקומות העבודה כאן דורשים כתנאי סף ידיעת השפה העברית

טטיאנה (טניה) מזרסקי:  עולים אלו לא מצליחים לעמוד בתנאי הסף הזה, כי המדינה לא מצליחה לקדם תהליך מהיר בלימודי השפה, ועולים רבים ממתינים ארבעה עד שישה חודשים לפתיחת הכיתה באולפן

טטיאנה (טניה) מזרסקי:  התהליך לאישור תארים אקדמיים נמשך מעל חצי שנה

טטיאנה (טניה) מזרסקי:  המציאות של היום מאפשרת עבודה מרחוק, וזה מה שעושים עולים רבים – ממשיכים לעבוד מרחוק במדינות המוצא שלהם

טטיאנה (טניה) מזרסקי:  צורת העבודה הזאת דורשת גם ביקורים ונסיעות, אז למה לא להנפיק להם דרכון?      בשנה האחרונה הייתה עלייה גדולה מרוסיה ומאוקראינה בגלל המלחמה

טטיאנה (טניה) מזרסקי:  יהודי רוסיה ואוקראינה מהווים את הקהילה הגדולה ביותר בתפוצות המבקשת לראות בישראל בית

טטיאנה (טניה) מזרסקי:  עשרות אלפי יהודים דור ראשון, שני, שלישי, עשו עלייה לישראל

טטיאנה (טניה) מזרסקי:  הם יודעים כי כאן הבית הלאומי, המקום הבטוח

טטיאנה (טניה) מזרסקי:  הם רוצים להישאר ולהשתקע כאן לתמיד ולבנות כאן את עתידם, אבל המדינה שלנו לא קולטת אותם כמו שצריך

טטיאנה (טניה) מזרסקי:  קליטת העלייה זה לא רק להנפיק תעודת עולה, לא רק לתת סל קליטה, אלא לקלוט את האזרחים החדשים בגישה מכילה, אנושית, לא בחשדנות ובאדישות ביורוקרטית

טטיאנה (טניה) מזרסקי:  ההצהרות על שינוי חוק השבות, סיסמאות לאומניות ואמירות משפילות כלפי העולים, מרחיקות את העולים מארץ אבותיהם

טטיאנה (טניה) מזרסקי:  עליית הדרכונים יכולה להיות עלייה המובילה להתיישבות קבע אם נתייחס לעולים בדרך חיובית ומאירת פנים

טטיאנה (טניה) מזרסקי:  המדינה מפסידה אזרחים איכותיים, משכילים, יוזמים, מדענים, רופאים, כלכלנים

טטיאנה (טניה) מזרסקי:  העלייה קידמה את המדינה

טטיאנה (טניה) מזרסקי:  עכשיו העלייה של שנות התשעים פורשת לגמלאות

טטיאנה (טניה) מזרסקי:  לא עשינו כלום כדי לגדל ולטפח את הדור החדש האיכותי כאן

טטיאנה (טניה) מזרסקי:  ההון האנושי והאיכותי עוזב את הארץ, עוזב יחד עם העולים החדשים שהיו רוצים להשתקע בישראל אך לא הצליחו להתמודד עם קשיי הקליטה

טטיאנה (טניה) מזרסקי:  המדינה לא עזרה להם, ובזה אמרה להם שהם לא רצויים

טטיאנה (טניה) מזרסקי:  ככה לא בונים את הבית הלאומי

ישראל אייכלר: תודה רבה

ישראל אייכלר:  חבר הכנסת חילי טרופר, בבקשה

ישראל אייכלר: 	טרוֹפר או טרוּפר? טרוֹפר, נכון? "טרופ" זה מלשון – – –     

חילי טרופר: ביידיש?      

ישראל אייכלר: 	כן, כמו אגל, מטר של גשם

ישראל אייכלר:  "טרופ" זה טיפה

חילי טרופר: לא ידעתי

חילי טרופר:  במקור הם באו ממקום שנקרא טרופר בפולין, לפני הרבה מאוד שנים

ישראל אייכלר: 	כנראה עיר בשם טרופ

חילי טרופר: לא יודע אם עיר, אבל עיירה, אולי

חילי טרופר:       כבוד היושב-ראש, כנסת נכבדה, בשבוע שעבר חגגנו את חג השבועות, חג מתן תורה

חילי טרופר:  יש קטע מאוד יפה שכתב אסף פרי בספר חדש שהוא הוציא, "וכל העם רֹאים את הקולות"

חילי טרופר:  הוא כותב: "כל העם

חילי טרופר:  / לא רק בברנז'ה ראו את הקולות, או באזור של המקומבנים, / ולא רק היפים והנכונים

חילי טרופר:  / וכל העם ראים את הקולות

חילי טרופר:  / לא רק הצעירים, אלה שיש להם זמן, חיבור אישי או ידע מוקדם

חילי טרופר:  / ראו את הקולות גם אלו שמתים מעייפות, שלא ישנו בלילה כי הקטנה בכתה והגדול לא נרדם

חילי טרופר:  / וכל העם ראים את הקולות / כל העם

חילי טרופר:  / לא רק מנהיגים ומשפיענים, / לא רק מיוחדים ומשקיענים, / לא רק מחנכים או פעילים חברתיים

חילי טרופר:  / כל העם, לא רק דתיים

חילי טרופר:  // חג שאין בו טובים ורעים או סיפור על גבורה וניצחון", חג שפשוט כולם היו חלק ממנו

חילי טרופר:       אני חושב שהאמירה הזו נכונה בכל הימים, אבל בוודאי בימים האלה

חילי טרופר:  רק אתמול, אני חושב, היה זה חבר כנסת רוטמן שכינה אנשים שחלקו על דעתו "מוגבלים"

חילי טרופר:  אני בעד לאפשר גם לחבר הכנסת לשאת את דבריו, אבל גם בתוך הכעס, להשתמש במילה "מוגבלים" כקללה, ללעוג למישהו – בשימוש במושג הזה יש משהו מאוד מאוד מעליב, דווקא כי אנחנו סביב חג שבו היה מקום לכולם, ולא היה מישהו שלא קיבל את ההזדמנות ולא היה מישהו שכונה כך או נלעג כך

חילי טרופר:  דווקא כי זה רגע כזה שצריך את כולם ביחד, מוטב שנישמר כולנו בלשוננו ובמעשינו

חילי טרופר:  תודה רבה

ישראל אייכלר: תודה רבה

ישראל אייכלר:  חברת הכנסת טלי גוטליב נמצאת? חבר הכנסת ווליד טאהא – גם לא נמצא; חבר הכנסת יוסף עטאונה – לא נמצא; חברת הכנסת שרן מרים השכל – לא נמצאת; חבר הכנסת דני דנון – לא נמצא; חבר הכנסת יאסר חוג'יראת – לא נמצא; חבר הכנסת שטרן – לא נמצא; חברת הכנסת מרב מיכאלי – איננה

ישראל אייכלר:  חברת הכנסת מטי צרפתי הרכבי

בועז טופורובסקי: יש שר תורן?     

מטי צרפתי הרכבי: הוא מפנה אלינו את הגב

ישראל אייכלר: למה גב? הוא יושב עם הפנים אלינו

מטי צרפתי הרכבי: כבוד היושב-ראש, כנסת נכבדה, חבריי, השבוע ב-1 ביוני נציין את פתיחת חודש הגאווה, חודש שבו אנחנו מבקשים להזכיר שלכל אדם באשר הוא עומדת הזכות לאהוב כפי שליבו או ליבה חפצים, זכות שבעולם מתוקן הייתה אמורה להיות מובנת מאליה

מטי צרפתי הרכבי:  אבל המציאות רחוקה מאוד ממציאות של עולם מתוקן

מטי צרפתי הרכבי:  אנחנו הרי יודעים

מטי צרפתי הרכבי:  היום גם אני התחברתי לסיפור שיוראי ציין, סיפורו קורע הלב של עידן פלג מגבעתיים, שסיפר באינסטגרם על מקרה התעללות שעבר לאחר שיצא מן הארון; בסך הכול ילד בן 13, ששואל: למה זה מגיע לי

מטי צרפתי הרכבי:  ישנם כאלה שמאמינים בכל ליבם שכן, זה מגיע לו

מטי צרפתי הרכבי:       עידן הוא לא היחיד שסובל מגילויי שנאה

מטי צרפתי הרכבי:  לאחרונה התנכלויות לחברי הקהילה הלהט"בית נמצאות במגמת עלייה, ולא בכדי

מטי צרפתי הרכבי:  אפילו כאן בכנסת ישראל יושב-ראש הכנסת, שמשתייך לקהילה הגאה, זוכה לכתף קרה מחברי הקואליציה שאליה הוא משתייך ושבה הוא חבר

מטי צרפתי הרכבי:  וכאן בכנסת יושב נבחר ציבור, אדם אחד שנבחר על אג'נדה של שנאה כלפי להט"בים, אדם שמאמין בכל ליבו שאין לאנשי הקהילה זכות קיום, שהם סוטים, שיש צורך לפעול כדי לשנות אותם, "לתקן" אותם, אדם חשוך ומלא שנאה

מטי צרפתי הרכבי:  אותו אדם קיבל אתמול מהממשלה הזו תואר של סגן שר בפעם השנייה, ואת האחריות על תוכניות לימוד חיצוניות בבית הספר של הילדים והנכדים שלנו, יחד עם תקציב מכובד של 285 מיליון שקלים – 285 מיליון שקלים ויד חופשית להפיץ בבתי הספר לאומנות, עליונות יהודית, שנאת זרים, שנאת להט"בים, שנאה כלפי כל ערך ליברלי באשר הוא

מטי צרפתי הרכבי:      לפני שמונה שנים, במצעד הגאווה הירושלמי בשנת 2015, נרצחה באכזריות שירה בנקי בת ה-15

מטי צרפתי הרכבי:  והינה, במצעד הגאווה שיתקיים ביום חמישי השבוע מי שישב בחפ"ק המשטרתי ויפקח על אבטחת המצעד הוא לא אחר מאשר השר לכישלון לאומי איתמר בן גביר, אותו אדם שעד לפני שנים ספורות השתתף באופן פעיל בהפגנות נגד אותו מצעד, והיום הוא מתעקש להיות אמון על אבטחתו למרות התנגדות המארגנים

מטי צרפתי הרכבי:  ואם זה לא מספיק, מי שמובילים את המחאה נגד המצעד השנה הם לא אחרים מאשר אילה בן גביר, אשתו של השר האמון על אבטחת המצעד, וחברו הקרוב, בנצי גופשטיין

מטי צרפתי הרכבי:  נשמע לכם הגיוני? נורמלי? סביר? מדובר פה בסכנה ובפגיעה בחיי אדם

ישראל אייכלר: תודה רבה

מטי צרפתי הרכבי: אז נתראה ביום חמישי במצעד הגאווה

ישראל אייכלר: חבר הכנסת אבי מעוז, בבקשה

אבי מעוז: אדוני היושב-ראש, כנסת נכבדה, במשרד החינוך ישנו אגף המוכש"ר, כלומר המוכר שאינו רשמי

אבי מעוז:  אני מדבר על מוסדות חינוך שבהם כמה עשרות אלפי תלמידים מתלמודי תורה הציוניים וחרדיים שלא משתייכים לאחת משתי הרשתות החרדיות ושמתוקצבים חלקית לעומת התקצוב של תלמיד רגיל במדינת ישראל

אבי מעוז:  במה הם חטאו? בכך שהוריהם מתעקשים לשלוח אותם למוסדות חינוך שנאמנים להשקפת עולמם ולאמונתם

אבי מעוז:  בתקופת כהונתו של שי פירון כשר החינוך נחתכו מכבשת הרש שלהם עוד תקציבים

אבי מעוז:  הורים שלא היו להם נציגים פוליטיים שדאגו להם לאורך השנים משלמים 500, 600 ואפילו 800 שקל לחודש על כל ילד בגילי היסוד

אבי מעוז:  הגיע הזמן לתקן באמת את העיוות הזה

אבי מעוז:  כל ילד אמור לקבל את המענה המתאים לו

אבי מעוז:  להורים צריך להיות חופש לבחור את החינוך שתואם את דרכם, את הערכים שלהם ואת אמונתם, והתקצוב של המדינה אמור להיות אחיד לילדי ישראל

שרן השכל: אבי, בתי הספר שלנו הם אנתרופוסופיים, מונטסוריים, בתי ספר של טבע, בתי ספר פרטיים, שאנחנו רוצים לשלוח את הילדים – – –     

אבי מעוז: בבקשה

אבי מעוז:  בבקשה

אבי מעוז:  בבקשה

אבי מעוז:  דברו איתם עליהם

אבי מעוז:  אני מדבר על שלנו

שרן השכל: אתם הממשלה

שרן השכל:  אתם צריכים להיות הממשלה של כל ילדי ישראל, לא רק של המגזר שלכם

אבי מעוז: לא, בסדר גמור

אבי מעוז:  אני מדבר על המגזר שלנו

שרן השכל: אבל גם אנחנו רוצים

אבי מעוז: אני שנים שירתי בצבא, שנים שילמתי מיסים

שרן השכל: אני לא אמרתי שלא שירת

אבי מעוז: בניגוד למה שמנסים להדביק לי, שנים אני משלם מיסים

שרן השכל: לא, אבי

אבי מעוז: ואני שילמתי על כל ילד שלמד בלימודים האלה, כי רציתי לשלוח לשם, 800 שקל לחודש

שרן השכל: אבי – – – נתראיין יחד סביב לשולחן – – – בצורה עניינית

ישראל אייכלר: השאלה נשאלה והתשובה ניתנה

ישראל אייכלר:  נא לתת לו להמשיך

שרן השכל:  אבל אם אני רוצה ללכת לבית ספר לאומנות, לפי תפיסת עולמי, למה אני כן אצטרך לשלם ואתם, היום, לא תצטרכו לשלם בגלל הכספים שאתם מעבירים?     

אבי מעוז: בבקשה

אבי מעוז:  בבקשה

אבי מעוז:  אני משלם

אבי מעוז:  אני משלם

אבי מעוז:  הילדים שלי, הנכדים שלי, לומדים שם ומשלמים

אבי מעוז:  ואני שואל: למה שלא יהיה להם תקציב מלא כמו שיש לכל ילד בישראל? גם בבתי ספר שלך

שרן השכל: אז תעשו את זה לכל הילדים

אבי מעוז: גם בבתי ספר שלכם

ישראל אייכלר: השיח הושלם

אבי מעוז: מה? לתקצב באופן מלא מוסדות שלא עלינו, בוחרים שלא ללמוד לפי תוכנית לימודי הליבה של משרד החינוך? כן

אבי מעוז:  כי גם לעם ישראל יש לימודי ליבה: תורה, נביאים, משנה וגמרא

אבי מעוז:  מי קבע שלימודי אנגלית חשובים יותר? אני אומר, די לפטרנליזם הזה

אבי מעוז:  ושיהיה ברור, אני לא מדבר רק על תלמודי התורה ובתי הספר התורניים

אבי מעוז:  ישנם הורים מסורתיים רבים שמאוד מאוד לא מרוצים ממה שקורה במערכת החינוך: ממיעוט לימודי היהדות, מלימוד היהדות מתוך תפיסות מנותקות מהאמונה, מאג'נדות רדיקליות שהשתלטו על מערכת החינוך, מניסיונות לטשטש את הזהות הלאומית שלהם ולהכיר בנרטיבים של אויבינו, מטשטוש מוסד המשפחה והזהות האישית

אבי מעוז:  הם היו מאוד שמחים שהילדים שלהם יתחנכו לאור מטרות החינוך שניסח שר החינוך הרביעי מטעם מפא"י פרופ' בן ציון דינור, ובהן – ואני מצטט: טיפוח בילדים ההכרה היסודות הנעלים של תורת ישראל, חזון הנביאים ושקידת התורה, החזירו אותנו לכאן ולהקמת המדינה; להקנות להם את המורשת הרוחנית של עם ישראל; לטפח בהם אהבה לנכסי הרוח הנעלים של עמנו; לנטוע בליבם רגשי הערצה לגדולי ישראל, קדושיו וגיבוריו – –     

ישראל אייכלר: תודה רבה

ישראל אייכלר:  משפט סיום

אבי מעוז: – – ולהשריש בהם את ההכרה שאנחנו שימשנו ככוח מניע להתקדמות המוסרית של העולם

אבי מעוז:  עד כאן הציטוט

ישראל אייכלר: תודה רבה

אבי מעוז: גם להורים האלה, שמייצגים חלק ניכר מאזרחי ישראל, מגיעה הזכות לבחור מוסדות חינוך שמתאימים לערכים שלהם

אבי מעוז:  תודה רבה

ישראל אייכלר: תודה רבה

ישראל אייכלר:  חבר הכנסת עידן רול, בבקשה

עידן רול: כנסת נכבדה, ערב טוב

עידן רול:  אני מבקש להקריא לכם את הגינוי האחרון מאת ממשל ביידן היום בעקבות ההסדרה של מאחז חומש

עידן רול:  משרד החוץ האמריקני אומר: אנחנו מוטרדים מאוד מהחלטת ממשלת ישראל לאפשר לתושביה להקים נוכחות קבועה במאחז חומש, דבר שאינו עולה בקנה אחד עם התחייבותו של ראש הממשלה לשעבר אריאל שרון לנשיא לשעבר ג'ורג' בוש, וסותר את התחייבויות הממשלה הנוכחית בישראל לממשל ביידן

עידן רול:       הסיבה שזה מדאיג אותי – זה מטריד אותם, זה מטריד אותי אפילו יותר, וכישראלי פטריוט זה מטריד אותי גם אם זה מוציא את הממשלה הזו חסרת אחריות – היא שברגע שהממשלה הזו מצפצפת על התחייבויות שלה ושל ממשלות קודמות, ולמעשה מצפצפת במחי החלטה אחת גם על המפלגה הדמוקרטית וגם על המפלגה הרפובליקנית, היא פותחת פתח לפעולה הדדית של ממשל ביידן או כל ממשל עתידי בארצות הברית

עידן רול:  כשהממשלה הזו מצפצפת על הבטחות מדינת ישראל בהווה ובעבר לאמריקאים, היא בעצם פותחת פתח למצב שבו האמריקאים יכולים לחזור בהם מההבטחות שלהם כלפינו

עידן רול:  וזה המקום להזכיר שיש לא מעט הבטחות של אמריקה – של ממשל ביידן וממשל טראמפ – שאנחנו מאוד רוצים שיתגשמו

עידן רול:  אחת מהן היא הקמה של שגרירות הקבע בירושלים; יש את נושא הקונסוליה במזרח העיר; יש כמובן גם את הפטור מוויזות

עידן רול:  זו רק רשימה חלקית

עידן רול:       דבר שני שמאוד מדאיג הוא שעיני כל המזרח התיכון נשואות כבר תקופה ליחסים בין ישראל לארצות הברית

עידן רול:  הם עוקבים בצורה מאוד מדוקדקת לראות אם הדלת בוושינגטון עדיין פתוחה בפני ראש הממשלה נתניהו, והם מגלים שיש שינוי בטיב היחסים

עידן רול:  שינוי כזה לא רק מאיים עלינו ועל החוסן המדיני והביטחוני שלנו כי הוא מערער את היציבות של הקשר האסטרטגי והחשוב ביותר שלנו בעולם, אלא הוא גם מעביר מסר סמוי ומסוכן לא פחות לכל אותן מדינות –אם אלה שאנחנו בקשר איתן ואם אלה שלא במזרח התיכון – שמחשבות כעת מסלול מחדש, ואת ההשלכות של זה אנחנו כבר רואים

עידן רול:       ממקום של עתיד חדש ומבטיח במזרח התיכון רק לפני שנה אנחנו מוצאים את עצמנו במציאות חדשה שמתהווה לנגד עינינו, שבה מדינות אומרות: אולי הדרך לוושינגטון כבר לא עוברת בירושלים

עידן רול:  ואם הדרך לוושינגטון לא עוברת בירושלים, מדינות שונות ברחבי המזרח התיכון נאלצות לחשב מסלול מחדש ובריתות מחדש

ניסים ואטורי: תודה רבה

עידן רול: ולכן ההחלטה הזו היא החלטה בעלת השלכות ביטחוניות ומדיניות, ולטעמי, זו החלטה פשוט לא אחראית

עידן רול:  תודה רבה

ניסים ואטורי: חברת הכנסת יסמין פרידמן, בבקשה

יסמין פרידמן: אדוני היושב בראש, חבריי חברי הכנסת – איפה ביסמוט? לא פה? חבל

יסמין פרידמן:  ראיתי קודם בטוויטר את הנאום של חבר הכנסת ביסמוט, מוקדם יותר, בדיון של 40 החתימות, שעסק באלימות בחברה הערבית

יסמין פרידמן:  ביסמוט למעשה מזלזל בטענות כלפי נתניהו, שיש לו חלק במצב שבו נמצאת החברה הערבית היום, וטוען בדרכו המיוחדת שנתניהו כלל לא אשם, ולא רק שהוא לא אשם – למעשה הוא עשה רק טוב

יסמין פרידמן:  ראש ממשלה שמכהן כבר שני עשורים לא אשם בבעיות שקורות במדינה שלו

יסמין פרידמן:       אז בגלל שביסמוט כנראה לא באמת מבין דבר בחברה הערבית, והאמת היא שמעניין אותי לדעת מתי יצא לו לאחרונה להגיע לכפר או למגזר וקצת לשמוע מהתושבים על הקשיים שהם מתמודדים איתם, אני אנצל את הדקה וחצי שנשארה לי כדי קצת להחכים אותו, ואני אשמח להתמקד בחברה הבדואית בנגב, כי את המצוקות שלהם לפחות אני באמת מכירה כל חיי

יסמין פרידמן:       אז אחת הסיבות שמהן צומחת פשיעה היא עוני

יסמין פרידמן:  החברה הבדואית היא מהעניות ביותר בישראל

יסמין פרידמן:  הרשויות המקומיות בחברה הבדואית נמצאות במדד הסוציו-אקונומי בדרגה הנמוכה ביותר במדרג

יסמין פרידמן:  על העוני בכפרים הלא-מוכרים אני בכלל לא אתחיל לדבר

יסמין פרידמן:  הפערים בין התלמידים הבדואים ליהודים גבוהים מאוד; אחוזי הנשירה; הזכאים לבגרות והממשיכים לתואר אקדמי בחברה הבדואית  נמוכים בצורה משמעותית מהממוצע הארצי

יסמין פרידמן:       האי-הסדרה של החברה הבדואית גורמת לכך שלתושבים אין מענה מוניציפלי מוסדר; אין יכולת לעקוב אחר תושבי הפזורה ומיקומם בגלל חוסר ההסדרה

יסמין פרידמן:  אבל גם ביישובים המוכרים ראשי המועצות לא מצליחים להעניק שירותים טובים לתושבים שלהם, כי בפועל הם משרתים מספר הרבה יותר גדול של תושבים מזה שרשומה תחת המועצה, ולכן רמת השירות יורדת

יסמין פרידמן:       עכשיו, יכולתי להמשיך לדבר על הפערים – בבריאות, בתשתיות, בחינוך, על הנשק הבלתי-חוקי שהדחקתם את קיומו במשך שנים, אבל הזמן קצר; יכולתי להמשיך ולתאר לכם כיצד ההזנחה רבת-השנים של הממשלות שהיו כאן ב-20 השנים האחרונות הובילה בין היתר למצב שבו החברה הערבית בכלל והבדואית בפרט נמצאות בו היום

יסמין פרידמן:  אבל זה כמו לדבר לקיר, כי בסוף רק דבר אחד חשוב, והוא שביבי לא אשם

יסמין פרידמן:       אז מי כן אשם? המנטליות של החברה הערבית? כי הרי הם לא יודעים להתנהג, האלימות היא חלק מהדנ"א שלהם; או אולי הח"כים הערבים, כי הם הרי נורא שמחים לשמוע מדי יום על עוד ערבי שנרצח; זה השמאל, זה בג"ץ

יסמין פרידמן:  כולם אשמים, אבל מי לא אשם? ביבי לא אשם

יסמין פרידמן:  תודה רבה

ניסים ואטורי: תודה רבה

ניסים ואטורי:  חבר הכנסת רון כץ

ניסים ואטורי:  חבר הכנסת מאיר כהן – אינו נוכח; חברת הכנסת קארין אלהרר – אינה נוכחת

ניסים ואטורי:  חבר הכנסת ישראל אייכלר, בבקשה

ישראל אייכלר: אדוני היושב-ראש, חברי הכנסת, "מה' מצעדי גבר כונָנוּ"

ישראל אייכלר:  יצא שבדיוק החלפנו פה כשאני בתור

נאור שירי: נסתרות דרכי השם

ישראל אייכלר: כן, ממש, השגחה פרטית

ישראל אייכלר:  אנחנו עברנו עכשיו את חג השבועות, זמן מתן תורה, יום הביכורים

ישראל אייכלר:  איזו התעלות למי שלומד ולמי שזכה לחיות את החוויה האמונית, התלמודית, התורנית של חג השבועות

ישראל אייכלר:  זה היה בבתי הכנסת, משפחות שחיות את האווירה של מתן תורה – מתמלאים באוצרות נפש אדירים של "ושמחת בכל הטוב"

ישראל אייכלר:      וכאשר אנחנו יוצאים מהחג ויוצאים לרחובות, כמה כואב להיווכח ולשמוע כמה יהודים לא זכו ללמוד את התורה, כמה יהודים נקלעו לסילופים נוראיים נגד התורה, כמה בורות, כמה ניכור, כמה ניתוק

ישראל אייכלר:  ממש כואב הלב על הדברים האלה

ישראל אייכלר:  כמו שאנחנו היינו באים אחרי שנפתחו שערי ברית המועצות, וראינו דורי-דורות של יהודים שומרי תורה ומצוות, ואפילו דיברו יידיש וידעו הכול, אבל לא ידעו יהדות, ואמרו: 70 שנה לא לימדו אותנו – לפגוש את הזרות הזאת, את האיבה הזאת, שכבשו את לבבותיהם ומוחם של מאות אלפי יהודים בארץ הזאת, דוברי עברית שנמצאים פה בארץ, זה ממש שובר את הלב

ישראל אייכלר:      יהודים חשבו תמיד שסובלים מהגויים משנאה ואנטישמיות ומכות ורדיפות ופוגרומים, אבל כשנגיע לארץ ישראל לא יהיו דברים כאלה – לא ישנאו יהודי בגלל שהוא יהודי, לא יבזו יהודי בגלל בגדיו ולבושו, לא יקפחו אותו בגלל שהוא יהודי ולא יצעקו לו: פרזיט, אתה לא מייצר, לא יצרני, כל הדברים האלה שהגויים אמרו עלינו

ישראל אייכלר:  והינה אנחנו רואים שלא רק שהאנטישמיות הזאת נמצאת בתקשורת – שם היא הייתה תמיד – אלא היא יצאה לרחוב

ישראל אייכלר:  אנשים שמעולם לא שנאו חרדים פתאום נכנסים לפחד

ישראל אייכלר:  יש איזה פוביה – חרדופוביה, דתיפוביה

ישראל אייכלר:  פוחדים, הם פשוט פוחדים: הינה, הם הולכים לעשות פה שחור, הם הולכים להרוג אותנו, הולכים להרוס אותנו, הם מסוכנים

ישראל אייכלר:  אני לא רוצה להגיד שמות של אנשים שעמדו בראש מערכות ביטחון שאומרים: היהודים האלה הם סכנה קיומית, איום קיומי על המדינה

ישראל אייכלר:  אין להם בושה לפרסם את זה

ישראל אייכלר:  זה ממש "והִנֵה בעָתָה"

ישראל אייכלר:       והמשטרה, אותה משטרה, שכשרואה שני חרדים יורדים מהמדרכה, מכה באכזריות נוראה – מאפשרת לסגור את נתיבי איילון; זכות ההפגנה

ישראל אייכלר:  איפה כל הזכויות האלה היו כשהחרדים או המתנחלים הפגינו? לא היו הזכויות האלה

ישראל אייכלר:  פתאום נהיו זכויות

ישראל אייכלר:  אתם חושבים שזה באמת זכויות? מותר לפגוע בחברי כנסת? ברוטמן? תארו לעצמכם, רבותיי, שחרדים או מתנחלים היו עושים לחברי כנסת מהשמאל את מה שעשו לרוטמן או מה שעשו לסעדה

ישראל אייכלר:  המדינה הייתה רועדת

יסמין פרידמן: עשו את זה שנה שלמה

ישראל אייכלר: ופה הכול לגיטימי, הכול מותר

ניסים ואטורי: נגמר הזמן

נאור שירי: זה מה שעשו – – – זה מה שעשו – – –       

ניסים ואטורי: נגמר הזמן

ישראל אייכלר: זה מראה את עוצמת הניכור והפילוג והשיסוי

ישראל אייכלר:  והם מדברים איתנו על זה שהעולם כולו לא ישקיע פה, כי הוא רואה שזו מדינת חורבן – הם יצרו את החורבן, הם מוציאים את דיבת הארץ לכל העולם כולו, מספרים לגויים שהיהודים הם אפלים – –     

נאור שירי: קח את הזמן, ואטורי – – – הכול בסדר

ניסים ואטורי: אני לא צריך עזרה

ניסים ואטורי:  תודה רבה

מטי צרפתי הרכבי: נגמר הזמן

ישראל אייכלר: – – והם אומרים שהמדינה נגמרת

ניסים ואטורי: הרב אייכלר, נגמר הזמן

ישראל אייכלר: אני אסיים, אדוני היושב-ראש

ישראל אייכלר:  גם אני נותן רק משפט סיכום לכל אחד

נאור שירי: – – – אתה מדבר כבר שתי דקות אחרי הזמן

ניסים ואטורי: כולם מקבלים, חבר הכנסת שירי

ישראל אייכלר: לכל אלה אני נותן משפט סיכום אחרי הזמן; גם אני אקח משפט סיכום

נאור שירי: שתי דקות אחרי, אני סימנתי לך להסתכל

ישראל אייכלר: אליהו הצדיק ראה ברחובות ירושלים ילד קטן נפוח כפן ואמר לו: רצונך שתחיה? אלמד אותך שמע ישראל

ישראל אייכלר:  אז הוא אמר לו: הס מלהזכיר, כי לא לימדני אבי ואימי: "שמע ישראל ה' אלוקינו ה' אחד"

ישראל אייכלר:  אני אומר לכם: תלמדו "שמע ישראל ה' אלוקינו ה' אחד" ותמצאו אושר בחיים ותראו שאין לכם פה אויבים

ישראל אייכלר:  יש לכם פה אחים, גם אם אתם מנוכרים אליהם

קריאה: אחים אנחנו

ישראל אייכלר: כן

ישראל אייכלר:  אני שמעתי את הנאום שלך קודם

קריאה: לא, אחים אנחנו, גם להט"בים

ישראל אייכלר: אני צריך לדבר על זה, כן

ישראל אייכלר:  שיהיה בהצלחה

ישראל אייכלר:  תודה רבה

ניסים ואטורי: חבר הכנסת נאור שירי, בוא נראה אותך עושה את זה בשלוש דקות

נאור שירי: איחלתי לחייל הצלחה

ישראל אייכלר: תיתן לנאור משפט סיכום אחרי שלוש הדקות

ניסים ואטורי: אותו אי-אפשר לעצור שתי דקות אחרי הנאום

נאור שירי: תדע לך, לא היה לי מה להגיד, אבל עכשיו נתת לי משפט סיכום

ניסים ואטורי: מבחן שירי

ניסים ואטורי:  אני עושה מבחן שירי

ניסים ואטורי:  בבקשה

נאור שירי: אדוני היושב-ראש, חבריי חברי הכנסת – – –     

טלי גוטליב: – – – איתך, שירי

נאור שירי: טלי, מה קורה?      

מיכל מרים וולדיגר: הוא לא התחיל, תני לו להתחיל – – –       

נאור שירי: תדעו לכם, אני רוצה להיות כן איתכם, אני מקנא

נאור שירי:  אני מקנא בכם

נאור שירי:  לכם יש יכולת, במיוחד היום בנאום של ראש הממשלה

נאור שירי:  יש לו יכולת אמיתית

נאור שירי:  הוא מאמין בזה, הוא חי – – –      

מיכל מרים וולדיגר: אתה יכול להצטרף

נאור שירי: הינה, תראי את מבחן הקבלה

נאור שירי:  הוא חי פשוט במדינה אחרת

נאור שירי:  לפעמים יש לי הרגשה שהקואליציה הזו חיה במדינה שונה משלי

נאור שירי:       עכשיו, למה אני אומר את זה? כי הוא עומד פה עם טון הבריטון שלו ובאמת עם הביטחון והיכולת הרטורית שלו, ואתה יושב ואתה אומר: אוקיי, אולי אני איזה חייזר שחי במדינה אחרת, שרואה דברים אחרים

נאור שירי:  קודם כול, מאוד הרשימה אותי היכולת שלו לגלות את הבינה המלאכותית

נאור שירי:  באמת, מה שנקרא, בוקר טוב, ביבי, אח שלי, זה באמת רץ כבר איזה ארבע שנים, יש את זה היום בכל מקום, אבל תקום ועדת היגוי

נאור שירי:  זה היה מצחיק, אבל במדינה שלו הכול טוב

נאור שירי:       רשמתי לי כמה דברים: במדינה של ביבי ניר ברקת הוא שר האוצר

נאור שירי:  ידעתם את זה? איתמר בן גביר לא יהיה שר בממשלתו, אז הוא לא שר; מחירי הארנונה במדינה שלו ירדו; מחירי החשמל נעצרו; צה"ל חיסל מזמן את חמאס, רבותיי; הסיפוח, שהובטח כל כך הרבה שנים וחלמנו עליו, קוים; ח'אן אל-אחמר מפונה – אני לא ידעתי את זה; ההסכם עם לבנון, שהוא כל כך התנגד לו – הוא סיים אותו, אין הסכם עם לבנון על חלוקת הגז

ניסים ואטורי: אני מבקש להתחיל לסכם

נאור שירי: סליחה

ניסים ואטורי: אתה לוקח שלוש דקות לסיים

נאור שירי: תאגיד השידור נסגר; המגנומטרים בהר הבית עובדים והכול בסדר; עונש מוות למחבלים עבר

נאור שירי:  אני באמת רוצה גם לברך את ראש האופוזיציה בזמן ההתנתקות, מר בנימין נתניהו

נאור שירי:       היכולת שלו לעמוד ולומר את הדברים האלה – אתה יודע, אנחנו יושבים, חבר הכנסת פוגל, לפעמים אני צועק, ולפעמים אני יושב ואומר: בוא'נה, זה לא נורמלי

נאור שירי:  לא יכול להיות שיושב בן אדם – – –      

יסמין פרידמן: 53 מיליארד, אל תשכח

נאור שירי: לא, על 53 המיליארדים זה כבר באמת – יושב בן אדם ומספר את זה כאילו לפניו היו תפוזים

ניסים ואטורי: אני לא יודע על מי הוא מדבר

נאור שירי: ואתה מאמין בזה; אתה אומר: בוא'נה, הבן אדם באמת הקים את המדינה

נאור שירי:  הוא דיבר היום כאילו יש Palestine לפני, וכשהגיע ביבי, קמה מדינת ישראל

נאור שירי:  איזו יכולת מופלאה

ניסים ואטורי: רגע, רגע, שנייה אחת

נאור שירי: זו יכולת מופלאה

ניסים ואטורי: אני עוצר את הזמן שלך

ניסים ואטורי:  יש לך עוד 13 שניות

נאור שירי: רגע, אתה עוצר לי את הזמן ונותן לי חצי ממה שנתת לאייכלר, כי נתת לו שלוש וחצי דקות יותר

נאור שירי:  אופיר, תשמע, היה פה משהו היום

ניסים ואטורי: גם ככה אתה מקבל דקה

ניסים ואטורי:  נבו, בגלל שנכנסת באמצע – הוא מדבר על לפיד

ניסים ואטורי:  בבקשה, תמשיך

נאור שירי: אוקיי

נאור שירי:  אז אני רוצה שנייה לתת לכם איזה גונג מהמציאות – גברתי סגנית שר האוצר, אני שמח שאת פה: במדינת ישראל, למרות כל מה שאמרתם – טלי, תסכימי איתי על כל סעיף עכשיו

טלי גוטליב: בטח, ברור

נאור שירי: שטראוס העלתה את המחירים ב-3

נאור שירי: 2%; הפירות והירקות עלו ב-1

נאור שירי: 6%; החשמל עלה ב-16%; ביטוחי הרכב עלו ב-35%; מחירי התיירות כתוצאה מעליית הדולר – ב-34%

טלי גוטליב: אבל אתם חתמתם פה – – –       

נאור שירי: הארנונה עלתה החל מ-1

נאור שירי: 4%, ובשנה הבאה היא תעלה יותר – תן לי לסיים; המים עלו ב-4

נאור שירי: 8%

ניסים ואטורי: אותו ואת אייכלר אי-אפשר לעצור אף פעם

נאור שירי: מוצרי עלית עלו ב-1

נאור שירי: 4%; המעדניות עלו ב-9%; אסם העלתה ב-4

נאור שירי: 7%; דיפלומט – ב-15%; שסטוביץ – ב-10%; מחלבות גד – ב-5%; הלחם המפוקח עלה ב-5%

נאור שירי:       גונג מהמציאות

נאור שירי:  תתעוררו

נאור שירי:  על מה אתם מדברים?      

ניסים ואטורי: תודה רבה

נאור שירי: כולם משלמים פי עשרה יותר

נאור שירי:  אני בכלל עוד לא דיברתי על מחירי הארנונה, על הריבית

ניסים ואטורי: תודה רבה, חבר הכנסת שירי

נאור שירי: עכשיו, מה אני אוהב? באמת משפט אחרון, כי היא אמרה לי: מי גלגל את זה? כשירדו המחירים בתחילת כהונתם – לפני שלושה-ארבעה חודשים ירדו המחירים של הדיור בפעם הראשונה מזה x זמן – כתב ישר שר האוצר: התחלה של המדיניות שלנו

ניסים ואטורי: תודה רבה

נאור שירי: אז אני לא מבין איך הצלחתם בחודשיים – את עושה לי פרצוף כאילו הוא לא עושה את זה

נאור שירי:  אני ארד ואני אראה לך את זה

ניסים ואטורי: חבר הכנסת נאור שירי

נאור שירי: בחודשיים הם הצליחו להוריד את מחירי הדיור, אבל העלייה של עשרות אחוזים בכיס של כל ישראלי במדינת ישראל היא ירושה

נאור שירי:  זו הבריחה הקלאסית שלכם מאחריות

נאור שירי:  אפס לקיחת אחריות

נאור שירי:  תודה רבה

נאור שירי:  שיהיה המשך ערב טוב

ניסים ואטורי: בטח

ניסים ואטורי:  לקחת פעמיים זמן מאייכלר

ניסים ואטורי:  הינה, יש לי פה סטופר שהפעלתי – דקה ו-40 יותר מהזמן

נאור שירי: אני מודה לך – – –      

ניסים ואטורי: אז אל תטיף מוסר

נאור שירי: אני מודה לך

נאור שירי:  ואתה יודע מה? תושבי מדינת ישראל מודים לך יותר

טלי גוטליב: – – – כולם מקשיבים לך

טלי גוטליב:  כל תושבי מדינת ישראל מקשיבים ללילות ההזויים והמבוזבזים האלה על חשבון משלם המיסים

ניסים ואטורי: חבר הכנסת גלעד קריב – אינו נוכח; חברת הכנסת שלי טל מירון – אינה נוכחת; חבר הכנסת דן אילוז – אינו נוכח; חבר הכנסת אריאל קלנר – אינו נוכח; חבר הכנסת גדי איזנקוט – אינו נוכח; חבר הכנסת מיקי לוי – אינו נוכח

ניסים ואטורי:  חברת הכנסת מירב כהן, בבקשה

טלי גוטליב: חבר'ה, כל הכבוד לנו, באמת

טלי גוטליב:  הלילות האלה זה פשוט משהו

טלי גוטליב:  שימו לב, הלוא יש לכם גם את חוק צלילה

טלי גוטליב:  ב-03:00 – – –      

קריאה: רק התחלנו את המליאה

טלי גוטליב: יש לי היום קיזוז

טלי גוטליב:  ב-03:00 יש לכם את חוק הצלילה, חוק הצוללים

טלי גוטליב:  בהצלחה

ניסים ואטורי: טלי, אמרו לך מהסיעה למשוך זמן בגלל שאנשים באירוע, בחתונה?    

טלי גוטליב: לא, עד שמירב הסתדרה לה בנחת

ניסים ואטורי: אוקיי

ניסים ואטורי:  טוב, אני אתן למירב

ניסים ואטורי:  בבקשה, שלוש דקות

טלי גוטליב: אני עזרתי לחברת האופוזיציה מירב להסתדר בנחת לנאום

קריאה: איזה אירוע?     

ניסים ואטורי: חתונה

ניסים ואטורי:  לא הוזמנת, לא נעים לי להגיד לך

מירב כהן: מה, מישהו התחתן?     

ניסים ואטורי: מישהו מהסיעה שלכם

יוראי להב-הרצנו: נברך את הזוג הצעיר – – –     

ניסים ואטורי: רגע, לעצור את הזמן? קדימה

מירב כהן: כבוד היושב-ראש, כנסת נכבדה, אנחנו נמצאים במדינה עם הרבה מאוד אירועים ואירוע רודף אירוע, אבל אני רוצה להתעכב על מה שחשוב באמת

מירב כהן:  עבר כאן בשבוע שעבר תקציב מדינה לשנתיים שאני חושבת שכולנו צריכים להתבייש בו, לא משנה למי הם הצביעו בבחירות האחרונות

מירב כהן:  אין בו שום בשורה חברתית, שום סיוע לשכבות החלשות, שום סגירת פערים חברתיים

מירב כהן:  זה דבר שאמור להטריד כל אחד מכל מפלגה שהיא

מירב כהן:       כשאני אומרת שאין בשורות, אני אומרת שאין שקל של תוספת למען הזקנים, גם אלה שאין להם פנסיות ומתקשים להזדקן בכבוד; אין שקל של תוספת למען שורדי השואה

מירב כהן:  נתנו מענקים להרבה אנשים, אבל לא להם, לחלשים ביותר; אין המשך תקצוב של התוכנית הלאומית למיגור האלימות בתוך המשפחה, הכסף הזה שאמור לממן את התוכניות שימנעו את הרצח של האישה הבאה בביתה

מירב כהן:  אתם יודעים מה, גם ההבטחות להגברת הביטחון האישי ו-9 מיליארד שקלים למשרד לביטחון פנים, אפילו זה לא הופיע

מירב כהן:  אפילו דברים שאתם הבטחתם – חינוך חינם מגיל אפס עד שלוש לא מופיע

מירב כהן:  בקיצור, גם הבטחות שאתם נתתם לבוחרים שלכם מוסמסו לחלוטין, ובעיניי זו בגידה בבוחרים שנתנו את האמון

מירב כהן:       מה שכן יש בתקציב הזה זה הרבה מאוד כספים סקטוריאליים, כספים שבסוף גם פוגעים בסולידריות שלנו כחברה, כי כשאנשים משלמים מיסים הם רוצים לדעת שייתנו את זה לחלשים באמת, לאלה שלא יכולים לעזור לעצמם

מירב כהן:  בשביל מטרה כזאת נעלה כל אחד מוכן לתת גם 50% משכרו, אבל כשנותנים את זה לאנשים שלא תמיד זקוקים לכך אבל הם פשוט מזדהים עם המפלגה הנכונה – זה פוגע בסולידריות שלנו וברצון להמשיך ולתרום

מירב כהן:       יותר גרוע מזה – הכספים בתקציב הזה מנציחים תופעות קשות של עוני, של אי-השתתפות בשוק התעסוקה, של לא ללמד ילדים קטנים את מקצועות הליבה כך שתהיה להם הזדמנות להתפרנס ולהצליח בחיים

מירב כהן:  זה פשוט פוגע ביכולת לקבל הזדמנות שווה לכל ילד במדינת ישראל

מירב כהן:  לא אני אומרת את זה, ראש אגף התקציבים שחתום על התקציב הזה אומר: הוא תקציב רע, תקציב שיעלה טריליוני שקלים למדינת ישראל לאורך שנים

מירב כהן:      חשוב לי לומר שאני מאמינה שכל אדם במדינת ישראל צריך לחיות על פי צו מצפונו, על פי האמונה שלו

מירב כהן:  אני מכבדת אנשים שחיים בצורה אחרת ממני, ואני גם לא חושבת שצריך להכריח אנשים לעשות דברים

מירב כהן:  אבל כל אחד חייב לקחת אחריות על חייו, ואם יש קבוצה שבוחרת שלא לעבוד או לא ללמוד או לא להגיע להשכלה גבוה, זה בסדר, זו החלטתה, אבל קחו אחריות על המעשים שלכם, ואל תבואו ותדרשו עוד קצבאות ועוד הנחות ועוד תלושי מזון שמותאמים רק לכם

מירב כהן:  תיקחו אחריות, אחרת כל המדינה הזאת תיגרר למטה

מירב כהן:  תודה

ניסים ואטורי: תודה

ניסים ואטורי:  חבר הכנסת בליאק – אינו נוכח

מיכל מרים וולדיגר: – – –      

מירב כהן: וולדיגר, התקציב שלכם הוא בושה

מירב כהן:  בושה גדולה

נאור שירי: טוב שנלחמתם במונופולים וביוקר המחיה

מיכל מרים וולדיגר: נלחמים

ניסים ואטורי: די

ניסים ואטורי:  אני אקרא קריאות לפי שקרים

נאור שירי: – – –      

ניסים ואטורי: בחיים לא ראיתי כל כך הרבה דאגה מצידכם לחרדים שיהיה להם ליבה, שילמדו

נאור שירי: מה קשור חרדים – – –      

טלי גוטליב: – – – משהו להירגע

זאב אלקין: יש שר, אדוני היושב-ראש?     

ניסים ואטורי: שר המשפטים יריב לוין מייצג את הממשלה

ניסים ואטורי:  בבקשה

זאב אלקין: אדוני היושב-ראש, אדוני השר – – –     

טלי גוטליב: – – – אז אני מוכיחה את עצמי – – –      

ניסים ואטורי: גמרת לו דקה

זאב אלקין: לא, זה לא שלי, זה שלה

זאב אלקין:       חבריי חברי הכנסת, אני לשם שינוי רוצה להחזיר את הדיון לחוק שעליו אנחנו דנים פה ועליו אנחנו מצביעים

זאב אלקין:  אנחנו פה באירוע מאוד מאוד מעניין, כי למעשה הממשלה פה מציעה לחזור אחורה, למציאות שהייתה לפני שנת 2017

זאב אלקין:  נדמה לי, כמיטב זיכרוני, אדוני שר המשפטים, שבשנת 2017, כשהחוק שרוצים לבטל אותו חוקק, אדוני היה יושב-ראש עמית של ועדת שרים לחקיקה ושר בממשלה

זאב אלקין:  לא היה סיכוי שהחוק היה מחוקק – של חבר הכנסת פורר; גם הוא כרגע שקוע בוויכוח נלהב אחר – אם שר המשפטים של היום לא היה שם עליו את הגושפנקה כיושב-ראש ועדת שרים או כיושב-ראש עמית של ועדת שרים לחקיקה

זאב אלקין:  לכן יש פה מעשה מוזר: ראש הממשלה הוא אותו ראש ממשלה; יושב-ראש ועדת שרים לחקיקה הוא אותו יושב-ראש ועדת שרים לחקיקה; חלק גדול מאוד מהשרים בממשלה הזאת היו חברי כנסת וחלקם אפילו שרים בממשלה ההיא; כל המפלגות, כולל מפלגות חרדיות שאז ישבו בממשלה, אז הן תמכו בתיקון של חבר הכנסת פורר, בשנת 2017, ועכשיו, שש שנים אחרי זה, הם מבטלים ומחזירים את המצב אחורה

זאב אלקין:  אני לא מכיר הרבה מצבים מהסוג הזה, של כזה פליק-פלאק של 180 מעלות

זאב אלקין:       אבל מה תהיה התוצאה של השינוי הזה חוץ מההתהפכות הפוליטית? למעשה אנחנו נחזור למציאות שקיימת אך ורק במדינת ישראל

זאב אלקין:  אין היום מדינה בעולם המערבי שבה בן אדם אזרח ואין לו דרכון

זאב אלקין:  אין כזה דבר

זאב אלקין:  לכן הסיטואציה הזאת שמייצרים היא חסרת תקדים ומייצרת אפליה מוחלטת בין שני סוגי אזרחים של מדינת ישראל: אלה שעלו לפה ואלה שכאן

זאב אלקין:  אומרים לי שזה בא להבטיח את העובדה שאנשים לא יעלו בשביל דרכון

זאב אלקין:  מי שאומר את זה לא יודע שלמעשה שר הפנים אריה דרעי לפני שתי ממשלות שינה את המציאות והיום עולה מקבל דרכון לשנה

זאב אלקין:  אין טעם לעלות בשביל דרכון, זה כבר לא שווה

זאב אלקין:  אם אתה לא גר פה, בעוד שנה הדרכון מתבטל ואתה מקבל תעודת מעבר

ניסים ואטורי: אני מוסיף לך 30 שניות

זאב אלקין: תודה רבה

זאב אלקין:  ולכן בסופו של דבר היום אין כבר תופעה שפעם דיברו עליה, של עליית דרכונים, אבל אנחנו במו ידינו אומרים לעולה חדש שמגיע לארץ: יש לך עסקים בחו"ל? יש לך פרנסה בחו"ל? אתה אומן? מדען? ספורטאי? נשארו לך עוד כל מיני עבודות במדינה שממנה באת? יצאת משם מהר כי אולי השערים יכולים להיסגר ולא מכרת את הרכוש שלך? אם אתה צריך לנסוע – לא, אתה לא תיסע עם דרכון, אתה תיסע עם תעודת מעבר, שזו בעיניי גישה של אפליה בלתי נסבלת

זאב אלקין:  אומנם זה לא הצעד היחידי שהממשלה הזאת עושה נגד עלייה

ניסים ואטורי: 30 שניות לא 30 דקות

זאב אלקין: יש לה איזשהו ספורט כזה בחודשים האחרונים, לחשוב מה עוד אפשר לעשות כדי להקטין את מספרי העלייה ולפגוע בעולים, לצערי היא גם מצליחה ועושה צעד אחר צעד, והחוק הזה הוא עוד תוספת לעניין הזה

זאב אלקין:  לכן אני מציע לממשלה ולכנסת להתעשת כל עוד זה לא מאוחר ולמשוך את החוק הזה חזרה

זאב אלקין:  תודה רבה

ניסים ואטורי: תודה רבה

ניסים ואטורי:  חבר הכנסת עודד פורר, בבקשה

טלי גוטליב: – – –     

ניסים ואטורי: מי אמר את זה? רק אל תפריע להם, כך אני לא אצטרך להוסיף להם זמן

טלי גוטליב: תראה איזה טובה אני – – –      

ניסים ואטורי: את נשמה יקרה, אבל את לוקחת לו 30 שניות וצריך להוסיף לו את זה

ניסים ואטורי:  בבקשה

עודד פורר: חבר הכנסת אשר – –     

אני מבקש הקשבה

טלי גוטליב: אימא שלו עכשיו מתקשרת – – –     

עודד פורר:  – – יש שיר יפה שכתב נתן אלתרמן שנקרא "אחד מן הגח"ל": מסיפון אונייה מתנודדת / הוא ירד אל רציף הנמל / וחיכתה ברציף לו מולדת / בדמות אוטו צבאי וסמל

עודד פורר:  //
היא את שמו בחותמת הטביעה / היא השליכה בגדיו אל השק / ושבועה נוראה היא השביעה /
לקולו של הגשם הדק

עודד פורר:  // עוד הארץ הזאת לא נתנה לו" – – –      

טלי גוטליב: – – –     

עודד פורר: אני מדלג, הרי אתם לא תיתנו יותר זמן

עודד פורר:  "ונראהו זוחל או כורע / או עומד עם צלחת בתור / ונדע: ללא בית ורע / קר ללחום את מלחמת הדור

עודד פורר:  // עוד הארץ הזאת לא נתנה לו / לא ידיד, לא פינה למקלט / לא שמחה מן האלף הללו / אשר לנו היו למתת

עודד פורר:  // לא, כי רק את חייו, פליטי חרב / הוא קיבל על החוף מידה

עודד פורר:  / אבל גם את חייו, אי בערב – –"     

טלי גוטליב: הוא השיב בנופלו בעדה

עודד פורר: "– – הוא השיב בנופלו בעדה

עודד פורר: "     השיר הזה מתאר, כמובן, את הפליטים, עולים שהגיעו לכאן ומייד גויסו, עוד לפני שיכלו בכלל – לא יודע אם הם ידעו אפילו לאחוז רובים – ונפלו במלחמת השחרור ובמלחמות; אפשר להגיד במלחמות ישראל גם בהמשך, אדוני היושב בראש

מיכאל ביטון: מה ראשי התיבות של גח"ל?     

עודד פורר: גיוס חוץ לארץ

טלי גוטליב: גח"ל זה ראשי תיבות

טלי גוטליב:  יש את זה גם לאריק איינשטיין

מיכאל ביטון: חוץ לארץ אני יודע

מיכאל ביטון:  אבל – – –      

עודד פורר: אדוני היושב בראש, אני לא יודע איך יוצא שתמיד כשאני עולה לנאום, טלי גוטליב עולה לנאום איתי

ניסים ואטורי: כי אמרת שהיא עושה את זה הפוך

עודד פורר: אני מנסה לעלות, לדבר לבד, אני עולה לדבר – היא עולה איתי, תמיד

עודד פורר:  אני לא מצליח

טלי גוטליב: אני מצטרפת אליך לשירו של נתן אלתרמן, עם המילים האדירות של השיר

מיכאל ביטון: תוספות – – –      

ניסים ואטורי: היא רוצה לקרוא איתך את השירה בדואט

עודד פורר: אני אחזור לשירו של אלתרמן

עודד פורר:  למה הבאתי את השיר הזה? נתן אלתרמן – ולא בפעם היחידה כמובן – בגדולה, מצליח לתאר את המציאות המטורפת הזאת של מדינת ישראל, שבסוף היא מדינה של עלייה; מדינה שב-1890 היו כאן כ-18,000 יהודים, ב-1948 היו כאן כבר 600,000 יהודים, והיום אנחנו נמצאים בסדר גודל של שבעה מיליון יהודים בארץ ישראל

עודד פורר:  אלה מספרים מדהימים

עודד פורר:  הם לא קרו בגלל הריבוי הטבעי הנפלא שלנו, הם קרו בעיקר בגלל העלייה המדהימה שהגיעה לאורך כל השנים למדינת ישראל

עודד פורר:       גם היום, שתדע, אדוני היושב בראש, אם נוחת עולה במדינת ישראל, בתוך שבועות ספורים – הינה, הרמטכ"ל לשעבר בוודאי יודע – עולה בגיל 18 שנחת כאן, קיבל את תעודת הזהות, בתוך שבועות ספורים הוא מגויס לצבא והולך להילחם

עודד פורר:  אבל אתה יודע שלפי החוק הזה שאתם רוצים להעביר כאן – מה הוא לא יוכל לקבל? דרכון

עודד פורר:  עד הסיפור של הדרכון

עודד פורר:  זאת אומרת, הוא יכול לקבל נשק, הוא יכול חס וחלילה למות על קידוש השם, אבל דרכון, כדי לטוס לחופש, הוא לא יכול לקבל

עודד פורר:       לכן זה עוול שאי-אפשר להשלים איתו

עודד פורר:  אי-אפשר להשלים עם העוול הזה, ואני באמת מבקש מהכנסת לדחות את החקיקה הזאת ולא לאשר את התיקון הזה

עודד פורר:  התיקון הנכון הוא שאזרח בישראל הוא אזרח, הוא אזרח, הוא אזרח

עודד פורר:  אין אזרחים סוג ב'

עודד פורר:  וגם עולה שעלה לכאן, אם הוא רוצה להוציא דרכון כדי לטוס לחופש או כי יש לו עסקים בחו"ל, הוא יוכל לעשות את זה כמו כל אזרח אחר – –      

ינון אזולאי:  – – –  חופש – – –      

עודד פורר: – – כל החובות וכל הזכויות גם יחד

עודד פורר:  תודה

ניסים ואטורי: תודה רבה

ניסים ואטורי:  חבר הכנסת אימאן ח'טיב יאסין – אינה נוכחת; חברת הכנסת נעמה לזימי – אינה נוכחת; חבר הכנסת שלמה קרעי – אינו נוכח

ניסים ואטורי:  חבר הכנסת משה טור פז

משה טור פז: אדוני היושב בראש, כנסת נכבדה, רגע של רצינות

משה טור פז:  לפני שבע שנים נרצחה בת של חבר שלי

משה טור פז:  היא נרצחה כי היא קמה ויצאה מהבית שלה, בכיתה י', והחליטה לעשות מעשה לא פופולרי – היא הלכה למצעד הגאווה, וצעדה שם עם חבר שבאותה תקופה יצא מהארון

משה טור פז:  במקום הזה היא נרצחה, ברחוב קרן היסוד, לא כל כך רחוק ממלון שחלקנו ישנים בו בלילה בלילות הלבנים

משה טור פז:  זה קרה לפני שבע שנים

משה טור פז:       אורי, אבא של שירה בנקי, הוא חבר שלי מהמילואים

משה טור פז:  מי שיודע מה זה רעות של מילואים אז יודע – לילות ארוכים עם אפוד, נשק, קסדה

משה טור פז:  יש לאורי ולי רגע שעמדנו אי שם בתוך גוש קטיף במחנה שכבר לא קיים היום, ופתאום שרקו כדורים מעל הראש שלנו

משה טור פז:  שנינו התכופפנו בתוך התעלה, הורדנו את הראש

משה טור פז:  אחר כך התברר שזה היה ירי מקלעים של כוחותינו, אבל ברגעים האלה שהכדורים שורקים, נצרבת רעות

משה טור פז:       שנה אחרי ששירה בנקי נרצחה קיבלתי על עצמי, יחד עם קבוצת חברים מהמילואים, לצעוד לראשונה במצעד הגאווה בירושלים

משה טור פז:  זו הייתה הפעם הראשונה שלי

משה טור פז:  ההלם שלי היה שהמצעד מאוד שונה מהתדמית שבדרך כלל יוצאת לו בתקשורת, כמו שהיא יוצאת החוצה

משה טור פז:  בין השאר, פגשתי שם כמה תלמידים שלי לשעבר, תלמידות שלי גם מבית ספר בירושלים, גם מבית ספר בעמק

משה טור פז:  לשמחתי הרבה הם צעדו במצעד כשכיפות על הראשים שלהם, הבנים

משה טור פז:  הם לא התביישו במי שהם, בבחירות שלהם בחיים

משה טור פז:      השבוע מתחיל חודש הגאווה, ככה הוא מכונה, ואני יודע שלא הכול כאן מוסכם גם בבית הזה, גם בחברה הישראלית

משה טור פז:  אבל אני גם השנה אצעד במצעד, למרות שאני לא חלק מהקהילה הגאה

משה טור פז:  ולמה אני אעשה את זה? פעם אחת בגלל שירה בנקי, שנרצחה בגלל שהיא הייתה שם בשביל חבר; פעם שנייה בשביל "לא תוכל להתעלם", הציווי שנאמר בתורה; פעם שלישית, אולי כי יש עדיין היום, ב-2023, ישראלים, גם היום, שאצלם הומו זה קללה, שאצלם להט"ב זה משהו שצריך להפלות או לפגוע בו

משה טור פז:       כן, אני זוכר רק לפני כמה שנים את השר לביטחון לאומי שלנו כאן, ואני רואה אותו ממול עומד ומפגין מול המצעד

משה טור פז:  עכשיו באופן אבסורדי, אולי בסוג של צחוק הגורל, הוא אחראי גם לאבטחה של המצעד הזה

משה טור פז:  אני אמשיך לעמוד ליד כל מי שנרדף ומותקף, אני אמשיך לחבק כל מי שמרגיש שאין לו בית, ושלאחיי שבארון יהיה חודש גאווה שמח

ניסים ואטורי: תודה

ניסים ואטורי:  חברת הכנסת יפעת שאשא ביטון, בבקשה

ניסים ואטורי:  אתה אחריה, כן? זה לפי ביטון הולך

יפעת שאשא ביטון: תודה רבה, אדוני היושב-ראש

יפעת שאשא ביטון:  חבריי חברי הכנסת, חבר הכנסת משה טור פז, אני כבר לא יודעת אם יש משהו או מישהו שיכול לצחוק מכל מה שקורה כאן, גם לא הגורל וגם לא במקרה של מי שדיברת עליו

יפעת שאשא ביטון:        הממשלה הזו מוכיחה פעם אחר פעם שהיא עובדת רק בשביל עצמה

יפעת שאשא ביטון:  אנחנו ראינו את זה לאורך כל החודשים האחרונים; אנחנו ראינו את זה בתקציב

יפעת שאשא ביטון:  לא מעט דיברנו על זה שהבטיחו לנו יוקר מחיה ולא מטפלים, הבטיחו לנו שיטפלו במשילות ולא מטפלים, בביטחון האישי ובטרור ובעוד הרבה מאוד דברים

יפעת שאשא ביטון:  אבל אתם יודעים, חבריי חברי הכנסת, שאחד הדברים שהציפו בצורה מאוד מאוד דרמטית בחודשים האחרונים זה את הנושא של ישראל השנייה

יפעת שאשא ביטון:  דיברו גבוהה-גבוהה על הפריפריה, על מזרחים, על נשים, וראו זה פלא, האוניברסיטה בגליל, שמ-2005 נמצאת על סדר-היום הלאומי, מדברים עליה, הכניסו אותה לאין-סוף הסכמים קואליציוניים, ואף אחד לא עשה כלום

יפעת שאשא ביטון:  אתם יודעים למה? פוליטיקה

יפעת שאשא ביטון:  פוליטיקה, בעיקר של הליכוד, שלא ידע להכריע בין הרשויות השונות

יפעת שאשא ביטון:       אנחנו הגענו בממשלת השינוי, בלי דיבורים, בלי הצהרות, בלי ישראל השנייה, ועשינו מעשה

יפעת שאשא ביטון:  הקמנו ועדה מקצועית, קיבלנו את ההמלצות שלה, הצבענו עליהן, אישרנו אותן, והתקבלה החלטה במל"ג ובוות"ת על הקמת אוניברסיטה בגליל, בתל חי ובמיגל

יפעת שאשא ביטון:  חלק מההחלטות היו להקים ועדת הקמה – – –      

ניסים ואטורי: סליחה, חברת הכנסת מירב

יפעת שאשא ביטון: חברים, חברת הכנסת מירב בן ארי, אני מדברת על האוניברסיטה בגליל

יפעת שאשא ביטון:  זה חשוב, חשוב לך, הסטודנטים

מירב בן ארי: זה לא אני

ניסים ואטורי: את הכי בכירה שם באזור ההוא

יפעת שאשא ביטון: אחת ההמלצות הייתה להקים ועדת הקמה שתסייע בהקמה של האוניברסיטה, אחרי שזה כבר חתום ומנוי

יפעת שאשא ביטון:  אני אחזור ואומר: חתום ומנוי

יפעת שאשא ביטון:  יש החלטה על הקמת אוניברסיטה בתל חי ובמיגל

יפעת שאשא ביטון:  ואני אומרת לכם בכנות, בחלום הכי רע שלי לא דמיינתי שיהיה מישהו כל כך אמיץ, או לחלופין כל כך טיפש, שיבוא ויגיד: אני עוצר את זה ומבטל את ההחלטה

יפעת שאשא ביטון:  זה לא שאני לא מקדם את זה, זה לא שאני לא ממשיך את התהליך – זה שאני מבטל את ההחלטה על הקמת אוניברסיטה בגליל

יפעת שאשא ביטון:  וזה אחרי שמספרים לנו סיפורים על פריפריה וישראל השנייה וכמה רוצים לצמצם פערים, ואת ההחלטה, אני חושבת, הכי דרמטית שהממשלה הזו יכלה לקבל, בלי להתאמץ הרבה, הם פשוט עוצרים

יפעת שאשא ביטון:       ומי משלם מחיר? כל אותם אנשים, אגב, שמצביעים להם; אנשים שהם משתמשים בהם בכל קמפיין  שלהם; אנשים שנמצאים על הגבול הצפוני של מדינת ישראל

יפעת שאשא ביטון:  וברור לכולם כבר הרבה מאוד שנים – שום מפעל עוגן לא מצליח לעשות את העבודה, אף תקציב שניתן שם לא הצליח לעשות את העבודה; לא תוכנית הגליל הגדולה הצליחה לעשות את העבודה

יפעת שאשא ביטון:  ידעו שרק אוניברסיטה תהיה ה-game changer, ואת ה-game changer הזה נתניהו חיסל, כמו הרבה מאוד דברים אחרים שהוא חיסל בחודשים האחרונים

יפעת שאשא ביטון:  תודה רבה

ניסים ואטורי: חבר הכנסת מיכאל מרדכי ביטון, בבקשה

טלי גוטליב: אבל לא חייבים לנאום

נאור שירי: טלי, את יכולה להגיד תודה – – –     

טלי גוטליב: חברנו החביב, לא חייבים

טלי גוטליב:  נכון, אדוני היו"ר? נגיד, נרשמנו

ניסים ואטורי: הוא עוזר לנו לעכב קצת את הדיון עד שיגיעו החבר'ה להצביע

מיכאל ביטון: אדוני היושב בראש, ביום שלאחר אישור התקציב קמה פה ממשלה שנקראת "ממשלת הציבור מטומטם ולכן הציבור ישלם", "ממשלת המשיח" – לא המשיח שאנחנו תולים בו תפילות, שיבוא, שיהיה צדק וצדקה בירושלים, ושלום ואחווה ואחדות, המשיח של שלום חנוך

מיכאל ביטון:  שם הוא אומר: "הציבור מטומטם ולכן הציבור ישלם

מיכאל ביטון:  מה שבא בקלות, באותה הקלות ייעלם"

יפעת שאשא ביטון: – – – משלם בריבית

מיכאל ביטון: ולמה הציבור מטומטם?     

ניסים ואטורי: לא יפה לדבר ככה

ניסים ואטורי:  באמת

מיכאל ביטון: לא

מיכאל ביטון:  הממשלה חושבת שהוא מטומטם

ניסים ואטורי: אה, לא, לא

ניסים ואטורי:  אנחנו לא חושבים

מיכאל ביטון: למה היא חושבת את זה? כי הייתה לה הזדמנות בתקציב המדינה, בחוק ההסדרים, להגיד לציבור: הינה 16 מיליון שקל ליוקר המחיה; הינה עשרה חוקים למאבק במונופולים

מיכאל ביטון:  מה עשתה הממשלה? אישרה תקציב, לא יודעת להגיד איפה המיליארדים ליוקר המחיה ולא יודעת להגיד מה החוק שהם עשו בחוק ההסדרים למאבק ביוקר המחיה

מיכאל ביטון:  היה להם חוק אחד למאבק ביוקר המחיה, בחוק ההסדרים – למנוע ממונופולים של יבואני מזון ותאגידים, באמצעות פירוק החברות אם הם מפירים תחרות

מיכאל ביטון:  הגיעו לפה דיפלומט, שסטוביץ, הסתובבו פה שבועיים-שלושה, הורידו את החוק הזה

מיכאל ביטון:  אפילו חוק אחד למאבק ביוקר המחיה ובמונופולים הם לא עשו

מיכאל ביטון:       ואז יש תקציב, ואז יש חוק הסדרים, ואז הם אומרים: היום אנחנו נתחיל לטפל ביוקר המחיה

מיכאל ביטון:  הרי הכלי של ממשלה ליוקר המחיה זה התקציב והכלי זה חוק ההסדרים

מיכאל ביטון:  אמרו לשר הכלכלה: לך, תביא לנו חוקים למאבק ביוקר המחיה

מיכאל ביטון:  אז שר הכלכלה עובד עכשיו, מביא עשרה חוקים, אבל למה לא הבאתם את החוקים האלה בתקציב המדינה? בחוק ההסדרים?     

טלי גוטליב: – – –     

מיכאל ביטון: לא, אל תעני לי

טלי גוטליב: – – – לסלף את העובדות

מיכאל ביטון: אל תעני לי

מיכאל ביטון:  למה לא הבאתם עשרה חוקים ליוקר המחיה בחוק ההסדרים?     

טלי גוטליב: – – – כסף לחינוך

טלי גוטליב:  למה התנגדת לתשלום כסף לחינוך המיוחד?     

מיכאל ביטון: למה לא הצגתם לנו 15 מיליון שקל ביוקר המחיה?     

טלי גוטליב: – – –     

מיכאל ביטון: אבל למה מציגים את זה ב"ממשלת הציבור מטומטם ולכן הציבור ישלם"? למה מציגים את הדבר הזה? כי הם עשו תקציב ועשו חוק הסדרים והלכו לציבור, והציבור לא מאמין להם, אז ראש הממשלה מקים ועדת שרים אחרי התקציב, אחרי חוק ההסדרים, ליוקר המחיה

מיכאל ביטון:  ומה מוזר? שהוא הקים ועדה כזאת ב-2012, ב-2013; ושר הכלכלה מודיע שהוא יביא עשרה חוקים ליוקר המחיה – –      

טלי גוטליב: עבר הזמן

ניסים ואטורי: אני מבקש לסיים

מיכאל ביטון: – – אחרי שנגמר חוק ההסדרים

טלי גוטליב: עבר הזמן

מיכאל ביטון: אני מבקש להוסיף לי שלוש דקות

מיכאל ביטון:  היא הפריעה לי מהתחלה

טלי גוטליב: שלוש דקות?      

ניסים ואטורי: אין בעיה, שלוש שניות

ניסים ואטורי:  לא עצרת, היא לא הפריעה לך

מיכאל ביטון: סליחה, זה לא עובד ככה

טלי גוטליב: לא עצרת לרגע

טלי גוטליב:  לא עצרת לשנייה

מיכאל ביטון: אני לא אדבר עד שהיא תפסיק

מיכאל ביטון:  תוציא אותה

מיכאל ביטון:  עד שהיא לא תפסיק, אני לא מדבר

טלי גוטליב: אל תתעצבן

טלי גוטליב:  היה לך ריאיון – – –     

מיכאל ביטון: אני לא מתעצבן

מיכאל ביטון:  עד שלא תשתקי, אני לא מפסיק

טלי גוטליב: הכול טוב

טלי גוטליב:  לא מתאים לך – – –     

מיכאל ביטון: אדוני היושב-ראש, אי-אפשר ככה

מיכאל ביטון:  אי-אפשר ככה

ניסים ואטורי: חברת הכנסת טלי גוטליב, רצית לסיים, אז בואו נסיים

טלי גוטליב: אבל לא הפרעתי לו

ניסים ואטורי: את מפריעה לו עכשיו

ניסים ואטורי:  תני לו לסכם

מיכאל ביטון: לא, ממש

טלי גוטליב: לא הפסקת – – –     

מיכאל ביטון: לא הפרעת, היית נהדרת

טלי גוטליב: המורה, אל תתעצבן

ניסים ואטורי: כשאתה צועק, זה על חשבון הזמן שלך

ניסים ואטורי:  קדימה, נו

מיכאל ביטון: אז תגיד לה שתפסיק

טלי גוטליב: טוב, המורה – – –     

מיכאל ביטון: אז שר האוצר אומר בפוסט אחרי התקציב: נאבקתי ביוקר המחיה – –      

טלי גוטליב: סתם, זה לא מתאים לו

מיכאל ביטון: – – והבאתי לכם חינוך חינם; מבלף את הציבור

מיכאל ביטון:  מביא קיזוז במס – עשינו את זה לפניו

משה סעדה: מאפס עד שלוש זה – – –     

מיכאל ביטון: אפס

מיכאל ביטון:  כלום לא עשיתם

מיכאל ביטון:  אפס

מיכאל ביטון:  זה כלום

מיכאל ביטון:  אנחנו – טוב, כשהוא יסיים, אני – – –     

ניסים ואטורי: חבר הכנסת משה סעדה

משה סעדה: לא מתאים לך

מיכאל ביטון: לך לא מתאים

ניסים ואטורי: חבר הכנסת משה סעדה, אם הייתי מתקן כל אחד שעשה פה טעויות, לא היינו גומרים ב-05:00, אז שב רגע, תן לו לסכם

טלי גוטליב: ממתי אתה – – – אבל ממתי אתה מתעצבן?     

ניסים ואטורי: אני מבקש לסכם, אני מבקש לסכם

ניסים ואטורי:  אתה לא הפסקת לצעוק עכשיו ארבע דקות

מיכאל ביטון: אבל אני לא יכול לדבר

ניסים ואטורי: בסדר

ניסים ואטורי:  קח 20 שניות לסיכום

מיכאל ביטון: ככה זה עובד?     

ניסים ואטורי: 30 שניות – – –     

מיכאל ביטון: שר האוצר אומר: חינוך חינם

מיכאל ביטון:  מענקי מס נתנו לפניו ומענקים לעסקים קטנים נתנו לפניו, אבל ל-6,000 ו-8,000 שקל עכשיו – הוא לא נתן כלום להורים האלה, כי אין להם מיסים, וזה שכר נמוך, אז הוא מבלף את הציבור

מיכאל ביטון:  לכן מקימים את ועדת יוקר המחיה – –      

ניסים ואטורי: מבקשים שתרד, מהחבר'ה שלך

מיכאל ביטון: – – כי הממשלה חושבת שהציבור מטומטם והציבור ישלם

מיכאל ביטון:  לא קונה את הבלוף של המאבק ביוקר המחיה

ניסים ואטורי: תודה רבה

ניסים ואטורי:  חברת הכנסת מירב בן ארי, בבקשה

טלי גוטליב: מיכאל, תגיד את זה עוד פעם

מיכאל ביטון: כל שבוע

משה סעדה: מיכאל, אתה מוזמן להצטרף אלינו

ניסים ואטורי: די, חבר'ה, הוא צוחק

מיכאל ביטון: אנחנו נגיד את זה כל שבוע

מיכאל ביטון:  כל שבוע

מיכאל ביטון:  כל שבוע נגיד לכם את זה – – –     

ניסים ואטורי: חבר הכנסת מיכאל ביטון, קריאה ראשונה

מירב בן ארי: מיכאל, מיכאל

יבגני סובה: אתה לא רואה שהוא צוחק? אפילו הסדרנים לא קופצים עליו, ואתה אומר לו קריאה ראשונה

ניסים ואטורי: חבר הכנסת מיכאל ביטון

משה סעדה: אולי הוא החליט לעבור לימין

מירב בן ארי: אתה לא מאמין

מירב בן ארי:  יש חברי כנסת ימנים, הם פשוט לא בליכוד

מירב בן ארי:  זה קורה

מירב בן ארי:  יש אנשי ימין שהם לא בליכוד

מירב בן ארי:  אני שמחה לבשר לכם את הבשורה הזאת

משה סעדה: אני מסכים איתך

מירב בן ארי: אבל אני רציתי לדבר על הח"כ הנעלם, אוקיי? כי בשבוע שעבר היה חבר כנסת – אני אעשה לכם ספוילר – שישב והגיש מאות הסתייגויות על התקציב

ניסים ואטורי: זה שהיה ראש ממשלה, לא?     

מירב בן ארי: מאות הסתייגויות

מירב בן ארי:  חבר הכנסת הזה היה מהקואליציה

מירב בן ארי:  הוא ישב ובאמת עשה עבודה, הוא והיועצים שלו – צריך לפרגן לו – והגיש מאות על מאות הסתייגויות, וזה מאוד הפתיע אותנו, כי חברי כנסת בקואליציה לא אמורים להגיש מאות הסתייגויות על התקציב

מירב בן ארי:  ואז, הפלא ופלא, הח"כ נעלם, ואיתו נעלמו מאות הסתייגויות; הוא הגיע לפה, ויתר על כולן והצביע על התקציב ביחד עם הקואליציה

מירב בן ארי:  אתם יודעים מי זה הח"כ הנעלם?     

מטי צרפתי הרכבי: – – –     

מירב בן ארי: יפה מאוד, מטי

מירב בן ארי:  היה ח"כ כזה, שעשה עבודה

מירב בן ארי:  קודם כול, אני רוצה לשבח אותו, כי זה לא ברור מאליו

מירב בן ארי:  ועם זאת – נראה לי שהוא כבר לא פה – אנחנו נשמח לדעת מה הוא קיבל בתמורה

מירב בן ארי:  כי אני חושבת שזה לא פייר לכם, חברי הקואליציה, שיכולתם להגיש גם אתם מאות הסתייגויות ולקבל מיליונים

מירב בן ארי:  אתם יודעים כמה אבי מעוז קיבל?     

יוראי להב-הרצנו: 285

מירב בן ארי: 285 מיליון

מירב בן ארי:  פוגל, לא חראם? תחשוב מה יכולת לעשות בוועדה עם 285 מיליון שקל

מירב בן ארי:  לימור, לא חבל על כל המיליונים? יכולת לבנות עוד התנחלות בחומש, עוד בית כנסת

מירב בן ארי:  כבר קיבלתם את השטח

מירב בן ארי:  תחשבי מה עוד, תחשבי כאן

מירב בן ארי:  תחשבו על אלי דלל – כמה חלומות יכלו להגשים לך אם רק היית מגיש חצי מההסתייגויות של אבי מעוז

מירב בן ארי:  בועז, לא חבל? טלי, כל החלומות שלך יכלו להתגשם אם רק היית מגישה הסתייגויות כמו אבי מעוז

טלי גוטליב: איזה חלומות יש לי – – –     

מירב בן ארי: חבר'ה, אני מאוד מאוד מקווה שלא – – –     

טלי גוטליב: איזה חלום יש לי?     

מירב בן ארי: יש לך מלא חלומות

מירב בן ארי:  בואי, את גם מספרת עליהם

מירב בן ארי:  אני חושבת עליך, ואטורי, באמת, מה לא הקרבת כדי להיות חבר כנסת? פריימריז זה מאבק, זה כסף

מירב בן ארי:  אם רק היית מגיש 50 הסתייגויות, תחשוב כמה כסף יכולת לקבל

מירב בן ארי:  חלילה, אני לא אומרת את זה בציניות, אני אומרת את זה ברצינות

קריאה: – – –     

מירב בן ארי: אופיר כץ קיבל 80 מיליון, עזוב

אופיר כץ: ו-5

ניסים ואטורי: ו-5, 85 מיליון

מירב בן ארי: 85, אנחנו לא נפגע בו

מירב בן ארי:  אני רק אומרת שלפעמים, חברים, כמו שאומר השיר, חלומות מתגשמים

מירב בן ארי:  אז בפעם הבא, ואטורי, כשיש תקציב, תגישו מאות הסתייגויות, ועל כל הסתייגות תקבלו 0

מירב בן ארי: 5 מיליון שקל

מירב בן ארי:  לדעתי, ואטורי, חלומות רבים שלך ושל אחרים יוכלו להתגשם

מירב בן ארי:  תודה רבה

ניסים ואטורי: אני יכול להודות שיושב-ראש הקואליציה אופיר כץ הגשים לי הרבה חלומות בלי שהייתי צריך להתאמץ הרבה

ניסים ואטורי:  תודה רבה

ניסים ואטורי:       אנחנו נעבור להצבעה

ניסים ואטורי:  אני מבקש מכל חברי הכנסת לשבת

ניסים ואטורי:  חבר הכנסת סעדה, נא לשבת, לא להפנות את הגב

ניסים ואטורי:  הצבעה

ניסים ואטורי:  אנחנו נצביע על הצעת חוק הדרכונים (תיקון מס' 10), התשפ"ג–2023 – הצעה ממשלתית

ניסים ואטורי:  ההצבעה היא אלקטרונית

ניסים ואטורי:  נצביע קודם כול על הצעת החוק הממשלתית

ניסים ואטורי:  בבקשה, הצבעה

ניסים ואטורי: בעד ההצעה להעביר את הצעת החוק לוועדה – 31 

ניסים ואטורי: נמנעים – אין  

ניסים ואטורי: 31 בעד, 24 מתנגדים

ניסים ואטורי:  הצעת החוק הממשלתית אושרה בקריאה הראשונה

מירב בן ארי: ועדת הקליטה

יוראי להב-הרצנו: קרן העושר

קריאות: – – –     

ניסים ואטורי: תעבור לוועדת הפנים והגנת הסביבה

קריאה: – – –     

ניסים ואטורי: אני לא שומע

ניסים ואטורי:  זה יעבור לוועדת הכנסת לקביעת ועדה

ניסים ואטורי:  תודה

ניסים ואטורי:      אנחנו נצביע על הצעת חוק הדרכונים (תיקון – מתן דרכון לעולה), התשפ"ג–2022, של חבר הכנסת יוסף טייב, בהצבעה אלקטרונית

ניסים ואטורי:  אני מבקש לשבת, חברי הכנסת

ניסים ואטורי:  עכשיו הצעת החוק הפרטית

ניסים ואטורי:  הצבעה

ניסים ואטורי: בעד ההצעה להעביר את הצעת החוק לוועדה – 24 

ניסים ואטורי: נמנעים – אין 

ניסים ואטורי: 24 בעד, 21 מתנגדים

ניסים ואטורי:  אני מודיע שהצעת חוק הדרכונים (תיקון – מתן דרכון לעולה), התשפ"ג–2022, של חבר הכנסת יוסף טייב, עברה בקריאה הראשונה, וזה יעבור לוועדת הפנים ואיכות הסביבה

קריאות: – – –     

ניסים ואטורי: אני לא שומע אתכם

זאב אלקין: ועדת העלייה והקליטה

ניסים ואטורי: זה יעבור לוועדת הכנסת לקביעת ועדה

ניסים ואטורי:  תודה רבה

ניסים ואטורי: [רשומות (הצעות חוק, חוב' מ/1620)

ניסים ואטורי: ] 

ניסים ואטורי: נעבור לנושא הבא – הצעת חוק הכניסה לישראל (הוראת שעה – נגיף הקורונה החדש), התשפ"ג–2023, יציג שר המשפטים מר יריב לוין

ניסים ואטורי:  בבקשה

המשפטים יריב לוין: תודה רבה

המשפטים יריב לוין:  אדוני היושב-ראש, חברות וחברי הכנסת, אני מביא לכאן, לבקשת שר הפנים, בשם הממשלה, את הצעת חוק הכניסה לישראל (הוראת שעה – נגיף הקורונה החדש)

המשפטים יריב לוין:  אני מוכרח לומר, חברת הכנסת בן ארי, שקיבלתי פה ספר שלם להביא בעניין הזה

המשפטים יריב לוין:  אני אשתדל לעשות את זה מהר, כי זה לא חוק של המשרד שלי שאני עוסק בו ויכול להתייחס אליו בקצרה יותר

המשפטים יריב לוין:      מטרת החוק היא לאפשר הארכת רישיון לישיבה בארץ לעובדי סיעוד זרים במקרים שבהם נוצר קשר טיפולי הדוק בין העובד הזר למטופל הסיעודי בתקופות ההיערכות שניתנו בתקופת הקורונה, החל משנת 2020 – תקופה שבה מעט מאד עובדי סיעוד זרים נכנסו לארץ ולכן תקופות השהייה של העובדים הזרים השוהים בארץ הוארכה

המשפטים יריב לוין:  חוק הכניסה לישראל מסדיר בין השאר את כניסתם של זרים לישראל ואת שהייתם בה

המשפטים יריב לוין:  הוא קובע הוראות שונות המסדירות גם ההעסקה זמנית של עובד זר המועסק בישראל לצורך מתן טיפול סיעודי

המשפטים יריב לוין:       סעיף 3א(ב1) לחוק מסמיך את שר הפנים להאריך רישיון לישיבת ביקור של עובד סיעוד זר לצורך התחלת טיפולו במטופל סיעודי חדש, גם לאחר שהעובד הזר סיים את תקופת השהייה המרבית המותרות בחוק, וזאת מטעמים הומניטריים מיוחדים וחריגים

המשפטים יריב לוין:  בקשות הארכה אלה עשויות להידחות, בין השאר בשל אי-עמידה בתנאי הסף שבסעיף או מטעמים מהותיים אחרים

המשפטים יריב לוין:      בעקבות התפשטות נגיף הקורונה הוטלו בעולם כולו, ובישראל בייחוד, הגבלות שונות על האוכלוסייה במטרה למנוע את התפשטות המגפה, לרבות הגבלות על כניסה למדינות ויציאה מהן

המשפטים יריב לוין:  בעקבות זאת הצטמצם גם מספר עובדי הסיעוד הזרים החדשים שנכנסו לישראל

המשפטים יריב לוין:  הצמצום הזה יצר צורך חריג לתת פתרונות טיפול זמניים לאוכלוסיית המטופלים הסיעודיים בישראל, ולנוכח האמור, במרץ 2020 הודיעה רשות האוכלוסין וההגירה כי החליטה על מתן תקופת היערכות ליציאתם מישראל של עובדי סיעוד זרים שבקשות ההארכה לגביהם נדחו, שבה לא תיאכף הדרישה ליציאתם מישראל

המשפטים יריב לוין:  מזמן לזמן פורסמו הודעות שמאריכות את התקופה הזאת

המשפטים יריב לוין:      לאחרונה נמצא שמספר העובדים הזרים לסיעוד הנכנסים לישראל חזר להיות כפי שהיה קודם תחילת מגפת הקורונה

המשפטים יריב לוין:  לפיכך ניתנה הודעה על הפסקת תקופת ההיערכות ליציאה מישראל, ונמסר כי העובדים הזרים האמורים נדרשים לצאת מישראל עד יום כ' בתמוז התשפ"א, 30 ביוני 2021

המשפטים יריב לוין:  בעקבות זאת התקבלו ברשות פניות רבות ממטופלים סיעודיים ומבני משפחותיהם שלפיהן נוצר קשר טיפולי משמעותי בין עובדי סיעוד זרים שלגביהם ניתנה תקופת ההיערכות המוארכת הזאת

המשפטים יריב לוין:  לפיכך, וכדי למנוע ניתוק קשר טיפולי ארוך טווח שנוצר בהסתמך על הודעות הרשות בעניין תקופות היערכות מוארכות ליציאה מישראל של עובדי הסיעוד הזרים הנזכרים לעיל, תוקן סעיף 3א(ב1) לחוק באופן שאפשר הארכת רישיון לישיבת ביקור של עובדי סיעוד זרים במקרים שבהם נוצר קשר טיפולי הדוק בין העובד הזר למטופל הסיעודי בתקופת ההיערכות שניתנה בשל מגפת הקורונה, לאחר שבקשות הארכה שהגישו לפי סעיף 3א(ב1) לחוק נדחו בתקופה זו

המשפטים יריב לוין:  התיקון האמור נקבע כהוראת שעה לארבעה חודשים בחוק הכניסה לישראל (הוראת שעה – נגיף הקורונה החדש), התשפ"א–2021

המשפטים יריב לוין:      כמו כן, בעקבות המשך מתן תקופות היערכות בשל התפרצויות נוספות של מגפת הקורונה, אשר גרמו שוב לקשיים והגבלות, תוקן סעיף 3א(ב1) לחוק פעם נוספת באופן שאפשר הארכת רישיון לישיבת ביקור של עובדי סיעוד זרים במקרים שבהם נוצר קשר טיפולי הדוק בין העובד הזר למטופל הסיעודי בתקופת ההיערכות הנוספת שניתנה כאמור, לאחר שבקשות הארכה שהוגשו לפי סעיף 3א(ב1) לחוק נדחו באותה תקופה

המשפטים יריב לוין:  התיקון האמור נקבע גם הוא כהוראת שעה לארבעה חודשים, ונקבע בחוק הכניסה לישראל (הוראת שעה – נגיף קורונה הקורונה החדש), התשפ"ב–2022

המשפטים יריב לוין:      גם לאחר פקיעת הוראת השעה השנייה, ובין השאר בשל השלכות מגפת הקורונה וחילופי הכנסת והממשלה, ניתנו תקופות היערכות נוספות ליציאה מישראל של עובדי הסיעוד, וזאת עד יום כ"ד בשבט התשפ"ג, 15 בפברואר 2023

המשפטים יריב לוין:  כעת, משהוקמה הממשלה, ובשל ביטול ההגבלות שנקבעו בעקבות מגפת הקורונה, בכוונת הרשות לסיים את תקופות ההיערכות שניתנו ואת ההארכות באופן סופי, ולא להאריכן מעבר למועד האמור

המשפטים יריב לוין:      עם זאת, בהתחשב בקשר הטיפולי שנוצר בין עובדי הסיעוד הזרים שתקופת ההיערכות חלו לגביהם לבין מטופליהם, מוצעת כעת הוראת שעה דומה להוראת השעה השנייה ומאותן סיבות

המשפטים יריב לוין:  על פי המוצע תאפשר הוראת השעה בחינה מחדש ואישוש בקשות הארכה של מטופלים שנדחו בתקופת ההתמודדות של המשק עם השלכות מגפת הקורונה באופן חריג, במקרים שבהם הקשר הטיפולי בין המטופל המבקש לעובד הזר נמשך מעל שלושה חודשים, בהסתמך תקופות ההיערכות שניתנו כאמור, ובלבד שבתחילת התקופה הקובעת העובד הזר לא שהה בישראל מעל התקופה המרבית המוצעת

המשפטים יריב לוין:  אני מבקש כמובן מהכנסת לתמוך בהצעת החוק בקריאה הראשונה

ניסים ואטורי: תודה רבה

ניסים ואטורי:  נעבור לרשימת הדוברים

ניסים ואטורי:  חבר הכנסת מתן כהנא – אינו נוכח; חבר הכנסת רם בן ברק – אינו נוכח; חבר הכנסת גדעון סער – אינו נוכח; חבר הכנסת יעקב אשר – מוותר; חברת הכנסת דבי ביטון – אינה נוכחת; חבר הכנסת עידן רול – אינו נוכח; חבר הכנסת יואב סגלוביץ' – אינו נוכח; חבר הכנסת דני דנון – אינו נוכח; חבר הכנסת אלעזר שטרן – אינו נוכח; חבר הכנסת מאיר כהן – אינו נוכח; חבר הכנסת יוסף עטאונה – אינו נוכח; חבר הכנסת עופר כסיף – אינו נוכח; ואליד אלהואשלה – אינו נוכח; חבר הכנסת זאב אלקין – אינו נוכח; חברת הכנסת שרון ניר – אינה נוכחת; חבר הכנסת ווליד טאהא – אינו נוכח; חבר הכנסת יבגני סובה – אינו נוכח; חברת הכנסת אימאן ח'טיב יאסין – אינה נוכחת; חברת הכנסת יסמין פרידמן – אינה נוכחת; חבר הכנסת איימן עודה – אינו נוכח; חברת הכנסת יוליה מלינובסקי – אינה נוכחת; חברת הכנסת קארין אלהרר – אינה נוכחת; חבר הכנסת יצחק פינדרוס – אינו נוכח; חבר הכנסת יאסר חוג'יראת – אינו נוכח; חבר הכנסת משה רוט – אינו נוכח; חברת הכנסת אורנה ברביבאי – אינה נוכחת; חבר הכנסת גלעד קריב – אינו נוכח; חבר הכנסת חילי טרופר – אינו נוכח; חברת הכנסת מרב מיכאלי – אינה נוכחת; חברת הכנסת נעמה לזימי – אינה נוכחת; חבר הכנסת אחמד טיבי – אינו נוכח; חבר הכנסת אריאל קלנר – אינו נוכח; חבר הכנסת עודד פורר – אינו נוכח; חברת הכנסת יפעת שאשא ביטון – אינה נוכחת; חבר הכנסת נאור שירי – אינו נוכח; חברת הכנסת מירב כהן – אינה נוכחת; חברת הכנסת מטי צרפתי הרכבי – אינה נוכחת; חברת הכנסת שרן מרים השכל – אינה נוכחת; חברת הכנסת מירב בן ארי, חבר הכנסת מירב בן ארי – מוותרת; חבר הכנסת אבי מעוז – אינו נוכח; חבר הכנסת ינון אזולאי – מוותר; חברת הכנסת טלי גוטליב

ניסים ואטורי:       מכרת לי אותו בשני שקל, עכשיו אתה רוצה שאני אגיד לך

בועז טופורובסקי: אנחנו מנסים להוריד את הדוברים

ניסים ואטורי: חברת הכנסת טלי גוטליב – אינה נוכחת; חבר הכנסת ישראל אייכלר – אינו נוכח

ניסים ואטורי:  לא להעיר אותה

ניסים ואטורי:  חבר הכנסת שלמה קרעי – אינו נוכח; חבר הכנסת מיקי לוי – אינו נוכח; חבר הכנסת סימון דוידסון – אינו נוכח; חברת הכנסת טטיאנה מזרסקי – אינה נוכחת; חבר הכנסת עמית הלוי – אינו נוכח; חבר הכנסת מנסור עבאס – אינו נוכח; חבר הכנסת משה טור פז – אינו נוכח; חבר הכנסת אלון שוסטר – אינו נוכח; חבר הכנסת ניסים ואטורי – מוותר; חבר הכנסת מיכאל מרדכי ביטון – צעק מספיק, אינו נוכח; חברת הכנסת מיכל שיר סגמן – אינה נוכחת; חבר הכנסת ולדימיר בליאק – אינו נוכח; חבר הכנסת רון כץ – אינו נוכח; עאידה תומא סלימאן – אינה נוכחת; חבר הכנסת חמד עמאר – אינו נוכח; חברת הכנסת אורית פרקש הכהן – אינה נוכחת; חבר הכנסת יוראי להב הרצנו – אינו נוכח; חברת הכנסת שלי טל מירון – אינה נוכחת; חבר הכנסת דן אילוז – אינו נוכח; חבר הכנסת גדי איזנקוט – אינו נוכח; חברת הכנסת רייטן מרום

ניסים ואטורי:      נעבור להצבעה על הצעת חוק הכניסה לישראל (הוראת שעה – נגיף הקורונה החדש), התשפ"ג–2023

ניסים ואטורי:  אני מבקש לשבת

ניסים ואטורי:  הצבעה

ניסים ואטורי: בעד ההצעה להעביר את הצעת החוק לוועדה – 12 

ניסים ואטורי: נמנעים – אין 

ניסים ואטורי: בעד – 12, נגד – אין, מתנגדים – אין

ניסים ואטורי:  יעבור לוועדת חוקה להמשך דיון בהצעת החוק לקראת קריאה שנייה ושלישית

ניסים ואטורי: [רשומות (הצעות חוק, חוב' מ/1621)

ניסים ואטורי: [ 

ניסים ואטורי: נעבור להצעת חוק בתי המשפט (תיקון מס' 106) (שופט עמית), התשפ"ג–2023

ניסים ואטורי:  מציג – חבר הכנסת שר המשפטים יריב לוין

ניסים ואטורי:  בבקשה

המשפטים יריב לוין: תודה רבה, אדוני היושב-ראש

המשפטים יריב לוין:  חברות וחברי הכנסת, טוב, הפעם זו הצעה של המשרד שלי, אז אני אוכל לעשות את זה קצר, כי אני מקווה לפחות שאני שולט בחומר

המשפטים יריב לוין:       הצעת החוק הזו נועדה להרחיב את האפשרות למנות שופט עמית במערכת בתי המשפט

המשפטים יריב לוין:  למעשה זו לא בדיוק הרחבה

המשפטים יריב לוין:  החוק היום קובע את האפשרות למנות שופט של בית משפט מחוזי או בית משפט שלום שיצא לקצבה לתפקיד של שופט עמית

המשפטים יריב לוין:  הוראות דומות קיימות גם לגבי שופטים בבתי דין לעבודה ודיינים בבתי הדין הרבניים

המשפטים יריב לוין:  הצורך בהסדר הזה נועד באמת להתגבר על בעיות של מחסור בכוח אדם שיפוטי וגם להיעזר בניסיון של אותם שופטים ותיקים

המשפטים יריב לוין:       המטרה היא פשוטה: ההסדרים היום מאפשרים מינוי שופט עמית ועוסקים בשופטים שנהנים מהסדר של פנסיה תקציבית, אנחנו נמצאים בתהליך של מעבר לפנסיה צוברת – יותר ויותר שופטים שפורשים הם כבר שופטים שנמצאים בהסדרים של פנסיה צוברת – ולכן אנחנו מבקשים לעשות את התיקון הזה על מנת לאפשר גם להם להתמנות וגם לנו את היכולת למנות אותם לתפקידים שונים במערך בתי המשפט

המשפטים יריב לוין:       אני מבקש מהכנסת לאשר את התיקון המוצע

המשפטים יריב לוין:  תודה

ניסים ואטורי: תודה רבה

ניסים ואטורי:       תיקון קטן לגבי ההצבעה הקודמת, על הצעת חוק הכניסה לישראל (הוראת שעה – נגיף הקורונה החדש), התשפ"ג–2023: תועבר לוועדת הפנים להמשך דיון

ניסים ואטורי:  תודה רבה

ניסים ואטורי:      לפי סיכום בין ראש הקואליציה וראשי האופוזיציה, הוחלט לבדוק: האם יש מישהו באולם שנרשם ורוצה לדבר? לא

ניסים ואטורי:  אתה רוצה? אז אנחנו נעבור להצבעה על הצעת חוק בתי המשפט (תיקון מס' 106) (שופט עמית), התשפ"ג–2023

ניסים ואטורי:  נעבור להצבעה

ניסים ואטורי:  הצבעה

ניסים ואטורי: בעד ההצעה להעביר את הצעת החוק לוועדה – 12 

ניסים ואטורי: נמנעים – אין  

ניסים ואטורי: בעד – 12, אין מתנגדים

ניסים ואטורי:  אני מודיע שהצעת חוק בתי המשפט (תיקון מס' 106) (שופט עמית), התשפ"ג–2023, עברה, ותועבר להמשך דיון בוועדת החוקה, חוק ומשפט

ניסים ואטורי:  תודה רבה

ניסים ואטורי: [מס' כ/950; דברי הכנסת, חוב' י"ח, ישיבה 51; נספחות

ניסים ואטורי: ] 

ניסים ואטורי: נעבור לנושא הבא – הצעות חוק מטעם הכנסת בקריאה שנייה ושלישית: הצעת חוק המקרקעין (תיקון מס' 36), התשפ"ג–2023

ניסים ואטורי:  מציג יושב-ראש ועדת הפנים חבר הכנסת יעקב אשר, בבקשה

ניסים ואטורי:  יש לי כמה דברים להגיד לך תוך כדי

אדוני היושב בראש, חבריי חברי הכנסת, אני מתכבד להביא בפניכם לקריאה השנייה והשלישית את הצעת חוק המקרקעין (תיקון מס' 36), התשפ"ג

 מקורה של ההצעה הוא בהצעת חוק פרטית שיזמתי יחד עם חברי חבר הכנסת משה גפני

 מטרתה של הצעת החוק היא לתת מענה לדיירים שומרי שבת ומסורת המתגוררים בבנייני מגורים שבהם מותקנת משאבת מים שאופן הפעולה שלה עלול להביא למצב של חילול שבת

 הפתרון למניעת חילול השבת הוא בהתקנת מנגנון מיוחד על משאבת המים

 במצב החוקי הקיים יש צורך בהסכמת כל בעלי הדירות בבניין להתקנת המנגנון

 דרישה זו מקשה על מי שמבקש לעשות את המנגנון הזה, בפרט אלה שגרים במגדלים רבי דיירים

 הצעת החוק נועדה לאפשר לבעלי הדירות להתקין את המנגנון – לעשות כן אף ללא הסכמת שאר הדיירים, ובהתקיים התנאים המנויים בהצעת החוק

      במהלך הדיונים הוכנסו כמה תיקונים שנועדו להבטיח כי התקנת מנגנון השבת והשימוש בו לא יפגעו בדיירים האחרים ובמערכות הבניין

 הצעת החוק המובאת בפניכם מייצרת הסדר מאוזן המאפשר לדייר שומר שבת להתקין מנגנון שימנע את חילול השבת על ידו, וזאת בלי שייפגעו כתוצאה מכך דיירים אחרים בבניין ולא על חשבונם

      אדוני היושב-ראש, חבריי חברי הכנסת, מילה אחת לסיומו של הערב הזה

 אני קורא לחוק הזה חוק של שבת – מירב, השקעת קצת זמן על העניין הזה, אז את הפאנץ' אגיד, שתשמעי גם את

 אני קורא לחוק הזה חוק של "שבת שלום"

 המשמעות של המילה שלום – ששני אנשים בדעות מנוגדות, באורח חיים אחר, לומדים לחיות יחד בשלווה ובשלום

 זה מה שהחוק הזה עושה

 גם מגן על זכויותיו של הדייר שומר השבת, שיוכל להתגורר בבניין רב-קומות ולא יצטרך לחפש לעצמו כל שבת דירה חלופית אם הוא לא רוצה להיכשל בחילול שבת

 מצד שני אנחנו מוודאים בחוק הזה שלא תהיה פגיעה, שום פגיעה, בזכויותיהם של השכנים

 כל ההתקנה, כאמור, על חשבון הדייר המתקין

 גם שבת, גם שלום

      להצעת החוק הוגשו הסתייגויות, ואני מבקש מהכנסת לדחות אותן ולאשר את החוק בנוסח שהציעה הוועדה

 אני רוצה להודות לצוות המקצועי של הוועדה, גם לצוות המשפטי וגם לצוות ההנהלה

 אני רוצה להודות ליושב-ראש הקואליציה ידידי אופיר כץ

 אני רוצה להודות למרכזת האופוזיציה

מירב בן ארי: יש מרכז

והגנת הסביבה): ולא בכדי, מרכז ומרכזת

והגנת הסביבה):  הוא עובד היום בשלט רחוק

והגנת הסביבה):  לא כל יום מגיע חוק שהוא עם ניחוח הלכתי שעובר בצורה כזאת, ואני מודה על כך, באמת, על המאמצים הכנים

והגנת הסביבה):  לא אסבך אותם יותר מדי

בועז טופורובסקי: זה חוק ליברלי – – –     

והגנת הסביבה): ואני מודה לך, אדוני היושב-ראש, על ההקשבה

והגנת הסביבה):  לילה טוב ושבת שלום לכולם

ניסים ואטורי: תודה רבה

ניסים ואטורי:  נרשמו כמה דוברים

ניסים ואטורי:  האם מישהו מהדוברים באולם? לא? אה, הסתייגויות קודם, כן

ניסים ואטורי:  להצעת החוק הוגשו הסתייגויות, ואני מקריא: קבוצת סיעת המחנה הממלכתי – – –     

בועז טופורובסקי: אנחנו מסירים אותן

ניסים ואטורי: מסירים?      

בועז טופורובסקי: מסירים

ניסים ואטורי: כל ההסתייגויות, או שאני צריך להקריא לכם אותן?      

בועז טופורובסקי: האופוזיציה מסירה את כל ההסתייגויות

ניסים ואטורי: אוקיי

ניסים ואטורי:       לכן אנחנו נצביע על סעיף 1 כנוסח הוועדה בקריאה השנייה

ניסים ואטורי:  הצבעה

ניסים ואטורי:  כולם במקום? רגע, הדובר, שיחזור למקום

ניסים ואטורי:  הצבעה

ניסים ואטורי: בעד סעיף 1 – 11 

ניסים ואטורי: נמנעים – אין 

ניסים ואטורי: בעד – 11, אין נמנעים ואין מתנגדים

ניסים ואטורי:  אני קובע שסעיף 1 עבר בקריאה שנייה – חוק המקרקעין, התשכ"ט–1969, אחרי סעיף 59 וכו'

ניסים ואטורי:      אנחנו נעבור לקריאה השלישית

ניסים ואטורי:  הצבעה

ניסים ואטורי: בעד החוק – 11 

ניסים ואטורי: נמנעים – אין 

ניסים ואטורי: בעד – 11, אין מתנגדים

ניסים ואטורי:  אני מודיע שהצעת חוק המקרקעין (תיקון מס' 36), התשפ"ג– 2023, עברה בקריאה השלישית, ותיכנס לספר החוקים של מדינת ישראל

ניסים ואטורי: [מס' כ/888; דברי הכנסת ה-24, מושב שני, חוב' ל"ב, ישיבה 145

ניסים ואטורי: ]     

ניסים ואטורי: עכשיו נעבור להחלטות על החלת דין רציפות – החלטת הוועדה המיוחדת לזכויות הילד על רצונה להחיל דין רציפות על הצעת חוק עבודת הנוער (תיקון מס' 21) (עבודה בהופעות פרסום), התשפ"ב–2022, כ/888

ניסים ואטורי:  יושב-ראש הוועדה, הודעה

ניסים ואטורי:  אין התנגדות?      

בועז טופורובסקי: זה לא כולם ביחד אתם עושים?     

מירב בן ארי: אתה לא עושה את כולם ביחד?      

בועז טופורובסקי: אין לנו בעיה שתקראו את הכול ביחד

ניסים ואטורי: להקריא את הכול?      

בועז טופורובסקי: לנו אין בעיה לעשות הצבעה אחת על הכול, אם זה מקובל על הקואליציה

ניסים ואטורי: רוצה שארים אותך על הכתפיים? תוריד את זה

לזכויות הילד): אה, לא ידעתי

לזכויות הילד):  תשמע, ואטורי, למדתי פטנט

לזכויות הילד):       אדוני היושב-ראש, כנסת נכבדה, בהתאם לסעיף 97(ד) לתקנון הכנסת, הריני להודיע כי ביום י"ח באייר התשפ"ג, 9 במאי 2023, החליטה הוועדה המיוחדת לזכויות הילד, שאני עומד בראשה, להחיל דין רציפות על הצעת חוק עבודת הנוער (תיקון מס׳ 21) (עבודה בהופעות פרסום), התשפ"ב–2022

לזכויות הילד):  הצעת החוק האמורה, אשר התקבלה בכנסת העשרים-וארבע בקריאה הראשונה ביום כ"ב בסיוון התשפ"ב, 21 ביוני 2022, ומספרה כ/888, נדונה בוועדה המיוחדת לזכויות הילד, והיא הכינה לקריאה שנייה ושלישית את הצעת החוק, שיזמו חבר הכנסת רון כץ וקבוצת חברי הכנסת, שמספרה פ/2046/24

לזכויות הילד):      הצעת החוק נועדה לקבוע תנאים לעניין העסקתם של בני נוער בני 15 עד 17 בתחום הדוגמנות והפרסום ותיווך להעסקה כאמור, כדי לעודד את מעורבות הוריהם של בני הנוער במהלכי העסקה בתחומי המשחק, ההופעות והפרסום לשם מניעת פגיעה בהם וחיזוק ההגנה עליהם

לזכויות הילד):  כיום חוק עבודת הנוער, התשי"ג–1953, והתקנות מכוחו, כוללים הגבלות והסדרה מפורטת בעניין העסקת ילדים עד גיל 15 בהופעות ציבוריות, אומנותיות, ובמיוחד בעולם הפרסום והדוגמנות

לזכויות הילד):  בין השאר, החוק מחייב קבלת אישור הורים, אישור רפואי, הסכמת המוסד החינוכי, היתר של משרד הכלכלה ונוכחות של ההורה או של קרוב משפחה אחר בזמן ההעסקה או התיווך

לזכויות הילד):  אלא שמתברר שהחוק והתקנות לא כוללים הגבלות ותנאים לעניין העסקתם של קטינים בני 15 עד 17 בתחומים אלה, אף שהניסיון מלמד שגם בגילים האלה מתרחשים לצערנו מקרים של ניצול ופגיעה

לזכויות הילד):       הצעת החוק מבקשת לקבוע תנאים מסוימים שיגבירו את מעורבות ההורים גם ביחס להעסקה או לתיווך בגילים האלה

לזכויות הילד):  ראשית, הצעת החוק אוסרת תיווך או העסקה של בני נוער מגיל 15 ועד 17 בהופעות פרסום, דוגמנות וראיונות במה בלי שהתקבלה הסכמת האפוטרופוס שלהם

לזכויות הילד):  על ההסכמה להינתן בטופס מובנה עם כמה פרטים המפורטים בהצעת החוק

לזכויות הילד):  הטופס יהיה זמין ונגיש באופן מקוון באתר האינטרנט של משרד הכלכלה והתעשייה

לזכויות הילד):  כדי להקל על כל הגורמים המעורבים, הצעת החוק קובעת שבמקרים של המשך העסקה או המשך התיווך, ההסכמה יכולה להינתן גם במסרון, דואר אלקטרוני או אמצעי דיגיטלי אחר, ועל המתווך או המעסיק לשמור ולתעד את ההסכמה האמורה למשך חמש שנים מתום תקופת ההעסקה

לזכויות הילד):  כמו כן, מוצע לקבוע שתיווך או העסקה בהופעת פרסום, ובכלל זאת קיום ריאיון ומבחני במה לקבלה להעסקה, ללא הסכמת האפוטרופוס, היא עבירה שעונשה קנס, ואם נעברה בידי תאגיד – כפל קנס

לזכויות הילד):  כמו כן, מוצע שניתן יהיה להגיש לבית הדין האזורי לעבודה בקשה למתן צו לשם מניעת הפרה צפויה במקרים מתאימים

לזכויות הילד):       היות שהצעת החוק מבקשת לחזק את ההגנה על בני נוער, שלא פעם מנוצלים ונפגעים בתחום הדוגמנות, הופעות והפרסום, אני מבקש מחברי הכנסת לאשר החלת דין רציפות על הצעת החוק

לזכויות הילד):  תודה רבה

בועז טופורובסקי: אנחנו בעד

ניסים ואטורי: זו לא הצבעה

ניסים ואטורי:  הייתי עושה הצבעה בטעות בגללכם

ניסים ואטורי: [מס' כ/921; דברי הכנסת ה-24, מושב שני, חוב' ל"ג, ישיבה 147

ניסים ואטורי: ]     

ניסים ואטורי: עכשיו הודעה ליושב-ראש ועדת הכנסת – החלטת ועדת הכנסת על רצונה להחיל דין רציפות על הצעת חוק הכנסת (תיקון מס' 51) (תשלומים עבור עובדי הסיעות) התשפ"ב–2022, כ/921

ניסים ואטורי:  מה זה, העלאת משכורת לעליזה?      

): אדוני השר, אדוני היושב-ראש, חברי הכנסת, יש לי שתי הודעות שאקריא ואז חמש הצבעות, נכון?     

ניסים ואטורי: לא, עכשיו רק הודעה

): בסדר, אני מקריא את ההודעות ואחרי זה, טוב

):  בהתאם להוראות חוק רציפות הדיון בהצעות החוק, התשנ"ג–1993, החליטה ועדת הכנסת בישיבתה ביום ט' בסיוון התשפ"ג, 29 במאי 2023, להודיע לכנסת על רצונה להחיל דין רציפות על הצעת חוק הכנסת (תיקון מס' 51) (תשלומים עבור עובדי הסיעות) התשפ"ב–2022, כ/921

):  לפי ההצעה, ההוראות העוסקות בשכר והתשלומים לעובדי הכנסת יעברו מחוק מימון מפלגות לחוק הכנסת ולא ייחשבו כחלק ממימון המפלגות

):  בהתאם, תוסמך הוועדה הציבורית העוסקת כיום בשכר ותשלומים לחברי הכנסת וליועצים פרלמנטריים לעסוק גם בתנאי עבודתם של עובדי הסיעות

):       אבקש מחברי הכנסת לאשר את החלת דין הרציפות על הצעת חוק זו בהצבעה במליאה שתתקיים לאחר חלוף התקופה המנויה בחוק

):  תודה

ניסים ואטורי: תודה רבה

): אבל יש לי עוד הודעה

ניסים ואטורי: רגע, אחר כך

ניסים ואטורי:  יש דין רציפות בהצבעה עכשיו, ואחר כך ההודעות שלך

): דין הרציפות לא

): [מס' מ/1496, מ/1478 ו-מ/1524, דברי הכנסת, חוב' כ"ג, ישיבה 64

): ]      

ניסים ואטורי: נעבור לנושא הבא – הודעת הממשלה על רצונה להחיל דין רציפות על הצעת חוק הגנת הפרטיות (תיקון מס' 14), התשפ"ב–2022, מ/1496

ניסים ואטורי:  יש התנגדות מטעם סיעות – הם משכו את ההתנגדויות

ניסים ואטורי:       נעבור להצבעה

ניסים ואטורי:  כולם במקומות? הצבעה

ניסים ואטורי: בעד הודעת הממשלה – 10 

ניסים ואטורי: נמנעים – אין 

ניסים ואטורי: עשרה בעד, אין מתנגדים

ניסים ואטורי:  החלטת הממשלה על רצונה להחיל דין רציפות על הצעת חוק הגנת הפרטיות (תיקון מס' 14), התשפ"ב–2022, מ/1496, אושרה

ניסים ואטורי:  הצעת החוק חוזרת לדיון בוועדת החוקה, חוק ומשפט

ניסים ואטורי:      נעבור להחלטת הממשלה על רצונה להחיל דין רציפות על הצעת חוק הפרות תעבורה מינהליות, התשפ"ב–2021, מ/1478

ניסים ואטורי:  ההתנגדויות הוסרו

ניסים ואטורי:  נעבור להצבעה

ניסים ואטורי: בעד הודעת הממשלה – 10 

ניסים ואטורי: נמנעים – אין 

ניסים ואטורי: עשרה בעד, אין מתנגדים

ניסים ואטורי:  אני מודיע שהחלטת הממשלה על רצונה להחיל דין רציפות על הצעת חוק הצעת הפרות תעבורה מינהליות, התשפ"ב–2021, חוזרת לדיון בוועדת הכלכלה

ניסים ואטורי:       נעבור להצבעה הבאה על החלטת הממשלה על רצונה להחיל דין רציפות על הצעת חוק תשלומים לחיילים בשירות סדיר (הגנה על תשלומים) (תיקון מס' 2), התשפ"ב–2022, מ/1524

ניסים ואטורי:  ההתנגדויות הוסרו

ניסים ואטורי:  נעבור להצבעה

ניסים ואטורי: בעד הודעת הממשלה – 10 

ניסים ואטורי: נמנעים – אין  

ניסים ואטורי: עשרה בעד, אין מתנגדים

ניסים ואטורי:  אני מודיע שהצעת החוק חוזרת לדיון בוועדת העבודה והרווחה

ניסים ואטורי: נעבור לסעיף הבא – החלטות ועדת הכנסת בדבר העברת הצעות חוק מוועדה לוועדה

ניסים ואטורי:  מציג  חבר הכנסת אופיר כץ, יושב-ראש ועדת הכנסת, בבקשה

): בישיבתה היום החליטה ועדת הכנסת כי הצעות החוק והצעות לסדר-היום הבאות יועברו לדיון בוועדות כמפורט להלן: ועדת החוקה, חוק ומשפט תדון בהצעת חוק המאבק בטרור (תיקון – קנסות בגין הנפת דגל של ארגון טרור) (הוראת שעה), התשפ"ג–2023, פ/2963/25, של חבר הכנסת צבי סוכות; הוועדה לביטחון לאומי תדון בהצעה לסדר-היום בנושא: דרישה להוציא את ועדת המעקב העליונה מחוץ לחוק ולזמן לחקירה את ראשי הוועדה בגין תמיכה בטרור, של חברי הכנסת לימור סון הר מלך ועמית הלוי; ועדת החינוך, התרבות והספורט תדון בהצעה לסדר-היום של חברי הכנסת אימאן ח'טיב יאסין, יונתן מישרקי, יצחק קרויזר ומשה טור פז בנושא: דוח מבקר המדינה על כישלון משרד החינוך בסגירת הפערים בין התלמידים

):      זו הודעה

):  עכשיו – חמש הצבעות שאני מקריא ברצף

):       בישיבתה ביום י"ט באייר התשפ"ג, 10 במאי 2023, הכנסת החליטה להעביר את הצעת חוק שירותי רווחה (זכויות נשים ששהו במקלט לנשים מוכות) (תיקון – העלאת סכום מענק ההסתגלות ושינוי מועד תשלומו), התשפ"ג–2023, פ/2908/25, של חברת הכנסת פנינה תמנו וקבוצת חברי הכנסת, לדיון בוועדה לקידום מעמד האישה ולשוויון מגדרי

):  ועדת הכנסת ממליצה לכנסת להעביר את הצעת החוק האמורה מהוועדה לקידום מעמד האישה ולשוויון מגדרי לדיון בוועדת העבודה והרווחה לשם הכנתה לקריאה הראשונה

):      ביום ל' בסיוון התשפ"ב, 29 ביוני 2022, החליטה הכנסת העשרים-וארבע להעביר בקריאה הראשונה את הצעת החוק לתיקון פקודת האגודות השיתופיות (מס' 12) (הרחבת תחולה לעניין ועדות קבלה ביישובים קהילתיים), התשפ"ב–2022, כ/934) ולהעבירה לוועדת הכלכלה לשם המשך הכנתה לקריאה השנייה והשלישית

):  ביום י' באייר התשפ"ג, 1 במאי 2023, החליטה הכנסת על החלת דין רציפות על הצעת החוק

):  ועדת הכנסת ממליצה לכנסת להעביר את הצעת החוק האמורה מוועדת הכלכלה לדיון בוועדה למיזמים ציבוריים לשם הכנתה לקריאה השנייה והשלישית

):      הכנסת החליטה בישיבתה ביום י"א בניסן התשפ"ג, 2 באפריל 2023, על פיצול פרק ד' (גז טבעי), רק סעיף 17(1), בעניין הארכת תוקף רישיון נתג"ז, מתוך הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג–2023, מ/1612, והעברתו לדיון בוועדה למיזמים ציבוריים

):  ועדת הכנסת ממליצה לכנסת להעביר את הצעת החוק האמורה מהוועדה למיזמים ציבוריים לדיון בוועדת הכלכלה לשם הכנתה לקריאה השנייה והשלישית

):      בישיבתה ביום י"ב באייר התשפ"ג, 3 במאי 2023, הכנסת החליטה להעביר את הצעות החוק הבאות לדיון בוועדת העבודה והרווחה: הצעת חוק שימוש בזרע של נפטר לשם הולדה, התשפ"ג–2023, פ/2867/25, של חברת הכנסת קטי שטרית; הצעת חוק שימוש בזרע של נפטר לשם הולדה, התשפ"ג–2023 פ/976/25, של חברת הכנסת מרב בן ארי

):  ועדת הכנסת ממליצה לכנסת להעביר את הצעות החוק האמורות מוועדת העבודה והרווחה לדיון בוועדת הבריאות לשם הכנתן לקריאה הראשונה

):      בישיבתה ביום כ"ד בשבט התשפ"ג, 15 בפברואר 2023, הכנסת החליטה להעביר את הצעות החוק הבאות לדיון בוועדה לביטחון לאומי: הצעת חוק	גירוש משפחות מחבלים, התשפ"ג–2022, פ/729/25, של חבר הכנסת חנוך דב מלביצקי; הצעת חוק גירוש משפחות מחבלים, התשפ"ג–2023, פ/1299/25, של חבר הכנסת אליהו רביבו; הצעת חוק גירוש משפחות מחבלים, התשפ"ג–2023, פ/1700/25, של חבר הכנסת עודד פורר וקבוצת חברי הכנסת

):  ועדת הכנסת ממליצה לכנסת להעביר את הצעות החוק האמורות מהוועדה לביטחון לאומי לוועדת הכנסת לשם הכנתן לקריאה הראשונה

):      אבקש מחברי הכנסת לתמוך בהצעות

):  תודה

ניסים ואטורי: זה מקשה אחת או שאפשר להצביע על א'? א' של מי?     

מירב בן ארי: מה קרה?     

ניסים ואטורי: סעיף קודם

ניסים ואטורי:  אנחנו נצביע הצבעה ראשונה על סעיף א' – העברת הצעת חוק שימוש בזרע של נפטר לשם הולדה, התשפ"ג–2023, פ/2867/25, של חברת הכנסת קטי שטרית, מוועדת העבודה והרווחה לוועדת הבריאות

ניסים ואטורי:  הצבעה

ניסים ואטורי: בעד הצעת ועדת הכנסת – 10 

ניסים ואטורי: נמנעים – אין 

ניסים ואטורי: עשרה בעד, אין מתנגדים

ניסים ואטורי:  אני מודיע שהנושא יעבור מוועדת העבודה והרווחה לוועדת הבריאות

ניסים ואטורי:      סעיף ב' – העברת הצעת חוק שימוש בזרע של נפטר לשם הולדה, התשפ"ג–2023, פ/976, של חברת הכנסת מירב בן ארי, מוועדת העבודה והרווחה לוועדת הבריאות

ניסים ואטורי:  הצבעה

ניסים ואטורי:   << אחרי_כן >>      

ניסים ואטורי: בעד הצעת ועדת הכנסת – 9 

ניסים ואטורי: נמנעים – אין 

ניסים ואטורי: תשעה בעד, אין מתנגדים

ניסים ואטורי:  אני מודיע שהצעת חוק שימוש בזרע של נפטר לשם הולדה, התשפ"ג–2023, של חברת הכנסת מירב בן ארי, תועבר מוועדת העבודה והרווחה לוועדת הבריאות

ניסים ואטורי:       ההצבעה הבאה – על העברת הצעת חוק שירותי רווחה (זכויות נשים ששהו במקלט לנשים מוכות) (תיקון – העלאת סכום מענק ההסתגלות ושינוי מועד תשלומו), התשפ"ג–2023, פ/2908/25, של חברת הכנסת פנינה תמנו שטה וקבוצת חברי הכנסת, מהוועדה לקידום מעמד האישה ולשוויון מגדרי לוועדת העבודה והרווחה

ניסים ואטורי:  הצבעה

ניסים ואטורי: בעד הצעת ועדת הכנסת – 9 

ניסים ואטורי: נמנעים – אין 

ניסים ואטורי: תשעה בעד, אין מתנגדים

ניסים ואטורי:  אני מודיע שהנושא יועבר מהוועדה לקידום מעמד האישה ולשוויון מגדרי לוועדת העבודה והרווחה

ניסים ואטורי:      ההצבעה הבאה – על הצעת חוק לתיקון פקודת האגודות השיתופיות (מס' 12) (הרחבת תחולה לעניין ועדות קבלה ביישובים קהילתיים), התשפ"ב–2022, כ/934, מוועדת הכלכלה לוועדה למיזמים ציבוריים

ניסים ואטורי:  הצבעה

ניסים ואטורי: בעד הצעת ועדת הכנסת – 8 

ניסים ואטורי: נמנעים – אין 

ניסים ואטורי: שמונה בעד, אין מתנגדים

ניסים ואטורי:  הנושא יועבר מוועדת הכלכלה לוועדת מיזמים ציבוריים

ניסים ואטורי:       הסעיף הבא – העברת פרק ד', גז טבעי, רק סעיף 17(1), בעניין הארכת תוקף רישיון נתג"ז, מתוך הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג–2023, מ/1612, מהוועדה למיזמים ציבוריים לוועדת הכלכלה

ניסים ואטורי:  הצבעה

ניסים ואטורי: בעד הצעת ועדת הכנסת – 8 

ניסים ואטורי: נמנעים – אין 

ניסים ואטורי: בעד – שמונה, אין מתנגדים

ניסים ואטורי:  אני מודיע שהנושא יועבר מהוועדה למיזמים ציבוריים לוועדת הכלכלה

ניסים ואטורי:      תם סדר-היום

ניסים ואטורי:  הישיבה הבאה תתקיים היום, יום שלישי י' בסיוון התשפ"ג, 30 במאי 2023, בשעה 16:00

ניסים ואטורי:  ישיבה זו נעולה

ניסים ואטורי:  תודה רבה לכם